
ARTICOLE PUBLICATE ÎN CURSUL ANULUI 2005 
 
CURSUL FIRESC AL ISTORIEI ROMÂNIEI? 
De un deceniu şi jumătate, o numeroasă tagmă de aşa-zişi ziarişti, 
comentatori, analişti etc., beneficiind de ample spaţii oferite de multe ziare, 
posturi de radio şi televiziune, depun eforturi susţinute pentru a minţi 
poporul 
român, pentru a-l împiedica să cunoască adevăratul conţinut al aşa-zisei 
“reforme” la care a fost supusă economia românească după 1989. Pentru 
aceşti 
ziarişti, nenorocirile care s-au abătut asupra cetăţenilor României nu se 
datoresc 
faptului că s-a aplicat o anti-reformă, o reformă antinaţională, 
anticetăţenească, 
ci faptului că reforma a fost întârziată, că nu s-a aplicat mai repede. 
Românii au 
fost sărăciţi, ei au fost deposedaţi de averea pe care au acumulat-o până în 
1989, 
salariile lor au fost reduse la jumătate faţă de 1989, pensiile la un sfert, dar 
toate 
acestea, spun aceşti domni ziarişti, deoarece s-a întârziat reforma. 
Guvernanţii 
sunt vinovaţi pentru că au întârziat reforma, nu pentru că au conceput şi 
aplicat 
o reformă care a avut ca obiectiv fundamental, este adevărat, ascuns, 
tocmai 
îmbogăţirea guvernanţilor, prin sărăcirea marii majorităţi a cetăţenilor, prin 
deposedarea acestora atât de capitalurile acumulate până în 1989(vezi aşa 
– zisa 
privatizare), cât şi de o bună parte a veniturilor realizate după 1989, prin 
reducerea 
brutală a salariilor şi pensiilor, ca şi prin manipularea pieţelor financiare( 
SAFI, 
FNI, falimentarea băncilor). 
Pentru aceşti domni ziarişti, este absolut normal ca, astăzi, după 15 ani de 
la ieşirea din comunism, milioane de români să fie sclavii Europei, să 
efectueze 
muncile cele mai grele şi înjositoare, contra celor mai scăzute salarii. Citeam 
recent că “în nici una dintre ipotezele dezvoltării româneşti de după 1989 
acest 
moment al migraţiei spre Vest nu ar fi putut fi evitat” şi, mai departe, că 
“prezenţa 
masivă a unor români în Spania, de pildă, face parte din însuşi cursul firesc 
al 
istoriei noastre(s.n.)” . 
După ce ne asigură că chiar “dacă ar fi fost aplicate politici geniale pe 
parcursul ultimilor cincisprezece ani”, “Spania tot s-ar fi umplut pe mai 
departe 
de români”, domnul ziarist ticăloşit ne invită să mulţumim guvernanţilor 
postdecembrişti ai României că n-au făcut “o reformă adevărată”, fiindcă 
dacă 
aceşti guvernanţi făceau “reforma adevărată”, “am fi trecut printr-o 
perioadă 
de şomaj şi mai mare”, “am fi devenit ţinte încă mai expuse bombelor puse 
în 
trenuri, metrouri sau magazine”. 

Citeşti şi te cruceşti. 
În 1990, România a avut la dispoziţie o “ipoteză de dezvoltare” economică, 
adică o „variantă” de reformă economică, care ar fi făcut ca, astăzi, în anul 
2005, salariul unui căpşunar din România să nu fie egal cu un sfert din cel 
pe 
care acelaşi căpşunar îl poate câştiga în Spania şi de două ori mai mic decât 
cel 
câştigat de spaniol în propria lui ţară. Această „ipoteză de dezvoltare” a 
existat cu 
adevărat, ea avea ca obiectiv crearea în România a unei economii 
democratice, 
performante, opusă economiei oligarhice, ineficiente şi parazitare, pentru 
care 
au optat guvernanţii postdecembrişti. Impunerea „ipotezei” economiei 
oligarhice 
este cauza reală şi profundă a dezastrului economic, social şi moral al 
României 
postcomuniste, nu „cursul firesc al istoriei noastre”. 
În 1989, salariul mediu al românilor, ca putere de cumpărare, era egal cu 
230 de euro de astăzi. Cam tot atât cât era şi al cehilor. Astăzi, salariul 
mediu 
al românilor a scăzut la 100 de euro, în timp ce al cehilor, ca şi al spaniolilor, 
depăşeşte cu mult 700 de euro. Este firesc ca cehii să nu pribegească prin 
Europa, 
ci să lucreze la ei acasă, unde câştigă la fel de bine ca şi spaniolii la ei acasă. 
Acest 
firesc îşi găseşte explicaţia în faptul că, după 1989, cehii au aplicat „ipoteza 
de 
dezvoltare”economică pe care guvernanţii români au respins-o. 
Dacă în perioada 1989-2003, salariul românilor ar fi crescut într-un ritm, 
normal, de 7-8% pe an, astăzi salariile românilor ar fi fost aproape egale cu 
ale 
spaniolilor. Creşterea de 7-8% pe an nu este extraterestră: au fost ţări, în 
care, în 
perioada de după 1990, salariile au cunoscut această creştere şi au fost 
perioade 
din istorie în care această creştere a fost cunoscută şi de români. 
Dezastrul economiei româneşti, care a început în 1990 şi continuă şi astăzi, 
din acest dezastru făcând parte şi lipsa de locuri de muncă, şi salariile de 
mizerie 
ale românilor, ca şi milioanele de români dezrădăcinaţi, care şi-au părăsit 
casele, 
familiile şi comunităţile, în căutarea hranei cea de toate zilele, nu face parte 
din 
“cursul firesc” al istoriei noastre. 
Firesc ar fi fost ca, începând cu 1990, economia şi societatea românească 
să apuce pe un curs ascendent, nu să coboare la nivelul anului 1905. 
Guvernanţii postdecembrişti ai României au instaurat nefirescul, adică 
degradarea vieţii economice şi sociale, în care se înscrie şi “oportunitatea” 
oferită românilor de a nu găsi de lucru în propria ţară, de a căuta hrană în 
Spania, 
în Israel, în Italia, etc., de a fi umiliţi şi batjocoriţi, “oportunitatea” de a fi 
prezenţi 
acolo unde explodează bombele, de a fi mutilaţi şi măcelăriţi în confruntări 
care 
le sunt complet străine. 
Ultima Oră, 28.06.2005 

TRANZIŢIA S-A ÎNCHEIAT. CARE TRANZIŢIE? 
În discursul susţinut cu ocazia investirii guvernului său, la data de 
28.12.2004, domnul Călin Popescu Tăriceanu ne-a adus la cunoştinţă că, în 
România, „tranziţia s-a încheiat”, prin referiri ulterioare, în cadrul aceluiaşi 
discurs, lăsându-ne să înţelegem că, în România, la începutul anului 2005, 
funcţionează o economie capitalistă. Oare aşa să fie ? 
În esenţă, capitalismul se deosebeşte de comunism prin forma de 
proprietate asupra capitalului. 
Economia capitalistă este economia în care capitalul real, adică avuţia 
productivă - uzine, fabrici, unelte, echipamente, construcţii, terenuri etc.,- a 
societăţi se află în proprietatea privată a cetăţenilor. La fel şi capitalul 
bănesc şi 
cel financiar, care nu sunt altceva decât „oglinzi” ale capitalului real. La 
polul 
opus, economia comunistă este aceea in care cetăţenilor le este interzis 
dreptul 
de a avea capital în proprietate privată. În comunism, capitalul se află, 
formal, in 
proprietatea comună a tuturor cetăţenilor. În realitate, drepturile de 
proprietate 
asupra capitalului sunt exercitate de către clica aflată la conducerea 
partidului şi 
statului comunist 
Dacă aşa stau lucrurile, înseamnă că „tranziţia” de la comunism la 
capitalism 
costă în înlocuirea proprietăţii comune asupra capitalului cu proprietatea 
privată 
asupra acestui capital. S-a terminat acest proces ? 
Dacă acceptăm terminologia utilizată de către guvernanţii postdecembrişti, 
atunci „tranziţia” s-a încheiat, dar nu în decembrie 2004, ci în august 1990, 
atunci 
când a fost adoptată Legea 15/1990. Prin legea respectivă, fostele 
întreprinderi 
de stat au fost „reorganizate” ca societăţi comerciale şi regii autonome, 
capitalul 
acestora fiind trecut din proprietatea comuna a cetăţenilor în proprietatea 
privată 
a statului român post decembrist. 
Lăsând deoparte cacialmaua numită cuponiadă, prin care cetăţenilor 
României li s-a recunoscut drepturile de proprietate asupra 2-3 procente 
din 
capitalul creat de ei până în 1989, de 15 ani, adică din 1990, asistăm la 
procesul de 
trecere a unui capital imens, de ordinul a sute de miliarde de euro, din 
proprietatea 
privată a statului în proprietatea privată a unui grup minuscul de cetăţeni, 
format 
din guvernanţi şi camarila lor politică. Guvernanţii postdecembrişti numesc 
acest proces „privatizare”, deşi avem de-a-face cu trecerea capitalului dintr-
o 

proprietate privată în altă proprietate privată. Este „privatizarea” 
proprietăţii 
private a statului. În spatele acestei vorbării mistificatoare, se află procesul 
real de 
jefuire a capitalului naţional, de trecere a capitalului din proprietatea 
comună 
a cetăţenilor în proprietatea privată a guvernanţilor, prin care, în România, 
s-a 
format o economie oligarhică, neproductivă şi parazitară.. 
Declarând că s-a încheiat tranziţia, domnul Tăriceanu a vrut să ne spună, 
ca şi predecesorii săi, Radu Vasile, în 1999, şi Adrian Năstase, prin 2003, că 
nu mai este nimic de jefuit, de furat. Au minţit şi Radu Vasile şi Adrian 
Năstase. 
Au minţit ca să stăm noi liniştiţi, iar guvernanţii să continue „tranziţia”, 
adică 
jaful. Nu ştim, încă, dacă domnul Tăriceanu a minţit, sau, pur şi simplu, a 
vorbit 
în necunoştinţă de cauză. Vom vedea. 
În prezent, la jumătatea anului 2005, în proprietatea statului român 
se află, încă, un capital imens, de ordinul zecilor de miliarde de euro, care, 
mai devreme, sau mai târziu, va intra în proprietate privată. Statul român 
are 
participaţii importante în societăţi comerciale, regii şi companii naţionale, 
iar 
prin Constituţia adoptată în 2003, s-a „dat liber” la scoaterea la vânzare a 
unor 
importante bogăţii – zăcămintele subsolului – aur, uraniu, cărbuni, gaze, 
etc. – 
ape - inclusiv Delta Dunării – bunuri care pot fi trecute, oricând, din 
proprietatea 
publică a statului român în proprietatea privată a aceluiaşi stat, iar de acolo 
în 
proprietatea guvernanţilor, sau a camarilei acestora. Este, încă, mult de 
furat, 
deci „tranziţia”, adică procesul de jefuire a capitalului românesc este 
departe de 
a se fi încheiat. 
Noi ne aşteptam ca noul nostru prim-ministru să ne anunţe nu că tranziţia 
s-a încheiat, ci că tranziţia si-a schimbat conţinutul, că se opreşte jaful, 
adică 
„tranziţia” la economia şi societatea oligarhică şi se începe tranziţia la 
economia 
şi societatea democratică. 
Ultima Oră, 05.07.2005 

CELE DOUĂ ROMÂNII 
În panteonul minciunilor create de politicienii postdecembrişti pentru 
manipularea cetăţenilor ţării a intrat şi imaginea existenţei a două Românii: 
una 
care, în alegerile din anul 2004, a votat cu alianţa liberalo-democrată şi 
cealaltă 
care a votat cu uniunea socialo-democrato-umanistă. 
Domnii politicieni vor să ne bage în cap ideea că România actuală este 
formată din două părţi aproximativ egale, ca număr, dar complet opuse, din 
punct 
de vedere politic: o primă jumătate este liberală şi progresistă, este 
formată, în 
principal, din orăşeni, tineri, culţi şi bine informaţi, români cărora le place să 
muncească si să fie întreprinzători, să trăiască in libertate şi prosperitate, 
votând, 
în consecinţă, pentru alianţa liberalo-democrată; cealaltă jumătate este 
etatistă 
şi retrogradă, este formată, în principal, din locuitorii satelor, mai puţin 
tineri, 
analfabeţi şi prost informaţi, români cărora nu le place să muncească şi să 
fie 
întreprinzători, care nu doresc să fie liberi şi prosperi, ci vor să trăiască din 
pomeni oferite de statul tătuc, votând, din acest motiv, pentru uniunea 
socialodemocrato- 
umanistă. 
Imaginea de mai sus este construită cu ajutorul mai multor falsuri. 
Primul fals constă în aceea că românii de la sate ar fi analfabeţi, in timp ce 
locuitorii oraşelor ar fi superşcoliţi, ceea ce nu este de loc adevărat. În 
România 
actuală, după 15 ani de „reformă”, la care şi-au adus contribuţia atât 
politicienii 
din alianţa liberalo-democrată, cât şi cei din uniunea socialo-democrato-
umanistă, 
procentul de analfabeţi a ajuns să fie la fel de mare la oraş, ca şi la sat, fiind 
în 
continuă şi susţinută creştere, în ambele medii. 
Al doilea fals constă în aceea că locuitorii oraşelor ar beneficia de o mai 
bună informaţie politică decât aceea de care se bucură locuitorii satelor. 
Ceea ce, 
iarăşi, nu este de loc adevărat. În prezent, ca urmare a dezvoltării 
televiziunii 
prin cablu, un număr foarte mare de cetăţenii din mediul rural au acces la 
aceiaşi 
informaţie politică de care se bucură şi orăşenii. Problema este că 
informaţia 
politică, aceea referitoare la construcţia şi funcţionarea statului, la relaţiile 
dintre 
stat şi cetăţeni, nu este una veridică, adevărată, ci una falsă, eronată, una 
fabricată 
de politicieni şi mass-media aservite lor. Mass-media independente sunt 
atât de 
firave şi au atât de puţin acces la cetăţenii din mediul rural şi din cel urban, 
încât 
nu-i influenţează, semnificativ, în plan electoral, nici pe unii, nici pe alţii. 

Al treilea fals utilizat in construcţia imaginii celor două Românii constă 
în asocierea alianţei politice PNL-PD cu conceptul de societate democratică, 
liberală şi prosperă. Este un fals la fel de mare ca şi cel care ar rezulta din 
asocierea conceptului de societate democratică, liberală şi prosperă cu 
uniunea 
politică PSD-PUR. Aşa-zisele programe de guvernare prezentate 
electoratului 
de cele două grupări politice în campania electorală din anul 2004 au fost 
aproape identice: însăilări de afirmaţii şi promisiuni, care nu au nimic 
comun 
cu construirea societăţii democratice, liberale şi prospere. În plus, tot 
aproape 
identice au fost şi rezultatele obţinute de societatea românească in 
perioada 
1997-2004, când au participat la guvernare PNL şi PD, cu cele obţinute în 
perioada 2001-2004, când au participat la guvernare PSD şi PUR. Şi unii şi 
ceilalţi au aplicat aceiaşi „reformă”, aceiaşi politică economică şi socială, 
prin 
care au „edificat” , în România, o economie oligarhică şi o societate 
oligarhică, o 
societate în care marea majoritate a cetăţenilor, care populează, în egală 
măsură 
şi satele şi oraşele ţării, trăieşte în sărăcie şi este lipsită de cele mai 
elementare 
drepturi şi libertăţi. 
România este, într-adevăr, împărţită, polarizată. Există două Românii, dar 
acestea nu sunt cele prezentate de către domnii politicieni. Nu avem o 
Românie 
liberalo-progresistă şi o Românie etatisto-retrogradă. Avem o Românie 
foarte 
săracă şi o Românie foarte bogată. Avem o Românie foarte săracă, formată 
din 
6.000.000 de familii, adică 95% din populaţia ţării, şi avem o Românie 
foarte 
bogată, formată din 300.000 de familii, adică restul de 5% din familiile 
româneşti. 
Ar fi trebuit – şi am fi putut – să avem şi o a treia Românie, o Românie 
bogată, 
formată dintr-o clasă mijlocie, înstărită şi prosperă, care să fi cuprins 90% 
din 
populaţia ţării, lăsând câte 5% pentru fiecare din celelalte două Românii, 
cea 
foarte săracă şi cea foarte bogată. Din nefericire, România bogată ne-a fost 
refuzată de către guvernanţii postdecembrişti. 
Cele 6.000.000 de familii nu au ajuns în starea de sărăcie pentru că nu vor 
să muncească, pentru că sunt lipsite de spirit întreprinzător, pentru că nu 
doresc 
să trăiască în libertate şi prosperitate, ci pentru că au fost deposedate(prin 
Legea 
15/1990 şi legile aşa-zisei privatizări) de capitalurile pe care le acumulaseră 
până în 1989, ca şi de o bună parte a capitalurilor şi a veniturilor realizate 
după 
1989(SAFI, FNI, falimentarea băncilor, reducerea draconică a salariilor şi 
pensiilor etc.După 1989, România foarte săracă, a celor mulţi, a celor 
6.000.000 
de familii înşelate şi jefuite, nu a avut , niciodată, posibilitatea să voteze 
pentru 
un partid propriu, care să-i apere interesele, drepturile şi libertăţile, care să 
creeze 
o economie democratică, generatoare de avuţie şi justiţie, nu una 
oligarhică, 
generatoare de sărăcie şi corupţie. Mafia politică postdecembristă nu a 
permis 
construcţia şi dezvoltarea unui astfel de partid. 
Neavând posibilitatea să voteze pentru un astfel de partid, România celor 
6.000.000 de familii votează contra, încercând, astfel, să sancţioneze, prin 
vot, 
haita de politicieni care s-a aflat ultima dată la guvernare, aducând, 
implacabil, 

la putere, cealaltă haită. Nu România foarte bogată şi nici România 
liberaloprogresistă 
i-a adus la putere, în 1996, pe cederişti, iar în 2004, pe aliaţii 
liberalodemocraţi, 
ci România foarte săracă, tot aceea care i-a adus la putere şi pe 
fesenişti, şi pe pedeserişti, şi pe pesedişti, în 1990, în 1992, în 2000. 
Ultima Oră, 13.07.2005 

SISTEMUL ECONOMIC MAFIOTIZAT 
Într-un interviu acordat recent unui cotidian central, Preşedintele Traian 
Băsescu ne aduce la cunoştinţă faptul că, în România, avem un „sistem 
economic 
mafiotizat”, în care „interesele oamenilor politici se amestecă cu interesele 
oamenilor de afaceri”, în care „guvernele au emis acte normative pentru 
grupuri 
de tip mafiot”. 
Cuvintele „mafie” şi „mafiot” sunt repetate de multe ori pe parcursul 
interviului în cauză. 
Conform dicţionarului enciclopedic, cuvântul mafie desemnează o 
„asociaţie secretă de răufăcători”. 
Domnul Băsescu nu este primul om politic, nici primul şef de stat 
postdecembrist care ne spune că, după 1989, România se bucură, pe lângă 
multe 
alte fericiri, şi de prezenţa mafiilor şi a mafioţilor. 
După cunoştinţele mele, domnul Băsescu este primul şef de stat care nu se 
mulţumeşte să recunoască existenţa mafiilor, a asociaţiilor secrete de 
răufăcători, 
ci face descoperirea că, în România, a fost construit un „sistem economic 
mafiotizat”. Mai mult, asociaţia de răufăcători care formează actualul 
nostru 
sistem economic, nici nu este chiar aşa de „secretă”, cel puţin pentru 
domnia 
sa. Domnul Preşedinte ştie precis cine sunt membrii asociaţiei de 
răufăcători, ai 
mafiei sistemului economic românesc: aceştia sunt oamenii politici şi 
oamenii 
de afaceri, ale căror interese „se amestecă”, formând „acea structură de tip 
mafiot”, care „are control pe importante mijloace de mass-media şi 
influenţează 
populaţia”. 
Constatând că, în România, corupţia a pătruns „până la vârful sistemului 
politic”, domnul Băsescu ne face şi precizarea că „guvernul, cel puţin în 
perioada 
2000-2004 – dar nu este perioada exclusivă – nu a lucrat pentru 22 de 
milioane, 
ci a emis acte normative pentru grupuri de tip mafiot”. 
Precizările făcute de şeful statului sunt cât se poate de adevărate, însă, nu 
şi la fel de complete şi de explicite. Mi se pare că cititorul are dreptul la 
câteva 
nuanţări şi dezvoltări. 
Nu numai „guvernul”, respectiv guvernele postdecembriste au „emis 
acte normative” pentru „grupurile de tip mafiot”, ci şi, mai ales, 
parlamentele 

României postdecembriste au emis „acte normative”, adică legi, în favoarea 
mafioţilor. 
Mafioţii României postdecembriste nu şi-au realizat obiectivul lor 
fundamental, acela de a se îmbogăţi, prin încălcarea legii, ca infractori, ci, 
aşa 
cum frumos exprima un fost prim-ministru, fost, actual şi viitor guvernator 
al 
băncii naţionale, furând „cu legea”, adică prin adoptarea şi aplicarea de 
către 
parlamentele şi guvernele mafiotizate ale ţării a unor legi care au creat 
„sistemul 
economic mafiotizat” şi au permis „amestecului” de politicieni şi oameni de 
afaceri să-şi însuşească averi imense, prin jefuirea statului şi a cetăţenilor. 
La originea actualului sistem economic românesc, cel mai bolnav din 
Europa, mafiotizat, cum îl numeşte domnul Băsescu, oligarhic, cum mi se 
pare 
mie că este mai corect să-l numim, al doilea termen incluzând şi 
caracteristicile 
primului, îşi are originea în Legea nr. 15/1990. Prin această lege, o avuţie 
imensă, 
estimată, conform standardelor internaţionale, la peste 300 miliarde de 
euro, în 
banii actuali, avuţie acumulată prin truda naţiunii române într-o jumătate 
de secol, 
a fost trecută din proprietatea comună, a tuturor cetăţenilor ţării, în 
proprietatea 
privată a statului român postdecembrist, fără să se plătească vreo 
compensaţie 
celor 6 milioane de familii româneşti din ale căror venituri a fost acumulată 
această avuţie. A fost cea mai mare naţionalizare, cea mai mare 
deposedare a 
cetăţenilor României în întreaga lor istorie. Incomparabil mai mare decât 
mult 
hulita naţionalizare făcută de către comunişti. Ulterior, prin legile aşa-zisei 
privatizări, această avuţie a fost trecută în proprietatea privată a 
„amestecului” 
de politicieni şi oameni de afaceri, mai precis a „asociaţiei secrete de 
răufăcători” 
constituită din grupul de activişti şi securişti care au preluat puterea în 
statul 
român prin lovitura de stat care a urmat revoltei populare anticomuniste 
din 
decembrie 1989. 
Fără legea nr.15/1990 şi fără legile aşa-zisei privatizări, grupul mafiot 
al activiştilor şi securiştilor nu ar fi supravieţuit şi nu ar fi prosperat. Aceasta 
deoarece le-ar fi lipsit obiectul muncii – pentru ei munca fiind sinonimă cu 
hoţia 
– adică avuţia productivă acumulată de poporul român în perioada 1945-
1989. 
Dacă în 1990, primul parlament postdecembrist al României, în loc să 
adopte Legea nr. 15/1990, ar fi adoptat proiectul de lege privind 
împroprietărirea 
cetăţenilor României cu avuţia productivă acumulată până în 1989, proiect 
de 
lege publicat în ziarul Adevărul din data de 14 august 1990, această avuţie 
ar fi 
intrat în proprietatea privată a tuturor cetăţenilor şi, pentru marea ei 
majoritate, 
ar fi rămas acolo pe vecie. Românii nu-şi vând agoniseala. Şi, fără 
„acoperirea” 
armatei sovietice, sau de altă naţionalitate, nici un parlament românesc nu 
ar 
mai fi adoptat vreo lege prin care să-i deposedeze pe români de capitalul 
intrat 
în proprietatea lor privată, pentru a-l pune la dispoziţia mafiei, a grupului 
de 
răufăcători format din foştii activişti şi securişti comunişti. Dacă în 1990, 
averea 
productivă a ţării ar fi intrat în proprietatea privată a celor 6 milioane de 
familii 
19 
româneşti, atunci, cu siguranţă, nici un membru al grupului de răufăcători 
nu ar 
mai fi intrat în Parlamentele şi Guvernele României. 
Neîndoielnic, grupul de răufăcători si-ar fi păstrat metehnele, şi-ar fi 
continuat îndeletnicirile, încercările de a se îmbogăţi furând de la stat, sau 
de la 
cetăţeni. Puterea lor economică ar fi fost, însă, slabă. La fel ar fi fost şi 
influenţa lor 
asupra economiei şi a statului. Datorită existenţei lor, am fi avut, oricum, 
parte şi 
de corupţie, aşa cum au şi alte state, alte naţiuni, dar nu una 
„înspăimântătoare”, 
cum este aceea cu care ne-a fericit mafia politico-afaceristă 
postdecembristă. 
Este îmbucurător faptul că Preşedintele României a ajuns la concluzia, 
corectă, că ţara se află în mlaştina unui sistem economic mafiotizat. Ar fi şi 
mai 
îmbucurător să aflăm că Preşedintele a găsit o soluţie prin care să 
construiască 
un sistem economic curăţit de grupurile mafiote. Eu, unul, sunt sigur că nu 
are 
nici o şansă să obţină vreun succes în această direcţie atâta timp cât 
puterile 
statului – legislativă, executivă, judecătorească – sunt controlate complet 
de 
către politicienii care au creat actualul sistem economic, politic, social şi 
moral 
al ţării. Dacă Preşedintele doreşte, cu adevărat, să ne scape de mafia 
politică 
postdecembristă, atunci el trebuie să folosească puterea pe care i-a dat-o 
poporul 
şi să ne creeze şansa ca să aducem la conducerea puterilor statului 
politicieni 
noi, care nu au participat la mafiotizarea economiei şi societăţii româneşti 
în 
ultimii 15 ani. Această şansă ne-o pot oferi numai alegerile… 
Bursa, 18.07.2005 

CU POPORUL CUM RĂMÂNE, MAJESTATE? 
Recent, Majestatea Sa Regele Mihai I a adresat Senatului şi Camerei 
Deputaţilor o scrisoare în care a salutat adoptarea Legii privind acordarea 
de 
despăgubiri pentru proprietăţile confiscate Familiei Regale de către statul 
comunist. 
În această scrisoare, Regele face următoarea declaraţie: “ Este un mesaj 
fără echivoc pentru viitorul prosper al României : nimeni, sub nici un motiv, 
nu 
poate fi deposedat de proprietate în mod samavolnic şi fără compensaţie 
justă”. 
O declaraţie care exprimă un adevăr absolut, corect şi convingător. 
Este cât se poate de corect ca Familia Regală, împreună cu toate familiile 
româneşti, să reintre în proprietatea bunurilor de care au fost deposedate, 
abuziv 
şi samavolnic, de către statul comunist, sau să fie despăgubite pentru astfel 
de 
bunuri, dacă ele au intrat şi au rămas în proprietatea publică a statului 
român, 
deci, în folosul tuturor cetăţenilor 
Nu mi se pare, deloc, la fel de corect ca actualii cetăţeni ai României să 
plătească despăgubiri pentru bunurile preluate, în mod abuziv şi 
samavolnic, de 
statul comunist, şi, apoi, vândute, tot în mod abuziv şi samavolnic, la preţuri 
de 
nimic, de către statul postdecembrist. Mi se pare corect ca aceste 
despăgubiri să 
fie suportate de către cei vinovaţi, adică de membrii Parlamentului şi 
Guvernului 
României care au adoptat şi aplicat legile prin care bunurile respective au 
fost vândute la preţuri de nimic, în cele mai multe cazuri, cumpărătorii, 
adică 
beneficiarii acestor bunuri fiind chiar guvernanţii în cauză 
Scrisoarea Regală ridică o problemă mult mai importantă decât situaţia 
bunurilor confiscate de către statul comunist. Majestatea Sa atrage atenţia 
asupra 
faptului că nu putem asigura un viitor prosper pentru România decât dacă 
„nimeni, sub nici un motiv, nu este deposedat de proprietate, în mod 
samavolnic 
şi fără compensaţie justă”. 
De 15 ani, în toate ocaziile şi în toate formele la care am avut acces, am 
atras atenţia asupra faptului că România nu poate deveni prosperă atâta 
timp 
cât cele 6 milioane de familii româneşti nu vor fi despăgubite pentru 
bunurile 
productive de care au fost deposedate, în mod abuziv şi samavolnic, de 
către statul 
român postdecembrist, prin Legea nr.15/1990 şi legile aşa-zisei privatizări 

La data de 22 decembrie 1989, toate bunurile Familiei Regale şi ale 
tuturor celorlalte familii româneşti deposedate de comunişti nu valorau nici 
2 % 
din valoarea bunurilor productive (capital) acumulate în perioada 1945-
1989 în 
proprietatea comună, a tuturor cetăţenilor României. Acest capital, în 
valoare de 
peste 300 miliarde de euro, în preţuri actuale, fusese acumulat prin 
preluarea unei 
treimi din veniturile realizate de membrii celor 6 milioane de familii 
româneşti, 
timp de aproape o jumătate de secol, şi investirea acestor venituri în miile 
de 
fabrici, uzine şi combinate, echipate, în cea mai mare parte, la nivelul 
tehnicii 
mondiale de la data cumpărării şi punerii în funcţiune. 
Prin Legea nr. 15/1990, acest capital a fost trecut din proprietatea 
comună, a tuturor celor 6 milioane de familii româneşti, în proprietatea 
privată a 
statului român postdecembrist, în mod samavolnic, prin încălcarea 
prevederilor 
Constituţiei, în vigoare la acea dată. Ulterior, prin legile aşa-zisei privatizări, 
capitalul a fost trecut în proprietatea privată a guvernanţilor şi a camarilei. 
Această “trecere” s-a făcut prin “vânzare”, la preţuri de sute de ori mai mici 
decât plătiseră pentru ele cele 6 milioane de familii româneşti. 
Statul comunist a deposedat câteva sute de mii de familii de bunuri 
în valoare de 7-8 miliarde de euro, în banii de astăzi, în timp ce statul 
român 
postdecembrist a deposedat 6 milioane de familii de bunuri în valoare de 
peste 
300 miliarde de euro. 
În conformitate cu prevederile legilor adoptate până în prezent, familiile 
deposedate de statul comunist au reintrat sau vor reintra în proprietatea 
bunurilor 
care le-au aparţinut, au fost sau vor fi despăgubite pentru bunurile de care 
au fost 
deposedate dar care, între timp, au fost distruse, sau vândute, între aceste 
familii 
fiind şi Familia Regală. 
Ce facem cu cele 6 milioane de familii care au fost deposedate de bunurile 
lor de către statul postdecembrist? Nu au şi ele dreptul la despăgubiri? 
Legea 
nu trebuie să fie aceiaşi pentru toţi, inclusiv pentru cei mulţi, pentru popor? 
Cu 
poporul cum rămâne, Majestate? 
Ultima Oră, 19.07.2005 

PARODIA LEULUI GREU 
Schimbările conţinutului şi formelor însemnelor monetare, cunoscute 
şi sub numele de „reforme monetare”, sau „stabilizări monetare”, sunt 
făcute 
de autorităţile monetare naţionale, de regulă, cu scop terapeutic, de 
curăţire a 
sistemului monetar de unele anomalii apărute în sistem 
De-a lungul istoriei, anomalia care a determinat cele mai multe reforme 
ale sistemelor monetare a fost hiperinflaţia, respectiv creşterea continuă şi 
rapidă 
a preţurilor, care, la rândul ei, a cauzat emiterea de însemne monetare 
(bancnote 
şi monete) cu valori astronomice, generatoare de dificultăţi în efectuarea 
tranzacţiilor financiare. 
De multe ori, reforma monetară, adică schimbarea banilor, a urmărit 
şi alte scopuri, nu numai micşorarea valorii nominale a însemnelor 
monetare. 
Unele au urmărit, de exemplu, excluderea din circuitul economic naţional a 
unor 
sume mari de bani, însuşite prin operaţiuni ilegale, facilitate, la rândul lor, 
de 
dezordinile create pe pieţe de către diferite grupuri de răufăcători, de 
structuri 
de tip mafiot. 
Imediat după decembrie 1989, profesorul american de origine română, 
Anghel Rugină, a propus o schimbare a banilor, chiar dacă până la 
momentul în 
care domnia sa a făcut această propunere, preţurile nu o luaseră raznă, nu 
aveam, 
deci, inflaţie. 
Propunerea domnului profesor Rugină, incluzând şi limitarea sumelor de 
lei vechi care ar fi putut fi schimbaţi în lei noi, dar şi limitarea la schimb a 
sumelor 
în valută deţinute de cetăţenii români, ar fi împiedicat introducerea în 
circuitul 
economic a unor importante sume de bani murdari, „acumulaţi” ilegal, la 
saltea, 
sau în conturi străine, de către securiştii şi activiştii de rang superior ai 
regimului 
comunist. Dacă s-ar fi adoptat propunerea domnului Rugină, multe imperii 
financiare construite după 1989 cu aceşti bani murdari nu ar mai fi existat. 
Actuala reformă monetară, trâmbiţată de mai mulţi ani şi realizată, efectiv, 
începând cu data de 1 iulie a.c., nu are nici un fel de efect terapeutic asupra 
sistemului monetar. Efecte are, dar nu terapeutice, de curăţire, şi nu asupra 
sistemului monetar. 
Această reformă se reduce, practic, la tăierea a patru zerouri de pe 
însemnele 
monetare: bancnota de un milion (1.000.000) lei se transformă într-una de 
o sută 

(100) lei, bancnota de un cinci sute de mii (500.000) lei se transformă într-
una 
de o cinci zeci (50) lei, ş.a.m.d. Automat, se schimbă, în mod corespunzător, 
şi 
preţurile în întreaga economie. Nimic altceva. Nici o limitate, nici o 
exceptare, 
nici o curăţire nimic. 
De ce este necesară şi ce foloase ne aduce ” reforma leului greu”? 
Vorbind de aceste foloase, domnul Adrian Vasilescu, fost consilier al 
guvernatorului BNR, ne spune că „în raport cu dolarul sau cu euro, leul era 
singura monedă cu coada lungă, plină de zerouri” şi că „acum îi stă mai bine 
cu 
patru zerouri tăiate”. În plus, spune domnul Vasilescu, scurtarea cozii leului 
mai 
aduce şi alte 5 avantaje: 
1. „O mai bună reglementare a circulaţiei banilor”. Unde? Cum? Din câte 
ştim noi, şi leii vechi şi leii noi circulă pe baza aceloraşi norme. 
2. „O uşurare a tranzacţiilor şi decontărilor”. Uşurare pentru cine? Pentru 
cetăţeni, nu. Pentru comercianţi, nu. Pentru bancheri, nu. Dimpotrivă. 
Toată 
lumea întâmpină mari greutăţi în manipularea concomitentă a banilor vechi 
şi 
a celor noi, în reproiectarea programelor informatice de prelucrare a 
datelor, 
inclusiv a celor contabile. 
3. „O reducere substanţială a cantităţii de monedă în circulaţie”. Aici o 
încurcă de tot domnul consilier la guvernatorului BNR. Cum măsuraţi, 
domnule 
consilier, „cantitatea de monedă în circulaţie”: în kilograme, sau în metri 
pătraţi? 
4. „O îmbunătăţire a operaţiilor financiare cu numerar şi fără numerar”. 
Punctul 2 spus cu alte cuvinte. 
5. „Întărirea puterii de cumpărare a banilor prin grăbirea procesului 
dezinflaţionist”. De unde până unde? Faptul că salariul lui Ion nu mai este 
de 
7 milioane de lei vechi, ci de 700 de lei noi, iar preţul pâinii nu mai este 
6000 
lei vechi, ci 60 de bani noi, face cumva ca Ion să poată cumpăra mai multe 
pâini cu 700 lei noi decât cumpăra cu cele 7 milioane de lei vechi? Evident, 
nu. 
Sau, brutarul, în loc să schimbe preţul din 6000 lei vechi în 60 de bani noi, îl 
schimbă în 50 bani noi? De frica leului nou, sau de dragul domnilor Isărescu 
şi 
Vasilescu? 
Ceva adevăr există în argumentaţia domnului consilier. Acest adevăr 
priveşte ..... nu coada leului, ci tinicheaua agăţată de coada Băncii Naţionale 
a României, a conducerii acestei instituţii. Este vorba de tinicheaua numită 
hiperinflaţia postdecembristă. 
Între 1989-1996, în Cehia preţurile au crescut de 3 ori, în România ele au 
crescut de 136 de ori. Între 1989 şi 2004, în Cehia preţurile au crescut de 4 
ori, 
iar în România de peste 2500 de ori. 
În perioada 1990-2004, România n-a fost afectată de război, de secete 
prelungite, de nici un fel de calamitate care să-i afecteze capacităţile de 
producţie, 
să genereze o creştere a preţurilor de ordinul miilor de ori. 

Economistul american Milton Friedman, laureat al premiului Nobel 
pentru economie, afirmă competent şi categoric „inflaţia este pretutindeni 
şi 
întotdeauna un fenomen monetar şi poate fi determinată numai de o 
creştere mai 
rapidă a cantităţii de bani decât a producţiei”. Afirmaţia este susţinută de 
toţi 
economiştii lumii care-şi respectă numele şi meseria, printre aceştia 
numărânduse 
şi subsemnatul. 
După 1989, în ciuda faptului că producţia naţională, exprimată în PIB, a 
scăzut rapid şi continuu, BNR a crescut, tot rapid şi continuu, cantitatea de 
bani 
în circulaţie. În loc s-o reducă, proporţional cu reducerea producţiei. 
Hiperinflaţia 
postdecembristă este „opera” exclusivă a BNR, a conducerii acesteia. 
Efectele acestei inflaţii au fost dezastruoase şi vor avea consecinţe grave 
asupra dezvoltării vieţii economice şi sociale a ţării pentru multe decenii de 
acum 
înainte. 
Ca urmare a hiperinflaţiei postdecembriste, preţul forţei de muncă 
româneşti a scăzut de la 230 echivalent euro, în 1989, la 100 de euro în anul 
2004, prin micşorarea salariilor şi pensiilor a fost redusă cererea internă, au 
fost 
băgate în faliment mii de întreprinderi, care au ajuns să fie vândute la 
preţuri de 
sute de ori mai mici decât valoarea lor reală. 
Diminuarea producţiei naţionale, cauzată de hiperinflaţie, stă la originea 
reducerii veniturilor bugetare, la înrăutăţirea tuturor serviciilor publice 
– învăţământ, sănătate, cultură, protecţie socială, la degradarea întregii 
vieţi 
economice, sociale şi spirituale a ţării în perioada care a urmat loviturii de 
stat 
din decembrie 1989. 
Deoarece, tocmai datorită hiperinflaţiei generată de BNR, vor mai trece 
mulţi ani până când economia românească va îndeplini condiţiile de trecere 
la 
moneda europeană, conducerea BNR a pus la cale această parodie de 
reformă 
monetară, a leului greu. Principalul scop urmărit cu această manevră este 
cosmetizarea imaginii BNR, a conducerii sale, încercarea de ştergere din 
memoria 
românilor, şi nu numai a lor, a răspunderii ce revine BNR în deteriorarea 
vieţii 
economice, sociale şi spirituale a României postdecembriste. 
În plus, nu trebuie uitat că, pentru această „reformă” din care nu rezultă 
nici un folos pentru naţiunea română, au fost cheltuite zeci de milioane de 
euro. 
Din banii cetăţenilor României. Cine a încasat aceşti bani şi pentru ce? 
Organele 
abilitate ale statului ar trebui să se considere sesizate, să ancheteze şi să 
prezinte 
poporului un raport complet şi corect asupra modului în care au fost 
cheltuite 
aceste zeci de milioame de euro, să precizeze cine şi cu cât a beneficiat de 
pe 
urma acestei parodii de reformă monetară. 
Bursa, 26.07.2005 

FMI-UL CA BAU-BAU 
„FMI ne interzice dezvoltarea!” aşa sună titlul unui articol publicat recent 
într-unul din cotidianele centrale ale ţării. Nu este singurul articol dedicat 
acestei 
teme de către presa românească din ultimul timp. Nu este nici singurul care 
să nu blameze FMI-ul pentru motivul că recomandă guvernanţilor noştri să-
şi 
programeze un deficit bugetar cât mai mic. 
Să ne înţelegem. Un guvern funcţionează cu deficit bugetar atunci când 
cheltuieşte mai mult decât îi permit veniturile stabilite prin lege. În mod 
normal, 
guvernele competente şi responsabile funcţionează fără deficite, cu bugete 
echilibrate, în are cheltuielile sunt egale cu veniturile. Deficitul bugetar 
înseamnă 
creşterea datoriei publice, a statului. Datoria publică trebuie plătită cândva, 
în 
viitor, împreună cu dobânda aferentă. Creşterea datoriei publice înseamnă 
că, 
în viitor, o parte din ce în ce mai mare din veniturile bugetare, adică din 
taxele 
şi impozitele plătite de cetăţeni, nu vor mai fi folosite pentru servicii publice 
– 
învăţământ, sănătate, etc. – în folosul cetăţenilor, ci pentru rambursarea 
datoriei 
publice şi pentru plata dobânzii aferente acesteia. 
În ultimii 10 ani, numai cheltuielile cu dobânzile plătite de la bugetul de 
stat în contul datoriei publice, au depăşit volumul cheltuielilor bugetare 
pentru 
învăţământ, cultură şi sănătate luate la un loc. Fără aceste datorii, am fi 
avut de 
două ori mai mulţi bani pentru învăţământ şi cultură, de două ori mai mulţi 
bani 
pentru sănătate, pentru medicamente. 
Acum, ca şi în trecut, FMAI solicită guvernului român să-şi îndeplinească 
atribuţiile de aşa manieră încât să nu mai sărăcească cetăţenii cu o inflaţie 
galopantă şi să nu mai sporească povara datoriei publice care trebuie 
rambursată 
din banii aceloraşi cetăţeni. 
Atât şi nimic mai mult. Nu FMI-ul a impus Băncii Naţionale a României 
să genereze şi să întreţină o inflaţie care a ajuns la nivelul de 100-200% pe 
an 
prin dublarea şi triplarea cantităţii de monedă în circulaţie, în timp de PIB-ul 
scădea de la un an la altul. Banca Naţională a României ne-a fericit cu 
inflaţia, 
nu FMI-ul. Inflaţia generată de BNR, şi nu de FMI, a făcut ca salariile şi 
pensiile 
românilor să ajungă cele mai mici din Europa. Aceeaşi inflaţie a băgat în 
faliment 
miile de fabrici, uzine şi combinate, care au ajuns să fie vândute la preţuri 
de 
nimic, pentru ca, apoi, după „privatizare”, să devină foarte rentabile, cum, 
de 
28 
altfel, fuseseră şi înainte de …. inflaţie. Vezi cazul Combinatului Siderurgic 
de 
la Galaţi, care numai anul trecut, în 2004, a realizat un profit de 500 
milioane de 
euro, de 20 de ori mai mult decât preţul încasat de statul român prin 
vânzarea 
acestei perle a siderurgiei est-europene. 
Nu FMI-ul ne-a interzis şi ne interzice dezvoltarea, creşterea economică, 
ci politica economică concepută şi pusă în aplicare de guvernanţii noştri 
postdecembrişti. Nu FMI-ul a făcut ca PIB-ul României să scadă de la 61 de 
miliarde echivalent euro în 1989 la 43 miliarde echivalent euro în anul 
2000. 
Cum să avem creştere economică dacă, în perioada 1990-2004, volumul 
mediu 
anual al investiţiilor nu a fost nici jumătate din cel realizat în perioada 1970- 
1989? 
Nu FMI-ul este de vină că banii bugetului, din ce în ce mai puţini, sunt 
cheltuiţi din ce în ce mai prost. În 1989, cheltuiam 3,74 miliarde echivalent 
euro 
pentru învăţământ şi cultură, iar în 2003, cheltuiam 0,57 miliarde, de 7 ori 
mai 
puţin. În 1989, pentru sănătate, cheltuiam 2,81 miliarde pe an, iar în 2003 
numai 
0.30 miliarde, de 9 ori mai puţin 
Nu FMI-ul trebuie să ceară guvernului român să reducă deficitul bugetar, ci 
noi, cetăţenii României, trebuie să obligăm propriul nostru guvern să 
funcţioneze 
numai cu bugete echilibrate. Prin Constituţie. 
Ultima Oră, 26.07.2005 

CAPITALISMUL POSTCOMUNIST ÎN VARIANTĂ 
ROMÂNEASCĂ 
În studiul său intitulat “Economia, politica şi societatea în capitalismul 
postcomunist”, dat publicităţii recent, în România, prin intermediul 
Fundaţiei 
Friedrich Ebert, analistul german Michael EHRKE ajunge la concluzia că 
tranziţia 
postcomunistă în ţările din centrul şi estul Europei a dat naştere unei 
variante 
aparte de capitalism. “Capitalismul postcomunist”, spune domnia sa, “nu 
este 
produsul unor evoluţii naţionale <organice>, ci al prăbuşirii comunismului şi 
al 
globalizării, care a găsit în societăţile în tranziţie un câmp de acţiune liber, 
fără 
nici un fel de rezistenţă: fără o clasă de mijloc naţională, fără asociaţii 
puternice 
de interese ale muncitorilor, fără o societate civilă activă, fără tradiţii 
naţionale 
cu relevanţă economică”. 
În concepţia analistului german, principalele caracteristici ale acestui 
capitalism postcomunist ar fi următoarele: a) transnaţionali-zarea 
economiei 
şi a societăţii; b) contrastul social între noua elită economică a aşa-numiţilor 
“comprador intelighentsia” şi noi forme de excludere şi sărăcie; c) 
conturarea 
unui stat pseudo-liberal hibrid; d) instalarea unui complex de insecuritate, a 
unei 
neîncrederi generalizate a tuturor faţă de toată lumea. 
Prin “transnaţionalizarea economiei şi societăţii” domnul EHRKE 
înţelege, de fapt, trecerea capitalului acumulat în fostele ţări socialiste est 
şi 
central europene până în 1989, din proprietatea statului, adică a 
cetăţenilor, în 
proprietatea companiilor transnaţionale şi preluarea, de către aceste 
companii, a 
controlului vieţii economice şi sociale din ţările în cauză. 
Spre deosebire de capitalismul clasic, dar modernizat, existent în ţările 
vest europene, capitalismul postcomunist nu are o clasă autohtonă, 
naţională, de 
capitalişti, de proprietari de capital. În concepţia domnului EHRKE, o astfel 
de 
clasă de proprietari de capital nu s-a putut forma în ţările foste socialiste 
datorită 
faptului că “stocul de capital” acumulat în aceste ţări până în 1989 se afla 
“întro 
stare de degradare tehnică şi economică, era învechit şi nu mai 
corespundea 
cerinţelor de competitivitate de la sfârşitul secolului al XX-lea”. 
Modernizarea 
stocului de capital existent nu se putea face decât prin mobilizarea unor 
resurse 
externe. Acesta ar fi motivul pentru care “stocul de capital” acumulat până 
în 
1989 a fost trecut în proprietatea companiilor transnaţionale, fostele ţări 
socialiste 

rămânând fără o clasă proprie de capitalişti, de proprietari de capital. Aşa s-
au 
“transnaţionalizat” economiile şi societăţile ţărilor foste comuniste. 
În opinia domnului EHRKE, principalii actori ai acestui proces de 
“transnaţionalizare” au fost directorii (managerii) întreprinderilor de stat, 
care 
“au ştiut să-şi utilizeze în primul rând contactele politice pentru a vinde 
fosta 
proprietate a statului ….. pentru a penetra în managementul şi organele de 
control 
ale companiilor internaţionale” 
Cu o singură excepţie – atunci când se referă la faptul că Ungaria şi-a 
înstrăinat active (capital) naţionale pentru a-şi reduce povara datoriilor 
externe – 
domnul EHRKE nu face particularizări la o ţară sau alta. Domnia sa vorbeşte, 
la 
general, despre capitalismul postcomunist existent în ţările din Europa 
Centrală 
şi de Est. 
Este foarte posibil ca, pentru unele din fostele ţări comuniste est şi central 
europene, caracterizările făcute de analistul german să reflecte exact 
realitatea. 
Cel puţin pentru capitalismul postcomunist creat în România îmi permit să 
fac următoarele nuanţări şi completări la afirmaţiile făcute de domnul 
EHRKE: 
Este neîndoielnic că o bună parte a stocului de capital acumulat de 
naţiunea 
română până în 1989 a fost transferat în proprietatea străinilor, a 
companiilor 
internaţionale, sau trans-naţionale, cum mai sunt numite. 
Din nefericire, guvernanţii postdecembrişti ai României refuză să publice 
date statistice care să ne spună, exact, cât din capitalul acumulat până în 
1989 
a fost trecut în proprietate străină. Din informaţiile disparate publicate în 
presă 
ştim că este vorba de o bună parte din acest capital. 
Deci, în România a avut loc o transnaţionalizare a vieţii economice, dar 
părerea mea este că nu “transnaţionalizarea”, înstrăinarea capitalului, 
constituie 
prima caracteristică a capitalismului postcomunist românesc, ci 
oligarhizarea şi 
mafiotizarea vieţii economice şi sociale. 
O bună parte din capitalul acumulat până în 1989 a fost trecut în 
proprietatea unei minorităţi (oligarhii) autohtone. Tot din vina 
guvernanţilor 
nu putem exprima cifric, statistic, cât anume reprezintă această parte, dar, 
din 
aceleaşi informaţii oferite de presă, ştim că ea este substanţială (vezi 
clasamentele 
cu multimiliardarii României). 
România nu este complet lipsită de capitalişti autohtoni. Avem câteva 
sute de mii de astfel de familii, dar avem 6 milioane de familii care nu intră 
în 
clasa capitaliştilor, a proprietarilor de capital. 
Conform mai multor studii publicate de OECD în 1989, la acea dată, adică 
în 1989, nivelul tehnologic al produselor industriei prelucrătoare româneşti 
era 
deasupra nivelului mediu mondial, era mai scăzut dar foarte apropiat de cel 
realizat în Japonia, SUA, Regatul Unit, era egal cu cel realizat în Austria şi 
Olanda, şi superior celui realizat în ţări precum Norvegia, sau Danemarca. 
Stocul de capital acumulat de români până în 1989 nu avea nevoie de 
resurse externe pentru a-şi continua procesul de modernizare, proces care 
începuse 
şi continuase cu multe decenii în urmă. El putea fi modernizat, în 
continuare, în 

primul rând, cu resurse interne, cu banii din fondul de amortizare şi din 
banii 
economisiţi de români într-o economie capitalistă postdecembristă care ar 
fi 
trebuit să producă mai multe venituri decât cea comunistă, nu mai puţine, 
cum, 
din păcate, s-a întâmplat prin aplicarea “reformei”. Cu atât mai mult cu cât, 
la 
data de 22 decembrie 1989, România avea datoria externă egală cu zero. 
Nu procurarea de resurse financiare pentru modernizarea economiei 
româneşti a determinat înstrăinarea, “transnaţionalizarea” unei părţi din 
stocul 
de capital acumulat de români până în 1989, ci lăcomia de bani şi de putere 
a 
guvernanţilor români postdecembrişti. 
Nimic din sumele încasate prin vânzarea capitalului naţional către străini 
nu a fost utilizat pentru modernizarea capacităţilor de producţie, a 
capitalului 
naţional. Toate sumele încasate au fost utilizate pentru finanţarea de 
cheltuieli 
curente, neproductive, ale bugetului de stat: salarii compensatorii pentru 
salariaţii 
disponibilizaţi, plata de dobânzi pentru datoria publică, etc. pentru 
menţinerea la 
putere a guvernanţilor. 
În numeroase cazuri, revelate de presă, stocul de capital trecut din 
proprietatea comună, a tuturor cetăţenilor, în proprietatea statului, prin 
Legea 
15/1990, a fost, apoi, vândut, “privatizat” la preţuri de sute de ori mai mici 
decât 
valoarea lui reală. Şi la străini. Şi la autohtoni. În aceste “privatizări” îşi are 
izvorul principal corupţia înspăimântătoare care a cuprins România în 
perioada 
capitalismului postcomunist. 
În România, nu directorii întreprinderilor de stat au vândut “fosta 
proprietate a statului”, ci însuşi satul român, parlamentele şi guvernele 
României postdecembriste. “Privatizarea” şi, prin aceasta, 
“transnaţionalizarea” 
şi oligarhizarea capitalului, polarizarea societăţii româneşti într-o minoritate 
superbogată şi o mare majoritate sărăcită şi alienată, construcţia unui stat 
mafiot, 
pus în slujba minorităţii oligarhice, şi instalarea unui climat de insecuritate 
generală, s-au făcut prin legi şi acte normative emise de parlamentele şi 
guvernele 
ţării. 
În România, capitalismul postcomunist, având toate caracteristicile 
evidenţiate de domnul EHRKE, dar şi unele specifice, nu este numai 
produsul 
prăbuşirii comunismului şi al globalizării, ci este, în primul rând, produsul 
„reformei”, al politicii economice şi sociale pusă în practică de către 
guvernanţii 
postdecembrişti ai ţării. 
Prăbuşirea comunismului şi globalizarea au oferit şansa ca, în România, 
dacă s-ar fi aplicat cealaltă „variantă” de reformă, să poată fi construit, într-
o 
perioadă scurtă, un capitalism modern, democratic, asemănător celui 
construit 
în ţările vest-europene într-o perioadă mult mai îndelungată. Această şansă 
a 
fost distrusă de lăcomia şi iresponsabilitatea guvernanţilor postcomunişti, 
care 
au refuzat „varianta” democratică şi naţională a capitalismului, adoptând-o 
pe 
aceea oligarhică şi „transnaţională”. 
Bursa, 01.08.2005 

CAPITALISMUL BODYGUARDIZAT 
În studiul “Economia, politica şi societatea în capitalismul postcomunist”, 
dat publicităţii recent, în România, prin intermediul Fundaţiei Friedrich 
Ebert, 
analistul german Michael EHRKE ajunge la concluzia că fostele ţări 
comuniste 
au construit o variantă aparte de capitalism, complet deosebit de 
capitalismul 
existent în ţările vest europene. 
Una din caracteristicile acestui capitalism, spune domnul EHRKE, o 
constituie „lipsa unei coordonări economice şi sociale prin încredere şi etică 
(<trust>)”. 
Încrederea individului în corectitudinea semenilor lui este unul din 
fundamentele societăţii capitaliste moderne. Această încredere joacă un rol 
esenţial atât în relaţiile de muncă, cât în tranzacţiile de pe piaţă. „În cadrul 
proceselor de muncă, ca şi pe piaţă”, spune domnul EHRKE, „regula 
generală de 
la care se pleacă este premiza că partenerul nu te înşeală ”. 
În contrast, în societăţile capitaliste postcomuniste s-a instalat un climat 
de insecuritate, de neîncredere generală a tuturor faţă de toată lumea. 
„Aproape 
totul”, observă analistul german, „chiar şi lucrurile de mică valoare sunt 
asigurate 
cu sisteme de alarmă, de supraveghere video şi cu alte aparaturi… nu 
găseşti o 
prăvălie fără personal de pază, nu găseşti ferestre fără gratii”. 
Observaţiile domnului EHRKE sunt cât se poate de corecte. În jurul 
nostru, în oraşele româneşti, pe străzi, în magazine, mişună o armată tot 
mai 
numeroasă de bodyguarzi, oamenii îmbrăcaţi în negru, înarmaţi cu 
bastoanele 
de cauciuc, cu priviri sticloase şi ameninţătoare, care ne privesc pe noi toţi 
ca pe 
nişte hoţi potenţiali. 
De unde această diferenţă? Unde este originea, cauza acestei obsesii 
paranoice pentru „paza” avuţiei acumulate în perioada tranziţiei, pentru 
lipsa 
de încredere faţă de parteneri, faţă de semeni în general? Este şi aceasta o 
componentă a „moştenirii” lăsate de comunism? 
Eu, unul, nu cred. Cauza trebuie căutată chiar în tranziţie, în „reformă”, în 
politicile economice şi sociale aplicate de guvernanţii postdecembrişti. 
În capitalismul vest-european, accesul oamenilor la bunăstare şi avuţie 
se face prin muncă, inovaţie şi economisire. Pentru a-şi însuşi venituri – 
salarii, 
profituri – omul trebuie să creeze venituri, adică să muncească, să producă 
bunuri 

sau servicii. Pentru a avea acces la avuţie, fie ea sub forma avuţiei de 
consum 
personal – casă, maşină, iaht, etc. – fie sub forma capitalului, a avuţiei 
productive 
– fabrici, uzine, utilaje, echipamente etc. - omul trebuie să creeze avuţie, 
adică 
să economisească o parte din veniturile pe care le-a produs. În acel 
capitalism, 
marile averi se acumulează exclusiv de mari inovatori, cei care, pentru o 
perioadă, 
deţin monopolul unui nou produs (serviciu), sau unei noi tehnologii. 
În capitalismul postcomunist, cel puţin în varianta românească a acestuia, 
lucrurile stau exact invers: cu mici excepţii, hoţia şi înşelăciunea au devenit 
singurele surse de îmbogăţire. Munca, inovaţia şi economisirea fac obiectul 
dispreţului generalizat. 
În această societate, este firesc ca proprietarii bunurilor însuşite prin hoţie 
şi înşelăciune să creadă că noi, ceilalţi, vom încerca să ne însuşim bunuri 
folosind 
metoda pe care au folosit-o şi ei: hoţia. 
Capitalismul postcomunist, în varianta românească, este un capitalism 
oligarhic, neproductiv şi parazitar. Dacă nu-l vom înlocui cu un capitalism 
democratic, productiv şi performant, vom ajunge să avem mai mulţi 
bodyguarzi, 
mai mulţi paznici decât producători de valori materiale şi spirituale. 
Ultima Oră, 04.08.2005 

ECONOMIA DUDUIE, SĂRĂCIA BÂNTUIE 
De mai mulţi ani, guvernanţii noştri ne prezintă date statistice din care 
rezultă că producţia naţională, exprimată în Produsul Intern Brut (PIB), 
creşte 
continuu, anul trecut, în 2004, creşterea anuală fiind de peste 8%. 
Domnul Tăriceanu, actualul premier, ne asigură că economia românească 
“duduie”, în continuare, urmând ca, în 2005, să înregistrăm o creştere 
anuală a 
PIB-ului de 5-6%. În ciuda acestor anunţuri triumfaliste, nivelul de trai al 
marii 
majorităţi a populaţiei continuă să fie foarte scăzut, această mare 
majoritate 
nereuşind să iasă din sărăcia în care a fost împinsă în perioada 1990-2004. 
Stau 
dovadă cifrele prezentate de sindicate referitoare la costul coşului zilnic, la 
puterea de cumpărare scăzută a salariilor şi pensiilor, fluxul sporit de 
emigranţi 
care îşi caută un salariu decent prin angajarea în străinătate. 
Cum se explică faptul că creşterea economică nu este însoţită şi de 
creşterea nivelului de trai al populaţiei? 
1. Creşterea economică înregistrată în perioada 200-2004, ca şi aceea 
înregistrată în perioada 1992-1996, nu este una sănătoasă, rezultată din 
valorificarea potenţialului productiv al ţării.. Creşterea economică din 
perioada 
2000-2004 s-a bazat, în principal, pe împrumuturi externe, prin creşterea 
accelerată a datoriei externe, care, la sfârşitul anului 2004, a atins nivelul 
record 
de 19,6 miliarde de euro. 
În perioada 2001-2004, serviciul datoriei externe, format din ratele de 
rambursare a împrumuturilor plus dobânzile aferente, a crescut continuu, 
în anul 
2004 acesta fiind egal cu suma de 4,8 miliarde euro, ceea ce înseamnă mai 
mult 
de jumătate din suma totală a salariilor primite în anul 2004 de toţi 
angajaţii 
României. 
PIB-ul României a crescut, dar plusul de venituri obţinut nu a intrat în 
buzunarele salariaţilor români, ci în conturile celor care i-au împrumutat pe 
guvernanţii români ca să se menţină la putere. 
2. Principalul motiv al “revoluţiei” din decembrie 1989 a fost acela al 
schimbării sistemului economic comunist cu un sistem economic mai 
eficient, 
care să asigure venituri mai mari pentru cetăţenii ţării, să asigure creşterea 
nivelului de trai al acestora. 

Sistemul economic construit în România după 1989 s-a dovedit, 
dimpotrivă, mai ineficient şi mai neproductiv decât cel comunist. 
Dacă în perioada 1990-2004 am fi reuşit să producem cel puţin un PIB 
egal cu cel din 1989, am fi avut la dispoziţie o sumă suplimentară egală cu 
180 
miliarde euro, ceea ce însemnă mai mult decât dublul salariilor încasate de 
români în această perioadă. 
Scăderea dramatică a producţiei naţionale – în 1999 aceasta ajunsese 
să reprezinte 70% faţă de cea realizată în 1989 – a avut drept cauză directă 
devalorizarea capitalului naţional, trecut în proprietatea statului prin Legea 
15/1990. Această devalorizare a fost realizată cu ajutorul hiperinflaţiei 
generată 
de BNR, prin aruncarea în circulaţie a unor cantităţi de bani mult mai mari 
decât erau cerute de valoarea şi numărul operaţiilor de schimb. 
Hiperinflaţia a 
determinat, printre altele, contractarea cererii interne, care a condus, la 
rândul 
ei, la subutilizarea capacităţilor de producţie, creşterea aberantă a 
costurilor de 
producţie, intrarea în faliment a întreprinderilor cu capital de stat, astfel 
încât 
acestea să poată fi vândute la preţuri de sute de ori mai mici decât valoarea 
lor 
reală. 
Jefuirea capitalului acumulat până în 1989 nu a fost posibilă decât prin 
devalorizarea şi degradarea acestui capital, ceea ce a generat şi reducerea 
producţiei naţionale, a veniturilor, a salariilor şi a pensiilor, adică sărăcirea 
românilor. 
3. Profitorii tranziţiei nu s-au mulţumit numai cu însuşirea capitalului 
acumulat până în 1989. Au inventat şi pus în aplicare şi instrumente pentru 
jefuirea cetăţenilor şi de o bună parte a veniturilor realizate după 1989, aşa 
reduse 
cum au fost ele. 
Sunt cunoscute scandalurile legate de SAFI, FNI, falimentarea băncilor, 
jafuri puse la cale de speculanţi, cu ajutorul prevederilor legale adoptate 
de guvernanţi. Mai puţin cunoscut este modul în care guvernanţii, deveniţi 
proprietari ai capitalului naţional acumulat până în 1989, direct sau prin 
interpuşi, 
în complicitate cu o parte a liderilor sindicali, au reuşit să sporească 
necontenit 
ponderea profiturilor în PIB, în defavoarea salariilor. 
Calculele efectuate pe baza datelor înscrise în Anuarele Statistice ale 
României în perioada 1990-2004 pun în evidenţă faptul că, în timp ce în 
1990, 
ponderea salariilor în PIB era de 38%, aceasta a scăzut continuu, ajungând 
la 
14% în perioada 2001-2004. În aceeaşi perioadă, ponderea profiturilor a 
crescut 
de la 51% la 75%, diferenţa de 11% a rămas aproape constantă de-a lungul 
perioadei, fiind reprezentată de impozite şi taxe de producţie, preluate 
direct la 
bugetul de stat, corectate cu subvenţiile acordate de stat. 
În termeni absoluţi, în 1990, fondul anual de salarii era egal cu suma de 
21,6 miliarde echivalent euro, iar în anii 2001-2004 a ajuns la o medie de 
6,7 
miliarde euro, în timp ce valoarea profiturilor a crescut de la 28,3 miliarde 
euro, 
la 38,1 miliarde euro, în cursul anului 2003. 

Dacă s-ar fi păstrat structura PIB-ului, respectiv raportul dintre salarii şi 
profituri existent în 1990, în perioada 2001-2004 salariul mediu net pe 
economie 
nu ar mai fi fost de 125 euro pe lună ci de peste 3 ori mai mare, adică egal 
cu 375 
euro pe lună. 
Raportul dintre salarii şi profituri, la care s-a ajuns din cauza lăcomiei 
guvernanţilor postdecembrişti şi a slăbiciunii mişcării sindicale are 
consecinţe 
deosebit de grave asupra vieţii economice şi sociale a ţării. Salariile foarte 
mici 
nu asigură suficiente resurse pentru fondurile de pensii şi de sănătate. 
Profiturile 
nu participă la aceste fonduri. Salariile foarte mici nu permit proprietarilor 
lor să 
facă economii care să fie transformate în investiţii. 
Profitorii tranziţiei au devenit proprietari de capital prin aşa-zisa 
privatizare, adică pe gratis. Ei nu au muncit pentru acest capital, nu şi l-au 
creat 
economisind o parte din veniturile câştigate cinstit, pe piaţă, concurenţial. 
Din 
acest motiv, ei nu economisesc şi nu investesc veniturile câştigate. Le 
consumă 
pe vile, iahturi, etc. Este, astfel, irosită o altă sursă importantă de investiţii, 
de 
sporire a capacităţilor de producţie, a veniturilor, salariilor, pensiilor etc. 
4. O parte importantă a capitalului acumulat până în 1989 a fost vândută 
străinilor. Chinezii nu au vândut şi nu vând străinilor nici o fărâmă din 
capitalul 
lor naţional. Îi invită pe străini să vină în China şi să-şi alăture capitalul lor 
celui 
chinezesc. Aşa înregistrează China creşteri economice de 8-9% pe an şi 
sporeşte 
în fiecare an nivelul de trai al întregii populaţii. 
În România, capitalul străin nu a venit să se alăture celui românesc, ci 
să-l cumpere pe acesta. Banii încasaţi de statul român prin vânzarea 
capitalului 
naţional nu au fost reinvestiţi, ci cheltuiţi pentru salarii compensatorii şi 
plăţi de 
dobânzi. 
Profiturile realizate de străini de pe urma capitalul acumulat de români 
până în 1989 nu rămân în România, nu sunt reinvestite în sporirea 
capacităţilor 
de producţie ale ţării, în creşterea producţiei, a veniturilor, în diminuarea 
sărăciei 
locuitorilor ţării. 
Iată câteva dintre elementele care explică de ce, în ochii guvernanţilor, 
economia României duduie, în timp ce, în realitate, ţara este bântuită de 
sărăcie. 
Bursa, 08.08.2005 

IDEI PENTRU O POSIBILĂ TERAPIE A SĂRĂCIEI 
Unul dintre cititorii articolului meu, publicat săptămâna trecută la această 
rubrică, intitulat „Economia duduie, sărăcia bântuie”, m-a sunat la telefon şi 
ma 
felicitat pentru modul în care am evidenţiat cauzele sărăciei care s-a abătut 
asupra românilor în ultimii 15 ani, însă mi-a reproşat că articolul în cauză nu 
indică şi soluţii pentru îmbunătăţirea situaţiei existente, adică pentru 
eradicarea 
sărăciei. 
În articolul de astăzi încerc nu să dau soluţii unice, definitive şi 
miraculoase, ci să prezint câteva idei simple, care, mi se pare mie, ar putea 
fi 
luate în considerare la construirea unui program de sporire a bunăstării, 
adică a 
veniturilor marii majorităţi a românilor încă locuitori în ţara lor. 
1. Convingerea mea este că prima prioritate a guvernului, respectiv a 
statului român actual, ar trebui să fie producţia, nu corupţia. Aceasta din 
urmă îşi 
are importanţa ei, însă, în opinia mea, vom scăpa, cu adevărat, de corupţie 
numai 
dacă şi numai după ce vom scăpa de sărăcie. Ori de sărăcie nu putem scăpa 
decât 
prin sporirea producţiei naţionale, prin creşterea susţinută a capitalului real 
al 
naţiunii, a capacităţilor de producţie ale ţării. 
Acestei priorităţi – sporirea producţiei de bunuri şi servicii – trebuie săi 
fie subordonate toate actele de guvernare, începând cu adoptarea legilor şi 
terminând cu deciziile şi acţiunile ultimului funcţionar public. 
2. Trebuie oprit, imediat, procesul de diminuare a capacităţilor de 
producţie ale ţării, de distrugere şi degradare a capitalului naţional, prin 
vânzarea 
acestuia pe nimic şi prin utilizarea sumelor încasate din „privatizare” pentru 
consum, adică pentru finanţarea cheltuielilor curente ale bugetului de stat 
– salarii 
compensatorii, dobânzi etc. Întregul capital care se mai află în proprietatea 
statului 
trebuie vândut, exclusiv, prin licitaţii, la bursele de valori şi de mărfuri, fără 
negocieri, fără „investitori strategici”. Toate sumele încasate din 
„privatizare” 
trebuie folosite pentru investiţii în sectorul privat. 
Am propus şi susţin, în continuare, ideea adoptării unei legi privind 
despăgubirea cetăţenilor României pentru capitalul de care au fost 
deposedaţi prin 
Legea 15/1990 şi legile aşa-zisei privatizări. O astfel de lege ar trebui să 
prevadă 
crearea unui fond de despăgubire a cetăţenilor care să fie alimentat cu: 
sumele 
încasate din „privatizări”; sumele încasate prin impozitarea averilor 
acumulate 

în perioada 1990-2004 ale căror surse nu pot fi justificate; sumele încasate 
prin 
impozitarea terenurilor şi construcţiilor trecute în proprietatea statului 
român 
prin Legea 15/1990 şi apoi privatizate; impozitul pe profituri şi câştiguri din 
capital; alte surse stabilite prin lege. 
Sumele acumulate în fondul de despăgubiri vor fi folosite pentru 
acordarea de credite nerambursabile la realizarea de proiecte de investiţii, 
după o 
metodologie asemănătoare celei utilizate la acordarea creditelor 
nerambursabile 
de către Agenţia SAPARD, inclusiv în completarea sumelor necesare 
realizării 
programelor finanţate de Uniunea Europeană. Vor putea beneficia de 
creditele 
nerambursabile prevăzute de lege, în anumite limite, pe bază de licitaţii, 
agenţii 
economici care au ca acţionari, sau asociaţi, cetăţeni ai României 
îndreptăţiţi la 
despăgubire. 
Realizarea acestui vast program de investiţii ar avea multiple efecte 
pozitive asupra economiei şi societăţii româneşti, primul dintre acestea 
fiind 
sporirea capacităţilor de producţie ale ţării, crearea unui mare număr de 
locuri de 
muncă atât în mediul urban cât, mai ales, în mediul rural. Ar avea loc un 
proces 
durabil de capitalizare, industrializare şi urbanizare a satului românesc. 
3. Aşa cum arată datele publicate în Anuarele Statistice ale României 
în perioada 1990-2004, ca urmare a lăcomiei guvernanţilor postdecembrişti 
şi a slăbiciunii mişcării sindicale, în România anului 2004, salariile au ajuns 
să reprezinte mai puţin de 15% din PIB, adică din totalul veniturilor create 
în 
economie. În 1989, ponderea salariilor în PIB era de 37%, iar în 1990, de 
38%. 
Ponderea profiturilor a crescut de la 43%, în 1989, la 76%, în 2003. Aici, în 
schimbarea acestui raport între salarii şi profituri, se află principala cauză a 
stării 
de sărăcie a marii majorităţi a populaţiei ţării. 
Este adevărat că, în România a fost construită o economie de piaţă, în care 
regula ar trebui să fie aceea ca raportul dintre salarii şi profituri să se 
stabilească 
prin negocierile dintre reprezentanţii proprietarilor capitalului – patronate 
– şi 
reprezentanţii proprietarilor forţei de muncă – sindicate, în conformitate cu 
legile 
care reglementează raporturile dintre cei doi participanţi la negocieri şi care 
le 
apără drepturile, sub autoritatea statului democratic. De acord, dar aceasta 
este 
valabil într-o economie de piaţă autentică, în care patronatele sunt 
patronate, 
adică sunt persoane juridice care îi reprezintă pe proprietarii capitalului 
privat, 
sindicatele sunt sindicate, adică persoane juridice care îi reprezintă pe 
proprietarii 
forţei de muncă, pe angajaţii agenţilor economici cu capital privat, în timp 
ce statul 
nu este subordonat nici patronatelor nici sindicatelor. După 1990, în 
România nu 
am avut şi nu avem nici economie de piaţă autentică, nici patronate 
autentice, 
nici sindicate autentice. Cu excepţiile de rigoare. Am avut şi avem o 
economie 
oligarhică şi mafiotizată. Prin Legea nr.15/1990, satul a devenit singurul 
patron, 
singurul proprietar al capitalului naţional acumulat până în 1989, apoi, 
treptat, 
prin aşa-zisa privatizare, acest capital a fost trecut în proprietatea privată a 
unei 
minorităţi oligarhice, formată din guvernanţi şi camarila lor politică, astfel 
încât 

guvernanţii au devenit şi reprezentanţi ai statului şi ai capitalului. Din 
nefericire, 
mulţi lideri sindicali şi-au folosit poziţiile nu pentru a apăra interesele 
angajaţilor, 
ci fie pentru a accede în rândurile guvernanţilor şi de acolo în rândurile 
patronilor, 
fie direct în rândurile patronilor, participând, direct, la ospăţul privatizării. 
Astfel 
se explică deteriorarea continuă a raportului dintre salarii şi profituri, 
sărăcirea 
marii majorităţi şi îmbogăţirea rapidă a minorităţii oligarhice. 
Ne confruntăm cu o situaţie anormală şi singura forţă capabilă să ne 
aducă într-una de normalitate este statul român. Conducerea statului, în 
frunte cu 
Preşedintele ţării, trebuie să intervină, de urgenţă, în această problemă de 
maxim 
interes naţional, să declanşeze o amplă dezbatere pe problema raportului 
dintre 
salarii şi profituri, acţiune care să se finalizeze în creşterea rapidă a 
salariului 
minim pe economie, impus prin lege. Creşterea salariilor nu generează, în 
mod 
automat, inflaţie. Pentru aceasta este nevoie de creşterea cantităţii de bani 
în 
circulaţie. Legea care va impune creşterea salariului minim va impune şi 
obligaţia 
BNR de a nu creşte cantitatea de bani în circulaţie, astfel încât creşterea 
salariilor 
se va realiza, exclusiv, prin micşorarea profiturilor. 
4. Sărăcia care s-a abătut asupra României în ultimii 15 ani nu are cauze 
naturale, şi nici cauze supranaturale. Cauza ei este una omenească, este 
politica 
economică pusă în practică de către guvernanţii români postdecembrişti, 
prin 
legi, ordonanţe hotărâri, norme etc. Tot politica este aceea care poate şi 
trebuie 
să alunge sărăcia. Cu aceleaşi mijloace, adică prin legi, ordonanţe, hotărâri, 
norme. 
Istoria nu ne oferă exemplul nici unei ţări în care aceiaşi politicieni să 
fi adus ţării respective 10 ani de război urmaţi de 10 ani de pace, sau 10 ani 
de 
sărăcie urmaţi de 10 ani de bunăstare. Regula pusă în evidenţă de istorie 
este 
aceea că cei care au adus războiul au fost înlăturaţi de la conducerea 
statului 
pentru a lăsa locul celor care au luptat pentru pace. La fel, cei care au adus 
sărăcia 
trebuie să fie înlăturaţi şi înlocuiţi de cei care s-au opus „reformei” 
aducătoare 
de sărăcie. 
Bursa, 15.08.2005 

CREŞTERE ECONOMICĂ 
GENERATOARE DE SĂRĂCIE 
De 5 ani încoace, Institutul Naţional de Statistică(INS) ne aduce la 
cunoştinţă că Produsul Intern Brut(PIB) al ţării, adică valoarea bunurilor şi 
serviciilor pe care le produce economia românească într-un an, este într-o 
continuă creştere, anul trecut, creşterea fiind de peste 8%, ritm anual de 
creştere 
care se apropie de cel pe care China îl înregistrează de peste două decenii şi 
pe 
care l-a înregistrat şi România în cele două decenii anterioare anului 1990. 
Transformate în euro, cifrele în lei publicate de INS ne arată că, în anul 
2000, comparativ cu anul 1999, am obţinut un spor de PIB egal cu 0,9 
miliarde 
euro. În anul 2001, sporul a fost de 2,4 miliarde euro, în 2002, de 2,4 
miliarde 
euro, în 2003, de 2,3 miliarde euro, iar în 2004, de 4,1 miliarde euro. 
Guvernanţii noştri se laudă cu creşterea economică din ultimii ani şi în 
faţa alegătorilor şi în faţa conducătorilor instituţiilor europene, omiţând, cu 
bună 
ştiinţă, să spună şi unora şi altora că marea majoritate a locuitorilor 
României nu 
a avut nimic de câştigat de pe urma acestei creşteri a PIB-ului. 
Tot cifrele publicate de către INS, dar la alte capitole ale anuarelor 
statistice, pun în evidenţă faptul că, în perioada 1999-2004, valoarea 
salariilor 
încasate de către toţi angajaţii României a rămas constantă, la nivelul de 6,7 
miliarde euro pe an, în timp ce valoarea tuturor pensiilor plătite de statul 
român 
a rămas şi ea blocată, la suma de 2,5 miliarde euro pe an. 
Iată, deci, că, pentru salariaţi şi pensionari, care reprezintă 90% din 
populaţia adultă a ţării, efectul creşterii economice realizate în perioada 
2000- 
2004 este egal cu zero. Ei au rămas la acelaşi grad de sărăcie de care se 
„bucurau” 
şi înainte de începerea creşterii economice „durabile”. 
Această stare de fapt are ca principală cauză creşterea aberantă a datoriei 
externe, determinată, la rândul ei de deficitele bugetare cu care s-a 
obişnuit să 
funcţioneze statul român postdecembrist. 
Dacă, la sfârşitul anului 1989, datoria externă a României era egală cu 
zero, ţara având şi creanţe de încasat în valoare de peste 4 miliarde de 
dolari, la 
sfârşitul anului 2004, datoria externă a ajuns la suma de 19,6 miliarde euro, 
cea 
ce înseamnă mai mult de o treime din PIB-ul anului 2004. 

Această uriaşă datorie faţă de străinătate s-a creat ca urmare a faptului că 
toate guvernele care s-au succedat pe la Palatul Victoriei după 1989 au 
cheltuit 
mai mult decât le permiteau veniturile strânse din taxe şi impozite, apelând 
la 
împrumuturi externe, pentru acoperirea deficitelor bugetare, devenite 
cronice. 
Datoria externă este o povară, pentru cetăţeni. Împrumuturile trebuie 
rambursate, împreună cu dobânzile aferente. Din PIB-ul creat în fiecare an, 
întâi 
se plăteşte datoria externă şi numai ce mai rămâne intră în buzunarele 
cetăţenilor, 
pentru consum, sau pentru investiţii. 
Conform datelor publicate de BNR, valoarea serviciului anual al datorie 
externe(SDE), adică ratele de rambursare ale împrumuturilor împreună cu 
dobânzile aferente, a depăşit sporul anual al PIB-ului, în fiecare an al 
perioadei 
2000-2004. În anul 2000, PIB-ul a sporit cu 0,9 miliarde euro, în timp ce 
SDE-ul 
a fost egal cu 2,4 miliarde euro, deci veniturile rămase la dispoziţia 
cetăţenilor 
n-au crescut, ci au scăzut. La fel, în 2001, PIB-ul a crescut cu 2,4 miliarde 
euro, 
însă SDE-ul a fost egal cu 3,0 miliarde euro. În 2002, PIB-ul a crescut cu 2,4 
miliarde euro, dar SDE-ul a ajuns la suma de 4,2 miliarde euro. În 2003, PIB-
ul a 
sporit cu 2,3 miliarde euro, SDE-ul fiind egal cu 3,8 miliarde euro. În 2004, 
PIBul 
a crescut cu 4,1 miliarde euro, iar SDE.ul a fost de 4,8 miliarde euro. 
Iată, deci, că, în fiecare an al perioadei 2000-2004, din vistieria ţării au 
plecat în afară mai mulţi bani decât au reuşit să adune, în plus, comparativ 
cu 
anul precedent, cei 22 milioane de români. 
Degeaba vom dubla noi PIB-ul în următorii 10 ani dacă SDE-ul va ajunge 
să reprezinte jumătate din PIB. Vom fi la fel de săraci cum suntem acum. 
Vom 
avea o economie cu o creştere economică „durabilă” şi o naţiune care va 
trăi 
într-o sărăcie perpetuă 
Trebuie să construim o altă economie, una care să lucreze pentru cetăţeni, 
nu pentru „imaginea” guvernanţilor. 
Ultima Oră, 16.08.2005 

CREŞTEM EFICIENŢA ECONOMIEI PRIN 
DEPOPULAREA ŢĂRII ? 
Unul dintre cei mai longevivi şi prolifici analişti ai vieţii economice 
româneşti, domnul Gheorghe Cercelescu, fost redactor economic la 
Scânteia, 
devenit editorialist la Adevărul şi , mai recent, la Gândul, constată că 
„economia – 
este vorba de economia românească - a cunoscut unele transformări 
semnificative”, 
însă aceste transformări „nu au adus şi îmbunătăţiri în viaţa românilor”. 
Românii 
realizează venituri mici, lucrează ineficient, cu o slabă productivitate. 
Urmărind să afle cauza ineficienţei cu care funcţionează economia 
românească, domnul Cercelescu face o descoperire pentru care ar trebui 
săsi 
pregătească dosarul în vederea primirii premiului Nobel pentru economie. 
„România, spune domnia sa, se confruntă cu o problemă foarte grea: are 
prea 
multă forţă de muncă şi prea puţin capital”. Domnul editorialist a ajuns la 
această 
„iluminare” deoarece a observat că „salariile pot creşte foarte repede în 
ţări unde 
fie populaţia este redusă (Slovenia, Estonia), fie se injectează masiv capital 
străin 
(Cehia, Ungaria)”. Astfel iluminat, Domnul Cercelescu ne oferă şi soluţia 
grelei 
probleme cu care se confruntă economia românească. „Pentru a 
îmbunătăţi 
eficienţa muncii în întreaga economie, trebuie îndeplinite două condiţii: 
România 
să poată exporta mai multă forţă de muncă şi capitalul străin să investească 
masiv 
în economia noastră”. 
Ca urmare a „schimbărilor semnificative” petrecute în economia 
românească în ultimii 15 ani, aproape 3 milioane de români au fost obligaţi 
să-şi 
părăsească ţara în căutarea unui loc de muncă. Slovenia este o ţară cu o 
populaţie 
mai mică de 1,5 milioane, iar Estonia are sub o jumătate de milion de 
locuitori. 
Ca să aducem numărul de locuitori al României la un nivel apropiat de cel al 
Sloveniei şi Estoniei, adică un număr de locuitori „propice” creşterii rapide a 
salariilor, ar trebui să exportăm nu numai aproape toată forţa de muncă, 
dar şi cea 
mai mare parte a pensionarilor şi noilor născuţi. Constatând că Germania 
are o 
populaţie prea mare, Hitler luase hotărârea să exporte o parte din germani 
pentru 
a-i face stăpâni peste alte naţiuni. Spre deosebire de Hitler, domnul 
Cercelescu 
vrea să exporte cea mai mare parte a românilor pentru a-i face sclavii 
salariaţi ai 
altor naţii. 

Este adevărat că, în Slovenia şi Estonia, după 1989, salariile au crescut şi, 
astăzi, sunt mult mai ridicate decât cele ale românilor. Aceasta nu este o 
urmare 
a faptului că sunt ţări cu o populaţie redusă, ci a faptului că, spre deosebire 
de guvernanţii români postdecembrişti, care au deteriorat şi distrus 
capitalul 
naţional, conducătorii postcomunişti ai Sloveniei şi Estoniei au protejat 
capitalul 
naţional, capacităţile de producţie naţionale, creând, astfel, condiţii ca 
locuitorii 
ţărilor lor sa-şi găsească locuri de muncă bine plătite în propriile lor ţări. 
Nu în depopularea ţării şi în dependenţa faţă de capitalul străin trebuie 
căutată soluţia creşterii veniturilor, a salariilor românilor, ci, exact, în partea 
opusă: în oprirea exportului de forţă de muncă de înaltă calificare şi în 
dezvoltarea 
capitalului autohton, a capacităţilor de producţie ale ţării. 
În cea ce priveşte capitalul străin, menţionez, aici, două idei puse în 
evidenţă de studiul „Globalizarea sub semnul întrebării”, elaborat de 
cercetătorii 
englezi Paul Hirst şi Grahame Thompson, ambii profesori universitari: 
capitalul 
străin contribuie cu 6% la realizarea PIB-ului mondial, restul de 94% fiind 
rezultatul capitalului autohton, acumulat prin efortul propriu de muncă, 
inovaţie 
şi economisire al fiecărei naţiuni; capitalul străin este bine venit în orice 
ţară, 
cu condiţia ca el să se alăture acestuia, nu să-l acapareze, cu condiţia ca el 
să 
funcţioneze în conformitate cu reglementările şi interesele statului gazdă, 
în caz 
contrar putând genera crize financiare grave, aşa cum s-a întâmplat în 
Mexic, 
Argentina, Rusia, ţările sud-est asiatice, în deceniul trecut. 
Ultima Oră, 22.08.2005 

BNR VREA SĂ PUNĂ BOTNIŢĂ ECONOMIEI 
ROMÂNEŞTI. 
În cadrul conferinţei de presă în care a prezentat Raportul trimestrial 
asupra inflaţiei, domnul Mugur Isărescu, guvernatorul Băncii Naţionale a 
României(BNR), ne-a oferit prilejul de a ne întâlni, din nou, cu unele dintre 
perlele gândirii sale macroeconomice. 
Am reţinut, în premieră absolută, declaraţia domnului guvernator conform 
căreia suntem martorii unei schimbări fundamentale în politica BNR, 
această 
schimbare fundamentală constând în „ţintirea inflaţiei”. Şi, pentru a nu ne 
lăsa 
nedumeriţi, domnul guvernator ne anunţă că, pe viitor, orice măsură pe 
care 
banca centrală o va lua va avea ca scop principal păstrarea stabilităţii 
preţurilor. 
Mai mult, chiar, Banca Naţională, adică guvernatorul ei, crede că ţinerea 
sub 
control a preţurilor este unica şansă pentru o „creştere economică 
sănătoasă” în 
următorii 5-6 ani. 
Această afirmaţie a domnului Mugur Isărescu are un pronunţat iz de 
autodenunţ. Păstrarea stabilităţii preţurilor nu a constituit şi până acum 
scopul 
principal al măsurilor luate de către Banca Naţională a României ? Există 
vreo bancă centrală în lumea modernă al cărui scop principal să fie altul 
decât 
păstrarea stabilităţii preţurilor ? Până la această conferinţă de presă, scopul 
principal al activităţii BNR a fost, cumva, generarea şi întreţinerea 
hiperinflaţiei 
postdecembriste, care a atins cote anuale de peste 200%, hiperinflaţie care 
a 
generat, la rândul ei, nu „creştere economică sănătoasă”, ci, dimpotrivă, 
reducerea 
drastică a Produsului Intern Brut al ţării, devalorizarea şi distrugerea 
capitalului 
naţional, reducerea „durabilă” a salariilor şi pensiilor, a veniturilor marii 
majorităţi 
a românilor? După 1989, politica monetară a BNR a avut, cumva, ca 
subţinte, 
falimentarea întreprinderilor de stat, astfel încât acestea să poată fi 
cumpărate, 
adică „privatizate” la preţuri de sute de ori mai mici decât valoarea lor 
reală, sau 
reducerea draconică a preţului forţei de muncă româneşti, astfel încât 
românii să 
muncească pe salarii de mizerie, atât la ei acasă, cât şi în străinătate ? 
Merită atenţie şi ideea exprimată de domnul Isărescu conform căreia 
„economia creşte, nu mai trebuie să o stimulăm”. Ba, dimpotrivă, continuă 
guvernatorul BNR, trebuie limitată „pe orice cale” cererea agregată – 
consumul 
populaţiei, al entităţilor private şi al celor guvernamentale. 

Nu este nevoie să fii doctor în economie şi nici guvernator al băncii 
centrale pentru a înţelege că nu poate exista creştere economică fără o 
creştere 
concomitentă a cererii şi a ofertei corespondente. În plus, studenţii 
economişti 
învaţă, încă din primele luni de studii, că economia modernă, aceea 
practicată de 
ţările prospere ale lumii, nu creşte de la sine, ci este rezultatul participării 
active 
– şi creative – a proprietarilor de capitaluri şi ai forţei de muncă, precum şi 
a 
statului democratic şi responsabil, toţi aceşti factori încercând să 
”stimuleze”, pe 
toate căile, creşterea economică. 
Nu creşterea cererii, a consumului, ca atare, este pericolul cu care se 
confruntă, în prezent, economia românească, ci creşterea artificială a 
acestui 
consum, ca urmare a introducerii în sistemul economic, prin aşa-zisa 
reformă 
postdecembristă, a unor viruşi cu acţiune perturbatoare şi destructivă. 
Domnul 
guvernator fie nu sesizează adevărata problemă, fie evită să o prezinte 
opiniei 
publice. 
Problema reală care se află în spatele îngrijorărilor domnului guvernator 
este aceea că o bună parte a consumului existent în economia românească 
nu se 
bazează pe venituri create în această economie, la timpul prezent, ci pe 
venituri 
create în afara ţării şi pe avuţia creată înainte de 1990 şi transformată, 
acum, în 
fond de consum, prin aşa-zisa privatizare. 
Politicile economice nefaste aplicate de către guvernanţii postdecembrişti 
se răzbună acum şi se vor răzbuna şi în anii următori. 
Aducerea marii majorităţi a populaţiei la sapă de lemn, reducerea 
dramatică 
a salariilor, a determinat milioane de români să-şi ia lumea-n cap, să caute 
locuri de muncă mai bine plătite în străinătate. Chiar dacă acolo se 
angajează 
în „job”urile cele mai grele şi mai umilitoare şi sunt plătiţi cu salarii mult 
mai 
mici decât cele ale localnicilor, ei câştigă miliarde de euro, pe care le aduc, 
sau 
le trimit acasă, în ţară. Dacă, după 1989, industria naţională nu ar fi fost 
pusă pe 
butuci, o parte a ei fiind vândută ca fier vechi, ci, dimpotrivă, ea ar fi fost, 
cum era 
firesc, înnoită, modernizată, miliardele de euro aduse în ţară de cei care 
lucrează 
în străinătate ar fi fost cheltuite pentru cumpărarea produselor realizate în 
ţară, 
contribuind, astfel, la îmbunătăţirea balanţei de plăţi externe. În lipsa 
produselor 
autohtone, banii dezrădăcinaţilor sunt cheltuiţi pentru cumpărarea de 
produse din 
import, generând deteriorarea balanţei comerciale externe. 
În România postdecembristă, cu rarisime excepţii, oamenii au acumulat 
averi uriaşe nu creând avuţie, adică producând bunuri şi servicii pe care să 
le 
vândă în piaţă la preţuri superioare costurilor, aşa cum se întâmplă în 
adevăratele 
economii de piaţă. Aceşti profitori ai tranziţiei s-au îmbogăţit furând de la 
stat, sau de la cetăţeni, cumpărând de la stat bunuri la preţuri sub valoarea 
lor, 
vânzând statului bunuri la preţuri peste valoarea lor, neplătind statului 
taxele şi 
impozitele cuvenite, înşelându-i pe cetăţeni prin bănci şi fonduri de 
investiţii 
astfel reglementate încât să permită înşelarea cetăţenilor. De ce să te 
chinui să 
produci, să inovezi, să creezi noi bunuri şi servicii, când poţi obţine avuţie 
dând o 

mică şpagă de câteva mii de euro pentru a cumpăra, prin „privatizare”, o 
fabrică 
de sute de milioane de euro. Această fabrică va fi revândută – întreagă, sau 
ca 
fier vechi şi cărămizi - la un preţ de câteva ori mai mare decât cel încasat de 
stat 
prin vânzarea ei. „Profitul” obţinut astfel este unul artificial. El nu provine 
din 
producţia şi vânzarea în piaţă a unor bunuri sau servicii acceptate de 
cumpărători. 
Banii reprezentând acest „profit” creează o cerere artificială, peste aceea 
rezultată, 
natural şi firesc, din producţia curentă de bunuri şi servicii acceptate de 
piaţă. În 
plus, aceşti bani, fiind obţinuţi fără efort şi în sume mari, sunt cheltuiţi, în 
cea mai 
mare parte, pentru cumpărarea de bunuri şi servicii de lux, din import, 
grevând şi 
ei balanţa comercială şi de plăţi externe. 
Într-o economie normală, sănătoasă, circulă o singură monedă, moneda 
naţională, aflată sub controlul băncii centrale a statului respectiv. Străinii 
care 
doresc să cumpere produsele ţării în cauză trebuie să-şi schimbe propria lor 
monedă în moneda ţării gazdă. Şi cumpărările pe credit se fac tot în 
moneda 
ţării gazdă. În România postdecembristă, pe lângă moneda naţională, 
circulă, 
în deplină libertate, şi alte monede. Se acordă credite în lei, dar şi în euro şi 
în 
dolari. 
Constatând că avem o economie „euroizată şi dolarizată”, domnul Isărescu 
ajunge la concluzia că trebuie luate urgent măsuri pentru a descuraja 
creditul în 
valută, ameninţând, în acest sens, cu urcarea rezervelor minime obligatorii 
la 
depozitele în valută, „în 7 trepte, până la 100%”. O perlă de toată 
frumuseţea. 
Deci, toată valuta deţinută de băncile din România urmează să fie depusă la 
BNR 
şi să primească dobândă. Este adevărat, una mai mică, dar garantată. Pe 
banii 
cui? Ai domnului Isărescu, sau ai cetăţenilor României ? 
Depozitele în lei – şi creditele acordate în baza lor – reprezintă avuţie 
naţională confirmată de piaţa românească. Ele provin din venituri – salarii, 
profituri – create cu bunuri şi servicii vândute în piaţa românească, 
acceptate 
de cumpărători. Depozitele în valută – şi creditele acordate în baza lor – nu 
au 
în spate mărfuri acceptate de piaţa românească. De aceea, creditele în 
valută 
generează consum artificial, făcând presiuni şi asupra preţurilor şi asupra 
balanţei 
de plăţi externe. 
Creditele în valută nu trebuie descurajate, ci eliminate complet. Prin 
Constituţie, nu prin voinţa guvernatorului băncii centrale. 
Soluţia însănătoşirii economiei româneşti nu constă în limitarea „ pe orice 
cale” a cererii, a consumului, ci în creşterea „pe orice cale” a producţiei 
naţionale, 
ceea ce presupune înlocuirea actualei economii oligarhice, neproductive şi 
parazitare, cu o economie democratică, productivă şi performantă. 
Bursa, 22.08.2005 

RELAŢIA DINTRE MAREA CORUPŢIE ŞI AFACERILE 
DE LA HIDROELECTRICA 
Folosind originalul său limbaj, fostul nostru premier şi actual preşedinte 
al Camerei Deputaţilor ne avertiza că, în România, de la un timp, toată 
lumea 
umblă cu corupţia în gură. Pentru domnia sa, dar, din păcate, şi pentru alţi 
mulţi 
concetăţeni ai noştri, acest flagel care ne cantonează într-o cumplită 
mizerie 
materială şi morală este un subiect de glumă. Dacă politicienii ţării vor fi 
lăsaţi 
să se joace, în continuare, de-a combaterea corupţiei, nu este, de loc exclus 
ca 
europenii să amâne sine die aderarea noastră la comunitatea lor economică 
şi 
politică. 
Corupţia este o variantă a hoţiei, o modalitate aparte de însuşire a avuţiei 
altuia. Hoţia de acest tip nu se realizează prin acte brutale de tâlhărie, de 
spargeri 
de bănci, de case, de magazine etc. Corupţia este pusă în operă de lucrători 
cu 
gulere albe, prin inginerii comerciale sau financiare.. 
Corupţia este imposibilă în acte comerciale efectuate direct de proprietarii 
de bunuri. Ea apare numai acolo unde bunurile sunt administrate de alte 
persoane 
decât proprietarul lor. De regulă, proprietarii privaţi de bunuri au pus la 
punct 
clauze contractuale care fac aproape imposibile actele de corupţie din 
partea 
administratorilor bunurilor lor. 
Lucrurile stau complet diferit atunci când statul devine, sau, mai exact, se 
autointitulează, proprietar de bunuri. Statul nu este un proprietar autentic, 
ci unul 
cu numele. Nici chiar asupra aşa-zisei proprietăţi publice, adică asupra 
bunurilor 
de uz şi de interes public. Aceste bunuri sunt procurate cu bani proveniţi 
din taxe 
şi impozite plătite de cetăţeni. Ele aparţin cetăţenilor, sunt proprietatea 
acestora. 
Statul este numai administrator al acestor bunuri. El ar trebui să le 
administreze 
în numele şi în folosul cetăţenilor, al proprietarilor bunurilor în cauză, nu în 
folosul lui, al satului, al guvernanţilor. 
În mod firesc, în administrarea statului ar trebui să se afle numai bunuri 
de uz şi de interes public, care, odată achiziţionate, intrate în administrarea 
instituţiilor centrale sau locale ale statului, să nu mai poată fi înstrăinate, 
vândute. 
Într-un astfel de stat, cu adevărat democratic, singurul loc şi moment 
pentru 
posibile acte de corupţie rămâne achiziţionarea de bunuri de uz şi de 
interes 
public, de către instituţiile statului. 

Statul român postdecembrist nu s-a mulţumit să fie administrator şi, 
respectiv, proprietar cu numele, numai asupra avuţiei publice, adică asupra 
bunurilor de uz şi de interes public. Prin Legea 15/1990, el s-a 
autoîmproprietărit 
cu întreaga avuţie productivă creată de cetăţenii României până la data 
adoptării 
legii respective. Această avuţie nu era constituită din bunuri de uz şi de 
interes 
public, nu ca bunuri necesare îndeplinirii funcţiilor statului. 
Prin legile aşa-zisei privatizări, statul român a scos la vânzare întreaga 
avuţie trecută în proprietatea sa prin Legea 15/1990. Valoarea acestor 
bunuri a 
fost de mii de ori mai mare decât valoarea bunurilor de uz şi de interes 
public 
pe care statul român le achiziţionează anual cu banii strânşi la buget din 
taxe şi 
impozite. 
Masa avuţiei pusă la dispoziţia posibililor corupţi şi corupători s-a lărgit, 
astfel, de mii de ori faţă de aceea care ar fi existat fără adoptarea Legii 
15/1990 
şi a legilor aşa-zisei privatizări. 
Aici, în aceste legi, trebuie căutată originea corupţiei înspăimântătoare 
care a pus stăpânire pe societatea românească postdecembristă. Am fi avut 
corupţie şi fără aceste legi, dar ea ar fi fost de mii de ori mai mică, 
proporţional 
cu bunurile aflate la cheremul guvernanţilor. 
Dacă, în 1990, hidrocentralele României ar fi intrat în proprietatea privată 
a cetăţenilor ţării şi în administrarea unor profesionişti ghidaţi de norme şi 
legi 
adecvate, actualul preşedinte al ţării nu ar mai fi avut prilejul să descopere, 
recent, 
că, de patru ani, Hidroelectrica a încheiat contracte care asigură unor 
“băieţi 
deştepţi” câştiguri imense, în dauna statului, mai exact a cetăţenilor ţării. 
Ca să fie paharul plin, administratorii care au încheiat contractele în 
cauză, numiţi în aceste posturi de foştii guvernanţi, sunt menţinuţi şi de 
actualii 
guvernanţi. Şi asta pentru că, şi astăzi, ca şi acum patru ani, locurile în 
Parlamentul 
României sunt ocupate tot de cei care au adoptat Legea 15/1990 şi legile 
aşazisei 
privatizări. 
Iată de ce cred că o adevărată lege a lustraţiei trebuie extinsă în aşa 
fel încât nici o persoană care a ocupat o funcţie în conducerea statului 
român 
postdecembrist, a instituţiilor şi a întreprinderilor acestuia după 1989, să nu 
mai 
poată ocupa nici un fel de funcţie publică în această ţară. Niciodată. 
Bursa, 29.08.2005 

LEGEA REFORMEI PROPRIETĂŢILOR FURATE 
Guvernul român şi-a asumat, recent, răspunderea pentru legea privind 
reforma în domeniile proprietăţii şi justiţiei. În ceea ce priveşte 
proprietatea, 
noua lege include, sub formă de titluri, nu mai puţin de şapte proiecte 
legislative 
menite să completeze şi să modifice tot atâtea acte normative adoptate 
anterior. 
Noua lege nu aduce modificări şi completări fundamentale legislaţiei în 
domeniu. Cele mai multe dintre prevederile acestei legi aduc mici 
modificări 
textelor legilor adoptate anterior, fiind menite să aducă noi foloase celor 
care s-au 
îmbogăţit în perioada postdecembristă prin acapararea avuţiei naţionale 
preluate 
în mod abuziv de statul român, înainte şi după 22 decembrie 1989. 
Există numai două modificări de substanţă introduse prin noua lege în 
domeniul proprietăţii. 
Prima modificare se referă la includerea în categoria imobilelor care trebuie 
retrocedate în natură şi a imobilelor afectate unor activităţi de interes 
public, 
adică imobilele deţinute de unităţi bugetare din învăţământ, sănătate, 
aşezăminte 
social-culturale, instituţii publice, partide politice, misiuni diplomatice 
acreditate 
în România, imobile excluse de la retrocedare în legislaţia anterioară. 
Autorii noii legi justifică această modificare în regimul juridic al imobilelor 
preluate în mod abuziv prin două motivaţii: a) prevalenţa restituirii în 
natură; b) 
degrevarea bugetului de stat de plata în numerar a despăgubirilor pentru 
imobilele 
nerestituite în natură. 
Prima motivaţie este corectă, însă a doua nu poate fi susţinută. Noua lege 
nu degrevează bugetul de stat, ci, dimpotrivă, îl împovărează cu sumele 
necesare 
realizării de noi imobile care vor trebui să înlocuiască imobilele de uz public, 
imobile care nu erau retrocedabile, conform legilor vechi, dar care vor 
trebui 
retrocedate, conform noilor acte normative. 
Statul român va trebui să continue activităţile de interes public cărora 
le erau afectate imobilele care vor fi restituite în natură, în conformitate cu 
prevederile noii legi. Edificarea de noi imobile în care să se desfăşoare 
activităţile 
de interes public afectate va coasta bugetul de stat mult mai mult decât ar 
fi costat 
despăgubirile pentru vechile imobile. 
În plus, statul român postdecembrist a privatizat, la preţuri de nimic, un 
număr mare de imobile, cum ar fi hotelurile şi casele de vacanţă ale fostului 
partid 

comunist, cantinele, căminele, casele de vacanţă ale fostelor întreprinderi 
de stat 
etc., care ar fi putut să preia, fără cheltuieli suplimentare deosebite, 
activităţile 
de interes public afectate de prevederile art. 16 din Legea nr. 10/2001. 
Aceste 
imobile nu aveau caracter de capital, de avuţie productivă. Afectarea lor 
pentru 
activităţi de interes public nu ar fi diminuat capacităţile productive şi 
competitive 
ale naţiunii. 
Cea de a doua prevedere importantă a noii legi priveşte modalităţile de 
despăgubire a foştilor proprietari ale căror imobile nu mai pot fi restituite în 
natură. În locul acordării de numerar, de acţiuni deţinute de stat la societăţi 
comerciale, sau bonuri valorice care să poată fi schimbate tot pe acţiuni 
deţinute 
de stat la societăţi comerciale, noua lege instituie acordarea de „titluri de 
plată” 
pentru despăgubiri, tot un fel de bonuri valorice, care să poată fi schimbate 
pe 
acţiuni emise de un fond de investiţii ale cărui active sunt aceleaşi acţiuni 
deţinute 
de stat la aceleaşi societăţi comerciale, la care se adaugă creanţe deţinute 
de stat 
în străinătate. 
Cacialmaua noilor guvernanţi este mai mult decât străvezie. 
Observăm, mai întâi, că foştii proprietari ai imobilelor care nu mai există, 
fiind demolate, distruse, au fost deja, despăgubiţi, fie cu bani, fie cu imobile 
în 
schimb. 
Cei care trebuie despăgubiţi, acum, sunt, de fapt, foştii proprietari ai 
imobilelor care au fost vândute după 1989, de către statul român 
postdecembrist. 
Imobile care au fost cumpărate de către nomenclatura postdecembristă. 
Este 
vorba, pe de o parte, de vile de lux, cumpărate la preţuri de nimic, iar, pe 
de altă 
parte de construcţii şi terenuri aflate în patrimoniul unor agenţi economici 
care 
au fost şi ele cumpărate, tot la preţuri de nimic, de către aceiaşi 
nomenclatură 
postdecembristă, prin aşa-zisa privatizare. 
Cacialmaua este dublă: sunt traşi pe sfoară atât foştii proprietari, care în loc 
de vile şi fabrici, primesc acţiuni la un „fond de investiţii” cu valoare 
îndoielnică, 
cât şi toţi cetăţenii ţării, a căror avuţie este folosită pentru despăgubirea 
celor ale 
căror bunuri au fost însuşite de nomenclaturiştii postdecembrişti. 
Este antinaţională şi contrară preceptelor ştiinţei economice folosirea 
sumelor încasate din vânzarea capitalului naţional ca fond de consum, 
respectiv 
ca sursă pentru despăgubirea celor care au fost deposedaţi de bunuri de 
consum 
– locuinţe, vile etc.. 
Sumele încasate din vânzarea capitalului, trecut abuziv în proprietatea 
statului, trebuie să-şi păstreze calitatea de capital, ele trebuie retrocedate 
cetăţenilor şi reinvestite în avuţie productivă, creatoare de noi locuri de 
muncă, 
de noi venituri, noi salarii şi noi profituri. 
Bursa, 20.09.2005 

ECONOMIA, CLASA POLITICĂ ŞI STATUL 
Românii nu sunt de loc mulţumiţi de starea lor economică şi socială, după 
15 ani de „reformă”. Sondajele de opinie, indiferent de cine sunt 
comandate, arată 
că cetăţenii României nu au încredere în clasa politică şi în instituţiile 
satului 
lor. Drept răspuns, în ultima perioadă, politicienii, de toate culorile, au ieşit 
la 
atac, care mai de care avansând propuneri pentru „reformarea” clase 
politice şi a 
instituţiilor statului, cel mai vehement şi mai mediatizat, în acest sens, fiind 
chiar 
Preşedintele ţării, acesta fiind hotărât să întrebe poporul, prin referendum, 
dacă 
vrea schimbarea parlamentului bicameral cu unul unicameral. 
Mă număr printre aceia care, în ultimii ani, am atras atenţia că prima 
condiţie a scoaterii României din mizeria materială şi spirituală în care a fost 
împinsă după 1989 o constituie schimbarea clasei politice. Nu “reformarea” 
clasei 
politice, ci schimbarea ei completă, adică înlocuirea celor care au făcut 
parte din 
conducerea statului român comunist şi postdecembrist cu persoane noi. 
Cei care au votat legile răului nu pot vota legile binelui. Actuala clasă 
politică este aceea care a votat şi pus în practică legile privatizării şi, în 
general, 
toate legile prin care, în România a fost construită o economie oligarhică, 
neproductivă şi parazitară, legile prin care cetăţenii României au fost 
deposedaţi 
de capitalul acumulat de ei până în 1989, legile prin care această avuţie 
productivă 
a ţării a fost trecută “pe şest” în proprietatea privată a guvernanţilor, legile 
prin 
care a fost distrusă în mare măsură industria naţională, prin care au fost 
desfiinţate 
peste 3 milioane de locuri de muncă, legile prin care salariul mediu al 
românului 
în anul 2004 a ajuns la jumătatea celui din 1989, iar pensia medie a 
românului nu 
mai reprezintă nici o treime faţă de aceea existentă în 1989, legile care au 
avut ca 
efect degradarea tuturor serviciilor publice oferite de statul român 
cetăţenilor săi 
– sănătate, învăţământ, cultură, etc. 
Mă număr, de asemenea, printre aceia care, de mulţi ani, susţin schimbarea 
din temelii a statului român. Statul român actual este numai cu numele 
unul 
democratic, de drept. În realitate, este un stat autocratic, format nu de 
popor, 
prin voinţa liber exprimată a acestuia, ci de către grupul minuscul de 
securişti şi 
activişti comunişti care au ajuns la putere prin lovitura de stat care a urmat 
revoltei 
populare anticomuniste din decembrie 1989 şi au păstrat-o prin 
manipularea 
informaţională a cetăţenilor. Este un stat care nu guvernează pentru popor, 
ci 

unul care guvernează pentru sine însuşi, pentru mafia politico-financiară 
născută 
de “reformă”. 
Democraţia adevărată, existentă în ţările avansate ale lumii moderne, 
este rezultatul unui proces de şlefuire de peste trei secole. Este clar pentru 
orice cunoscător al istoriei moderne că sistemul bicameral al puterii 
legislative 
este superior celui unicameral. El asigură o mai bună reprezentare în 
procesul 
legislativ atât a intereselor comunităţilor teritoriale cât şi a grupurilor 
sociale şi 
profesionale. 
Nu existenţa sistemului bicameral şi a votului pe liste a împins România 
în revoluţia răului, ci clasa politică postdecembristă, constituţiile şi legile 
postdecembriste, care au permis manipularea electoratului, încălcarea 
drepturilor 
şi libertăţilor cetăţenilor, jefuirea şi distrugerea avuţiei productive a 
naţiunii. 
Reformarea statului român trebuie începută prin reconstrucţia temeliei 
sale, 
a Constituţiei. Trebuie adoptată o Constituţie care să nu mai permită 
manipularea 
electoratului, o Constituţie care să interzică adoptarea de legi 
asemănătoare legilor 
aşa-zisei privatizări – printre rezultatele acesteia numărându-se şi 
„afacerea” 
Petrom, care-l supără pe domnul Preşedinte, şi nu numai pe el - o 
Constituţie 
care să asigure adevărata independenţă a justiţiei faţă de legislativ şi 
executiv, 
prin alegerea directă, de către popor, a magistraţilor şi a juraţilor. 
Înnoirea clasei politice şi înnoirea statului vor avea, însă, soarta unor 
existenţe efemere dacă nu vor fi însoţite şi de înnoirea economiei 
naţionale, adică 
schimbarea actualei economii oligarhice cu o economie democratică, una în 
care 
cea mai mare parte a capitalului să se afle în proprietatea privată a celei 
mai mari 
părţi a cetăţenilor ţării. Numai o astfel de economie va genera o clasă 
mijlocie 
numeroasă, înstărită şi prosperă, care să reprezinte 70-80% din populaţia 
ţării. 
Numai o astfel de clasă va fi capabilă să creeze şi să susţină un stat care să-i 
apere drepturile ei, ale majorităţii, nu cele ale minorităţii oligarhice. 
Fără o economie democratică, fără o clasă mijlocie dominantă în economie 
şi societate, nu vom avea nici stat de drept, eficient, nici politicieni devotaţi 
binelui public, nici români prosperi şi respectaţi în lume. 
Ultima Oră, 30.09.2005 

DE CE NU SUNT BANI PENTRU SĂNĂTATE 
(SUBMINAREA SĂNĂTĂŢII ROMÂNILOR) 
De 15 ani, starea sistemului sanitar românesc se înrăutăţeşte continuu. 
Mii şi mii de români – şi bătrâni, şi nou-născuţi – mor în fiecare an, fie din 
lipsă 
de medicamente, fie din lipsă de îngrijire medicală. În campaniile 
electorale, 
politicienii promit îmbunătăţirea “radicală” a sistemului de sănătate, iar 
când 
ajung la putere constată că n-au bai şi nici soluţii realiste să facă rost de 
bani 
pentru sănătate. 
Confruntaţi cu neplăcuta problemă a uriaşelor datorii ale spitalelor către 
furnizorii de medicamente şi cu aceea,la fel de neplăcută, a insuficienţei 
banilor 
pentru acoperirea reţetelor de medicamente gratuite şi compensate, 
guvernanţii 
actuali caută cu disperare o “lărgire a bazei de impozitare “, mai direct, 
obligarea 
la plata contribuţiei pentru sănătate şi a pensionarilor, a asistaţilor social şi 
a 
agricultorilor. 
Soluţia propusă de noii guvernanţi pune în evidenţă incompetenţa şi lipsa 
de responsabilitate politică a autorilor ei. 
Obligarea pensionarilor şi a asistaţilor social să contribuie la bugetul 
pentru sănătate înseamnă fie reducerea veniturilor acestora, care, şi fără 
această 
reducere, nu le asigură acestora decât o viaţă mizerabilă, fie reducerea 
altor 
capitole de cheltuieli bugetare – învăţământ, cultură, etc. 
Obligarea la plata contribuţiei pentru asigurările de sănătate a agricultorilor 
– mai exact a agricultorilor care nu sunt salariaţi – echivalează cu 
impozitarea 
albinelor sau a furnicilor. Cheltuielile cu întreţinerea……… care ar trebui 
utilizaţi 
la calcularea şi colectarea unor astfel de contribuţii ar fi cu siguranţă mult 
mai 
mari decât contribuţiile în sine. 
Cauzele degradării sistemului sanitar românesc şi soluţiile îmbunătăţirii 
acestui sistem trebuie căutate în altă parte. 
În anul 1989, statul român a cheltuit pentru sănătate o sumă echivalentă 
cu 2,81 miliarde euro actuali. În ultimii 5 ani, statul român a cheltuit pentru 
sănătate, în medie, sub 300 milioane euro anual, adică aproape de 10 ori 
mai 
puţin decât în anul 1989. În 1989, statul român a cheltuit pentru ordinea 
publică 
şi întreţinerea aparatului de stat – preşedinte, parlament, guvern, etc – o 
sumă 
echivalentă cu 300 milioane euro actuali. 

În ultimii 5 ani, statul român postdecembrist a cheltuit pentru ordinea 
publică şi întreţinerea aparatului de stat, în medie, 1,2 miliarde euro anual, 
adică 
de 4,4 ori mai mult decât în anul 1989. 
În 1989, cheltuielile pentru sănătate reprezentau 13% din volumul total 
al cheltuielilor bugetului de stat. În anul 2004, ele au reprezentat 4%. În 
anul 
1989, cheltuielile pentru ordinea publică şi întreţinerea autorităţilor publice 
reprezentau 1% dint totalul cheltuielilor bugetului de stat, iar în 2004 ele au 
reprezentat 19%. 
Iată o inversare fundamentală de priorităţi! Iată pentru ce au fost măcelăriţi 
cei peste 1000 de martiri ai revoluţiei populare anticomuniste din 
decembrie 
1989! 
Dacă în anul 2004, sănătatea ar fi beneficiat de 13% din volumul total al 
cheltuielilor bugetare, aceasta ar fi însemnat un buget pentru sănătate de 
1,10 
miliarde euro, adică de 3,6 ori mai mare decât cel efectiv realizat. Asta ar fi 
însemnat de 3,6 ori mai mulţi bani pentru medicamente, ar fi însemnat 
slarii de 
3,6 ori mai mari pentru medici! 
Lucrurile nu se opresc aici. În 1990, România avea datoria externă egală 
cu 0. La sfârşitul anului 2004, datoria externă a ţării a ajuns la 20 miliarde 
euro. 
În ultimii 5 ani (2000-2004), serviciul datoriei externe a fost, în medie, de 
3,6 
miliarde euro, adică de 12 ori mai mult decât cheltuielile anuale pentru 
sănătate. 
Să ne imaginăm cum ar fi arătat sistemul sanitar românesc dacă în ultimii 
5 ani ar fi beneficiat de resurse băneşti de peste 12 ori mai mari decât cele 
de care 
a beneficiat prin voinţa guvernanţilor postdecembrişti. 
Iată de ce nu sunt bani pentru sănătatea românilor şi cine sunt vinovaţi 
de această stare de lucruri. Nici pensionarii, nici asistaţii social, nici 
agricultorii 
ţării. De vină sunt guvernanţii, mai exact senatorii, deputaţii şi miniştrii care 
au 
elaborat, adoptat şi aplicat legile bugetare şi cele care au sporit, an de an, 
povara 
datoriei externe. 
Iată de ce românii au nevoie şi sunt îndreptăţiţi să-şi impună o altă 
economie, un alt stat şi o altă clasă politică. 
Ultima Oră, 06.10.2005 

CAUZELE ŞI REMEDIILE CORUPŢIEI 
POSTCOMUNISTE 
În cadrul seminarului „Networking Europe”, organizat, recent, la Bucureşti, 
de către Comisia Europeană, Preşedintele Traian Băsescu a ţinut un discurs 
în 
care a făcut mai multe afirmaţii referitoare la corupţie, una dintre acestea 
fiind 
următoarea: „Corupţia, spune domnia sa, există în aparatul de stat şi 
încercăm să 
o izolăm, dar ea are întotdeauna un partener – chiar populaţia, fiecare 
român”. 
Şi, mai departe „fac un apel la 22 milioane de români ca, începând de 
mâine, 
să refuze să plătească în vreo instituţie a statului sau în Justiţie ciubucul, 
acea 
păcătoasă şpagă care a devenit sport naţional”. 
Deci, vinovaţi de corupţia care s-a instalat în România postcomunistă şi 
pe care conducătorii Uniunii Europene o consideră ca fiind 
„înspăimântătoare” 
suntem noi, cei 22 milioane de români, inclusiv ţăranii din localitatea 
Flămânzi, 
din judeţul Botoşani, şi şomerii din Hunedoara, din judeţul cu acelaşi nume. 
În 
concepţia preşedintelui, noi, cei 22 milioane de români, suntem corupătorii. 
Ca să ne lumineze complet, domnul preşedinte ne explică, mai departe, 
că „acest proces, deci corupţia, este în doi: unul acceptă şi altul plăteşte 
partea 
care-i revine din tandemul corupţiei. În plus, spune domnul Băsescu, 
„corupţia 
de unul singur nu poate fi nici la vameş, nici la profesor, nici la medic, nici la 
judecător”, Iată-i, deci, şi pe corupţii înspăimântătoarei corupţii 
postcomuniste: 
vameşii, profesorii, medicii şi judecătorii. 
Mai întâi, o perspectivă lingvistică asupra problemei în discuţie. Cuvintele 
de „ciubuc” şi „bacşiş”, ambele de origine turcească, se referă la o sumă 
mică 
de bani sau altă mică valoare dată cuiva pentru a-şi face datoria, pentru a-şi 
îndeplini obligaţiile. Cuvântul „şpagă” este sinonimul, de origine rusească, 
al 
celor de „ciubuc” şi „bacşiş”, iar cuvântul „şperţ” este sinonimul de origine 
germană al celorlalte trei menţionate. 
Noi, cei 22 milioane de români, ca şi moşii şi strămoşii noştri, dăm ciubuc, 
bacşiş, şpagă, şperţ frizerului, ospătarului, vânzătorului, în general, sau 
micului 
funcţionar public, sau privat, pentru ca aceştia să ne ofere serviciul care ni 
se 
cuvine, sau pentru care am plătit un preţ, mai repede, mai pe gustul nostru, 
mai 
politicos. Nu pentru a ne da mai mult decât ni se cuvine, sau o valoare mai 
mare 
decât preţul pe care l-am plătit.. „Ciubucul” pe care îl dăm noi, cei 22 
milioane 

de români, îmbracă, de regulă, forma unui buchet de flori, a unei ciocolate, 
sau a 
unei sume de bani cu care se poate cumpăra un buchet de flori, sau o 
ciocolată. 
Noi, cei 22 milioane de români, nu avem atâţia bani încât să putem da un 
„ciubuc” atât de mare în schimbul căruia să ni se vândă la preţul de 75 
milioane 
de dolari un combinat industrial care valorează 4 miliarde de dolari. Într-o 
astfel 
de „tranzacţie” intervine un alt cuvânt românesc, de data aceasta de 
origine slavă. 
Este vorba de cuvântul „mită”, care desemnează „suma de bani sau obiecte 
date 
sau promise unei persoane cu scopul de a o determina să nu-şi facă datoria, 
să-şi 
încalce obligaţiile de serviciu”. Deci, nu pentru a-şi face datoria, ci pentru a 
nu 
şi-o face. 
Cuvântul „mită” nu este menţionat în discursul pomenit al domnului 
preşedinte, deşi este direct legat de cel de „corupţie”, care, conform DEX – 
lui, 
desemnează o „stare de abatere de la moralitate, de la cinste, de la 
datorie”, el 
venind de la latinescul coruptio,- onis, prin care strămoşii noştri latini 
defineau 
procesul de degradare morală a demnitarilor statului roman – senatori şi 
magistraţi 
– în perioada de decădere a acestui stat, demnitari care adoptau legi prin 
care se 
îmbogăţeau jefuindu-i pe cetăţeni. 
Corupţia postcomunistă nu constă în degradarea morală a întregii naţiuni 
române. Ea nu este legată de micile ciubucuri şi bacşişuri, prin care românii 
apreciază profesionalismul celor care îi servesc, nu are drept corupători pe 
cei 22 
milioane de români, şi nu are drept corupţi pe profesori, pe medici, pe 
judecători, 
şi nici pe marea majoritate a vameşilor. 
Corupţia postcomunistă constă în degradarea morală a demnitarilor 
statului. Ea este legată de mita dată şi primită pentru vânzarea pe nimic a 
capitalului naţional acumulat până în 1989, are drept corupători şi corupţi 
numai 
câteva sute de mii de nomenclaturişti comunişti care au ocupat şi ocupă 
funcţii 
de conducere în statului român postcomunist. 
La originea corupţiei postcomuniste se află Legea 15/1990, prin care statul 
român i-a deposedat pe cetăţeni şi s-a autoîmproprietărit cu capitalul 
naţional 
acumulat până în 1989, şi legile privatizării, prin care acest capital a fost 
trecut, 
contra mită, din proprietatea statului în proprietatea privată a 
guvernanţilor şi a 
camarilei acestora. Dacă, în 1990, întregul capital acumulat până în 1989 ar 
fi 
fost trecut în proprietatea privată a tuturor cetăţenilor ţării, adevăraţii 
corupători 
şi corupţi ai României postcomuniste ar fi fost lipsiţi de „obiectul muncii”. 
Domnul preşedinte ne reproşează că „ ne-am obişnuit să aşteptăm de la 
preşedinte, de la procurorul general, de la ministrul Justiţiei să cureţe 
aparatul de 
stat de corupţie”. Eu, personal, nu mă aştept la aşa ceva, oricât de bine 
intenţionaţi 
ar fi cei trei demnitari menţionaţi. 
Cunoştinţele mele economice şi istorice îmi creează convingerea că statul 
român va putea fi curăţat de corupţie numai dacă domnul preşedinte va 
reuşi să 
facă să se adopte următoarele două legi: a) una prin care să se interzică 
accesul 
la funcţii publice al tuturor celor care au făcut parte din conducerea statului 

român până în 2004; b) alta prin care cetăţenii României să fie despăgubiţi 
pentru 
capitalul de care au fost deposedaţi prin Legea 15/1990. 
Bursa, 10.10.2005 

DE CE NU SUNT BANI PENTRU ÎNVĂŢĂMÂNT 
(SUBMINAREA EDUCAŢIEI ROMÂNILOR) 
Ministrul educaţiei şi-a dat demisia în semn de protest faţă de faptul că 
şeful său, primul ministru şi ceilalţi colegi ai săi de cabinet nu au fost de 
acord cu 
suma de bani pe care el a cerut-o de la bugetul de stat pentru finanţarea 
activităţii 
ministerului pe care îl conduce. Onorabilă demisia domnului ministru, dar 
nu 
demisia sa mă determină să scriu aceste rânduri, ci comentariul făcut de 
primul 
ministru în legătură cu demisia ministrului educaţiei. Domnul prim ministru 
ne 
spune că: „Am cerut membrilor cabinetului să sumarizeze creşterile 
bugetare 
solicitate. Au rezultat 70.000 de miliarde, adică 2% din PIB, în mod evident 
nu 
avem aceşti bani.” 
Este adevărat că în bugetul statului român al anului în curs, ca şi în cel 
al anului viitor, ca şi în cele ale ultimilor ani, sunt bani mult mai puţini decât 
au fost în bugetele anilor 1980-1989, ca şi în cele ale anilor 1990-1991. În 
anul 
1989, de exemplu, cheltuielile bugetului statului român au echivalat cu 
peste 23 
miliarde euro actuali, în 1990, cu peste 16 miliarde euro. În perioada 2000-
2004, 
cheltuielile bugetului de stat au coborât la sub 8 miliarde euro pe an. 
De această drastică micşorare a resurselor bugetului statului român nu 
sunt de vină nici dascălii, nici elevii şi studenţii ţării, nici părinţii acestora. De 
vină este „reforma” economică postdecembristă şi autorii acesteia, adică 
echipa 
de guvernanţi care conduce România din 1990 încoace, echipă din care a 
făcut 
parte, aproape continuu, şi actualul prim ministru. 
Sigur, avem mai puţini bani la buget, dar şi cei pe care îi avem sunt cheltuiţi 
prost, în defavoarea cetăţenilor, în favoarea guvernanţilor. 
În 1989, pentru învăţământ şi cultură, statul român comunist a cheltuit 
echivalentul a 3,74 miliarde euro actuali, în perioada 2000-2004, statul 
român 
postcomunist a ajuns să cheltuiască, în medie, anual, 0,58 miliarde euro, 
adică 
de 6 ori mai puţin. În 1989, statul român comunist a cheltuit pentru 
finanţarea 
autorităţilor publice – preşedinte, parlament, guvern, etc. – şi a ordinii 
publice 
echivalentul a 0,3 miliarde euro, în timp ce statul român postcomunist a 
cheltuit, 
pentru finanţarea aceloraşi activităţi, în medie, anual, în perioada 2001-
2004, 
suma de 1,36 miliarde euro, adică de 4,5 ori mai mult. 

Statul român postcomunist a redus, continuu, sumele destinate finanţării 
serviciilor publice – învăţământ, cultură, sănătate, protecţie socială, etc. 
– de care beneficiază marea masă a cetăţenilor, crescând, tot continuu, 
sumele 
destinate întreţinerii aparatului de stat, de care beneficiază grupul minuscul 
de 
guvernanţi. 
În plus, pentru ca nu i-au ajuns banii încasaţi din taxe şi impozite, statul 
român postcomunist a apelat la împrumuturi externe masive, aducând 
datoria 
externă a ţării la îngrijorătoarea cifră de 20 miliarde de euro. În ultimii 5 ani, 
serviciul datoriei externe, care cuprinde ratele de rambursare a 
împrumuturilor 
şi dobânzilor aferente, s-a ridicat la o medie de 3,6 miliarde euro pe an, 
adică de 
6,2 ori mai mult decât cheltuielile pentru sănătate, sau de 2 ori mai mult 
decât 
i-ar trebui domnului prim ministru pentru a acoperi toate creşterile 
bugetare 
„sumarizate” de membrii cabinetului său. 
Demisia ministrului educaţiei pune în evidenţă necesitatea unor schimbări 
fundamentale în politica bugetară pe care trebuie s-o conceapă şi s-o pună 
în 
practică statul român. Aceasta nu poate fi redusă la impunerea unui hăţiş 
haotic 
de biruri din cele mai bizare şi mai neproductive. 
La baza noii politici bugetare trebuie să stea o nouă politică economică, 
una care să stimuleze munca, inovaţia, economisirea, investiţiile, producţia, 
nu 
speculaţiile şi ingineriile financiare, încropirea de bugete bazate cu 
prioritate pe 
sporirea poverii fiscale şi cheltuirea parazitară a impozitelor şi taxelor 
colectate 
de la cetăţeni. 
Ultima Oră, 13.10.2005 

PRIVATIZAREA POSTDECEMRISTĂ – O CRIMĂ 
ABOMINABILĂ 
Excelentă ideea conducerii ziarului “Gardianul” de a declanşa, acum, o 
amplă dezbatere pe tema rezultatelor celor 16 ani de “privatizări” sub titlul 
“A 
devenit România o colonie?” 
În mod foarte inspirat, dezbaterea începe chiar cu textul definiţiei coloniei, 
care desemnează o ţara în care a fost, printre altele, instaurată şi “privarea, 
totală 
sau parţială, a populaţiei autohtone de drepturi şi libertăţi cetăţeneşti, 
însuşirea de 
catre metropolă (străini – a.n.) a celei mai mari părţi a venitului naţional”. 
În 1990, am elaborat un program de reformă economică în centrul căruia 
se afla propunerea ca întreg capitalul acumulat din veniturile create de 
români 
în perioada 1948-1989 să fie privatizat, imediat şi integral, prin trecerea 
acestui 
capital din proprietatea comună a tuturor cetăţenilor ţării în proprietatea 
privată a 
acestor cetăţeni. Programul, cunoscut sub numele de “Varianta Cojocaru”, 
a fost 
publicat în lucrarea “Privatizarea: de ce? cum? pentru cine?”. Programul 
arăta 
că este necesară privatizarea propusă deoarece numai o economie 
democratică, 
în care capitalul se află în proprietatea marii majorităţi a populaţiei, poate fi 
una concurenţială, performantă, eficientă. El prezenta mai departe 
mecanismul 
concret prin care capitalul naţional ar fi trebuit să intre şi să rămână în 
proprietatea 
majorităţii cetăţenilor. În sfârşit, programul preciza că de procesul de 
privatizare 
trebuie să beneficieze marea majoritate a cetăţenilor şi nu numai o mică 
minoritate, 
de aici decurgând importante consecinţe sociale – formarea unei clase 
mijlocii 
numeroase şi puternice – politice – construirea unui stat cu adevărat 
democraric 
pus în slujba clasei mijlocii majoritare – şi morale – impunerea muncii, 
cinstei, 
spiritului de economisire, de coeziune şi solidaritate naţională şi socială, ca 
valori 
călăuzitoare ale noii societăţi româneşti postcomuniste. 
“Varianta Cojocaru” a fost respinsă de guvernanţii României anilor 1990- 
1992, guvernanţi care se află şi acum la conducerea ţării. 
A fost adoptată “Varianta anti-Cojocaru” care, în esenţă, a însemnat: 1 – 
deposedarea cetăţenilor de întregul capital acumulat din veniturile lor în 
perioada 
1948-1989, prin legea 15/1990, care a trecut tot acest capital din 
proprietatea 
“comună” a tuturor cetăţenilor ţării în proprietatea “privată” a statului 
român 
postdecembrist; 2 – declanşarea şi întreţinerea hiperinflaţiei 
postdecembriste 

prin aruncarea pe piaţă a unei uriaşe mase monetare, invers proporţionale 
cu dinamica PIB-ului, prin care s-a devalorizat capitalul naţional şi munca 
naţională; 3 – vânzarea capitalului naţional astfel devalorizat la preţuri de 
nimic, 
în principal străinilor, cetăţenii autohotni fiind, deja, deposedaţi de capitalul 
acumulat din veniturile lor capitalizate până în 1989; 4 – scoaterea, prin 
lege, 
a procesului de vânzare, adică de “privatizare”, de sub controlul cetăţenilor, 
capitalul fiind lăsat la cheremul guvernanţilor, care şi-au cerut “plata” 
pentru 
vânzarea capitalului la preţuri de nimic, adică mita, şpaga, declanşându-se, 
astfel, 
cea mai înspăimântătoare corupţie din istoria naţională; 5 – utilizarea 
sumelor 
încasate din vânzarea capitalului naţional nu pentru investiţii, pentru 
înnoirea 
şi sporirea acestui capital, ci pentru consum, pentru salarii şi alte cheltuieli 
curente ale bugetului de stat, ceea ce a dus la reducerea ponderii 
capitalului aflat 
în proprietatea românilor, la reducerea capacităţilor de producţie, a PIB-
ului, a 
salariilor, a pensiilor, la împingerea naţiunii române în cea mai neagră 
perioada a 
istoriei sale, la transformarea României într-una dintre cele mai sărace şi 
umilite 
colonii ale lumii moderne. 
Sigur, coloniile lumii moderne sunt diferite de cele ale secolelor XV-XIX, 
dar cele două trăsături esenţiale ale aservirii rămân: lipsa drepturilor 
cetăţenilor, 
în primul rând a drepturilor de proprietate şi însuşirea de către străini a 
celei mai 
mari părţi a venitului naţional. 
Privatizarea capitalului românesc acumulat până în 1989 nu este o simplă 
mare hoţie, o simplă mare fraudă, un simplu mare furt. Este o crimă 
abominabilă, 
prin care naţiunea română a fost aruncată în urmă cu cel puţin un secol. Ea 
a 
adus naţiunii române prejudicii mai mari decât cele suferite în ambele 
războaie 
mondiale ale secolului XX: economice, politice, sociale, morale. 
Tema merită mult mai multă atenţie. 
Gardianul, 14.01.2006 

CARE INVESTIŢII STRĂINE DIRECTE? 
O componentă principală a megamanipulării informaţionale a naţiunii 
române în epoca postdecembristă o reprezintă proslăvirea capitalului 
străin, 
prezentarea acestuia ca unică forţă capabilă să le aducă românilor 
bunăstare şi 
prosperitate, să-i scape de toate belelele şi necazurile care s-au năpustit 
asupra lor 
după lovitura de stat din decembrie 1989. 
În ultimii 16 ani, cu deosebire pe la începutul acestora, românii află din 
mass-media că ţara lor va primi noi şi noi “infuzii” de capital străin, care le 
vor 
crea noi locuri de muncă, noi salarii, noi venituri, noi produse şi servicii – 
mai pe 
şleau, noi valuri de lapte şi miere. 
Iată, spre exemplu, recent, un cotidian central ne aduce la cunoştinţă, cu 
litere de-o şchioapă, marea veste: “În 2006, nivel record al investiţiilor 
străine 
directe, de 8 miliarde de euro”. 
Ca să ne risipească orice eventuală îndoială, ziarul nostru ne spune că cifra 
citată, de 8 miliarde de euro, “reiese dintr-un raport al Bank Austria 
Creditanstalt 
(BA-CA)”. Potrivit raportului citat, mai mult de jumătate din cele 8 miliarde 
de 
euro provin din banii ce urmează a fi incasaţi de statul român din vânzarea 
BCR 
(3,75 miliarde de euro) şi a CEC-ului (sumă estimată la 0,5 miliarde de 
euro). 
Articolul de ziar nu ne spune de unde or să provină restul de 4 miliarde de 
euro, 
dar, probabil, tot din ceva “privatizări de succes”, adică din vânzări de 
capital 
românesc acumulat înainte de 1989. 
Anuarul Statistic al României precizează că investiţiile reprezintă 
“cheltuieli destinate creării de noi mijloace fixe” sau cheltuieli efectuate 
“pentru 
dezvoltarea, modernizarea şi reconstrucţia celor existente”. 
A investi înseamnă a crea capital real nou, capacităţi noi pentru producţia 
de bunuri şi servicii destinate comercializării, pieţii. 
Statistica internaţională face distincţie între investiţiile străine directe 
(ISD) şi cele indirecte (ISI), primele desemnând investiţiile propriu-zise, 
adică 
cheltuielile efectuate pentru crearea de mijloace fixe noi, sau 
transformarea 
capitalului bănesc în capital real nou, investiţiile indirecte desemnând 
cheltuielile 
efectuate pentru achiziţionarea de valori mobiliare (acţiuni, obligaţiuni, 
etc.), 
deci transformarea capitalului bănesc în capital financiar. 
70 
Investiţiile străine indirecte – sume băneşti cheltuite pentru cumpărarea 
de acţiuni, obligaţiuni, etc. – nu creează capital real nou, capacităţi noi 
pentru 
producţia de bunuri şi servicii, nu creează noi locuri de muncă, noi surse de 
venituri, de salarii şi profituri. Ele transferă numai drepturile de proprietate 
asupra capitalului real existent, de la vânzător la cumpărător. 
Practic, în cei 16 ani de “tranziţie” postdecembristă, investiţiile străine 
directe în România au fost total nesemnificative, ele reprezentând mai 
puţin de 
1% din valoarea capitalului acumulat de români până în 1989. În ciuda 
acestui 
fapt, în perioada 1990-2006, cea mai mare parte a capitalului utilizat pe 
teritoriulRomâniei a devenit proprietate a străinilor. 
Cum s-a ajuns aici? Foarte simplu. 
În primul rând, capitalul bănesc străin intrat în România nu a fost 
transformat în capital real, în capacităţi noi pentru producţia de bunuri şi 
servicii. 
El a fost transformat în capital financiar, în acţiuni, în drepturi de 
proprietate 
asupra capitalului real acumulat de români până în 1989. 
În al doilea rând, sumele băneşti încasate de statul român prin vânzarea, 
către străini, a acţiunilor sau, direct a capitalului real – terenuri, construcţii, 
utilaje, echipamente, maşini, nave, etc. – nu au mai fost, aşa cum cereau 
legile 
economiei de piaţă, reinvestite, retransformate în capital real, ci au fost 
utilizate 
pentru consum, pentru salarii compensatorii, plăţi de dobânzi, etc. Aşa se 
face 
că statul român, după ce şi-a deposedat proprii cetăţeni de capitalul 
acumulat de 
aceştia până în 1989, autoîmproprietărindu-se cu acest capital, a vândut 
capitalul, 
a “păpat” sumele încasate, rămânând şi el, ca şi cetăţenii lui, fără calitatea 
de 
proprietar de capital, calitate pe care a transferat-o străinilor, prin aşa-zisa 
privatizare. 
Cele 4,25 milarde de euro care vor fi încasate prin vânzarea BCR şi a 
CEC-ului nu reprezintă investiţii străine directe în România. Ele nu vor crea 
capital nou, nu vor contribui la sporirea valorii capitalului utilizat pe 
teritoriul 
României, ci numai la sporirea ponderii capitalului aflat în proprietatea 
străinilor, 
cu diminuarea corespunzătoare a ponderii capitalului aflat în proprietatea 
românilor. 
Chiar şi în cazul fericit în care cele 4,25 miliarde de euro vor fi reinvestite, 
transformate în noi capacităţi pentru producţia de bunuri şi servicii, românii 
nu 
vor deveni mai bogaţi, ci vor rămâne la fel de săraci pe cât erau înainte de 
aceste 
două “privatizări de succes”. Dacă, dimpotrivă, cele 4,25 miliarde de euro 
vor 
fi folosite, ca şi cele încasate din privatizările anterioare, pentru plăţi de 
salarii, 
atunci rezultatul “net” al celor două “privatizări de succes” va fi acela că 
românii 
vor fi mai săraci exact cu suma de 4,25 miliarde de euro. 
Investiţiile străine, directe sau indirecte, vin în România, ca şi în oricare 
altă ţară, pentru a-i face mai bogaţi pe proprietarii lor, nu pe români. 
Dacă românii doresc să devină mai bogaţi, ei nu trebuie să aştepte 
“infuzia” de capital străin, ci să-şi creeze propriul capital, prin muncă, 
inovaţie 

şi economisire. După ce l-au creat, să-l păstreze cu sfinţenie. Să nu-l vândă 
sub 
valoare. Să nu-l consume. Aceasta este una din legile dure, dar reale, ale 
realei 
economii de piaţă. 
Legi pe care românii ar fi putut să le înveţe bine în cei 16 ani de “tranziţie”, 
de “reformă”. Dacă ar fi avut acces la adevăr. 
Bursa, 16.01.2006 

BANII ÎN CAPITALISMUL OLIGOPOLIST 
Recent, Domnul Theodor Stolojan, ex-prim-ministru, ex-ministru al 
finanţelor, ex-consilier la Banca Mondială, în prezent consilier economic la 
preşedinţia României, constata ca “nu este admisibil ca într-o economie de 
piaţă, 
unde avem cele mai puternice bănci şi unde este competiţie care ar trebui 
să 
determine scăderea costurilor tranzacţiilor operaţiunilor economice, să 
existe 
o diferenţă atât de mare între dobânda încasată de bănci şi dobânda plătită 
de 
bănci. Se menţine parcă bătută în cuie această diferenţă incredibilă pentru 
o ţară 
dezvoltată, de aproximativ 13 la sută”. 
În cele două fraze citate sunt cuprinse mai multe idei, din care numai 
una mi se pare corectă, adevărată. Aceea că este inadmisibilă diferenţa 
dintre 
nivelul dobânzilor pe care băncile îl plătesc cetăţenilor români pentru banii 
pe 
care aceştia îi pun la dispoziţia lor (dobânzile pasive) şi nivelul dobânzior pe 
care 
aceleaşi bănci le percep pentru că pun aceiaşi bani la dispoziţia aceloraşi 
cetăţeni 
(dobânzile active). 
În toţi cei 16 ani de tranziţie, adică toţi anii în care domnul Stolojan a 
deţinut înaltele funcţii publice menţionate, diferenţa între dobânzile active 
şi cele 
pasive nu a coborât, niciodată, sub 10 la sută. Aceasta, în condiţiile în care, 
în 
aceeaşi perioadă de timp, în ţările dezvoltate, care, de regulă, sunt şi 
democratice, 
diferenţa în cauză a fost şi continuă să fie de ordinul a 1-2 la sută. 
Din această diferenţă, de 1-2 %, băncile din ţările dezvoltate, democratice 
şi prospere îşi acoperă costurile şi fac profituri suficient de mari care-i 
determină 
pe proprietari să investească şi să menţină investiţiile în sectorul bancar. 
Diferenţa uriaşă dintre preţul plătit de bănci cetăţenilor români pentru 
banii pe care aceştia îi economisesc şi preţul pe care aceleaşi bănci îl percep 
aceloraşi cetăţeni pentru folosirea aceloraşi bani a reprezentat şi 
reprezintă, în 
continuare, una din marile inginerii financiare puse în funcţiune de 
guvernanţii 
români postdecembrişti pentru jefuirea naţiunii române. 
Averile uriaşe acumulate de bănci prin intermediul acestei inginerii 
financiare se regăsesc în miile de palate administrative contruite de bănci 
după 
1989, în salariile extravagante ale administratorilor şi în profiturile uriaşe 
realizate 
în sectorul serviciilor bancare. Cum substanţa economică nu se evaporă, nu 
se 
pierde, ci numai se transformă şi se redistribuie, prin îmbogăţirea 
necuvenită şi 
nemeritată a băncilor, au fost sărăciţi, la fel de necuvenit şi nemeritat, 
cetăţenii 

României, atât în calitatea lor de proprietari, cât şi în cea de utilizatori ai 
banilor. 
Ingineria financiară a foarfecelui dobânzilor a fost şi este posibilă 
tocmai pentru că economia construită în România după 1989 nu este una în 
care “este competiţie”. Aici realitatea economică îl contrazice pe 
economistul 
Stolojan. Nu avem o economie democratică, competitivă, productivă. Avem 
o 
economie oligopolistă, mafiotizată, necompetitivă, neperformantă, 
parazitară, 
redistributivă. 
Sectorul bancar nu face excepţie de la caracteristicile enumerate. Avem un 
număr foarte mic de bănci (opt, nouă) care au pus stăpânire pe aproape 
toti banii 
aflaţi în circulaţie, bănci care dictează prin înţelegeri, mai mult sau mai 
puţin 
făţişe, şi nivelurile dobânzilor pasive şi active, ca şi cine are acces la bani şi 
ce 
poate face cu ei. 
Avem o bancă centrală care, prin legile şi normele pe care le-a elaborat 
şi aplicat, în loc să favorizeze democratizarea şi competitivitatea sectorului 
bancar, a favorizat din plin oligopolizarea avestui sistem. Banca centrală şi-a 
adus contribuţia atât la falimentarea nou-născutelor banci comerciale cu 
capital 
privat românesc, cât şi a bancilor populare, care deveniseră un competitor 
de 
temut pentru marile oligopoluri bancare. 
Cele peste 120 de bănci populare româneşti înfiinţate în baza Legii 
109/1996, începuseră să practice diferenţe între dobânzile pasive şi cele 
active 
de 1-3%, apropiate celor practicate de semenele lor din ţările dezvoltate, 
democratice şi prospere. Acesta a fost motivul pentru care, în anul 2000, a 
fost 
declanşat războiul mediatic şi legislativ care le-a nimicit, lăsând, astfel, 
câmp 
liber de dictatură pentru marile grupuri bancare oligopoliste. 
În capitalismul oligopolist, aşa cum este cel construit în România 
postedecmbristă, banii nu sunt un simplu mijloc de schimb al mărfurilor. 
Bancile 
nu mai sunt simpli intermediari între proprietarii banilor şi utilizatorii 
acestora. 
În acest tip de capitalism, banii, capitalul bănesc, ca şi cel financiar, devin 
instrumente de jefuire a cetăţenilor. 
Bursa, 23.01.2006 

INVESTIŢI, INVESTIŢI, INVESTIŢI! 
CINE? CE? 
Profund preocupat de găsirea drumului pe care să-şi conducă poporul spre 
câmpia prosperităţii şi bunăstării, domnul Tăriceanu şi-a adus, cu siguranţă, 
aminte de unul din “marii dascăli ai omenirii” atunci când şi-a formulat 
îndemnul 
către români la început de an astfel: „În 2006, cuvântul-cheie va fi investiţi, 
investiţi, investiţi” 
Dascălul la care mă refer, adică Lenin, ne-a dat faimosul îndemn: „învăţaţi, 
învăţaţi, învăţaţi!”. Numai că regimul economic, social şi politic pe care l-au 
construit Lenin şi tovarăşii săi ne-a tăiat nouă, celor mulţi, accesul la 
învăţătură, 
la adevăr, noi fiind dresaţi să muncim, să creăm avuţie care s-a acumulat, 
apoi, 
în proprietatea comuna “a întregului popor”. Numai un grup minuscul 
aşezat 
în imediata apropiere a marelui “dascăl” şi a “moştenitorilor” acestuia, 
adică 
nomenclatura comunistă, a putut urma îndemnul dascălului lor, învăţând 
nu 
cum să creeze avuţie, ci cum să fure avuţia creată de alţii, astfel că, atunci 
când regimul comunist s-a prăbuşit, ei, nomenclaturiştii, au devenit experţi 
în 
jefuirea capitalurilor acumulate din veniturile create de cei care fuseseră 
dresaţi 
să muncească. 
Citind îndemnul domnului prim-ministru, mi-a venit, firesc, întrebarea: 
economia construită în România de către clasa politică postdecembristă, 
din 
care domnul Tăriceanu a făcut parte aproape continuu, ca parlamentar, la 
putere, 
sau, în opoziţie, ca ministru şi, în prezent, ca prim-ministru, este una care să 
ne 
permită nouă, celor 6 milioane de familii de români să investim, să 
investim, să 
investim? 
A investi înseamnă să dispui de un venit, sub formă bănească, pe care lai 
obţinut din muncă, sub formă de salariu, sau din capital, sub formă de 
profit, 
dobândă, dividend, etc. Acest venit trebuie să fie suficient de mare, astfel 
încât 
sa-ţi permită acoperirea cheltuielilor de consum – casă, masă, etc. – şi să-ţi 
mai 
rămână o parte pe care să nu o consumi, să o economiseşti şi să o 
investeşti, 
transformând-o în capital: capital bănesc – adică un depozit bancar, de 
exemplu; 
capital financiar – acţiuni, obligaţiuni, etc.; capital real – o maşină, 
echipament, 
etc. 
În 1990, noi, cele 6 milioane de familii de români, am fost deposedate 
de către statul român postdecembrist de capitalul acumulat din veniturile 
create 

de noi în perioada 1948-1989. Fiind deposedaţi de capital, nu mai dispunem 
de 
profiturile pe care ni le-ar fi adus acest capital şi, deci, nici de posibilitatea 
de a 
economisi şi de a investi o parte din ele. 
În cei 16 ani de „tranziţie”, de „reformă”, salariile noastre, ale celor 6 
milioane de familii de români, în loc să crească continuu, cum s-a întâmplat 
la 
irlandezi şi la chinezi, pentru a mă referi la două ţări complet diferite, având 
însă 
ca trăsătură comună faptul că guvernanţii lor nu au fost lăsaţi să se 
îmbogăţească 
prin jefuirea cetăţenilor, a scăzut continuu, ajungând la jumătatea celor pe 
care 
le câştigam în 1989. Înzestraţi de Dumnezeu cu spiritul economisirii, chiar şi 
din 
aceste salarii minuscule, am mai pus câte un leuţ de o parte, l-am 
economisit şi 
l-am investit la bănci şi la fondurile de investiţii, care au fost, însă, 
falimentate 
de acelaşi stat român, care ne furase şi capitalul. 
Aduşi la sapă de lemn, unii dintre noi au părăsit ţara, s-au angajat la străini, 
câştigă salarii de mizerie, dar, oricum, mai mult decât câştigă cei rămaşi 
acasă. 
Aceşti dezrădăcinaţi pot să economisească ceva bani străini. Ce să facă, 
însă, cu 
ei? Să-i investească la o bancă românească ce urmează să fie falimentată de 
BNR, 
sau la un FNI care urmează să fie falimentat de CNVM? Cei mai mulţi dintre 
ei 
o să urmeze exemplul fotbalistului Craioveanu şi o să se stabilească definitiv 
în 
ţările unde câştigă venituri şi unde o să îşi investească şi economiile. 
După ce fabricile, uzinele şi combinatele construite din banii noştri 
înainte de 1989 au fost aduse în faliment şi vândute la preţuri de sute de ori 
sub valoarea lor, acum ele încep să producă, din nou, aducând profituri 
uriaşe 
noilor lor proprietari, în cea mai mare parte străini. Aceste profituri sunt, 
însă, 
„externalizate”, sunt preluate de noii proprietari ai capitalului şi transferate 
în 
afara ţării, unde sunt transformate fie în vile şi iahturi de lux, fie investite 
pentru 
crearea de locuri de muncă acolo unde vor proprietarii lor. 
Iată motivele pentru care în urma cuvintelor prin care domnul primministru 
ne îndeamnă să investim am pus întrebările CINE? CE? Cine să 
investească în România? 
Cele 6 milioane de familii de români aduse la sapă de lemn au venituri atât 
de mici încât nu le ajung nici pentru un trai decent, necum să 
economisească şi 
să mai investească. 
Nomenclaturiştii comunişti, deveniţi proprietari ai unei părţi din capitalul 
ţării nu vor investi, fiindcă ei nu au învăţat să muncească, să inoveze, să 
economisească şi să investească. Ei au învăţat numai să fure. 
Străinii nu au nici un motiv să investească în România atâta timp cât pot 
deveni proprietari ai capitalului românesc plâtind sume derizorii. 
Dacă nu este pur demagogic, îndemnul domnului Tăriceanu rămâne un 
strigăt în pustiu. El nu are aderenţă la România actuală. Pentru ca o astfel 
de 
aderenţă să aibă loc, trebuie construită o altă economie, o altă Românie. 
Bursa, 30.01.2006 

CAPITALUL AUTOHTON? AZI ÎL VEDEM, ŞI NU E! 
Mai mult decât lăudabilă iniţiativa ziarului BURSA de a organiza 
o dezbatere pe tema situaţiei actuale şi a viitorului capitalului autohton, 
românesc. 
Nu la fel de lăudabile mi s-au părut şi intervenţiile unora dintre participanţii 
la ceastă dezbatere. 
Să luăm, de exemplu, intervenţia Domnului Varujan Vosganian, actualul 
preşedinte al Comisiei de Finanţe-Bănci a Senatului României. Domnul 
Vosganian afirmă că “singura problemă care trebuie pusă este ce a 
rentabilităţii şi 
nu a apartenenţei capitalului”. Afirmaţia aparţine unui liberal, sau unui 
neoliberal, 
oricum, unui om care se declară moştenitor politic al pionierilor 
liberalismului 
românesc, care au fost şi pionierii capitalului autohton românesc, a căror 
deviză 
programatică fundamentală a fost exprimată prin cuvintele “Prin noi 
înşine”. Cu 
această deviză, înaintaşii domnului Vosganian şi-au spus lor, au spus 
românilor 
şi lumii întregi că formarea şi dezvoltarea capitalului autohton, românesc, 
adică 
a unei avuţii productive care să fie creată de români, să intre şi să rămână în 
proprietatea românilor, reprezintă singura soluţie pentru dezvoltarea 
economică 
durabilă a ţării, pentru creşterea venitului naţional, a profiturilor şi salariilor 
românilor, pentru formarea unei clase mijlocii numeroase şi înstărite, care, 
la 
rândul ei, să fie capabilă să creeze şi să susţină un stat de drept, 
democratic, 
independent şi suveran. 
În concepţia pionierilor liberalismului românesc, formarea şi dezvoltarea 
capitalului autoton, la baza căruia să se afle munca, inovaţia şi spiritul de 
economisire al românilor, reprezenta nu numai garanţia prosperităţii 
materiale, 
ci şi temelia edificiului moral şi spiritual al naţiunii, a mândriei, coeziunii şi 
solidarităţii sociale şi naţionale, toate acestea culminând cu extraordinarul 
triumf 
al civilizaţiei româneşti care a fost Marea Unire de la 1918. 
Domnul Vosganian mai face o afirmaţie care, cu siguranţă, i-a făcut pe 
părinţii liberalismului românesc sa scrâşnească din dinţi, acolo unde-şi 
trăiesc 
veşnicia. Domnia sa afirmă că “nici nu se pune problema ca CEC să fie 
cumpărat 
de UNPR sau de alte fonduri româneşti, pentru că, atunci când privatizezi, 
este 
bine ca banca ce va cumpăra să fie între primele 100 din lume”. 

În primul rând, o mică precizare de natură lingvistic-juridică: CEC-ul este 
o societate comercială al cărei capital se află în proprietatea privată a 
statului 
român. Nu poţi “privatiza” ceva care este “privat”. Deci nu se pune 
problema 
privatizării CEC-ului, ci a vânzării capitalului deţinut, în proprietate privată, 
de 
statul român la această societate comercială. Termenul de “privatizare” 
trebuie şi 
poate fi folosit numai atunci când ne referim la trecerea unui bun din 
proprietate 
publică în proprietate privată. 
În al doilea rând, îl invit pe domnul preşedinte al Comisiei de Finanţe- 
Bănci a Senatului României să citească, sau să recitească lucrarea intitulată 
“Globalizarea sub semnul întrebării”, având ca autori pe profesorii englezi 
Paul Hirst şi Graham Thompson. În această lucrare, domnul senator va găsi 
numeroase cifre, tabele şi grafice care dovedesc că economia mondială 
actuală nu 
se bazează nici pe primele 100 de bănci din lume, nici pe primele 100 de 
societăţi 
multinaţionale, în orice ramură economică s-ar afla ele. Economia 
modernă, atât 
în ţările dezvoltate, cât şi în cele în curs de dezvotlare, care nu şi-au vândut, 
încă, 
demnitatea naţională, se bazează pe resursele financiare interne, 
autohtone, şi nu 
pe investiţiile străine şi pe firmele multi- şi transnaţionale. 
Investiţiile străine, cele adevărate, care vin şi stau, nu cele care vin, 
dau tunuri şi pleacă, nu participă la formarea capitalului mondial şi a PIB-
ului 
mondial decât cu 5-6 procente. Restul, de peste 94-95% din capitalul 
mondial 
este capital autohton. Restul de peste 94-95% din PIB-ul mondial este 
produs de 
capitalul autohton, nu de cel străin. Aceasta este realitatea economiei 
mondiale 
actuale, nu aceea pe care o “vede” domnul Vosganian. 
“Reforma” economică “implementată” în România postdecembristă, care, 
în esenţă, a însemnat trecerea cvasigratuită în proprietatea străinilor a celei 
mai 
mari părţi a capitalului naţional acumulat până în 1989, cu reducerea 
aproape la 
zero a capitalului autohton, a aşezat economia românească la periferia 
economiei 
mondiale, tranformând-o într-un organism bolnav, pentru a cărui 
însănătoşire 
şi reintegrare în economia mondială va fi nevoie de mult timp şi de multă 
înţelepciune din partea celor care se vor afla la conducerea statului român. 
Am început să creăm capital autohton pe la jumătatea secolului XIX. Până 
în 1989, am strâns un capital considerabil – uzine, fabrici, combinate, bănci, 
etc. 
– evaluat la peste 300 miliarde de euro de astăzi. Cea mai mare parte a 
acestui 
capital există, încă. Nu a fost distrus şi nici dus în afara ţării. Este aici. Azi îl 
vedem, şi nu e. Adică nu mai este al nostru. 
Trebuie şi putem să reîncepem să creăm, să acumulăm capital autohton. O 
putem face prin multă muncă, inovaţie şi economisire, dar şi printr-o 
înţeleaptă 
şi complexă inginerie financiară, de data asta în interesul naţiunii române. 
Fără 
un capital autohon puternic nu o să avem bunăstare. Nu o să ne integrăm 
deadevăratelea, 
nici în Uniunea Europeană, nici în lume. 

În ceea ce priveşte “privatizarea” CEC-ului, la care s-au referit aproape 
toţi participanţii la dezbaterea organizată de BURSA, îmi voi exprima şi eu 
opinia într-un număr viitor al acestui ziar. 
Bursa, 06.02.2006 

ECONOMIA, STATUL ŞI MAFIA 
Încep să cred că preşedintele Băsescu face doi paşi pe care îi aştept 
de două decenii de la şeful statului român. Primul pas este acela că începe 
să 
înţeleagă unele aspecte ale economiei româneşti postdecembriste, unele 
dintre 
mecanismele ingineriei legislative, administrative şi financiare prin care a 
fost 
devalizată avuţia naţională de către grupurile de interese de tip mafiot. Al 
doilea 
pas este acela că domnul Băsescu pare hotărât să-şi folosească 
prerogativele 
prezidenţiale pentru a face să se facă lumină în hăţişul acestei crime 
economice 
fără precedent în istorie, să fie descoperiţi şi pedepsiţi autorii crimei, să se 
pună, 
astfel, bazele creării unei economii româneşti sănătoase, democratice, în 
care 
îmbogăţirea, bunăstarea şi prosperitatea să nu mai poată fi obţinute prin 
hoţie şi 
înşelăciune, prin decizi şi acţiuni de tip mafiot, ci prin muncă şi inovaţie, 
prin 
producerea de bunuri şi servicii valorificate pe o piaţă concurenţială. 
Discursul rostit, recent, de preşedintele Băsescu în faţa conducerii 
poliţiştilor României s-a bucurat de numeroase comentarii, firesc, pro şi 
contra. 
Unii au prezentat declaraţia preşedintelui ca “explozivă”, iar punerea ei în 
practică ca o adevărată “revoluţie”. 
Mi-a atras atenţia intervenţia mult premiatului şi mult mediatizatului 
Cristian Tudor Popescu, scriitor, ziarist, analist, comentator, care, de data 
aceasta, 
se bagă într-un domeniu despre care nu prea are cunoaştere. Sub titlul 
“România 
mafioată”, domnul Popescu publică un virulent articol împotriva 
Preşedintelui, 
în care, din cauza ochelarilor anti-Băsescu pe care-i poartă, de bună voie şi 
nesilit 
de nimeni, încearcă să ne bage în cap “adevărul” domniei sale, şi anume 
acela 
că România nu are nimic de-a face cu mafia, cu grupurile mafiote. “Corupţia 
e 
una. Mafia e alta”, ne spune domnul Popescu; “Mafia înseamnă jafuri 
armate de 
proporţii, răpiri de persoane, omoruri comandate”. Ori, ne spune, mai 
departe, 
domnul Popescu, “în România, nu s-a comis anul trecut nici un omor 
comandat”, 
“nu există vreun caz de ziarist ucis”, “nu avem rafale de automat prin 
baruri”. 
Îl invit pe domnul Popescu, mai marele jurnaliştilor din România, să 
recitească Dicţionarul Explicativ al Limbii Române, ca şi dicţionarele 
explicative 
ale tuturor limbilor de circulaţie internaţională. În toate aceste dicţionare, 
domnul 
Popescu va descoperi că noţiunea de mafie desemnează “o asociaţie de 
persoane 
unite pentru a-şi satisface prin orice mijloace interesele private, chiar 
împotriva 

celor publice”. Deci nu jafurile, răpirile şi omorurile, ca atare, definesc 
mafia, ci 
“asocierea” în vederea satisfacerii prin “orice mijloace” a “intereselor” 
private, 
personale. 
Nu aspectul lingvistic mă determină să intervin în această dezbatere, ci cel 
economic, care îmi este cel mai familiar. 
Preşedintele Băsescu este mult mai aproape de “adevărul economic” decât 
este fostul redactor-şef al ziarului Adevărul. 
Adevărul este că nu România, nu naţiunea română este “mafioată”, ci 
economia românească este “mafiotizată”, adică este controlată de asociaţii 
de 
persoane care s-au unit pentru a-şi satisface interesele, mai exact, pentru a 
se 
îmbogăţi prin orice mijloace, cum scrie în dicţionar, inclusiv, ceea ce este 
deosebit 
de grav, prin transformarea statului în instrument al îmbogăţirii lor. 
Mafiile postcomuniste – ele au fost şi sunt prezente nu numai în România 
– se deosebesc de mafia din Sicilia, “externalizată”, ulterior, şi în alte ţări. 
Rămânând mafie, cu înţelesul citat mai sus, mafia românească 
postdecembristă 
este una superioară “calitativ” celei siciliene. Membrii ei s-au asociat pentru 
aşi 
satisface interesele nu numai prin încălcarea legii, ca infractori, ci, mai ales, 
ca legislatori, miniştri şi magistraţi, prin preluarea controlului asupra 
tuturor 
puterilor statului – legislativă, executivă, judecătorească. 
Aici se creează un mic mare şanţ între mine şi preşedintele Băsescu. 
Domnia sa le cere poliţistilor să reexamineze actele normative prin care 
grupurile 
economice de tip mafiot au fost favorizate în ultimul deceniu. 
Grupurile conomice de tip mafiot au început să fie favorizate, adică au 
început să-şi însuşească avuţia şi veniturile create de cetăţenii României nu 
din 
anul 1996, ci mult mai devreme, din anul 1990. 
De atunci, din 1990, au început să fie adoptate legi, ordonanţe şi hotărâri 
de 
guvern, ordine şi decizii date de miniştri şi şefi de agenţii şi autorităţi 
naţionale, 
de toate nuanţele, prin care avuţia productivă, capitalul naţional acumulat 
până 
în 1989, precum şi o bună parte a veniturilor create de aceiaşi cetăţeni 
după 
1989, preluate sau nu la bugetul de stat, au fost trecute, pe gratis, în 
proprietatea 
privată a membrilor marelui grup de tip mafiot reprezentat de fosta 
nomencaltură 
comunistă, “reorganizată”, ulterior, de ochii lumii, în mai multe grupuri şi 
grupuleţe de tip mafiot, de culori politice diferite, având, însă, acelaşi scop: 
îmbogăţirea personală prin deposedarea cetăţenilor, folosind ca mijloc de 
jefuire 
chiar statul creat de ei, pentru ei. 
Dacă vrea, într-adevăr, să scoată la lumină întreaga “operă” a grupurilor 
de tip mafiot din economia românească, domnul Preşedinte trebuie, în 
primul 
rând, “să dea ceasul” mult mai înapoi, să înceapă “reexaminarea” mai 
devreme, 
adică nu din 1996, ci din decembrie 1989. Atunci s-au pus bazele 
“asociaţiei”. În 
al doilea rând, “reexaminarea” nu trebuie restrânsă numai la “acte 
normative”, ea 
trebuie să cuprindă întreaga inginerie administrativă, legislativă şi 
financiară prin 
care s-a “realizat” cea mai abominabilă crimă economică din istoria 
românilor. În 

al treilea rând, numai poliţiştii actuali ai României, oricât de competenţi şi 
corecţi 
ar fi ei, nu vor putea duce la îndeplinire sarcina despre care vorbim. La 
realizarea 
acestei sarcini ar trebui angrenate nu numai multe alte structuri ale 
statului, dar 
şi alte componente ale societăţii româneşti. Mă gândesc, de exemplu, la 
salba 
de instituţii ale Academiei Române – în domeniul economic, social, juridic, 
etc. 
– care ar putea, astfel, să iasă din turnurile lor de fildeş, în care nu produc 
nimic, 
şi să se facă de folos naţiunii care le plăteşte salariile. 
Bursa, 13.02.2006 

CE FACEM CU CEC-UL? 
Prin Legea 66/1996, statul român postdecembrist, în mod abuziv şi 
nelegitim, a transformat CEC-ul din instituţie publică în agent economic, a 
trecut 
patrimoniul CEC-ului din proprietatea publică în proprietatea privată a 
statului, 
a transformat bunurile aflate în patrimoniul CEC-ului din bunuri de uz şi 
interes 
public în bunuri destinate obţinerii de profit. 
După 1996, acelaşi stat, prin mai multe acte guvernamentale, a trecut la 
pregătirea aşa-zisei privatizări a CEC-ului. Zic aşa-zisei privatizări, pentru că 
CEC-ul a fost privatizat chiar prin Legea 66/1996, patrimoniul său fiind 
trecut 
din proprietatea publică a statului român, care, conform Constituţiei, nu 
poate fi 
înstrăinată, vândută, în proprietatea privată a aceluiaşi stat, calitate în care 
poate 
fi înstrăinată, vândută. Ori, nu poţi “privatiza” ceva care este “privat”. 
Problema 
cu care se cofruntă, acum, în 2006, guvernul României nu este dacă să 
privatizeze 
sau nu CEC-ul, ci aceea dacă să îl vândă sau nu, cui şi cu ce preţ. Folosirea 
noţiunii de “privatizare” în locul celei de “vânzare” este menită să arunce 
praf în 
ochi cetăţenilor români. 
Timp de peste 140 de ani, de la înfiinţarea sa, în anul 1864, şi până la 
adoptarea Legii 66/1996, CEC-ul, sub diverse denumiri şi organizări, a fost 
şi a rămas o instituţie publică a statului român, o instituţie care a jucat un 
rol 
fundamental în crearea şi consolidarea capitalului românesc, în susţinerea 
independenţei şi suveranităţii statului român, în emanciparea naţiunii 
române. 
Înfiinţând Casa de Depuneri, Consemnaţiuni şi Economie, marii oameni 
de stat Alexandru Ioan Cuza şi Mihail Kogălniceanu nu au creat un agent 
economic cu capital de stat, care să producă profit pentru statul român. Ei 
au 
creat o instituţie publică, căreia i-au afectat un patrimoniu aflat în 
proprietatea 
publică a statului român şi i-au impus să presteze un serviciu public, spre 
folosul 
şi interesul tuturor cetăţenilor acestui stat. Serviciul public la care mă refer 
a 
constat în punerea la dispoziţia cetăţenilor a unei instituţii, aflată sub 
autoritatea 
şi protecţia statului român, la care cetăţenii au putut să-şi depună 
economiile 
contra unei dobânzi decente, dar sigure, şi de la care au putut obţine 
împrumuturi, 
tot cu o dobândă decentă. 
Scopul urmărit de CEC nu a fost profitul, practicarea de dobânzi active 
cât mai mari şi de dobânzi pasive cât mai mici. Misiunea lui a fost alta: 
aceea de 

a sprijini procesul de economisire şi investiţii, de acumulare de capital 
autohton, 
de stimulare a consumului, a cererii de bunuri şi servicii oferite pe piaţă de 
către 
agenţii economici autohtoni. 
CEC-ul a apărut într-un moment în care capitalul bancar românesc, ca, 
de altfel, şi cel industrial, comercial, etc, se afla la începuturile formării sale, 
era 
slab şi avea nevoie de sprijinul statului. 
Astăzi, în 2006, capitalul bancar românesc se află într-o situaţie la fel de 
proastă ca aceea la care se afla la data înfiinţării CEC-ului. Chiar şi mai 
proastă. 
Aproape întregul capital bancar utilizat pe teritoriul României se află 
sub controlul a 8-9 bănci cu capital privat străin, care practică politici 
bancare 
oligopoliste. De 16 ani, diferenţa dintre dobânzile active şi cele pasive 
practicate 
pe piaţa bancară nu a scăzut sub 10%. Este un jaf inadmisibil, devastator. 
Dobânzile pasive mici descurajeajă economisirea, dobânzile active mari 
descurajeajă investiţiile. 
Capitalul bancar românesc a fost distrus aproape complet. Au fost 
falimentate toate băncile comerciale cu capital românesc create după 1989. 
Au 
fost distruse bancile populare create în baza Legii 109/1996. 
Băncile străine care activează în acest moment în economia românească 
acordă credite atât în lei, cât şi în valută, cu dobânzile înrobitoare la care 
mam 
referit. Valuta este adusă din afară cu dobânzi pasive de 2-3% pe an şi 
dată cu împrumut românilor cu dobânzi de 10-15% pe an. Creditele în 
valută 
sunt scăpate de sub controlul BNR, nu au acoperire în exporturi, sunt 
folosite 
aproape exclusiv pentru importuri de bunuri de consum, fiind principala 
cauză a 
deteriorării balanţei comerciale şi a contului curent. 
Situaţia actuală a sistemului bancar din România face absolut necesară 
intervenţia urgentă şi responsabilă a statului pentru repunerea acestui 
sistem în 
slujba intereselor cetăţenilor ţării. 
În acest moment, CEC-ul nu trebuie vândut şi nu trebuie înstrăinat. 
Toate ţările eropene au câte o bancă aflată sub controlul statului, care 
îndeplineşte funcţiile pe care le-a avut CEC-ul până în 1996. 
Dacă, într-adevăr CEC-ul are nevoie de o infuzie de capital pentru 
modernizarea tehnicii pe care o foloseşte şi pentru creşterea 
profesionalismului 
personalului său, există posibilitatea obţinerii acestui capital, fără 
înstrăinarea 
celui pe care îl foloseşte în prezent. 
Din uriaşele rezerve valutare pe care le-a acumulat, BNR poate pune la 
dispoziţia CEC-ului 1 miliard, chiar 2 miliarde de euro, pentru 
retehnologizarea 
şi reprofesionalizarea acestuia, cu titlu de participare la o majorare de 
capital, 
sau cu titlu de împrumut. Ulterior, după punerea pe picioare a CEC-ului, 
BNR îşi 
poate reîntregi rezervele. 
O a doua sursă pentru infuzia de capital de care are nevoie CEC-ul o poate 
reprezenta o amplă subscripţie publică pentru majorarea capitalului CEC-
ului. 
Dacă românilor le va fi prezentată corect situaţia sistemului bancar 
românesc şi 

avantajele pe de care ar beneficia ca urmare a participării la majorarea 
capitalului 
CEC-ului, ei vor subscrie, cu siguranţă, capitalul de care este nevoie. 
În ambele situaţii, până la înlocuirea leului cu euro, CEC-ul trebuie să fie 
controlat şi protejat de stat, să-şi îndeplinească rolul de înstituţie publică 
pusă 
în slujba cetăţenilor României, să sprijine şi să protejeze crearea şi 
dezvoltarea 
capitalului autohton. Pentru aceasta este suficient ca statul român să deţină 
o 
singură acţiune la CEC, aceea de aur. 
Bursa, 20.02.2006 

FUMIGENA CONTROLULUI AVERILOR 
Guvernanţii români ştiu că marile averi acumulate în România 
postdecembristă nu provin din venituri create prin producţia şi 
comercializarea 
de bunuri şi servicii într-o piaţă concurenţială, sau din moşteniri şi donaţii 
legale 
şi legitime. Ei ştiu că aceste averi au fost acumulate prin hoţie şi înşelăciune, 
prin deposedarea marii majorităţi a cetăţenilor, atât de capitalurile 
acumulate 
din veniturile create de aceşti cetăţeni până în 1989, cât şi de o bună parte 
a 
veniturilor create de aceiaşi cetăţeni după 1989, fie direct, prin inginerii de 
tipul 
FNI, fie indirect, prin jefuirea bugetului de stat. 
Guvernanţii români mai ştiu că românii au început să ştie şi ei că au fost 
jefuiţi, au început să ştie şi de către cine au fost jefuiţi. 
Guvernanţii români mai ştiu, de asemenea, că se apropie momentul în care 
vor trebui să dea socoteală. 
Pentru a amâna sosirea acestui moment, domnii guvernanţi inventează 
fumigene propagandistice cu ajutorul cărora speră să înceţoşeze mintea 
românilor, să-i împiedice să înţeleagă mecanismul şi autorii jafului, în final, 
să-i 
facă să renunţe la orice încercare de a fi despăgubiţi pentru avuţia de care 
au fost 
deposedaţi. 
Una dintre aceste fumigene o reprezintă aşa-zisa verificare a averilor 
tuturor cetăţenilor şi impozitarea acelor averi pentru care nu au fost plătite 
impozite, idee relansată, recent, în mass-media, de către domnul Sebastian 
Bodu, 
actualul conducător al Fiscului. 
O bună parte a mass-media, aceeaşi care, în ultimii 16 ani, a susţinut 
“reforma”, îşi aduce şi ea contribuţia la punerea în scenă a fumigenei. Iată, 
de 
exemplu, titlul unui articol prin care “proiectul Bodu” este adus la 
cunoştinţa 
cetăţenilor: “Averile tuturor celor 22 de milioane de români, luate la bani 
mărunţi 
de Fisc”. Românii cinstiţi, cei care au fost înşelaţi şi jefuiţi, pot dormi liniştiţi: 
nu va scăpa nimeni de controlorii domnului Bodu. Nici chiar cei care trăiesc 
în colibe de carton în groapa de gunoi de la Glina! Toţi cei 22 de milioane de 
români! Halal mass-media, halal a patra putere în stat! 
Mai-marele Fiscului ne spune, de fapt, că lucrează la un proiect de lege 
care prevede verificarea oricărui “contribuabil care nu poate să justifice 
diferenţa 
dintre impozite şi avere”. În treacăt fie spus, atrag atenţia domnului 
“finanţist” 

Sebastian Bodu că, în mod natural, impozitul este un procent subunitar din 
avere, 
deci nu “diferenţa dintre impozite şi avere” trebuie “justificată”, ci, 
eventual, 
diferenţa dintre averea pentru care s-a plătit impozit şi averea pentru care 
nu s-a 
plătit impozit. 
Proiectul domnului Bodu are două componente care-i pun în evidenţă 
caracterul de fumigenă. 
Primul este legat de faptul că verificarea se va face printr-un sondaj, care 
va avea la bază “criterii matematice”. Se face şi precizarea că, în 
conformitate cu 
“criteriile matematice”, fiecare dintre noi am putea primi vizita oamenilor 
de la 
Fisc cam o dată la 20 de ani. Cu banii de care dispun, marii rechini ai 
tranziţiei 
vor putea aştepta, în linişte, să le vină rândul la primul control, până prin 
anii 
2026-2030! Atunci când vor fi trecut, de mult timp, la cele veşnice! Nu-i 
greu de 
întrevăzut că proiectul boduist reprezintă o sursă inepuizabilă pentru 
alimentarea 
birocraţiei, a vânătorilor de adversari politici şi a corupţiei. 
Al doilea aspect este legat de rezultatul “verificării”. Acesta va consta în 
impozitarea cu 16% a averii pentru care controlorii Fiscului vor descoperi că 
nu 
s-a plătit impozit. 
Deci, domnul “X”, fie el vameş, poliţist, procuror, judecător, consilier 
– local, judeţean, ministerial, parlamentar – sau chiar prefect, ministru, 
senator 
sau deputat, deşi a fost angajat neîntrerupt al statului din 1990 până la data 
când va primi vizita băieţilor domnului Bodu, iar din salariul câştigat ar fi 
putut 
economisi, adică ar putea “justifica” o avere echivalentă cu 40 – 50 de mii 
de 
euro, el este, de fapt, proprietarul unei averi de 2 milioane de euro. 
Conform 
“proiectului Bodu”, domnul “X” plăteşte 16% din 1.950.000 de euro, adică 
312.000 de euro, rămânând să se bucure de restul de 1.688.000 de euro, 
din care 
1.638.000 de euro sunt “nejustificaţi”, adică furaţi. Halal echitate fiscală! 
Proiectul Bodu nu-l afectează în nici un fel pe “omul de afaceri” care a 
pornit la drum, în 1990, cu un capital bănesc, a cărui provenienţă o poate 
dovedi, 
echivalent cu 1.000 de euro, iar în 2006 este proprietarul unei averi de 200 
de 
milioane de euro. După legile ştiinţei şi practicii financiare, într-o economie 
de 
piaţă concurenţială, în 16 ani, cei 1.000 de euro nu s-ar fi putut 
metamorfoza în 
200 de milioane, decât dacă ar fi fost investiţi într-o inovaţie de 
dimensiunile 
fuziunii nucleare, ceea ce, evident, nu este cazul pentru nici unul din 
miliardarii 
României postdecembriste. 
Aceste averi uriaşe nu ar cădea nici sub incidenţa “proiectului Bodu” 
privind controlul şi impozitarea averilor nejustificabile, nici sub incidenţa 
“proiectului Voiculescu” privind confiscarea averilor ilicite, o altă fumigenă 
politicianistă menită să creeze confuzie şi să împiedice despăgubirea 
românilor 
pentru avuţia şi veniturile de care au fost deposedaţi după 1989. 
Există, totuşi, o soluţie a problemei averilor nejustificabile şi nelegitime, 
o “variantă” care ar face inutile cohortele de controlori ale domnului Bodu 
şi 
pe cele de confiscatori ale domnului Voiculescu. O “variantă” care i-ar face 
pe 

toţi cei care s-au îmbogăţit necuvenit în perioada “tranziţiei” să plătească 
preţul 
cuvenit pentru averile asupra cărora au devenit proprietari, ca şi impozitul 
datorat 
pentru aceste averi. 
Despre acestea, însă, în următorul articol. 
Bursa, 27.02.2006 

IMPOZITUL PROGRESIV PE AVERE 
În articolul trecut, intitulat “fumigena controlului averilor” am arătat că atât 
“proiectul Bodu” privind controlul şi impozitarea averilor a căror 
provenienţă nu 
poate fi justificată cât şi “proiectul Voiculescu” privind confiscarea averilor 
ilicite 
sunt demersuri politicianiste, ambele fiind menite să inducă în eroare 
cetăţenii 
ţării, să împiedice despăgubirea cetăţenilor pentru avuţia şi veniturile de 
care au 
fost deposedaţi după 1989. 
Pe scurt, proiectul de lege propus de domnul Sebastian Bodu prevede 
verificarea averilor tuturor celor 22 de milioane de români şi impozitarea cu 
16% a diferenţei dintre averea pentru care s-a plătit impozit şi aceea pentru 
care 
nu s-a plătit impozitul cuvenit. Pe domnul Bodu nu-l interesează de unde 
provine 
“diferenţa”. Poate fi mită, şpagă, delapidare, furt, tâlhărie. Important este 
ca 
statul să ia şi el 16% din această mită, şpagă, delapidare, etc. 
Pentru verificarea averilor celor 22 de milioane de români va fi necesară 
crearea unei noi armate de birocraţi, de controlori financiari “experţi” în 
“şlefuirea”, în sus, sau în jos, a valorii averilor nedeclarate, adică un imens 
izvor 
de corupţie, ale cărui efecte finale vor fi acelea că marii îmbogăţiţi nu vor 
păţi 
nimic, micii întreprinzători vor şi fi mai hăituiţi, jefuiţi şi descurajaţi, iar 
sumele 
încasate din impozitarea cu 16% nu vor ajunge nici pentru plata salariilor 
noii 
armate de controlori. 
Proiectul de lege propus de domnul Dan Voiculescu prevede confiscarea 
tuturor averilor ilicite, adică obţinute prin încălcarea legii. În acest caz, 
problema 
este că cele mai multe din marile averi ale perioadei de “tranziţie” nu s-au 
acumulat prin încălcarea legii, ci cu ajutorul legii, aşa cum spunea, recent, 
preşedintele Băsescu, prin “acte normative” emise de guvernele 
postdecembriste 
în favoarea grupurilor de interese de tip mafiot. Aplicarea legii propuse de 
domnul 
Voiculescu va avea efecte similare celor ce s-ar obţine şi prin aplicarea legii 
propuse de domnul Bodu: amplificarea aparatului birocratic al statului, 
creşterea 
corupţiei, hăituirea micilor întreprinzători, menţinerea caracterului oligarhic 
şi 
neproductiv al economiei româneşti. 
În mod cert, există o problemă a marilor averi acumulate în mod nelegitim 
în România postdecembristă. S-au acumulat averi uriaşe pentru care nu s-a 
plătit 
preţul cuvenit şi nici impozitul datorat statului. Aceste averi constituie 
principalul 

izvor al corupţiei care erodează economia şi societatea românească, 
principala 
piedică în calea construirii unei economii capitaliste concurenţiale, 
productive, 
competitive, perfomante. 
Soluţia prin care cei care au acaparat aceste averi pot fi obligaţi să plătească 
preţul corect, cuvenit proprietarilor de drept, adică cetăţenilor, şi venitul 
cuvenit 
statului, fără confiscări şi naţionalizări şi fără controlul averilor tuturor celor 
22 
de milioane de români, o constituie instituirea unui impozit progresiv 
asupra 
averilor. Adoptarea acestei soluţii ar avea ca rezultat o redistribuire a 
veniturilor 
şi a avuţiei, o reducere treptată a ponderii averilor acumulate prin mijloace 
nelegale şi nelegitime, însoţită de creşterea, tot treptată, a ponderii averilor 
acumulate din surse specifice economiei concurenţiale, adică din muncă, 
inovaţie 
şi economisire. 
Marea majoritate a cetăţenilor ţării, adică cele 6 milioane de familii de 
români care nu au participat la “ospăţul” privatizării nu vor plăti nici un leu 
în plus 
la bugetul statului, prin instituirea impozitului progresiv pe avere. 
Dimpotrivă, 
ei vor avea de câştigat. 
“Varianta” de proiect de lege pe care o propun în acest sens ar cuprinde, 
în esenţă, următoarele: 
Instituirea unui impozit progresiv asupra terenurilor şi construcţiilor 
amplasate în România şi a valorilor mobiliare emise de persoane juridice 
domiciliate în România. 
Reevaluarea obligatorie a tuturor activelor aflate în proprietatea agenţilor 
economici din România, de orice fel, în conformitate cu standardele 
internaţionale 
în materie. 
Includerea diferenţelor din reevaluare în capitalul social al agenţilor 
economici în cauză, cu modificarea corespunzătoare a valorii impozabile a 
acţiunilor şi părţilor sociale deţinute de acţionarii şi/ sau asociaţii 
respectivilor 
agenţi economici. 
În declaraţia de impunere, pe lângă articolul care atrage atenţia 
contribuabililor că falsul în declaraţii se pedepseşte, să fie inclus şi un articol 
care să precizeze că terenurile, construcţiile şi valorile mobiliare 
nedeclarate se 
confiscă automat, fără îndeplinirea vreunei alte formalităţi. 
Sumele încasate din impozitul progresiv pe terenuri, construcţii şi valori 
mobiliare să fie utilizate, integral, alături de sumele încasate din vânzarea 
capitalului de stat, la despăgubirea cetăţenilor României pentru capitalul de 
care 
au fost deposedaţi prin legea 15/1990. 
Suma pe care o va primi drept despăgubire o persoană fizică să fie limitată, 
luându-se în considerare valoarea reală a capitalului social trecut în 
proprietatea 
privată a statului român prin Legea 15/1990 şi numărul estimat al 
cetăţenilor care 
ar beneficia de o astfel de despăgubire. 

Sumele primite drept despăgubire să fie folosite exclusiv pentru finanţarea 
de proiecte de investiţii în combinaţie cu fondurile primite de la Uniunea 
Europeană sau alte finanţări disponibile. 
Proiectele de investiţii să fie selectate prin procedura utilizată la selectarea 
proiectelor finanţate de Agenţia SAPARD. 
De sumele plătite drept despăgubire ar trebui să beneficieze numai 
persoane 
fizice sau juridice, constituite din persoane fizice, care nu au “cumpărat” 
active 
reale sau financiare de la statul român sau de la autorităţile administraţiei 
publice 
locale, în perioada dintre data de 22.12.1989 şi data adoptării legii propuse. 
Bursa, 06.03.2006 

INGINERIA ÎMPRUMUTURILOR ÎN VALUTĂ 
De 16 ani asistăm la deteriorarea continuă a balanţei comerciale externe 
şi a balanţei de plăţi ale României. Creşte continuu deficitul balanţei 
comerciale 
externe, aceasta ajungând la peste 10 miliarde euro, în anul 2005, ceea ce 
înseamnă aproape jumătate din valoarea exporturilor. A crescut, continuu, 
şi 
deficitul balanţei de plăţi, respectiv al deficitului de cont curent care, la 
sfârşitul 
anului 2005, a ajuns la cifra de 6,8 miliarde de euro, aproape 10% din PIB. 
Rezultanta celor două deficite este creşterea aberantă a datoriei externe, 
care va 
depăşi, în curând, jumătate din PIB, ceea ce face ca o parte tot mai mare 
din 
ceea ce producem, din venitul naţional, să nu ne mai aparţină. O bună parte 
din 
producţia ţării nu mai este folosită pentru bunăstarea celor care o creează, 
ci 
pentru rambursarea datoriei externe şi a dobânzilor aferente. 
Muncim mai mult, producem mai mult, dar devenim tot mai săraci. Tot 
dăm îndărăt ca racul, vorba geniului nostru naţional. 
Răul vine de la faptul că importăm mai mult decât ne permit sumele 
încasate din exporturi, că angajăm plăţi externe mai mari decât ne permit 
încasările externe. 
Cum şi de ce s-a ajuns aici? 
Datoria românilor faţă de străini are două componente: datoria publică, 
adică aceea angajată de stat, de guvern şi de autorităţile publice locale – 
primării, 
consilii judeţene – şi datoria privată, aceea angajată de persoanele fizice şi 
juridice private domiciliate în România. 
Este normal ca statul român, autorităţile publice centrale şi locale, să 
angajeze împrumuturi externe? A primit el acest mandat de la popor? Nu. 
Nu l-a 
primit. Statul poate şi trebuie să-şi exercite atribuţiile încredinţate de 
popor, prin 
Constituţie, cheltuind atât cât îi permit veniturile bugetare, realizate din 
taxe şi 
impozite plătite de către cetăţeni. Nimic în plus. Nici un împrumut. Nici 
intern, 
nici extern. Împrumuturile făcute de statul român şi de autorităţile publice 
locale, 
fie ele interne sau externe, reprezintă abuzuri în exercitarea puterii de stat. 
Primul pas în direcţia însănătoşirii situaţiei financiare a ţării constă în 
oprirea acestor abuzuri săvârşite de către guvernanţi. Spre deosebire de 
cetăţean, 
98 
care are libertatea de a face orice nu este interzis prin lege, statul are 
numai 
libertatea de a face ceea ce îi este permis prin lege, adică prin Constituţie. 
Lucrurile stau diferit în aceea ce priveşte datoria externă privată. Este 
dreptul individului, al cetăţeanului, de a se împrumuta, de a consuma, 
astăzi, 
mai mult decât îi permit veniturile de care dispune, astăzi, angajându-se să 
ramburseze împrumutul, mâine, împreună cu dobânda aferentă. 
Cetăţeanul “X” poate împrumuta suma “A” numai dacă alţi cetăţeni au 
făcut sacrificiul de a economisi suma “A”, pe care o împrumută direct, sau 
printro 
bancă, cetăţeanului “X”, contra unei dobânzi, aceasta reprezentând 
recompensa 
pentru sacrificiul de economisire, respectiv preţul plătit de “X”, cel care 
vrea să 
consume mai mult decât are. 
Într-o ţară normală, în care funcţionează o economie de piaţă normală, 
în care Banca Centrală face o politică monetară normală, suma creditelor 
(împrumuturilor) luate de toţi cetăţenii acelei ţări este egală cu suma 
economiilor 
(depozitelor) făcute de toţi cetăţenii aceleiaşi ţări, atât economiile cât şi 
creditele 
corespondente fiind făcute în moneda ţării în cauză. 
Ceea ce economisesc unii cetăţeni, consumă alţii. Pe ansamblu, se consumă 
atât cât s-a produs. Nimic în plus. 
Nu este nevoie de nici o “intervenţie” donquijotistă a Băncii Centrale 
pentru “reducerea consumului” prin “reducerea creditelor”. Intervenţia 
Băncii 
Centrale se concretizează în normele prin care băncilor le este interzis să 
acorde 
credite în altă monedă decât aceea naţională, să acorde credite mai mari 
decât sunt 
depozitele şi capitalurile băncilor, pe termene mai mari decât cele ale 
depozitelor 
şi capitalurilor. Atât şi nimic mai mult. 
De când a intrat în tranziţie, România a devenit o ţară anormală, în care 
funcţionează o economie de piaţă anormală şi în care Banca Centrală face o 
politică monetară anormală. Am ieşit din anormalitatea comunistă şi am 
intrat 
în cea “reformistă”. În România “reformistă”, statul şi cetăţenii cumpără şi 
vând 
folosind atât moneda naţională cât şi monede străine. Acelaşi stat şi aceiaşi 
cetăţeni fac împrumuturi în monedă naţională, dar şi în monede străine, 
fără nici 
o legătură cu volumul şi structura economiilor interne, încălcându-se 
flagrant 
legităţile economiei de piaţă, ca şi interesele cetăţenilor ţării, supuşi, astfel, 
la o 
nouă inginerie financiară, prin care sunt jefuiţi de o bună parte din 
veniturile pe 
care le creează. 
Iată cum funcţionează ingineria şi jaful aferent. 
Multe din băncile care activează în România cumpără valute străine cu o 
dobândă de 2-3% pe an şi o dau cu împrumut statului român şi cetăţenilor 
români 
cu dobânzi de 12-15% pe an. Prima ţeapă. Cu valutele străine împrumutate, 
statul 
român şi cetăţenii români cumpără mărfuri din ţările din care provin 
valutele 
străine împrumutate. Neexistând concurenţă autohtonă, mărfurile 
importate sunt 
vândute la preţurile dictate de furnizorii externi, mult mai ridicate decât 
cele 
practicate în ţările de unde vin. A doua ţeapă. Cantitatea uriaşă de valută 
străină 

adusă în ţară şi oferită spre împrumutare face ca, în ciuda deficitului imens 
al 
balanţei comerciale, oferta de valută străină să fie atât de mare încât 
moneda 
naţională, în loc să se deprecieze, ca urmare a deficitului comercial, se 
apreciază 
constant şi substanţial, împingându-i pe exportatorii români în faliment. A 
treia 
ţeapă. 
Ce-i de făcut? Nimic altceva decât obligarea BNR să intre în normalitate: 
până la înlocuirea leului cu euro, leul românesc să-şi joace rolul de monedă 
naţională. 
Bursa, 13.03.2006 

AVERI ILICITE, NEJUSTIFICABILE SI NELEGITIME 
(AVERI BASTARDE) 
Problema marilor averi acumulate în perioada postdecembristă tinde să 
se aşeze în prim-planul ieşirilor la rampă ale guvernanţilor noştri. Tot mai 
mulţi 
politicieni umblă-n gură cu averea, renunţând la uzata corupţie. 
Nu mai puţin de trei proiecte de lege având ca obiect aceste averi au fost 
aruncate în gura presei în ultimele săptămâni. După proiectul de lege al 
domnului 
Dan Voiculescu privind confiscarea averilor ilicite, a urmat proiectul de lege 
al domnului Sebastian Bodu privind controlul averilor şi impozitarea celor 
nejustificabile. Pentru a contracara plângerea constituţională făcută de 
domnul 
Adrian Năstase, care, de-abia acum, în anul 2006, constată că unele 
prevederi 
ale Legii 115/1996 (privind declararea şi controlul averilor demnitarilor) nu 
sunt tocmai constituţionale, doamna Monica Macovei, ministrul justiţiei, 
aruncă 
şi domnia sa pe piaţă un proiect de lege privind controlul averilor, în care se 
străduieşte să clarifice asemănările şi deosebirile care ar exista între averile 
dobândite “ilicit” şi cele dobândite “nejustificat”, scopul demersului său 
fiind 
acela de a demonstra că ambele categorii de averi incriminate pot fi supuse 
controlului, fără ca prin acest control să se încalce prevederea 
constituţională 
conform căreia caracterul licit al unei averi este prezumat. 
Între timp, diferite grupuri de senatori şi deputaţi “iniţiază” noi şi 
noi “variante” de proiecte de legi, care propun controlul, impozitarea şi/sau 
confiscarea averilor dobândite ilicit şi/sau nejustificat. Unul dintre acestea 
este 
intitulat “proiect de lege privind dovedirea originii proprietăţii”, titlu, care, 
cu 
siguranţă, l-a făcut, din nou, să agonizeze de râs pe domnul Miron Mitrea. 
De ce această hărmălaie pe problema averilor? De ce acum? 
După opinia mea, răspunsul este foarte simplu: de-abia acum, în anul 
2006, marea masă a electoratului a înţeles că aşa-zisa privatizare a fost o 
mare 
hoţie, prin care guvernanţii şi camarila lor s-au îmbogăţit pe seama 
devalizării 
avuţiei trecute în proprietatea statului, dar acumulată din veniturile 
cetăţenilor. 
Guvernanţii se tem de venirea zilei în care cetăţenii vor cere să fie 
despăgubiţi 
pentru ceea ce li s-a furat. Din acest motiv ei, guvernanţii, au declanşat 
actualul 
tărăboi privind confiscarea şi impozitarea averilor, prin care urmăresc să 
calmeze 
eventualele puseuri de revoltă ale celor 6 milioane de familii de români 
aduse la 
sapă de lemn. 

Situaţia averilor existente în România la începutul anului 2006 se prezintă 
astfel: 
Cea mai mare parte a avuţiei productive (capital) – uzine, fabrici, 
combinate, bănci, spaţii comerciale, etc. – acumulate până în 1989 a fost 
trecută 
în proprietatea străinilor, prin vânzare la preţuri de zeci şi sute de ori mai 
mici 
decât valoarea reală a avuţiei transferate. Sumele încasate din aceste 
vânzări 
au fost utilizate pentru finanţarea unor cheltuieli curente ale bugetului de 
stat 
– salarii, dobânzi, etc. – astfel încât şi statul român şi cetăţenii români au 
rămas 
cu praful de pe tobă. 
O parte mult mai mică, dar substanţială, a avuţiei productive acumulată 
până în 1989 a fost trecută în proprietatea guvernanţilor şi a camarilei lor, 
în 
aceleaşi condiţii şi cu aceleaşi urmări ca şi cele ale avuţiei trecute în 
proprietatea 
străinilor. 
Prin sistemul firmelor căpuşă, al licitaţiilor trucate, al contractelor de 
închiriere şi asociere încheiate între firmele de stat şi cele private, al 
manipulării 
pieţelor de capital, al inflaţiei, al dobânzilor, al mitei şi şpăgii, o bună parte 
din 
veniturile create de cetăţenii României după 1989 au fost transferate, 
gratuit, în 
proprietatea guvernanţilor şi a camarilei acestora, acumulându-se şi pe 
această 
cale averi considerabile. 
Marea majoritate a averilor menţionate mai sus s-a acumulat cu 
respectarea 
legii şi ele sunt justificabile, în sensul că proprietarii lor au cumpărat, de la 
stat, 
de exemplu, cu 100 de euro, câştigaţi cu acte în regulă, un teren, sau o 
construcţie 
cu o valoare reală de 1.000.000 de euro, sau acţiuni cu valoarea de 
1.000.000 
de euro. Deci, averea pe care o au acum, de 1.000.000 de euro, este şi licită 
şi 
justificabilă. 
Adevărata problemă a marilor averi acumulate, în proprietate privată, 
în România postdecembristă nu este aceea ca sunt ilicite, sau 
nejustificabile, ci 
aceea că sunt nelegitime. Sunt nelegitime în dublu sens. Pe de o parte, ele 
au 
un caracter bastard, ele nu sunt creaţii ale actualilor lor “părinţi”, ale 
actualilor 
lor proprietari. Ele au fost create de alţi “părinţi”, de cele 6 milioane de 
familii 
de români deposedate de propria lor creaţie. Pe de altă parte, aceste averi 
sunt 
nelegitime, în sensul că au fost însuşite fără plata preţului cuvenit celui care 
le-a 
creat. 
Marile averi acumulate în România postdecembristă sunt nu numai 
nelegitime, injuste. Ele sunt şi nocive. Ele generează o economie oligarhică, 
parazitară, neconcurenţială, neperformantă. O economie care nu 
stimulează 
munca, inovaţia şi economisirea, creaţia de avuţie. 
Marile averi postdecembriste s-au acumulat, legal, printr-o inginerie 
financiară, care a redistribuit avuţia şi veniturile din proprietatea celor 6 
milioane 
de familii de români, în proprietatea a câtorva mii de familii de străini şi 
români. 
Acum trebuie pusă în funcţiune, tot legal, o inginerie financiară care să 
redistribuie 
veniturile create în economie, astfel încât cele 6 milioane de familii de 

şi recapete avuţia furată şi să-şi construiască o economie democratică, 
productivă, 
concurenţială şi performantă. 
Orice altă “variantă” de abordare a problemei marilor averi 
postdecembriste 
este pură demagogie. 
Bursa, 20.03.2006 

CHEIA CREŞTERII PRODUCTIVITĂŢII 
“Cheia creşterii productivităţii” constă în “retragerea din câmpul muncii 
a unui număr însemnat de bătrâni” – acesta este subtitlul unui articol 
publicat 
recent de un cotidian naţional, pe al cărui frontispiciu stă scris “Nimeni nu 
gândeşte pentru tine”. 
Sunt absolut de acord că fiecare trebuie să se străduiască să gândească 
pentru sine. Nu mai sunt, însă, de acord cu ideea că mass-media au primit 
de 
la Dumnezeu, sau de la popor, dreptul a ne împiedica să gândim corect, să 
cunoaştem adevărul, despre orice domeniu de activitate este vorba, dar 
mai ales 
dacă un astfel de domeniu este de interes public. 
Este un adevăr notoriu că productivitatea muncii românilor este foarte 
scăzută faţă de cea a europenilor din partea de vest a continentului. 
Productivitatea 
muncii înseamnă “cantitatea” de valoare nou creată, de substanţă 
economică, 
produsă, în medie, de o persoană ocupată în economie, în câmpul muncii, 
întro 
anumită unitate de timp – oră, zi, lună, an. La nivelul ţării, productivitatea 
muncii este exprimată prin raportul dintre valoarea Produsului Intern Brut 
(PIB) 
şi numărul persoanelor ocupate, sau, mai general, prin raportul dintre 
valoarea 
PIB-ului şi numărul de locuitori ai ţării. 
În prezent, productivitatea muncii românilor este de 18 ori mai mică decât 
aceea a norvegienilor, de 17 ori mai mică decât aceea elveţienilor, de 13 ori 
mai mică decât aceea a suedezilor, de 10 ori mai mică decât aceea a 
nemţilor şi 
francezilor. 
În ultimii 16 ani, anii de “tranziţie”, sau de “reformă”, decalajul dintre 
nivelul productivităţii muncii românilor şi cel al naţiunilor menţionate nu s-a 
redus, aşa cum s-a întâmplat cu cel al irlandezilor, sau al chinezilor, de 
exemplu, 
ci, dimpotrivă, a crescut. 
Gradul de îmbătrânire al populaţiei ocupate în ţările vest-europene este 
mai ridicat decât cel înregistrat la români. 
Cu excepţia locurilor de muncă pentru care nu este cerută decât forţa 
muşchilor şi nici un alt nivel de calificare, şi cu excepţia locurilor de muncă 
ocupate de sportivii profesionişti şi artiştii de circ – aceste categorii 
ocupând 
un procent infim în totalul locurilor de muncă – productivitatea muncii 
creşte 

odată cu vârsta, nu datorită vârstei în sine, ci datorită creşterii competenţei 
profesionale. 
Cauzele nivelului scăzut al productivităţii muncii românilor comparativ 
cu acela realizat de alte naţiuni şi, respectiv, “cheile” creşterii acestui 
indicator 
economic fundamental trebuie căutate în altă parte, nu în vârsta românilor 
implicaţi în activitatea economică. 
“Cheia creşterii productivităţii” o reprezintă volumul şi calitatea capitalului 
real utilizat în economie, în volumul şi calitatea construcţiilor, utilajelor, 
echipamentelor, instalaţiilor, materiilor prime, materialelor, etc. utilizate în 
procesul de producere a bunurilor şi serviciilor destinate comercializării pe 
piaţa 
concurenţială. 
Ori, noi, românii, în ultimii 16 ani, nu am sporit volumul şi calitatea 
capitalului naţional. Dimpotrivă, am distrus o bună parte din capitalul pe 
carel 
acumulasem până în 1989. Au fost distruse, aproape complet, construcţii 
agrozootehnice, în valoare de zeci de miliarde de euro actuali. Au fost 
distruse, 
aproape complet, sisteme de irigaţii, în valoare de alte zeci de miliarde de 
euro. 
A fost distrusă, aproape complet, industria constructoare de maşini, ramura 
industrială care producea bunuri de mare tehnicitate şi de mare valoare, 
ş.a.m.d. 
Şi pentru viitor, cheia creşterii productivităţii nu pate fi alta decât aceea 
care a deschis uşa bunăstării şi prosperităţii speciei umane cu mai bine de 
patru 
secole în urmă: acumularea de capital real, de calitate din ce în ce mai 
înaltă. 
Pentru a crea şi a acumula capitaluri noi şi curate, adevărate, trebuie să 
stopăm însuşirea de capitaluri prin hoţie şi înşelăciune, să-i despăgubim pe 
cei 
care au fost deposedaţi de capital şi să stimulăm munca, inovaţia şi 
economisirea, 
adică transformarea în capital a unei părţi cât mai mari din veniturile create 
în 
economie. În ultimii 16 ani, chinezii au economisit, în medie, în fiecare an, 
peste 
32% din veniturile create. Aşa şi-au dublat PIB-ul, salariile, nivelul de trai. 
Noi nam 
economisit aproape nimic. Am distrus o bună parte din ceea ce 
economisisem 
anterior. Aşa am ajuns să ne înjumătăţim salariile, nivelul de trai. Aşa am 
ajuns 
ca aproape jumătate din forţa de muncă, aceea cu grad mai înalt de 
calificare, să 
muncească pe alte meleaguri. 
Pentru reluarea procesului de sporire a volumului si valorii capitalului 
naţional este necesar ca statul român să renunţe la calitatea de “afacerist”, 
de 
proprietar şi vânzător de capital, să dea înapoi capitalul pe care l-a furat de 
la 
cetăţeni şi să-şi îndeplinească rolul, firesc, de a-i apăra de hoţi pe cei care 
creează 
avuţie, care făuresc cheia creşterii productivităţii şi, prin aceasta, a 
prosperităţii. 
Bursa, 27.03.2006 

O POLITICĂ ECONOMICĂ FONDATĂ PE 
PROMPTITUDINE, COERENŢĂ ŞI CONSECVENŢĂ (I) 
“Suntem ţara cu cea mai longevivă luptă cu inflaţia. Suntem ţara pe 
care străinii o percep ca pe un El Dorado unde se pot face profituri aproape 
fără limită. Suntem ţara în care băncile devin foarte îndemânatice în a 
inventa 
noi comisioane, başca dobânzile mari cu care lucrează. Iar noi ce am făcut? 
Am răspuns incoerent, inconsecvent şi cu întârziere la toate marile 
provocări 
economice post-revoluţionare cu care ne-am confruntat”. 
Am citat, integral, un fragment dintr-o declaraţie făcută, recent, de domnul 
Theodor Stolojan, consilierul economic al Preşedintelui României. 
Mai întâi, trei precizări: 
Nu suntem ţara cu cea mai longevivă luptă cu inflaţia, ci ţara cu ea 
mai distrugătoare inflaţie, generată artificial, dar premeditat, prin 
aruncarea 
în circulaţie a unei cantităţi uriaşe de bani, invers proporţională cu volumul 
şi 
numărul tranzacţiilor de schimb de mărfuri din economie. Cehia, de 
exemplu, a 
cunoscut o uşoară creştere a preţurilor între 1990-1994, pentru ca, de 
atunci şi 
până în prezent, creşterile anuale ale preţurilor să poată fi exprimate cu o 
singură 
cifră, în timp ce noi am avut nevoie de trei cifre pentru a măsura inflaţia 
anuală. 
Nu suntem ţara pe care străinii o “percep” ca pe un El Dorado unde se pot 
face profituri aproape fără limită. Suntem ţara în care se fac, de-
adevăratelea, 
profituri exorbitante. Dar asta nu întâmplător, ci pentru că SIDEX-ul, de 
exemplu, 
a fost “cumpărat” cu 55 de milioane de euro, pentru ca după cumpărare, 
fără ca 
străinii să facă altă investiţie, să realizeze profituri de 500 de milioane de 
euro pe 
an. Atât cât realiza înainte de “reformă” şi atât cât era normal să realizeze, 
ţinând 
seama de valoarea capitalului investit de români în acest combinat 
siderurgic. 
Exemple asemănătoare sunt numeroase. 
Nu avem de-a face cu o “percepţie”, ci cu o crudă realitate. 
Nu suntem ţara în care băncile sunt “îndemânatice” în a inventa comisioane 
şi dobânzi aberante, ci suntem ţara în care Banca Centrală, în loc să-şi facă 
datoria, să-i apere pe cetăţeni împotriva lăcomiei băncilor, prin impunerea 
de 
norme simple şi clare în ceea ce priveşte nivelul dobânzilor şi 
comisioanelor, se 
tot luptă cu inflaţia printr-o politică de tipul “şi dă-i şi luptă, şi luptă şi dă-i” 
cum 
frumos se exprimă domnul Stolojan undeva mai în josul discursului la care 
ne 

referim. Banca Centrală ar fi putut să termine, de mult, cu inflaţia, prin 
apăsarea 
pe butonul adecvat al tiparniţei. 
Revenind la “miezul” declaraţiei domnului Stolojan, mi se pare că lucrurile 
stau exact invers decât le prezintă domnul consilier al Preşedintelui 
României. 
Eu cred că, după 1990, “ei”, adică guvernanţii României, nu au răspuns 
incoerent, inconsecvent şi cu întârziere la provocările economiei, ci, 
dimpotrivă, 
au elaborat şi pus în practică o politică economică fondată pe 
promptitudine, 
coerenţă şi consecvenţă. 
În ceea ce priveşte “întârzierile” în realizarea obiectivelor “reformei” 
economice postdecembriste, reamintesc aici că primul act normativ emis 
de 
autorii loviturii de stat din decembrie 1989 este Decretul-lege nr. 1/1989, 
privind 
abrogarea unor legi, decrete şi alte acte normative, care spune că, “în 
scopul 
eliminării imediate din legislaţia României a unora dintre legile şi decretele 
emise de fostul regim dictatorial, acte normative cu un profund caracter 
nedrept şi 
contrare intereselor poporului român”, Consiliul Salvării Naţionale 
“decretează” 
astfel: “sunt şi rămân abrogate următoarele legi, decrete şi acte 
normative”, printre 
care, la pct. 6 al Decretului-lege se află şi “Legea nr. 3/1982 privind 
participarea 
cu părţi sociale a oamenilor muncii din unităţile economice de stat la 
constituirea 
fondului de dezvoltarea economică. Restituirea părţilor sociale reţinute 
până în 
prezent se va face eşalonat, începând cu 1 ianuarie 1990, în următorii 3 
ani”. 
Semnează, Preşedintele Consiliului Salvării Naţionale, Ion Iliescu. 
Pentru deliciul cititorilor mei, precizez că, în momentul semnării 
Decretului-lege nr. 1/1989, nu exista Consiliul Frontului Salvării Naţionale, 
iar Ion Iliescu nu avea calitatea de preşedinte al acestui Consiliu. De-abia 
prin 
Decretul-lege nr. 2/1989 va fi înfiinţat Consiliul Frontului Salvării Naţionale, 
al 
cărui preşedinte va deveni Ion Iliescu. 
Restituirea părţilor sociale a reprezentat prima cisternă de benzină 
aruncată 
în focul inflaţiei postdecembriste şi primul atac îndreptat împotriva 
drepturilor 
de proprietate ale cetăţenilor României asupra capitalului acumulat în 
unităţile 
economice de stat. 
Iată, deci, cu câtă promptitudine au fost declanşate cele două componente 
fundamentale ale “reformei”: hiperinflaţia şi deposedarea cetăţenilor de 
capitalul 
acumulat din veniturile create de ei până în 1989. Nici un moment de 
întârziere. 
Nu se uscase, încă, sângele şefului statului, ucis fără dreaptă judecată, în 
timp ce 
continuau să fie împuşcaţi tineri nevinovaţi chemaţi să apere televiziunea 
atacată 
de terorişti inexistenţi, când Ion Iliescu, fără să aibă vreo calitate sau 
autoritate 
legală, decreta punerea temeliei politicii economice postdecembriste, a 
marelui 
jaf care se va numi “reforma economică”, având în centrul ei “privatizarea”. 
Mai mult despre coerenţa şi consecvenţa politicii economice 
postdecembriste în următorul număr. 
Bursa, 30.03.2006 

O POLITICĂ ECONOMICĂ FONDATĂ PE 
PROMPTITUDINE, COERENŢĂ ŞI CONSECVENŢĂ (II) 
Am început să scriu prima parte a acestui articol pornind de la un discurs 
recent al domnului Theodor Stolojan, actualul consilier economic al 
Preşedintelui 
României. 
În discursul amintit, domnul Stolojan evidenţia unele anomalii ale 
economiei româneşti – cum ar fi: inflaţia, care nu se mai opreşte, faptul că 
străinii ne percep ca pe o ţară în care se pot face profituri nelimitate, că 
băncile 
inventează noi şi noi comisioane şi că practică dobânzi mari – şi se întreba, 
retoric “iar noi ce am făcut?”, răspunsul dat de domnul consilier fiind acela 
că „am răspuns incoerent, inconsecvent şi cu întârziere la toate marile 
provocări 
post-revoluţionare.” 
În prima parte a articolului am arătat că temelia politicii economice 
“postrevoluţionare” 
a fost aşezată, fără nici o întârziere, chiar în primul act normativ 
emis de autorii loviturii de stat din decembrie 1989. Este vorba de Decretul-
lege 
nr. 1/1989, prin care s-a decretat restituirea părţilor sociale, prima cisternă 
de 
benzină aruncată în focul inflaţiei şi primul atac îndreptat împotriva 
drepturilor 
de proprietate ale cetăţenilor României asupra capitalului acumulat din 
veniturile 
create de ei în perioada 1948-1989. 
Întreaga politică economică postdecembristă este un ansamblu coerent, 
închegat, de măsuri administrative, legislative şi financiare prin care s-a 
urmărit, în mod consecvent, constant şi statornic, realizarea scopului 
principal 
al “reformei”: deposedarea celor 6 milioane de familii de români de 
capitalul 
acumulat din veniturile create de ele şi trecerea cvasigratuită a acestui 
capital în 
proprietatea privată a guvernanţilor şi a camarilei acestora. 
Acest capital nu putea fi trecut pur şi simplu în proprietatea privată a celor 
care s-au căţărat la conducerea statului român postdecembrist şi a celor 
care îi 
ajutaseră să se caţere acolo. S-ar fi revoltat cele 6 milioane de deposedaţi. 
El 
nici nu putea fi “privatizat” vânzându-l la valoarea lui reală. Atunci când ar fi 
terminat de vândut toate terenurile, construcţiile, fabricile şi uzinele cu 
care s-a 
auto-împroprietărit, statul roman ar fi constatat că este, în continuare, 
proprietarul 

unui capital bănesc a cărui valoare este egală cu cea a terenurilor, 
construcţiilor 
şi fabricilor vândute. Deci, n-a “privatizat” nimic. A schimbat numai forma 
capitalului aflat în proprietatea sa: din capital real în capital bănesc. 
Trebuia inventată şi pusă în practică o politică economică, adică o 
“inginerie” care să permită “vânzarea” acestui capital în aşa fel încât, la 
sfârşitul 
procesului de “privatizare”, statul să nu mai rămână cu nimic. Ca să se 
poată 
ajunge aici era necesar ca acest capital să fie adus în starea de a nu ai valora 
nimic, sau aproape nimic, astfel încât să poată fi vândut pe nimic, sau 
aproape 
pe nimic, iar banii încasaţi în urma acestor vânzări să fie preluaţi la buget şi 
“păpaţi”, adică utilizaţi pentru plăţi de salarii şi dobânzi. 
Deplin consecvenţi cu obiectivul urmărit, guvernanţii au declanşat 
inflaţia, prin aruncarea în circulaţie a unei cantităţi din ce în ce mai mare de 
bani, 
în condiţiile scăderii PIB-ului, adică a numărului şi volumului tranzacţiilor ce 
trebuiau efectuate cu aceşti bani. 
În deplină coerenţă, inflaţiei i s-a alăturat procesul de indexare subunitară 
a salariilor, care a declanşat, automat, reducerea cererii, reducerea 
veniturilor 
întreprinderilor, împingerea lor în incapacitate de plată, deci reducerea 
valorii 
capitalului lor către zero. 
Tot în deplină coerenţă, inflaţiei i s-a adăugat politica de a nu fi reevaluate 
imobilizările corporale ale agenţilor economici, astfel încât fondurile de 
amortizare ale acestora s-au redus până acolo încât n-a mai putut fi 
finanţată nici 
a suta parte din reproducţia simplă a capitalului, astfel încât valoarea 
capitalului 
a fost împinsă, şi pe această cale, către zero. 
În sfârşit, în deplină coerenţă cu cele două “foarfece” – inflaţie/salarii şi 
inflaţie/fond de amortizare – si în deplină consecvenţă cu scopul 
fundamental 
al “reformei”, banii încasaţi din “privatizări”, în loc să fie reinvestiţi, fiindcă 
proveneau din capital şi ar fi trebuit să rămână în această calitate, de 
capital, au 
fost preluaţi la buget şi folosiţi pentru finanţarea unor cheltuieli curente. 
Mai sunt şi alte componente care pun în evidenţă caracterul coerent şi 
consecvent al politicii economice de după 1989, cum ar fi, de exemplu, 
vânzarea, 
la preţuri de nimic, către nomenclatura postdecembristă, a vilelor 
confiscate de 
statul comunist, urmată de despăgubirea foştilor proprietari ai vilelor cu 
acţiuni 
asupra capitalului de care au fost deposedate cele 6 milioane de români – 
vezi 
“Fondul Proprietatea”. 
Cehii au retrocedat acele vile integral şi imediat după 1989, astfel 
că guvernanţii lor n-au mai avut ce cumpăra la preţuri de nimic şi nici foştii 
proprietari nu au mai trebuit să fie despăgubiţi din capitalul furat de stat de 
la 
cetăţeni. Şi cehii au avut promptitudine, coerenţă şi consecvenţă în politica 
economică, dar la ei această politică a avut alt scop, alt sens şi alt conţinut 
şi, 
normal, alte rezultate. 
Bursa, 03.04.2006 

“MOTOARELE” ŞI “LOCOMOTIVELE” CREŞTERII 
ECONOMICE 
De 16 ani, făuritorii şi comentatorii de politică economică tot caută 
“motoare” şi “locomotive” care să scoată economia românească din 
prăpastia în 
care a fost împinsă după 1989, să o aşeze pe o traiectorie sănătoasă, de 
creştere 
durabilă. 
Unele intervenţii în acest efort de căutare ar rămâne numai hazlii, dacă nar 
avea şi darul să creeze confuzie celor mai puţin iniţiaţi în domeniu. 
Iată, de exemplu, intervenţia în această dezbatere a domnului Gheorghe 
Cercelescu, care observă, corect, că în ultimii ani, deficitele comerciale şi de 
cont curent au derapat, atingând nivele deosebit de periculoase. Încercând 
să ne 
dezvăluie cauzele “derapajelor externe”, domnul Cercelescu face şi domnia 
sa un 
derapaj de toată frumuseţea. 
În concepţia sa, la originea derapajelor externe s-ar afla schimbarea 
“locomotivelor” în anul 2003. “Locul exportului” – ne spune domnul 
editorialist 
– “ca principal motor al creşterii economice a fost luat de consum”, 
Două erori, ca să folosesc un eufemism, într-o singură frază. Creşterea 
exporturilor şi creşterea consumului sunt efecte ale creşterii economice. Nu 
invers. Ele nu sunt nici “motoare”, nici “locomotive” ale creşterii 
economice. 
Într-o economie normală, sănătoasă, se consumă, de regulă, ceea ce s-a 
produs şi cât s-a produs, se exportă acea parte a producţiei pentru care se 
obţine 
un preţ mai bun pe piaţa externă decât pe cea internă şi se importă acea 
parte a 
consumului care poate fi cumpărată la un preţ mai mic de pe piaţa externă 
decât 
de pe cea internă. 
Exportăm mai mult dacă producem mai multe bunuri şi servicii de calitate 
cerute pe piaţa externă. Creşterea exportului este efectul creşterii 
producţiei 
interne, nu cauza acesteia. 
Creşterea consumului, respectiv creşterea cererii agregate, incluzând aici 
şi consumul productiv, adică investiţiile, este efectul creşterii producţiei şi 
nu 
cauza, “motorul” sau “locomotiva” acesteia. 
Într-o economie normală, sănătoasă, valoarea totală a cererii este egală 
cu valoarea totală a veniturilor – salarii plus profituri – iar valoarea totală a 
veniturilor este egală cu valoarea totală a producţiei, cu totalul valorii nou 
create 

în producţia de bunuri şi servicii. Creşte producţia, cresc veniturile, creşte 
cererea. 
Reciproca nu este valabilă. Creşterea cererii nu determină creşterea 
veniturilor 
şi, prin acestea, creşterea producţiei. 
Cererea poate influenţa producţia, dar numai în sens negativ, distructiv. Ea 
poate fi numai “frânar”, nu şi “locomotivă” a creşterii economice. 
Cererea poate fi crescută independent de producţie, artificial, prin 
aruncarea în circulaţie a unei cantităţi de bani mai mare decât aceea 
necesară 
pentru transformarea veniturilor – obţinute din producţie – în bunuri şi 
servicii 
– realizate în producţie. Această creştere artificială a cererii are ca efect 
creşterea 
preţurilor, adică inflaţia. Combinată cu alte “artificii”, alte “inginerii” de 
politică 
economică, creşterea artificială a cererii are ca efect pervers restrângerea 
cererii 
reale şi, prin aceasta, scăderea producţiei, nu creşterea acesteia. 
În economia românească postdecembristă, combinarea inflaţiei cu 
indexarea subunitară a salariilor a avut ca efect contractarea cererii de 
bunuri 
de consum, care a determinat scăderea producţiei de astfel de bunuri. La 
fel, 
combinaţia dintre inflaţie şi ţintuirea fondurilor de amortizare a avut ca 
efect 
contractarea cererii de bunuri de investiţii care a acţionat şi ea în direcţia 
scăderii 
producţiei de astfel de bunuri. 
“Locomotivele” creşterii economice, ale creşterii cantităţii şi calităţii 
bunurilor şi serviciilor produse în economia naţională nu sunt consumurile, 
importurile şi exporturile, ci munca şi capitalul, împreună cu derivatele lor, 
inovaţia şi economisirea. 
Politica economică pusă în practică de guvernanţii României a gripat 
aproape complet toate “motoarele” reale ale creşterii economice. Numărul 
locurilor de muncă salariate s-a redus la jumătate, jumătatea concediată 
găsindu-şi 
de lucru în afara ţării, unde participă la creşterea economică a altor ţări. 
Jumătatea 
rămasă este plătită cu jumătatea salariului câştigat în 1989. Ponderea 
salariilor 
în PIB a ajuns de la 38% la sub 15%. În loc să fie valori sociale fundamentale, 
munca şi proprietarii ei tind să devină obiect al dispreţului general. 
O bună parte din capitalul naţional a fost distrusă, o altă bună parte a fost 
înstrăinată. Capitalul şi avuţia, în general, nu au intrat şi nu intră în 
proprietatea 
celor care le-au creat şi le creează, ci în proprietatea autorilor ingineriilor 
financiare, instrumentate şi puse în aplicare cu sprijinul instituţiilor statului. 
Inovaţia, institutele de cercetare şi proiectare ale României, care ajunseseră 
să stăpânească energia nucleară, sunt o amintire. Capacitatea de 
economisire a 
celor 6 milioane de familii româneşti este un vis frumos. 
Tot un vis frumos pare a fi, de fapt, şi repornirea adevăratelor “locomotive” 
ale economiei româneşti. Eu ştiu, însă, că românii pot transforma acest vis 
în 
realitate. Cu o condiţie: să-i schimbe pe “mecanici”, pe cei care elaborează 
şi 
aplică politica economică în România. 
Bursa, 10.04.2006 

FONDUL PROPRIETATEA – HOŢIE ŞI/ SAU 
INCOMPETENŢĂ? 
Investigaţia publicată de ziarul BURSA asupra Fondului Proprietatea 
a declanşat o amplă dezbatere în mass-media, inclusiv în componenta lor 
pe 
sticlă. 
Dezbaterea a evidenţiat cât se poate de clar faptul că ne aflăm în faţa unei 
inginerii financiare pusă la cale cu complicitatea instituţiilor statului, care 
are ca 
scop însuşirea necuvenită a unei părţi din avuţia creată de cetăţenii 
României. 
Dezbaterea a mai pus în evidenţă şi dispreţul total şi absolut pe care 
guvernanţii României, autori direcţi, sau complici la hoţia numită Fondul 
Proprietatea, îl au faţă de lege şi faţă de cetăţenii pe care-i guvernează. 
Domnul Nicolae Ivan, preşedintele Fondului Proprietatea, afirmă, de 
bună-voie şi nesilit de nimeni, în faţa a milioane de telespectatori, că “noi 
am 
garantat preţul de un leu pe acţiune”. Este vorba de preţul acţiunilor la 
Fondul 
Proprietatea. 
Până la domnul Ivan, nimeni, niciodată şi nicăieri în lume nu a avut 
tupeul, în calitate de administrator al unui fond de investiţii, să afirme, în 
public, 
că preţul acţiunilor fondului în cauză este garantat, într-un fel sau altul. 
Domnul Ionuţ Popescu, ex-ministru al finanţelor şi co-moşitor al Fondului, 
sare în apărarea maşinii de furat capital şi ne avertizează că “cei care atacă 
acum Fondul … fac un imens deserviciu tocmai celor care urmează să fie 
astfel 
despăgubiţi”. Domnia sa ne asigură că, după ce fondul “va deveni 
funcţional, 
multe se vor schimba în economia românească” şi că listarea la bursă a 
fondului 
va atrage “investiţii străine de o dimensiune inimaginabilă până acum pe 
piaţa 
noastră de capital”. 
Măi, să fie! 
Are perfectă dreptate domnul Gheorghe Pipera când denunţă caracterul 
neconstituţional al prevederilor legii referitoare la înfiinţarea şi 
funcţionarea 
Fondului Proprietatea, aceste prevederi încălcând dreptul de proprietate şi 
dreptul la asociere ale celor circa 200.000 de cetăţeni români, care ar urma 
să fie 
“despăgubiţi” prin intermediul acestui fond de investiţii. 
Are, de asemenea, dreptate domnul Daniel Bojin când susţine ideea 
că prevederile legale existente referitoare la Fond creează riscul ca 
acţionarii 

Fondului să fie traşi pe sfoară şi industria fondurilor de investiţii să fie, din 
nou, 
compromisă 
Opinia mea este, însă, aceea că esenţa problemei Fondului Proprietatea 
nu este una de natură juridică, constituţională, sau legală, ci una de natură 
economică. Principalul pericol reprezentat de acest Fond nu constă în 
înşelarea 
acţionarilor fondului şi nici în compromiterea pieţei de capital – ambele 
pericole 
fiind cât se poate de probabile – ci în obstrucţionarea eforturilor românilor 
de a 
ieşi din sărăcie. 
Cei 200.000 de acţionari ai Fondului nu au fost deposedaţi de capital, de 
avuţie productivă, ci de bunuri de consum – locuinţe (case, vile, 
apartamente, etc.) 
şi terenuri aferente acestora. Casele şi terenurile lor, confiscate de statul 
comunist, 
au fost “cumpărate”, la preţuri de sute de ori mai mici decât valoarea lor 
reală, 
de către nomenclatura postdecembristă. Acum, cei deposedaţi de case şi 
terenuri 
– bunuri de consum – sunt despăgubiţi, fiind făcuţi proprietari de capital, 
adică 
proprietari ai fondului, care, la rândul lui, este proprietar la societăţi 
comerciale, 
al căror capital a fost creat de toate cele 6 milioane de familii de români, în 
timpul dictaturii comuniste, capital confiscat de statul român 
postdecembrist prin 
Legea 15/1990. 
Să presupunem că cei 200.000 de despăgubiţi îşi vor vinde acţiunile la 
preţul garantat de domnul Nicolae Ivan. Ei vor obţine, astfel, integral, cele 4 
miliarde de euro, cât este valoarea totală a acţiunilor Fondului, şi vor folosi 
aceşti 
bani să-şi refacă bunurile de consum de care au fost deposedaţi – case şi 
terenuri 
aferente. 
Cele 4 miliarde de euro cu care vor fi cumpărate acţiunile de la cei 
despăgubiţi reprezintă venituri economisite de generaţia actuală de 
români, 
capital bănesc, care, în loc să fie folosit pentru crearea de capital real nou, 
pentru 
sporirea capacităţilor de producţie ale ţării, este folosit pentru cumpărarea 
unei 
părţi din capitalul creat înainte de 1989. 
La încheierea ingineriei financiare intitulată Fondul Proprietatea, în loc 
să dispunem de un capital de 8 miliarde euro, dispunem de unul de 4 
miliarde 
euro, adică tot atât cât aveam şi la data declanşării ingineriei. Am muncit şi 
am 
economisit 4 miliarde de euro pentru a plăti vilele “cumpărate” pe nimic de 
nomenclatura postdecembristă. 
Bursa, 17.04.2006 

TVA: ECONOMIE ŞI POLITICĂ 
Mare tărăboi în politica şi presa românească pe marginea proiectului de 
lege privind reducerea nivelului Taxei pe Valorarea Adăugată (TVA), de la 
19% la 
9%, pentru aşa-zisele produse alimentare de bază: pâine şi produse de 
panificaţie, 
carne, peşte, lapte, zahăr, ulei şi ouă. 
Proiectul de lege cu pricina a fost “elaborat” şi propus spre legiferare de 
către Partidul Conservator, fiind adoptat de către Senatul României, cu 
voturile 
parlamentarilor PSD şi PRM – partide ale opoziţiei – pe de o parte – şi ai 
parlamentarilor PD şi PC – partide la putere, de guvernare. 
Proiectul de lege urmează a fi analizat şi, eventual, aprobat şi de către 
Camera Deputaţilor. 
După ce textul proiectului de lege şi-a început călătoria de la Senat către 
Camera Deputaţilor, preşedintele PD, domnul Emil Boc, constata că, deşi 
“această 
măsură are conotaţii pozitive, ea trebuie reanalizată prin prisma 
implicaţiilor şi 
constrângerilor bugetare”. Mai mult, domnia sa îşi exprimă “punctul de 
vedere 
personal” conform căruia “un parlamentar, un primar, care au un salariu de 
30 
de milioane de lei, şi un pensionar, care are o pensie de 2-3 milioane de lei, 
nu 
ar trebui să beneficieze de acelaşi regim, adică de o cotă mai scăzută la 
alimente. 
Parlamentarul şi primarul pot să plătească 19 la sută, în timp ce pensionarul 
… ar 
trebui să plătească 9 la sută sau chiar taxă zero“. 
Mulţi aşa-zişi analişti economici au sărit ca arşi, afirmând că ideea 
exprimată de domnul Boc ar fi o absurditate, o aberaţie, fiind imposibil de 
aplicat. 
Îi avertizez pe aceşti analişti că îşi dezinformează potenţialii cititori şi 
simpatizanţi. Mai sus m-am referit la ideea “exprimată” de domnul Boc şi 
nu 
la ideea domnului Boc. Am apelat la această nuanţă, deoarece ideea TVA-
ului 
discriminatoriu este mai veche decât vârsta domnului Boc în politică, fiind 
aplicată în mai multe state ale lumii, mai aproape de noi fiind Turcia, unde 
cetăţenii cu venituri mai reduse îşi adună bonurile fiscale şi le prezintă 
pentru a-şi 
recupera TVA-ul. 
Ideea susţinută de domnul Boc este cât se poate de realistă şi aplicabilă, 
numai că ea este cât se poate de ineficientă. Ea implică o nouă expansiune 
a 
birocraţiei statale, o nouă cheltuială bugetară inutilă şi o nouă sursă de 
corupţie. 

În opinia mea, problema de fond ridicată de proiectul legii priind reducerea 
TVA-ului la unele produse alimentare nu ţine nici de aplicabilitatea sa, nici 
de 
grevarea bugetului, nici de lezarea coeziunii şi solidarităţii sociale. 
Acest proiect de lege este o nouă etapă şi o nouă componentă a politicii 
economice aplicată în România postdecembristă, al cărei scop principal 
a constat şi constă în spolierea marii majorităţi a cetăţenilor în beneficiul 
minorităţii guvernanţilor şi camarilei acestora, scop realizat prin legi şi 
hotărâri 
guvernamentale, însoţite de o diabolică manipulare informaţională a 
cetăţenilor 
ţării. 
Autorii proiectului de lege au folosit din plin microfoanele sălilor 
Palatului Parlamentului pentru a-şi exprima “profunda” lor preocupare 
pentru 
soarta milioanelor de familii româneşti aduse la sapă de lemn, în situaţia de 
a 
nu-şi putea cumpăra nici pâinea cea de toate zilele. Iată ce-i îndeamnă-n 
luptă pe 
soldaţii oastei politice a domnului Dan Voiculescu – reducerea TVA-ului, 
care va 
determina reducerea preţurilor şi, prin aceasta, reducerea nivelului de 
sărăcie! 
Manipulatorii ştiu bine că reducerea TVA-ului la alimentele de bază nu 
va avea nici o influenţă asupra preţurilor şi nici asupra puterii de cumpărare 
a 
salariilor şi pensiilor. Ea va avea, însă, ca efect sigur, creşterea profiturilor 
celor 
care au devenit proprietari de capitaluri prin aşa-numita privatizare. 
Preţurile sunt 
determinate de cerere şi ofertă, precum şi de cantitatea de da bani în 
circulaţie, 
nu de taxe şi impozite, care nu fac altceva decât să redistribuie avuţia între 
producătorii acesteia. Iar producătorii nu sunt decât doi: proprietarii de 
capital şi 
cei ai forţei de muncă. Unii iau profiturile, ceilalţi salariile. 
Ne aflăm în faţa unei noi escaladări, deosebit de periculoasă, a deteriorării 
raportului dintre profituri şi salarii, în defavoarea salariilor. Ponderea 
salariilor în 
PIB a scăzut de la 38% în 1990, la 14-15% în anuii 2004-2005, această 
scădere 
fiind cauza principală a productivităţii reduse şi a lipsei de competitivitate a 
economiei româneşti, a adâncirii decalajului economic dintre România şi 
ţările 
avansate ale Europei şi ale lumii. 
Bursa, 25.04.2006 
117 
AGRICULTURA – DE CE VIAGERIZARE ŞI NU 
CAPITALIZARE? 
Guvernanţii au dat publicităţii primele rezultate ale aplicării multtrâmbiţatei 
legislaţii referitoare la instituirea rentei viagere agricole. Scopul 
declarat al instituirii acestei rente viagere agricole a fost acela de a-i 
determina 
pe milioanele de proprietari de terenuri agricole, rezultaţi în urma aplicării 
Legii 
18/1990 cu privire la fondul funciar, să-şi vândă, sau să-şi arendeze zecile 
de 
milioane de parcele de terenuri agricole, astfel încât aceste parcele să fie 
comasate 
în suprafeţe mai mari, care să poată fi exploatate mai eficient. 
Prin lege, s-a stabilit ca, de la buget, adică din taxele şi impozitele plătite 
de noi, cetăţenii ţării, să se plătească echivalentul a 100 de euro pe an, 
până 
la sfârşitul vieţii, tuturor celor care, având vârsta de peste 62 de ani, îşi 
vând 
pământul, sau de 50 de euro pe an, dacă şi-l arendează. 
Cu sumele primite drept rentă viageră agricolă, cei în cauză pot să facă 
orice, inclusiv să le schimbe pe băuturi alcoolice contrafăcute şi să ajungă 
mai 
repede sub pământ. 
Fără îndoială că era de datoria statului să găsească o soluţie care să 
stimuleze comasarea terenurilor agricole în suprafeţe compatibile cu 
tehnologia 
modernă. Din nefericire, actualii guvernanţi au ales-o pe cea mai proastă. 
Au 
ales-o pe aceea care are cele mai mici şanse să determine atingerea 
scopului 
propus şi care este cea mai costisitoare. 
Conform datelor publicate, în anul 2005, primul an de aplicare a legislaţiei 
privind renta viageră agricolă, au fost depuse 3.000 de dosare pentru 
obţinerea 
rentei, suprafaţa care face obiectul acestor dosare fiind de 5.500 ha. Din 
această 
suprafaţă, 15% a fost vândută, restul de 85% fiind dată în arendă. 
Raportat la suprafaţa agricolă totală a ţării, care este de 14,7 milioane de 
hectare, cele 5.500 ha reprezintă 0,04%. Asta înseamnă că, pentru vânzarea 
sau 
arendarea celor 14,7 milioane de hectare, vor fi necesari … peste 2.500 de 
ani. 
Guvernanţii ne liniştesc însă şi ne spun că anul 2005 a fost unul de început 
şi 
că în acest an, 2006, vor fi comasate, prin vânzare şi arendare, 250.000 ha, 
asta 
însemnând că cele 14,7 milioane ha vor fi comasate mult mai repede, adică 
în 
…60 de ani. 

Pentru “analizarea” dosarelor întocmite în vederea obţinerii rentei viagere 
agricole a fost înfiinţată o nouă structură birocratică şi generatoare de 
corupţie. 
Este vorba de Oficiul Naţional de Rentă Viageră Agricolă (ONRVA), care are 
41 de birouri judeţene şi care “toacă” miliarde de lei sub formă de salarii, 
chirii 
şi alte cheltuieli de funcţionare, noua instituţie urmând să-şi continue 
existenţa 
timp de peste o jumătate de secol, sau chiar mai mult. 
Pe de altă parte, presupunând că toate cele 14,7 milioane de hectare de 
teren agricol ar fi vândute şi arendate în proporţie de 15%, respectiv 85%, 
într-o 
perioadă scurtă, de 2-3 ani, ar rezulta că trebuie să plătim, anual, pentru 
mulţi ani 
de acum înainte, aproape 1 miliard de euro, ca rente viagere agricole, adică 
mai 
mult decât cheltuim pentru educaţia întregii naţiuni. 
Acest pericol nu este chiar atât de ipotetic, deoarece cea mai are parte a 
suprafeţelor agricole sunt, deja, arendate, astfel încât, tot ceea ce mai 
trebuie făcut 
este ca ONRVA-ul să urgenteze pregătirea dosarelor celor care au 
pământurile în 
arendă de 10-12 ani. 
Nu de “viagerizare” avea şi are nevoie agricultura românească, ci de 
capitalizare. Ţăranii României ară pământul cu plugul tras de boi, cai şi 
măgari, 
nu pentru că sunt îndrăgostiţi de acest gen de plug, sau pentru că nu ar fi 
capabili 
să găsească diferite forme de asociere prin care să comaseze suprafeţele de 
teren 
agricol, ci pentru că nu au banii cu care să îşi cumpere tractoarele, 
tehnologia 
agricolă modernă. Ei nu au aceşti bani deoarece au fost deposedaţi de către 
statul 
român atât înainte, cât şi după 1989, de o bună parte a capitalurilor şi 
veniturilor 
create de ei. Statul român are obligaţia să-i despăgubească pe ţărani pentru 
valorile de care i-a deposedat, iar sumele primite drept despăgubire nu 
trebuie să 
fie folosite pentru consum, ci pentru capitalizare, pentru cumpărarea de 
terenuri 
agricole, de animale, de maşini şi tractoare agricole, de fabrici pentru 
prelucrarea 
produselor agroalimentare, pentru crearea de locuri de muncă, 
producătoare, 
la rândul lor, de venituri şi capital. Aceasta este calea transformării 
agriculturii 
româneşti dintr-una de subzistenţă într-una producătoare pentru piaţă. 
Politica economică a statului român trebuie să stimuleze crearea de 
producători de avuţie, nu de devoratori ai acestei avuţii. 
Bursa, 02.05.2006 

FALSE PROBLEME ŞI SOLUŢII BUGETARE 
Guvernanţii noştri, ca şi analiştii economici angajaţi în serviciul acestora, 
continuă să-şi exhibe “profunda” lor preocupare faţă de bugetul de stat, 
faţă de 
modul în care statul preia o bună parte din veniturile create de către 
cetăţenii 
săi pe care le cheltuieşte pentru propria sa funcţionare, în aceasta 
incluzându-se 
exercitarea autorităţii statale şi furnizarea de servicii publice către cei de la 
care 
provin veniturile, către cetăţeni. 
În ultima vreme, preocuparea domnilor guvernanţi se concentrează asupra 
mărimii veniturilor bugetare, mai exact asupra insuficienţei acestora. În 
acest 
sens, se aduce, ca argument, constatarea că ponderea veniturilor bugetare 
în 
valoarea totală a PIB-ului creat de români ar fi una dintre cele mai scăzute 
din 
Europa. Aici s-ar afla, vezi Doamne, cauza calităţii execrabile a serviciilor 
oferite 
de statul român cetăţenilor săi, a sistemului de pensii şi de sănătate, care 
grăbesc 
moartea a milioane de români, a sistemului de educaţie, care generează, în 
masă, 
drogaţi şi criminali, bolnavi psihic. 
Concluzia la care se ajunge, implacabil, cu o astfel de logică, nu poate fi 
alta decât aceea a necesităţii majorării veniturilor bugetare, prin creşterea 
taxelor 
şi impozitelor, fie prin sporirea nivelului celor existente, fie prin inventarea 
de 
noi taxe şi impozite. 
Mi-aş permite să atrag atenţia domnilor guvernanţi, dar şi a cititorilor mei 
direct afectaţi de nivelul taxelor şi impozitelor, asupra câtorva aspecte 
strâns 
legate de subiectul în cauză, dar deloc luate în considerare de către domnii 
guvernanţi în show-urile lor mediatice. 
Conform datelor furnizate de Institutul Naţional de Statistică (INS), statul 
român preia de la cetăţenii săi, prin sistemul de taxe şi impozite, circa 30% 
din 
avuţia creată de aceştia, adică din PIB. 
Trebuie observat, în primul rând, că acest 30% se aplică la valoarea PIBului 
creat astăzi, în anul 2006, care este aproape egală cu aceea pe care aceiaşi 
cetăţeni români o produceau şi cu aproape două decenii în urmă, în anii 
1988- 
1989. Dacă în aceste ultime două decenii am fi aplicat o politică economică 
şi 
financiară normală, astăzi, în anul 2006, ar fi trebuit să producem un PIB 
egal 
cu cel puţin 160 miliarde euro, nu cu 80 de miliarde. Aceasta ar fi însemnat, 
la 
aceeaşi pondere de 30% a veniturilor bugetare în PIB, pensii de două ori 
mai 

mari decât cele de care se “bucură” românii astăzi, de două ori mai mulţi 
bani 
pentru sănătate, de două ori mai mulţi bani pentru educaţie. 
Să reţinem, în al doilea rând, că la ponderea de 30% a veniturilor bugetare 
în PIB se ajunge datorită umflării artificiale a valorii PIB-ului de către INS, 
gata, 
în orice moment şi în orice domeniu, să “producă” cifre pe placul 
guvernanţilor. 
Nu este locul, aici, pentru detalii, însă două cifre mi se par cât se poate de 
revelatoare. Anuarele statistice ale României, publicate în ultimii ani, arată 
că 
aproape un sfert din veniturile realizate de către cetăţenii ţării sunt 
reprezentate 
de aşa-zisele venituri agricole de autoconsum, rezultate din activitatea 
agricolă 
şi consumate direct în gospodăriile ţărăneşti, fără a fi comercializate pe 
piaţă, 
fără a fi “măsurate” în unităţi monetare. Valoarea lor este “evaluată”, 
“apreciată” 
prin metode statistice “specifice”, uşor de manipulat. Apoi, o altă cifră 
statistică 
care sare în ochi este reprezentată de ponderea tranzacţiilor imobiliare şi a 
altor 
servicii prestate întreprinderilor – aici incluzându-se şi salariile şi profiturile 
firmelor de bodyguarzi – în totalul PIB-ului, care a ajuns la aproape 20%. 
Dacă 
o ţinem tot aşa, foarte curând jumătate din PIB-ul românesc va fi realizat de 
bodyguarzi. 
Ca urmare a faptului că avem o economie oligarhică şi nu una 
concurenţială, 
PIB-ul nostru este “umflat”. O bună parte din “veniturile” “băgate” în el nu 
sunt măsurate cu “cântarul” pieţei, nu sunt reale. Asta în timp ce veniturile 
bugetare sunt reale şi exact măsurate. Dacă PIB-ul ar fi măsurat corect, pe 
piaţa 
concurenţială, raportul dintre veniturile bugetare şi valoarea PIB-ului ar fi 
de 40- 
50% şi nu de 30%, cât ne “serveşte” INS. 
În al treilea rând, veniturile bugetare sunt mai mici decât ar putea fi, din 
cauza deteriorării aberante a raportului dintre salarii şi profituri, respectiv 
dintre 
salarii şi PIB. Ponderea salariilor în PIB a scăzut de la 38% în 1990 la 13-14% 
în 
anii 2004-2005. Ori, componente importante ale veniturilor bugetului 
consolidat, 
cum sunt contribuţiile pentru asigurări sociale şi contribuţiile pentru 
asigurări de 
sănătate, se calculează numai asupra salariilor, nu şi asupra profiturilor. 
În sfârşit, dar nu şi cel mai puţin important aspect al politicii bugetare 
aproape complet scăpat din vedere de către guvernanţi îl reprezintă modul 
în 
care sunt cheltuite veniturile bugetare. Cheltuim din ce în ce mai mult 
pentru 
întreţinerea aparatului de stat – preşedinţie, parlament, guvern, servicii de 
informaţii, etc. – şi din ce în ce mai puţin pentru servicii furnizate 
cetăţenilor 
– pensii, educaţie, sănătate. Cheltuim din e în ce mai mult pentru plata 
dobânzilor 
şi pentru rambursarea datoriei externe şi din ce în ce mai puţin pentru 
dezvoltarea 
capitalului naţional şi a muncii naţionale. 
Bursa, 08.05.2006 

PROFITURI IMORALE 
Devin tot mai dese şi mai ample referirile guvernanţilor şi “analiştilor” 
lor economici la consecinţele catastrofale ale aşa-zisei privatizări asupra 
situaţiei 
economice şi sociale a românilor. 
Se evidenţiază trei aspecte asupra cărora se concentrează aceste referiri: 
a) statul român a făcut “privatizări” proaste, nereuşite, “eşuate”; b) cei care 
au 
devenit proprietari asupra capitalului românesc prin aceste “privatizări” nu 
sunt 
interesaţi decât să obţină un profit cât mai mare, motiv pentru care umflă 
mereu 
preţurile, spre groaza românilor; c) profund mişcaţi de această stare de 
lucruri, 
guvernanţii ies la luptă împotriva capitaliştilor fără scrupule şi se angajează 
în 
faţa românilor că îi vor obliga pe aceşti câştigători de “profituri imorale” să 
se 
“responsabilizeze social”, adică să împartă profiturile cu românii sărăciţi. 
Domnul Emil Boc, preşedintele Partidului Democrat observă că 
“privatizarea PETROM este cea mai proastă afacere făcută de statul 
român”, 
observaţie susţinută de cifrele publicate de un cotidian central care arată că 
din 
această afacere, într-o perioadă de numai un an, românii au pierdut 
venituri care 
depăşesc valoarea de 1 miliard de euro. 
Domnul Sebastian Vlădescu, ministrul Finanţelor, se declară indignat, pur 
şi simplu, de “profiturile imorale” însuşite de companiile petroliere, 
asigurândune 
că nu este decât o chestiune de timp până când domnia sa va pune în 
practică 
mecanismele prin care aceste profituri vor “distribuite” către populaţie. 
Câteva precizări se impun în legătură cu acest subiect. 
În primul rând, statul român postdecembrist nu a făcut şi nu va face 
“privatizări”. Nici reuşite, nici nereuşite. El a privatizat o singură dată , prin 
legea 
15/1990, întregul capital creat de români de-a lungul istoriei, când a trecut 
acest 
capital din proprietatea “comună” a cetăţenilor ţării în proprietatea sa 
privată, fără 
să-i despăgubească, în vreun fel, pe adevăraţii proprietari, pe cetăţenii 
României. 
De atunci, el vinde capital, nu privatizează. Nu poţi privatiza ceva care-i 
privat. 
Nu poţi albi albul. 
În ceea ce priveşte profiturile “imorale”, la care se referă domnul 
Vlădescu, este cât se poate de limpede că acestea se “culeg” nu numai de 
pe urma 
capitalului utilizat în prelucrarea petrolului, în distribuţia gazelor şi a 
curentului 

electric, ci şi de pe urma celui utilizat in siderurgie, în industria 
constructoare 
de maşini, în comerţ, în bănci – în toate sectoarele economice în care au 
fost 
investite economiile românilor făcute de-a lungul istoriei. 
Aceste profituri nu sunt, însă, “imorale” pentru că sunt mari, aşa cum 
încearcă să ne convingă cei care ne spun că “austriecii rămân în final cu un 
profit 
net de 80%”. Putea să fie şi de 200%, şi de 1000%, cu condiţia ca ele să fi 
fost 
realizate cu capitalul creat de actualii proprietari, cu condiţia ca ele să fi fost 
obţinute în condiţii de moralitate economică, prin producţia şi 
comercializarea 
de bunuri şi servicii pe o piaţă concurenţială. Ori, profiturile obţinute de 
actualii 
proprietari ai fostelor întreprinderi socialiste “de stat” din România sunt 
imorale 
la pătrat. În primul rând, ele sunt imorale pentru că sunt obţinute cu 
capitaluri 
care au fost achiziţionate de la satul român la preţuri de zeci şi sute de ori 
mai mici decât valoare lor reală. Aceste profituri nu provin din valoarea 
nouă, 
creată de actualii proprietari, ci din valoarea trecută, creată de cetăţenii 
români 
înainte de 1989, confiscată de statul român în 1990 şi vândută, apoi, 
actualilor 
proprietari prin “privatizare”. Profiturile în cauză sunt imorale, în al doilea 
rând, 
pentru că sunt obţinute în condiţii de monopol care, în lipsa concurenţei, 
permit 
practicarea de preţuri impuse de producătorul unic, sau de către câţiva 
producători 
cartelaţi. Pe această cale, a preţurilor de monopol, o bună parte din 
valoarea nou 
creată de cetăţenii ţării este şi va continua să fie redistribuită în favoarea 
celor 
împroprietăriţi prin “privatizări”. 
La originea “profiturilor imorale” nu se află prostia, ignoranţa, 
incompetenţa 
guvernanţilor, aşa cum vrea să ne sugereze domnul Boc, ci acte criminale, 
premeditate, săvârşite cu profesionalism şi sânge rece, prin care 
guvernanţii i-au 
deposedat pe cetăţeni de capitalul acumulat de aceştia până în 1989 şi l-au 
vândut 
pe nimic în schimbul şpăgii şi al cuceririi şi păstrării puterii politice, pe care 
au folosit-o ca să-şi însuşească şi ei o parte din capitalul trecut din 
proprietatea 
comună a cetăţenilor în proprietatea privată a statului. 
Soluţia eradicării profiturilor “imorale” nu o reprezintă “responsabilizarea” 
socială a proprietarilor acestor profituri. Cetăţenii României nu au nevoie să 
primească pomană de la cei care i-au deposedat de propria lor avuţie, sau 
care 
au fost complici la această deposedare. Românii au nevoie şi sunt 
îndreptăţiţi 
să fie despăgubiţi pentru avuţia care le-a fost furată de statul român prin 
Legea 
15/1990. Ei au nevoie şi sunt îndreptăţiţi să fie lăsaţi să-şi construiască o 
economie democratică, care să genereze numai profituri morale, obţinute 
prin 
muncă, inovaţie şi economisire, prin producţia şi comercializarea de bunuri 
şi 
servicii pe o piaţă concurenţială. 
Bursa, 15.05.2006 

SALARII ŞI INFLAŢIE 
Împinşi de numărul tot mai mare de români nemulţumiţi de veniturile 
obţinute sub forma salariilor, liderii de sindicat de la CNSLR – Frăţia au 
organizat pe 9 mai, a.c., la Bucureşti, un miting la care au participat circa 
15.000 
de sindicalişti, având ca principală revendicare creşterea salariului minim pe 
economie. 
Câţiva dintre analiştii de serviciu ai oligarhiei patronale postdecembriste 
şi-au arătat colţii, ameninţând cu „consecinţele catastrofale” pe care le-ar 
avea satisfacerea revendicării sindicaliştilor. Creşterea salariului minim, ne 
spun domnii analişti şcoliţi pe bursele acordate de profitorii “privatizărilor” 
postdecembriste, va avea ca efect reactivarea hiperinflaţiei, reducerea 
puterii 
de cumpărare a salariilor, dispariţia a sute de mii de locuri de muncă, 
scăderea 
competitivităţii exporturilor româneşti, creşterea deficitului de cont curent, 
punerea în pericol a integrării României în Uniunea Europeană. Pe scurt, un 
adevărat dezastru în toate componentele vieţii noastre economice şi 
sociale; 
un tablou care ar trebui să-i bage în sperieţi pe sindicaliştii neastâmpăraţi şi 
să 
justifice orice eventuale represalii pe care guvernul şi patronatele le-ar 
putea lua 
împotriva oricăror încercări de schimbare a “noii ordini” instituite de 
“reforma” 
economică postdecembristă. 
Care este adevărul? 
Adevărul este acela că astăzi, în anul 2006, salariul minim la români este 
de 330 RON, respectiv 100 de euro. La unguri, salariul minim este egal cu 
400 
de euro. De patru ori mai mult. În mod corespunzător, diferă şi salariile 
medii pe 
care le câştigă românii şi ungurii. În 1989, salariile medii în cele două ţări 
erau 
aproximativ egale, de circa 250 euro de astăzi. De atunci, la noi, salariile 
medii 
au scăzut la jumătate, la unguri au crescut de peste trei ori. 
În perioada 1990-2005, la unguri, salariile au crescut fără ca preţurile să o 
ia razna, să atingă nivelurile hiperinflaţiei. La noi, preţurile au cunoscut 
creşteri 
anuale de 200% şi chiar 300%, în timp ce salariile au scăzut continuu, 
ajungând 
acolo unde sunt acum, la nivelul celor din ţările bananiere. 
Dacă relaţia dintre preţuri şi salarii ar fi aceea pe care guvernanţii şi 
“analiştii” lor de serviciu încearcă să ne-o vâre în cap, atunci, la noi, în 
România, 
scăderea salariilor ar fi trebuit să determine şi scăderea preţurilor. Ceea ce 
nu 

s-a întâmplat. Şi asta, pentru simplul motiv că nu creşterea salariilor 
determină 
creşterea preţurilor. Creşterea preţurilor este determinată de creşterea 
cantităţii 
de bani în circulaţie, peste nivelul cerut de numărul şi valoarea tranzacţiilor 
comerciale din economie. 
În economia românească postdecembristă nu creşterea salariilor a 
determinat creşterea preţurilor, ci invers, creşterea preţurilor a fost folosită 
ca instrument pentru scăderea salariilor. În timp ce preţurile au fost 
umflate 
cu “pompa monetară”, salariile au fost “indexate subunitar” reducându-
lise, 
treptat, dar continuu, puterea de cumpărare, proces care a avut ca efect nu 
numai sărăcirea celor ce-şi câştigă existenţa din muncă, ci şi multe alte 
efecte 
“colaterale”, componente naturale ale “reformei” economice 
postdecembriste. 
Reducerea puterii de cumpărare a salariilor a determinat restrângerea 
cererii, împingând, astfel, la subutilizarea capacităţilor de producţie, la 
creşterea 
costurilor fixe, la falimentarea agenţilor economici şi aducerea lor în stare 
de a 
li se vinde capitalul pe nimic, la distrugerea a milioane de locuri de muncă, 
la 
dezrădăcinarea a milioane de români care-şi caută locuri de muncă în alte 
ţări, la 
părăsirea ţării de către forţa de muncă ce mai calificată, la slăbirea 
competitivităţii 
economiei româneşti, la deteriorarea balanţei comerciale şi de plăţi, la 
întreaga 
mizerie materială şi morală care ne înconjoară. 
Prin manipularea machiavelică a relaţiei dintre salarii şi profituri cu 
ajutorul inflaţiei, adică al banilor, guvernanţii României postdecembriste au 
cancerizat ambii centri vitali ai sistemului economic naţional: forţa de 
muncă şi 
capitalul. Forţa de muncă este atât de prost plătită, încât refuză să mai 
participe 
la viaţa sistemului, caută orice cale pentru a-l părăsi. Capitalul nu provine 
din 
avuţie creată de proprietarii săi, ci din avuţia creată de alţii, dar însuşită 
prin hoţie 
şi înşelăciune. Nefiind obţinut prin muncă, el nu este “pus la muncă”, nu 
este 
utilizat pentru producţia de bunuri şi servicii, ci este “metamorfozat” în 
bunuri 
de consum – vile, maşini de lux – sau transferat în afara ţării. 
Corectarea raportului dintre salarii şi profituri, prin creşterea salariului 
minim, este unul dintre cei mai importanţi paşi pe care trebuie să-i facem în 
direcţia construcţiei unei economii democratice, concurenţiale şi 
performante. 
Aşa cum voi demonstra în următoarea mea intervenţie, acest pas va deveni 
obligatoriu odată cu aderarea României la Uniunea Europeană. 
Bursa, 22.05.2006 

SALARII ŞI INTEGRARE 
În numărul trecut am promis că voi încerca să demonstrez că integrarea 
României în Uniunea Europeană va determina creşterea substanţială a 
salariilor 
românilor, astfel încât aceste salarii să se apropie repede de media salariilor 
câştigate de cetăţenii celorlalte ţări membre ale Uniunii Europene. 
Iată pe ce mă bazez făcând această afirmaţie: 
În prezent, salariul mediu al românilor este de aproape 5 ori mai mic decât 
media ţărilor membre ale Uniunii Europene şi de 10 ori mai mic decât 
media 
ţărilor avansate ale Uniunii. 
Este de 5 ori mai puţin productivă munca românilor decât media UE şi de 
10 ori mai puţin productivă decât cea a ţărilor avansate ale Uniunii 
Europene? 
Nu. Categoric, nu. PIB-ul României este de 4,3 ori mai mic decât cel al 
Franţei, 
însă salariul mediu al românilor este de 11 ori mai mic decât cel al 
francezilor. 
PIB-ul României este de 2,8 ori mai mic decât cel al Sloveniei, dar salariile 
românilor sunt de 6 ori mai mici decât cele ale slovenilor. 
Cum, oriunde şi oricând, PIB-ul se împarte în salarii şi profituri, cifrele 
de mai sus ne arată că, în comparaţie cu Franţa şi Slovenia, pe care le-am 
dat 
ca exemple, în România, salariaţii primesc o parte mult mai mică din PIB 
decât 
colegii lor francezi şi sloveni, ceea ce este totuna cu a spune că proprietarii 
de 
capital din România – mai mulţi străini decât români – îşi însuşesc o parte 
mult 
mai are din PIB decât colegii lor din Franţa şi Slovenia. 
La această situaţie s-a ajuns ca urmare a reducerii continue a puterii de 
cumpărare a salariilor românilor din cauza inflaţiei şi a indexării subunitare 
a salariilor, diminuarea salariilor fiind utilizată, la rândul ei, ca mijloc pentru 
contractarea cererii, pentru creşterea costurilor, pentru falimentarea 
agenţilor 
economici cu capital de stat şi, în final, pentru “privatizări”, adică pentru 
însuşirea 
capitalului acestor agenţi economici la preţuri de nimic. 
Odată însuşite, aceste capitaluri au început să fie revândute la preţuri de 
câteva ori mai mari decât cele cu care fuseseră cumpărate, diferenţa 
transformânduse 
în profituri astronomice. În afară de efectele menţionate, foarfeca inflaţiei 
a avut, astfel, ca urmare şi deteriorarea raportului dintre salarii şi profituri, 
reflectată în reducerea ponderii salariilor în PIB şi creşterea 
corespunzătoare a 
profiturilor. 

În România anului 2006, rata profitului, adică raportul dintre valoarea 
profiturilor şi valoarea capitalurilor investite este de zeci de ori mai mare 
decât 
aceea din ţările UE. Exemplul cel mai apropiat ni-l dă PETROM-ul, care a 
fost 
cumpărat cu 600 milioane de euro şi a înregistrat în primul trimestru al 
acestui 
an un profit de aproape 250 milioane de ero, ceea ce înseamnă un miliard 
de 
euro într-un an, adică o rată a profitului de 170% pe an, în condiţiile în care 
în 
ţările Uniunii Europene, o rată anuală a profitului de 17% este considerată 
foarte 
bună. 
La data integrării României în UE, “privatizările” vor fi cam terminate. 
Proprietarii de capital care vor acţiona pe teritoriul României, străini, sau 
autohtoni, nu vor mai putea să-şi sporească avuţia “cumpărând” capital de 
la 
statul român, ci vor trebui să acumuleze capital muncind, adică obţinând 
profit în 
condiţii de concurenţă, pe piaţă. 
Proprietarii de capital străin nu vor mai veni în România ca să “înşface” 
capital prin “privatizări”, ci, atraşi de nivelul scăzut al salariilor, vor aduce, în 
sfârşit, capital real, capacităţi de producţie, cu care vor realiza bunuri şi 
servicii 
pentru piaţă, pentru consumatori, la preţuri care să le asigure obţinerea de 
profituri 
curate, “muncite”. 
Pentru a opri forţa de muncă să părăsească România, în căutarea unor 
salarii mai mari, proprietarii de capital din România, străini, sau autohtoni, 
vor 
fi obligaţi să-şi reducă, însă, rata profiturilor, de la nivelele de 170-200%, la 
nivele “compatibile” cu cele din UE, adică la nivele de 17-20%, sporind, în 
mod 
corespunzător, salariile. 
Integrarea României la UE va schimba radical şi rolul sindicatelor şi 
patronatelor în economie şi în societate, în sensul alinierii 
comportamentului 
acestora la nivelul standardelor din ţările UE, unde au ca scop nu 
îmbogăţirea 
personală pe seama salariaţilor, ci susţinerea unui raport echitabil şi 
eficient 
între salarii şi profituri, ca temelie a unei creşteri economice durabile, 
benefică şi 
pentru proprietarii capitalului şi pentru proprietarii forţei de muncă. 
Bursa, 29.05.2006 

PARABOLA FOTBALULUI ŞI A INFLAŢIEI 
Preocupat să estompeze, eventual, să azvârle în gaura neagră a istoriei, 
rolul nefast pe care l-au jucat domnia sa şi Banca Naţională a României 
(BNR) în 
distrugerea şi jefuirea capitalului naţional al românilor, domnul Mugur 
Isărescu, 
guvernator pe viaţă al BNR, iese, din când în când la rampă, pentru a ne 
semnala 
eforturile neostoite făcute de instituţia pe care o conduce pentru stârpirea 
inflaţiei, 
respectiv pentru menţinerea preţurilor în stare de docilă stabilitate. 
Talentat multilateral, domnul guvernator face nu numi politică, ci şi 
literatură. Iată-l, recent, oferindu-ne o imagine artistică de toată 
frumuseţea în 
discursul ţinut cu ocazia seminarului economic “Inflaţia încotro?”, organizat 
de 
Fin-media. Procedeele artistice utilizate de finanţistul prozator sunt 
comparaţia şi 
parabola. Banca Naţională a României ne este prezentată ca un “portar” al 
unei 
echipe de fotbal care trebuie să-şi facă treaba, “să apere stabilitatea 
preţurilor”, 
chiar dacă “cei de la mijlocul terenului sau din apărare” nu joacă prea bine. 
În imaginaţia domnului guvernator, “cei de la mijlocul terenului sau din 
apărare” sunt, aţi ghicit, membrii guvernului. Mai departe, marele nostru 
artist ne 
spune că ar putea exista o soluţie pentru cazul în care “jucătorii de câmp” 
nu fac 
faţă jocului. Soluţia miraculoasă sugerată, cu mare subtilitate, de primul 
bancher 
al ţării, ar fi aceea de a cere “ajutorul arbitrului, adică Uniunii Europene, să 
treacă 
rapid la lovituri de la 11 metri”. 
Domnul Isărescu ne prezintă demnitarii BNR şi pe cei ai Guvernului ca 
fiind o “echipă”, care ar avea unul şi acelaşi scop: apărarea stabilităţii 
preţurilor. 
Ori, realitatea este alta. Numai BNR are, prin lege, puterea şi obligaţia de a 
apăra stabilitatea preţurilor, de a emite monedă, de a menţine în circulaţie 
acea 
cantitate de bani care să nu permită declanşarea şi întreţinerea inflaţiei, a 
creşterii 
artificiale a preţurilor. 
Guvernul are, prin lege, alte responsabilităţi. Guvernul poate face multe, 
şi bune şi rele, dar nu poate declanşa şi întreţine inflaţia. El poate creşte 
salariile 
angajaţilor săi, ale “bugetarilor”, dar prin aceasta nu generează inflaţie, ci 
produce 
numai o redistribuire a veniturilor, de la cetăţenii care nu sunt salariaţi ai 
statului 
către cei care au această calitate. Guvernul poate creşte taxele şi 
impozitele, dar 
nici prin această măsură nu generează inflaţie, ci tot o redistribuire a 
veniturilor, 
de la unele categorii de cetăţeni către altele. Guvernul poate creşte 
preţurile la 

serviciile publice pe care el le furnizează cetăţenilor, măsură care are ca 
efect tot 
redistribuirea veniturilor, nu inflaţie, nu “creşterea rapidă, continuă şi 
pentru o 
îndelungată perioadă a tuturor preţurilor” (vezi H. Frisch în “Teorii ale 
inflaţiei”). 
Asta o pot face numai banii, cantitatea de bani în circulaţie mai mare decât 
este 
necesară pentru schimbul mărfurilor din economie. 
A existat, într-adevăr, o etapă a istoriei noastre postdecembriste în care 
BNR şi Guvernul României, de fapt, întregul stat român, au acţionat ca o 
echipă. 
Scopul comun urmărit de aceşti “jucători” nu l-a constituit, însă, “apărarea 
stabilităţi preţurilor”, ci, dimpotrivă, instabilitatea preţurilor, inflaţia, cu 
ajutorul 
căreia au fost înfăptuite distrugerea şi jefuirea veniturilor şi capitalurilor 
acumulate 
de români înainte şi după 1989. Scopul a fost comun, contribuţiile 
“jucătorilor” 
au fost conforme cu “calificarea” fiecăruia. BNR a declanşat inflaţia, 
Guvernul 
s-a auto-împroprietărit cu capitalul acumulat în proprietatea comună a 
tuturor 
cetăţenilor, s-a folosit de inflaţie pentru a indexa subunitar salariile, pentru 
a 
contracta cererea, pentru a falimenta, astfel, întreprinderile trecute în 
proprietatea 
statului, pentru a fi vândute pe nimic. Efectele “colaterale” ale jocului 
practicat 
de “echipa” BNR – Guvern: înstrăinarea celei mai mari părţi a avuţiei 
naţionale, 
distrugerea a milioane de locuri de muncă, aducerea salariilor românilor la 
nivelul 
celor din ţările lumii a treia, dezrădăcinarea a milioane de români, ajunşi 
pribegi 
prin ţări străine, în căutare de locuri de muncă, aducerea naţiunii române în 
cea 
mai grea situaţie economică, socială şi morală din istoria sa modernă. 
Acesta este “rolul” real jucat de BNR în istoria recentă a economiei şi 
societăţii româneşti, nu cel cu care vrea să ne aburească domnul Mugur 
Isărescu, 
cu parabola sa despre fotbal şi inflaţie. 
Nu Uniunea Europeană este “arbitrul” care trebuie să îi sancţioneze pe 
cei vinovaţi de inflaţie şi de toate consecinţele pe care aceasta le-a avut 
asupra 
României postdecembriste, ci naţiunea română însăşi. Ea va fi în măsură să-
şi 
exercite acest atribut atunci când îşi va recâştiga suveranitatea furată. 
Bursa, 05.06.2006 

BOOM-UL IMOBILIAR 
“Citiţi ziarele! Aproape că nu e zi în care să nu scrie despre un nou proiect 
imobiliar, un centru comercial, o clădire de birouri, sau un complex 
rezidenţial… 
Construcţiile devin noua locomotivă a economiei româneşti… Creşterea din 
domeniul imobiliar este semnul cel mai clar al dezvoltării explozive a clasei 
de 
mijloc.” 
Afirmaţiile de mai sus fac parte dintr-un articol publicat, recent, de către 
domnul Ionuţ Popescu, fost ministru al finanţelor noastre publice. Citirea 
lor mia 
adus, imediat, în minte articolele triumfaliste scrise cu o jumătate de secol 
în 
urmă de către Silviu Brucan, “bunicul” domnului Ionuţ Popescu în ale 
manipulării 
informaţionale. 
Între “scrierile” celor doi există şi asemănări, dar şi deosebiri. Domnul 
Brucan ridica în slăvi avântul pe care îl luaseră, la acea vreme, în România 
comunistă, construcţiile industriale, de transporturi, etc., semn al 
dezvoltării 
“explozive” a clasei muncitoare, în numele căreia şi pentru exploatarea 
căreia 
fusese instaurată dictatura clicii trădătoare adusă la conducerea ţării de 
către 
tancurile sovietice. 
Domnul Popescu este “fascinat” de avântul pe care îl cunosc în România 
postcomunistă tot “construcţiile”, dar nu cele industriale, sau de 
transporturi, 
de căi ferate şi şosele, total absente, ci cele comerciale, de birouri şi 
“complexe 
rezidenţiale”, noţiune în spatele căreia domnul ex-ministru ascunde 
construcţia 
de vile de lux. În “viziunea” domnului Popescu, avântul acestor construcţii 
reprezintă un semn al dezvoltării “explozive” a clasei mijlocii, în numele 
căreia 
a fost instaurată dictatura clicii trădătoare adusă la conducerea ţării prin 
lovitura 
de sat din decembrie 1989. 
Pornind de la un fapt real, avântul construcţiilor industriale, domnul 
Brucan manipula prin omisiune, el “uitând” să le spună celor manipulaţi că 
acele construcţii erau realizate pe terenurile furate de către statul comunist 
de la 
cetăţenii României, că acele construcţii erau ridicate pentru a produce 
beneficii 
nu pentru clasa muncitoare , ci pentru clica activiştilor de partid şi de stat. 
Pornid tot de la un fapt real, avântul construcţiilor de vile, birouri şi 
hipermarketuri, domnul Popescu manipulează şi el, tot prin omisiune. El 
“uită” 
să spună celor pe care şi-a propus să-i manipuleze foarte multe adevăruri 
care se 
ascund în spatele acestor “construcţii”. 

Construcţiile de vile, de complexe comerciale şi administrative se 
realizează pe terenuri furate de statul român postdecembrist de la cetăţenii 
României şi vândute, apoi, la preţuri de nimic, contra mită şi şpagă, prin 
aşazisele 
privatizări. 
Aceste construcţii nu au nimic de-a face cu clasa mijlocie, pe care 
guvernanţii români ne-o tot arată la … capătul tunelului tranziţiei, dar care 
refuză, cu încăpăţânare, să devină o realitate a societăţii româneşti. Banii cu 
care 
sunt construite vilele de lux, zgârie-norii administrativi şi complexe 
comerciale 
kilometrice nu provin din veniturile economisite de actuala clasă mijlocie 
românească. Aceasta este atât de puţin numeroasă şi atât de săracă, încât, 
din 
economiile realizate de ea în ultimii 16 ani, la nivelul întregii ţări, cu greu s-
ar 
putea construi un kilometru de autostradă. 
Banii cu care este finanţat boom-ul imobiliar postdecembrist nu provin 
din veniturile create şi economisite de către proprietarii acestor imobile. 
Aceşti 
bani provin din capitalul acumulat de români până în 1989, transformat în 
fond 
de consum (vile), prin vânzarea lui ca fier vechi, sau metamorfozat tot în 
fond 
de consum (vile), prin vânzarea lui contra mită şi şpagă. Aceşti bani provin, 
apoi, din veniturile bugetare, “sifonate” în conturile clientelei 
guvernamentale şi 
utilizate pentru construcţia de vile şi palate administrative. 
O sursă importantă a banilor cu care este finanţat boom-ul imobiliar o 
reprezintă capitalul străin. Acesta lipseşte aproape complet în sectorul 
industrial, 
agricol, al transporturilor, sau al serviciilor productive, fiind, însă, prezent 
masiv 
în finanţarea complexelor comerciale şi administrative (birouri). Capitalul 
străin 
participă atât la finanţarea construcţiei complexelor comerciale, cât şi, mai 
ales, prin intermediul creditelor în valută, la finanţarea cumpărării bunurilor 
comercializate în aceste complexe, bunuri care provin din importuri, din 
ţările de 
unde vine şi capitalul “imobiliar”. În felul acesta, boom-ul imobiliar îşi 
aduce, 
din plin, contribuţia la deteriorarea “explozivă” a balanţei comerciale şi de 
plăţi 
a ţării. 
În zgârie-norii administrativi, care-i “excită” privirea domnului ministru 
Ionuţ Popescu, nu există locuri de muncă în care românii să conceapă noi 
produse 
şi tehnologii, noi strategii de marketing, sau financiare, care să contribuie la 
creşterea competitivităţii economiei româneşti. În aceste birouri nu se 
creează 
avuţie. În ele se “tranzacţionează”, se “speculează”, se fac “afaceri” cu 
capitalul 
creat de români înainte şi după 1989. 
Boom-ul imobiliar postdecembrist nu este o consecinţă firească a unei 
dezvoltări sănătoase a economiei româneşti. Dimpotrivă, el este consecinţa 
şi 
expresia caracterului parazitar al economiei oligarhice postdecembriste şi 
un 
factor care contribuie la “consolidarea” acestui caracter parazitar. 
Bursa, 12.06.2006 

AFIRMAŢII CARE ÎNGHEAŢĂ APELE 
Într-un articol publicat recent, domnul Adrian Vasilescu, consilier al 
guvernatorului Băncii Naţionale a României (BNR), îşi propune să ne atragă 
atenţia asupra stării actuale a economiei româneşti şi asupra problemelor 
cu care 
această economie urmează să se confrunte în procesul integrării sale în 
economia 
Uniunii Europene (UE). 
Concluzia la care ajunge domnul consilier este aceea că economia 
românească nu stă prea bine la capitolul competitivitate. Lipsa de 
performanţă şi 
competitivitate a economiei noastre s-ar datora … lipsei de concurenţă, 
care, la 
rândul ei, îşi are cauza în faptul că “reforma ce avea să pună pe rol 
concurenţa sa 
oprit în faţa porţilor întreprinderilor”. Mai departe, analiza domnului 
consilier 
continuă cu o logică cu care domnia sa ne-a obişnuit. Reforma fiind “oprită” 
la porţile întreprinderilor, înăuntrul acestora, al întreprinderilor, directorii 
şi-au 
făcut de cap, au pus preţuri mari la produsele fabricate, “care să acopere 
costuri 
exagerate, în timp ce oferta lor de mărfuri a rămas restrânsă”, au făcut să 
crească 
cererea solvabilă mai repede decât oferta, “în primul rând fiindcă salariile, 
deşi 
neîndestulătoare, au înaintat mai repede decât productivitatea muncii”. 
Mai pe scurt şi mai pe înţelesul nostru, al muritorilor de rând, vom avea 
probleme cu integrarea în UE, printre altele, şi datorită faptului că, la noi, 
nişte 
directori incompetenţi şi iresponsabili au ţinut reforma la porţile 
întreprinderilor, 
au sporit într-una salariile, fără să crească şi producţia. 
Care este adevărul? 
Adevărul este că, în anul 2004, Prodsul Intern Brut (PIB-ul) al României 
a fost egal cu suma de 54,5 miliarde echivalent euro, faţă de 57,3 miliarde 
echivalent euro, în anul 1990. Numărul populaţiei ocupate a scăzut de la 
10.840 
mii, în 1990, la 9.158 mii, în 2004. Aceasta înseamnă că productivitatea 
muncii, 
exprimată ca raport între valoarea PIB-ului şi numărul populaţiei ocupate, a 
crescut de la 5.255 euro pe persoană ocupată, în 1990, la 5.951 euro pe 
persoană 
ocupată, în 2004. In perioada 1990-2004, în România, productivitatea 
muncii a 
crescut cu 13,9%. In aceeaşi perioadă, 1990-2004, salariul mediu net a 
scăzut 
de la 222 echivalent euro pe lună, în 1990, la 147 echivalent euro, în anul 
2004. 
Avem o scădere de 34%. Iată că cifrele statistice, seci, dar greu de 
contestat, ne 
arată că, în România celor 16 ani de “reformă”, în timp ce productivitatea 
muncii 
132 
a crescut, fie şi numai cu 13,9%, într-un deceniu şi jumătate, salariile au 
scăzut 
cu mai mult de o treime faţă de cele existente la debutul “reformei”. Iată 
de ce am 
spus în titlul acestui articol că afirmaţiile domnului Vasilescu îngheaţă 
apele. 
Este adevărat că avem o economie necompetitivă, neperformantă, 
neconcurenţială. Aceste “calităţi” ale actualei noastre economii nu se 
datorează, 
însă, faptului că “reforma” s-a “oprit la porţile întreprinderilor” şi nici 
faptului 
că salariile “au înaintat mai repede decât productivitate muncii”. Lucrurile 
stau 
exact pe dos. 
“Reforma” a intrat pe uşile larg deschise ale întreprinderilor, lăsate fără 
pază şi fără stăpân, a pătruns în toate fibrele acestora, le-a lăsat fără 
capitaluri, 
fără forţă de muncă, le-a supt vlaga, le-a scos la mezat şi le-a vândut pe 
nimic 
“investitorilor strategici”, prin “negocieri directe”, determinând o 
concentrare 
aberantă a proprietăţii asupra capitalului, temelia economiei oligarhice. Ori, 
economia oligarhică este, prin definiţie, una lipsită de concurenţă, una în 
care 
preţurile sunt stabilite după bunul plac al oligarhilor şi nu prin mecanismele 
competitive ale pieţei, lucru valabil şi pentru preţul forţei de muncă, pentru 
salarii. 
Oligarhizând economia, “reforma” a determinat reducerea drastică 
a salariilor şi creşterea corespunzătoare a profiturilor, creştere obţinută 
prin 
manipularea celorlalte preţuri. Numai că există legităţi profunde ale vieţii 
economice, legităţi care-i scapă domnului Vasilescu. Una dintre aceste 
legităţi 
priveşte relaţia dintre dinamica salariului şi ce a productivităţii: când salariul 
scade sub o anumită limită, creşterea productivităţii muncii se apropie, 
implacabil, 
de cifra zero. 
Economia românească a anului 2006 nu este una compatibilă cu aceea pe 
care o are Uniunea Europeană. 
Integrarea economiei româneşti în economia UE nu va putea fi realizată 
prin continuarea, aprofundarea, sau accelerarea “reformei” pe care am 
aplicat-o 
după 1989, ci prin oprirea cestui proces sinucigaş şi începerea construirii 
unei 
alte economii româneşti: una concurenţială şi competitivă. 
Bursa, 19.06.2006 

NU, DOMNULE PREŞEDINTE! 
Categoric, nu! Nu aveţi dreptate nici atunci când definiţi şi ierarhizaţi 
priorităţile cu care se confruntă naţiunea română în acest moment al 
istoriei 
sale, nici atunci când definiţi soluţiile la care ar trebui să apelăm pentru a 
reduce 
decalajele care ne despart de naţiunile civilizate ale Europei. 
România are un sistem dezastruos de educaţie, un sistem criminal de 
servicii 
medicale, o agricultură falimentară şi o justiţie lamentabilă. Calitatea 
acestor 
servicii publice pe care statul român este obligat să le furnizeze cetăţenilor 
săi nu 
este “în declin”, cum spuneţi dumneavoastră, eufemistic, în recentul 
discurs ţinut 
în faţa Parlamentului ţării. Ele sunt în plin dezastru, în plină descompunere. 
Cele patru servicii publice asupra cărora v-aţi oprit în discursul menţionat 
– educaţie, sănătate, justiţie, dezvoltare rurală – sunt componente şi 
rezultate ale 
politicii, ale activităţii desfăşurate de guvernanţi, de statul român pentru 
cetăţenii 
săi. Calitatea lor nu este determinată de forţe supranaturale şi nu va fi 
determinată 
nici de aderarea României la Uniunea Europeană, nici de fondurile pe care 
le 
vom primi de la UE. 
Calitatea acestor servicii a fost, este şi va fi determinată şi după aderarea 
României la UE de calitatea unei alte componente a politicii, a unui alt 
serviciu 
pe care statul român este obligat, prin Constituţie, să-l furnizeze cetăţenilor 
săi. 
Este vorba de politica economică. 
Trenul merge, adică funcţionează, numai dacă funcţionează locomotiva. 
Calitatea funcţionării locomotivei reprezintă prima “prioritate” pentru 
punerea 
în mişcare şi pentru viteza şi siguranţa (calitatea) cu care circulă trenul. Nu 
vagoanele şi nici conductorul. Aceste componente au, fiecare, un „rol” în 
asigurarea mersului trenului, dar nu unul “prioritar”. 
Avem un sistem de învăţământ neperformant pentru că am construit o 
economie neperformantă, una în care prosperitatea se obţine prin hoţie şi 
înşelăciune, nu prin muncă, inovaţie şi economisire. De ce să înveţe elevul 
dacă “vede” la televizor că sunt prosperi analfabeţii? De ce să se 
străduiască un 
medic să devină şi să se comporte ca un adevărat profesionist dacă „vede” 
că 
din profesie nu câştigă mai nimic, în timp ce prin înrolarea într-un partid 
poate 
ajunge să facă afaceri cu statul, devenind, repede, miliardar? Aceeaşi 
întrebare şi 
pentru magistrat. Cu ce să facă performanţă ţăranul român, dacă în 1990 a 
fost 

deposedat de către stat de tot capitalul acumulat de el şi de ai lui în 
întreaga lor 
existenţă? 
Nu, domnule Preşedinte! Nu aveţi dreptate nici atunci când afirmaţi că “cea 
mai mare provocare în România în următoarele luni este declanşarea 
imediată 
a procesului de modernizare a instituţiilor statului şi creşterea capacităţii de 
administrare”. Formal, organizatoric şi structural, instituţiile statului român 
sunt 
ultramoderne. Avem şi vicepremieri, şi agenţii, şi autorităţi, şi IT şi 
girofaruri, şi 
sepepişti. Toate “modernităţile”. Nu de “modernizarea” instituţiilor este 
nevoie, ci 
de schimbarea scopului pentru care ele există şi funcţionează. Din 1990 
încoace, 
instituţiile statului român funcţionează ca instrumente de jefuire a 
cetăţeanului. 
Ele trebuie transformate, imediat, în instrumente de slujire a cetăţeanului. 
Nu, domnule Preşedinte! Nu aveţi dreptate nici atunci când faceţi 
propunerea “îndrăzneaţă” ca România să mai angajeze o datorie externă 
de 30 de miliarde de euro. Avem, deja, o datorie de peste 20 de miliarde de 
euro. Din cauza ei, serviciul datoriei externe, adică plăţile anuale 
reprezentând 
rambursarea împrumuturilor şi a dobânzilor aferente, în ultimii ani, a 
depăşit 
valoarea cheltuielilor pe care statul român le-a făcut pentru educaţie. Dacă 
nu 
aveam datoria, aveam de două ori mai mulţi bani pentru educaţie, sau 
pentru 
sănătate, sau pentru agricultură. 
Nu, domnule Preşedinte! Nu creşterea datoriei externe reprezintă soluţia 
relansării naţiunii române pe drumul prosperităţii, a reducerii decalajelor 
care 
ne despart de lumea civilizată, ci construirea unei economii democratice, 
bazată 
pe muncă, inovaţie şi economisire. Nu cu banii împrumutaţi au ajuns nemţii 
şi 
japonezii la bunăstare, ci cu munca lor, cu creierele lor şi cu capitalul 
economisit 
de ei, din veniturile lor. În 6 ani, cu o economie românească democratică 
competitivă şi performantă, putem genera, suplimentar, nu 30 de miliarde 
de 
euro, ci de trei ori pe atât. Prin funcţia pe care o ocupaţi, aveţi şansa să 
preluaţi 
comanda acestei construcţii, una cu adevărat “îndrăzneaţă”. 
Bursa, 26.06.2006 

FILOZOFIE ŞI TEHNICĂ FISCALĂ 
În ultimul timp, în mai multe publicaţii româneşti, domnii “analişti” în 
ale economiei au pornit o adevărată ceartă legată de contribuţiile sociale, 
adică 
de modul în care se constituie fondurile de asigurare de bătrâneţe (pensii), 
de 
sănătate şi de şomaj. La originea discordiei se pare a se afla o afirmaţie a 
domnului 
Sebatian Vlădescu, care, întrebat fiind dacă i se pare normal ca angajatorul 
să 
plătească contribuţii sociale mai mari decât angajatul, a răspuns că “nu-i 
vorba 
că plăteşte cineva în locul cuiva, ci de o sumă de bani care reprezintă 
costurile 
cu forţa de muncă într-o companie”. Că le plăteşte compania sau angajatul 
“e o 
chestie de tehnică de plată”, ar fi conchis domnul ministru. 
Din cauza acestei afirmaţii, domnul Vlădescu este pus la zid, este etichetat 
ca fiind un birocrat, un trădător al “culturii” economice liberale, cu “o 
mentalitate 
de contabil de SRL” şi nu una “de vizionar care să facă politica fiscală să 
asigure 
bunăstarea peste generaţii”. 
Disputa dintre domnul Vlădescu şi criticii săi porneşte de la faptul că, în 
România, în prezent, ca şi în ultimii 16 ani, fondurile de asigurare 
menţionate 
– pentru pensii, sănătate, şomaj – ar fi alimentate mai mult de angajatori 
decât de 
către cei asiguraţi, de către beneficiarii acestor fonduri, adică de către 
salariaţi. 
În prezent, pentru asigurările sociale (pensii), angajatorul plăteşte o 
contribuţie 
egală cu o sumă reprezentând 20,50% din valoarea salariului plătit 
angajatului, 
în timp ce angajatul contribuie cu 9,50% din salariul său. La sănătate, 
contribuţia 
angajatorului este de 7,00%, iar a salariatului este de 6,50%, ambele 
procente fiind 
aplicate tot la valoarea salariului angajatului. La fondul de şomaj, 
angajatorul 
participă cu 2,50%, iar angajatul cu 1,00%, procentele fiind aplicate tot la 
salariul 
angajatului. Adunând procentele de mai sus, ajungem la concluzia că 
angajatorul 
plăteşte 30%, iar salariatul numai 17%. 
“Criticii” domnului Vlădescu apreciază că raportul dintre cele două 
procente nu reprezintă “o chestie de tehnică de plată”, ci rezultatul unei 
“filozofii” 
economice, al unei anumite “culturi” economice, una care nu are nimic de-
a face 
cu liberalismul, pe care, pasămite, l-ar reprezenta domnul Vlădescu, în 
calitatea 
sa de ministru liberal al finanţelor. În concepţia domnilor “critici”, procentul 
ridicat al participării angajatorului la constituirea diverselor fonduri de 
asigurare 
în beneficiul salariatului ar fi rezultatul aplicării unei politici fiscale de 
esenţă 

socialistă, asistenţială. Într-o economie liberală, ne spun domnii “analişti”, 
salariatul este un “jucător” economic care îşi poartă singur de grijă, se 
asigură 
singur, din propriul buzunar, şi pentru bătrâneţe (pensie), şi pentru 
sănătate, şi 
pentru situaţia în care şi-ar pierde locul de muncă (şomaj). 
Personal, cred că nu are dreptate domnul Vlădescu, dar nu au dreptate 
nici criticii săi. Modul de constituire a fondurilor de asigurare care fac 
obiectul 
discuţiei nu este “o chestie de tehnică de calcul”, ci reprezintă o 
componentă 
fundamentală a politicii economice a statului, la baza căreia ar trebui să 
stea 
principiile doctrinare ale guvernanţilor. 
Faptul că, în prezent, în România, pe hârtie, angajatorul “plăteşte” de două 
ori mai mult decât angajatul pentru asigurarea acestuia, a angajatului, 
pentru 
bătrâneţe, boală şi şomaj, nu este rezultatul unei politici economice bazată 
pe 
principii doctrinare socialiste. 
Modul de constituire a fondurilor de asigurare pentru bătrâneţe, boală 
şi şomaj este o componentă intrinsecă a “reformei” postdecembriste, adică 
a 
sistemului legislativ, administrativ şi financiar prin care cetăţenii României 
au 
fost şi sunt jefuiţi de veniturile create de ei înainte şi după 1989. 
În perioada 1948-1989, cetăţenii României au plătit contribuţii sociale, 
încasate de statul român şi investite în capitalul real (uzine, fabrici, 
construcţii, 
etc.) acumulat până în 1989. În 1990, statul român postdecembrist avea 
puterea 
şi obligaţia să calculeze exact contribuţia fiecărui cetăţean la fondul de 
asigurări 
sociale, să facă acest fond acţionar la societăţile comerciale, astfel încât 
fiecare 
cetăţean să fi putut avea propriile poliţe de asigurare, şi de bătrâneţe, şi de 
boală, 
şi de şomaj, plătite la zi. Statul român a preferat, însă, să confişte 
contribuţiile 
sociale plătite de români, aşa cum a făcut cu tot capitalul acumulat de 
români până 
în 1989. Tot statul român a avut puterea şi obligaţia să instituie un astfel de 
nivel 
al salariilor în care să fi fost incluse, de la început, din 1990, toate 
contribuţiile la 
fondurile de asigurare de bătrâneţe, de boală, de şomaj. Angajatorul, de 
stat, sau 
privat, nu ar mai fi trebuit să plătească nici o contribuţie la nici unul din 
fondurile 
de asigurare despre care vorbim. 
Ceea ce trebuia şi putea fi făcut în 1990, poate fi şi trebuie făcut şi acum. 
Ce s-ar întâmpla dacă, începând cu ziua H, ora 0, toate cele 30 de procente 
plătite 
acum de angajator ar fi incluse în salariu, ca şi celelalte 17, şi plătite către 
cele 
trei fonduri de asigurare de către salariat? Ar fi mai multe consecinţe, 
printre 
care şi aceea că salariaţii români s-ar întreba de ce ei plătesc aproape 50% 
din 
veniturile lor pentru a se asigura împotriva bătrâneţii, a bolii şi a şomajului, 
adică un procent de câteva ori mai mare decât cel plătit de colegii lor din 
ţările 
civilizate, ţări în care statul nu funcţionează ca instrument de jefuire a 
cetăţenilor, 
ci ca instrument de apărare a avuţiei şi veniturilor acestora. 
Bursa, 03.07.2006 
137 
PRAFUL DIN JURUL DEFICITULUI BUGETAR 
După ce s-au lăudat câteva luni că prin marea “revoluţie fiscală” 
reprezentată de introducerea cotei unice de impozitare au obţinut o 
creştere 
atât de mare a veniturilor bugetare încât au redus deficitul bugetar la sub 
1%, 
guvernanţii noştri s-au trezit din euforie şi s-au hotărât să rectifice bugetul 
şi să 
sporească deficitul acestuia de la 0,9% la 2,5%. 
De ce această schimbare bruscă de politică fiscală? De fapt, de înrăutăţire 
a unuia dintre indicatorii fundamentali ai funcţionării economiei naţionale. 
Cum era de aşteptat, explicaţia nu putea fi alta decât … integrarea 
noastră în Uniunea Europeană. Integrarea europeană a fost transformată 
de 
către guvernanţi în explicaţia generală pentru toate aberaţiile pe care ei le 
pun 
în practică. Integrarea europeană este de vină că preţurile noastre sunt la 
nivelul 
celor din ţările avansate ale UE, în timp ce salariile noastre sunt de 10 ori 
mai 
mici. Integrarea europeană este vinovată pentru înstrăinarea celei mai mari 
părţi 
a capitalului naţional acumulat până în 1989. Integrarea europeană este de 
vină 
că am distrus milioane de locuri de muncă, urmarea fiind aceea că milioane 
de 
români lucrează în condiţii de sclavie prin ţări străine, în timp ce familiile li 
se 
destramă, iar copiii lor îngroaşă armata analfabeţilor şi drogaţilor. 
Acum, guvernul nostru, “scrutând” viitorul mai apropiat şi mai îndepărtat 
al patriei, constată că “avionul” cu cele peste 30 de miliarde de euro care va 
să 
ne parvină de la UE nu are… teren potrivit pentru aterizare. “Pentru a 
atrage cât 
mai mulţi bani de la Uniunea Europeană în 2007”, ne spun domnii 
guvernanţi, 
“trebuie să deschidem cât mai multe proiecte de infrastructură în 2006”. 
Aţi văzut 
de ce trebuie să creştem deficitul bugetar? Ca să atragem fondurile de la 
UE. 
Este bine de ştiut că nici un oficial al Uniunii Europene nu a pus vreodată 
nici unei ţări condiţia să mărească deficitul bugetar pentru a beneficia de 
fondurile 
structurale pe care Uniunea le pune la dispoziţia membrilor săi. UE pune, 
întradevăr, 
condiţii membrilor săi. Aceste condiţii sunt menite să susţină creşterea 
economică sănătoasă, nu s-o împiedice. Ele înseamnă deficite bugetare 
reduse, 
sau inexistente, inflaţie redusă, sau zero, dobânzi reduse. 
Nu atragerea fondurilor europene prin “deschiderea” de proiecte de 
infrastructură finanţate de la bugetul de stat stă la baza deciziei 
guvernanţilor de a 
spori deficitul bugetar de la 0,9% la 2,5%. Acesta-i praful aruncat în ochii 
noştri. 

Dincolo de acest praf, se află circa 1,5 miliarde de euro care vor fi utilizaţi 
pentru 
reparaţia din toamna anului 2006 a străzilor şi şoselelor reparate în toamna 
anului 
2005, sau la începutul primăverii lui 2006. Adică bani pentru comisioane, 
şpagă, 
mită, etc. 
Pentru ca praful să fie cât mai dens şi cele 1,5 miliarde de euro cât mai 
puţin vizibile, domnii guvernanţi declanşează şi o dezbatere “ştiinţifică” 
asupra 
problemei discutate, la care sunt invitaţi să-şi dea cu părerea cunoscuţi 
“analişti 
şi specialişti” din domeniu. 
Din aceste păreri aflăm multe lucruri, cu excepţia unuia singur – 
adevărul. 
Aflăm, de exemplu, de la domnul Mugur Isărescu, guvernatorul BNR, 
că “procesul de dezinflaţie este sub presiune şi acesta se confruntă cu un 
nivel 
ridicat, mai ales dacă cheltuielile guvernamentale vor creşte şi mai mult”. 
Oare 
aşa să fie, domnule guvernator? 
Să înlăturăm un pic praful şi să-l ajutăm pe cititorul nostru să vadă 
lucrurile aşa cum sunt ele în realitate. Deficitul bugetului de stat este 
diferenţa 
între volumul cheltuielilor făcute de stat şi volumul veniturilor pe care 
statul 
respectiv le-a “preluat” de la cetăţeni, prin impozite şi taxe, stabilite 
conform 
legii. Această diferenţă, adică deficitul bugetar, se acoperă printr-un 
împrumut. 
Statul se împrumută astăzi, urmând ca, din veniturile sale viitoare, să dea 
înapoi 
banii împrumutaţi, plus dobânda aferentă. 
În exemplul nostru, cele 1,5 miliarde de euro reprezintă economii ale 
cetăţenilor aflate în depozite la bănci. De acolo, de la bănci, ele pot fi 
împrumutate 
de cetăţeni şi utilizate pentru consum, sau pentru investiţii, pentru 
capitalizare. 
Utilizarea acestor bunuri de către cetăţeni nu are nici o influenţă asupra 
preţurilor, 
asupra inflaţiei. La fel stau lucrurile şi în cazul în care, în loc să fie 
împrumutaţi 
şi utilizaţi de către cetăţeni, aceiaşi bani sunt împrumutaţi şi utilizaţi de 
către 
stat. Avem acelaşi vânzător, aceeaşi ofertă (bunuri), aceeaşi cerere 
(cantitate de 
bani). Se schimbă numai cumpărătorul. Nici un factor care să modifice 
preţurile, 
nivelul inflaţiei. 
Nu preţurile sunt influenţate de aceste deficite bugetare, ci alte două 
lucruri. Primul îl reprezintă sărăcirea şi slăbirea statului, diminuarea 
veniturilor 
viitoare ale statului, a capacităţii acestuia de a furniza servicii cetăţenilor 
săi. 
Al doilea este sărăcirea cetăţenilor, prin diminuarea resurselor financiare la 
care 
aceştia ar putea avea acces pentru a-şi spori capitalurile, capacitatea de a 
produce 
bunuri şi servicii. 
Acestea sunt adevărurile ascunse în spatele prafului creat de declaraţiile 
guvernanţilor despre deficitul bugetar. 
Bursa, 10.07.2006 

EROARE SAU MANIPULARE 
Pentru a defini economia construită în România postdecembristă, 
politicienii noştri au avansat o mulţime de formulări. Menţionez câteva: 
capitalism sălbatic, capitalism de cumetrie, capitalism oligarhic, capitalism 
mafiotizat, capitalism de furat, etc. 
Recent, domnul analist Ilie Şerbănescu, fost ministru al reformei în 
guvernarea cederistă, iese la rampă cu conceptul de “capitalism de cadou”, 
întrun 
articol intitulat “Există şi români fericiţi: capitaliştii de cadou”. 
În prezentarea conceptului de “capitalism de cadou”, domnul analist 
porneşte de la Fondurile Proprietăţii Private (FPP-uri), transformate, 
ulterior, în 
Societăţi de Investiţii Financiare (SIF-uri). Acestea, ne spune domnul ex-
ministru 
reformator, ar fi fost nişte “structuri inventate pentru intermedierea 
transferurilor 
către populaţie a proprietăţii prevăzute a intra gratuit în posesia acesteia (a 
populaţiei 
– nota mea), prin înlocuirea cupoanelor primite cu acţiuni la întreprinderile 
de 
stat”. Trecerea capitalului din proprietatea comună în proprietatea privată 
a 
cetăţenilor ţării, prin intermediul acestor “structuri inventate”, ar fi 
reprezentat, 
nici mai mult nici mai puţin, decât apariţia capitalismului de cadou în 
România 
postdecembristă, “ceva mai rău decât capitalismul de furat, pentru că cei 
care au 
furat măcar s-au străduit cu ceva, dar cei are au devenit capitalişti din 
cadou de la 
stat n-au făcut nimic altceva decât să le bage cineva în gură şi în buzunare”. 
În continuarea articolului amintit, uitând de deosebirea pe care o face între 
“capitalismul de furat” şi “capitalismul de cadou”, deosebire pe care tocmai 
am 
prezentat-o, prin citare, domnul ex-ministru pune alături de proprietarii 
SIFurilor 
şi pe miliardarii care şi-au însuşit banii Băncii Agricole şi Bancorex-ului, 
şi pe cei care şi-au însuşit banii din conturile întreprinderilor de comerţ 
exterior, 
şi pe cei care au cumpărat pe nimic fabrici, uzine şi bănci de la stat, şi pe cei 
care 
s-au îmbogăţit vânzând instituţiilor statului bunuri şi servicii la preţuri de 
sute 
de ori mai mari decât cele ale pieţei, şi pe cei care au făcut schimb de 
terenuri cu 
statul, dându-i statului terenuri de 10 euro pe mp şi luând de la stat 
terenuri de 
1000 de euro pe mp, etc. Toţi aceştia sunt, ca şi proprietarii SIF-urilor, 
capitalişti 
de cadou. Ei au devenit capitalişti, adică proprietari de capital, primind 
cadouri 
de la stat. Asta afirmă un fost ministru al “reformei”. 

Ne aflăm în faţa unei erori regretabile sau în faţa unei manipulări 
grosolane? 
Îl las pe cititor să-şi răspundă singur la această întrebare, aducându-i, 
totuşi, în atenţie, câteva precizări. 
Întregul capital – uzine, fabrici, spaţii comerciale, bănci, etc. – acumulat 
până în 1989 de către cetăţenii României se afla în proprietatea “comună” a 
întregului popor, a tuturor cetăţenilor ţării, conform Constituţiei României, 
în 
vigoare până în decembrie 1991. Cea mai mare parte a acestui capital, 
peste 95%, 
fusese acumulată în perioada 1948-1989. 
Prin Legea 15/1990, fostele întreprinderi socialiste de stat, în patrimoniul 
cărora se afla capitalul menţionat mai sus, au fost ”reorganizate” ca 
societăţi 
comerciale şi regii autonome. Prin această lege, încălcând prevederile 
Constituţiei 
în vigoare, statul român s-a auto-împroprietărit cu 100% din capitalul 
regiilor 
şi cu 70% din capitalul societăţilor comerciale, restul de 30% din capitalul 
societăţilor comerciale urmând să fie distribuit către cele 6 milioane de 
familii 
de români. Până la urmă, în patrimoniul regiilor a ajuns 52% din capital, iar 
în 
cel al societăţilor comerciale 48%, deci cetăţenilor le-a rămas 14,4% din 
totalul 
capitalului acumulat până în 1989 (30% x 48%). 
Prin conceperea şi aplicarea premeditat defectuoasă a sistemului de 
schimbare a cupoanelor pe acţiuni, în final, în proprietatea cetăţenilor – la 
SIFuri 
– a ajuns circa 3% din capitalul de care cetăţenii au fost deposedaţi prin 
Legea 
15/1990. 
Deci, cele 6 milioane de familii de români nu au primit cadou nici un 
fel de capital. Lor li s-a recunoscut dreptul de proprietate numai asupra a 
3% 
din capitalul acumulat din munca lor şi din veniturile create de ei. Ei au fost 
deposedaţi de restul de 97% din capitalul lor. 
Pentru ca cele 97 de procente să poată fi “făcute cadou”, adică să poată 
intra în proprietatea străinilor şi a guvernanţilor, a fost necesară aplicarea 
“reformei”, adică a sistemului legislativ, administrativ şi financiar de 
sărăcire a 
celor 6 milioane de familii de români, de falimentare a întreprinderilor de 
stat şi 
de “vânzare” a lor la preţuri de nimic. 
Dacă în 1990, tot capitalul acumulat de români ar fi fost trecut din 
proprietatea lor comună în proprietatea lor privată, statul român nu ar fi 
avut 
de unde să dea capitaluri cadou. El nu ar mai fi avut nevoie de inflaţie ca să-
şi 
falimenteze propriile întreprinderi. Fără inflaţie, PIB-ul ar fi crescut 
continuu, 
la fel şi salariile şi pensiile, ca şi profiturile pe care le-am fi încasat noi, cele 
6 
milioane de familii de români. Aceste profituri n-ar fi fost cadouri, ci 
recompense 
legitime pentru capitalul aflat, tot legitim, în proprietatea noastră privată. 
În 
ultimii 17 ani, nu am fi trăit în capitalismul sălbatic. Nici în cel de cadou, sau 
de 
cumetrie, sau de furat, sau oligarhic. Am fi trăit, bine, în capitalismul 
democratic, 
acolo unde, mai devreme sau mai târziu, tot o să ajungem. 

În pofida tuturor erorilor şi/sau manipulărilor de care am avut şi vom avea 
parte în legătură cu drepturile noastre de proprietate asupra resurselor 
naturale 
ale ţării şi asupra capitalurilor acumulate din munca noastră. 
Bursa, 17.07.2006 

O, VARUJANE, CÂT DE DARNIC EŞTI! 
Am avut prilejul, în acest colţ de ziar, să arăt că Fondul Proprietatea 
reprezintă cea mai sofisticată inginerie financiară concepută de guvernanţii 
postdecembrişti ai României pentru jefuirea cetăţenilor acestei ţări. Nu 
neapărat 
cea mai importantă, dar, cu siguranţă, cea mai sofisticată şi cea mai 
neruşinată 
componentă a tranziţiei economiei româneşti de la comunismul 
multilateral 
dezvoltat la capitalismul deplin mafiotizat. 
Deci, prin Legea 18/1990 şi altele care i-au urmat, aproape toate terenurile 
şi clădirile confiscate de statul comunist fie au fost redate foştilor 
proprietari, fie 
foştii proprietari au fost despăgubiţi, în cazurile în care imobilele confiscate 
nu 
mai existau la data adoptării legii de retrocedare-despăgubire. 
Rămăsese nerezolvată situaţia imobilelor confiscate de statul comunist, 
dar vândute de statul postdecembrist către chiriaşii imobilelor în cauză, 
aceştia 
nefiind alţii decât guvernanţii cu care ne-am pricopsit în urma loviturii de 
stat din 
decembrie 1989. 
Domnii guvernanţi postdecembrişti au făcut legea de asemenea manieră 
încât ei au putut să cumpere aceste imobile de lux şi amplasate în cele mai 
bune 
zone ale oraşelor ţării – vezi cartierul Primăverii din Capitală – la preţuri de 
sute 
de ori mai mici decât valoarea lor de piaţă. 
Ei au ştiut de la început şi ştiu şi acum că au fost cumpărători de rea 
credinţă. Când au cumpărat vilele ei ştiau că acestea fuseseră furate de 
statul 
român, adică de vânzător. Au cunoscut şi faptul că, mai devreme sau mai 
târziu, 
adevăratul proprietar şi-ar putea reclama drepturile, la o instanţă 
românească, sau 
la CEDO. Aici se găseşte motivul originar al ingineriei financiare numită 
Fondul 
Proprietatea. 
Nu este singurul motiv. Foştii proprietari ai imobilelor puteau să fie 
despăgubiţi cu bani de la buget. Cu bani adevăraţi. Valoarea totală a 
fondului, 
deci a despăgubirilor, conform declaraţiilor creatorilor şi administratorilor 
acestuia, ar fi de 4 miliarde de euro. Asta înseamnă cam tot atât cât 
serviciul 
anual al datoriei externe. Statul român ar fi putut să se împrumute mai 
puţin 
şi din banii economisiţi la acest capitol ar fi putut să-i despăgubească pe 
foştii 
proprietari de vile de lux. Sau, şi mai bine, statul român ar fi putut şi ar fi 
trebuit 
să-i pună pe cei care au cumpărat imobilele în cauză să plătească preţul 
corect şi 
cu banii strânşi să-i fi despăgubit pe foştii proprietari. 

Din relatările ziarului Bursa, rezultă că “părinţii” Fondului Proprietatea 
nu sunt nişte părinţi oarecare. Ei au mai “dat naştere” şi la alte “odrasle” 
asemănătoare “fondului” în cauză. Ei ştiu cum a mai fost manipulată piaţa 
de 
capital din România şi cum ar mai putea fi manipulată. Foştii proprietari ai 
imobilelor de lux vor primi acţiuni la Fondul Proprietatea cu o valoare 
nominală 
totală egală cu 4 miliarde de euro. Şi beneficiarii “marii privatizări” au 
primit 
cupoane cu o valoare nominală de un milion de lei şi le-au vândut cu 100 de 
mii 
de lei. 
Lăsând la o parte acest pericol potenţial, rămâne certitudinea caracterului 
criminal al utilizării unei părţi a capitalului naţional de are au fost 
deposedaţi 
cetăţenii României prin legea 15/1990 pentru a-i despăgubi pe o parte din 
cetăţenii aceleiaşi ţări pentru vilele de lux însuşite pe doi bani de către 
camarila 
guvernamentală postdecembristă. Capitalul societăţilor comerciale la care 
“fondul” a fost făcut acţionar, adică proprietar, a fost acumulat din 
veniturile 
create de cetăţenii României, nu de statul român. 
Tot aşa cum imobilele confiscate de statul comunist au revenit, sau vor 
reveni la proprietarii lor, în natură, sau sub forma despăgubirilor, la fel şi 
capitalul 
naţional confiscat de statul român postdecembrist va reveni, mai devreme 
sau 
mai târziu, la proprietarii lui, la cetăţenii României. 
Din această perspectivă mi se pare că trebuie privite recentele declaraţii 
ale domnului Varujan Vosganian, preşedintele Comisiei de Buget-Finanţe a 
Senatului României. Domnul senator propune ca de la Fondul Proprietatea 
să fie 
despăgubiţi şi “păgubiţii Dacia”, adică cei cărora statul român, prin CEC, le-a 
luat 
banii şi nu le-a mai livrat autoturismele. Tot de la Fondul Proprietatea, 
domnul 
Vosganian vrea să-i despăgubească şi pe “cetăţenii români care au 
abandonat 
sau cărora le-au fost confiscate proprietăţi în teritorii pierdute ale României 
în 
condiţii de război, cum ar fi Basarabia, Cadrilaterul şi Banatul Sârbesc”. Cât 
de 
darnic este domnul senator! Dar cu banii cui? Ai domniei sale? 
Foarte bine, domnule senator! Proprietatea este sfântă! Ce facem, însă, cu 
cetăţenii României pe care statul român, al cărui parlamentar aţi fost şi 
sunteţi, 
i-a deposedat de capitalul acumulat până în 1989, capital pe care, acum, 
vreţi să-l 
folosiţi pentru a-i despăgubi pe “unii” dintre cetăţenii aceleiaşi ţări? 
Proprietatea 
nu este la fel de sfântă pentru toţi? 
Bursa, 24.07.2006 

PREŢURILE IMOBILELOR 
Un cotidian central scria, recent, că “preţul apartamentelor din blocurile şi 
vilele vechi continuă să crească în ritm ameţitor. Se preconizează că, în 
următorii 
ani, preţurile acestora vor creşte până la o valoare de zeci de ori mai mare 
decât 
cea actuală”. 
Într-adevăr, preţurile imobilelor rezidenţiale, incluzând aici locuinţele – 
apartamente, vile, etc. – şi terenurile intravilane aferente, au atins, deja, 
niveluri 
aberante, care fac inaccesibile aceste bunuri pentru marea majoritate a 
tinerilor 
ţării, a acelora care îşi asigură existenţa prin muncă, prin salariu. 
La originea creşterii “ameţitoare” a preţurilor bunurilor imobiliare se află 
creşterea artificială a cererii solvabile, adică a cantităţii de bani disponibili 
pentru 
achiziţionarea unor astfel de bunuri. 
Aceşti bani nu provin din veniturile – salarii şi profituri – create prin 
producerea şi comercializarea de bunuri pe piaţă, pe piaţa concurenţială. Ei 
provin din surse extraproductive, cele mai importante dintre acestea fiind: 
“privatizarea”; furtul bugetar; furtul bursier; creditele în valută. 
De departe, cea mai importantă sursă a banilor cheltuiţi pentru cumpărarea 
de terenuri şi clădiri de locuinţe şi birouri o constituie “privatizarea”, adică 
vânzarea capitalului furat de statul român de la cetăţenii săi prin Legea 
15/1990 
şi scos, apoi, la vânzare, la preţuri de nimic, contra mită şi şpagă. Prin 
revânzarea 
acestui capital la preţuri de zeci şi sute de ori mai mari decât cele plătite 
statului, 
s-au acumulat sume băneşti imense, care s-au adăugat la cele obţinute din 
mită 
şi şpagă. La care s-au adăugat sumele de bani obţinute prin spolierea de 
către 
guvernanţi a bugetului de stat şi a bugetelor locale, prin vânzarea către stat 
sau 
către unităţile administraţiei publice locale de bunuri şi servicii la preţuri cu 
mult 
superioare celor practicate pe piaţă. Evident, contra mită şi şpagă. La care s-
au 
adăugat sumele provenite prin spolierea cetăţenilor pe aşa-zisa piaţă de 
capital 
– vezi FNI – piaţă manipulată cu participarea instituţiilor statului – CNVM, 
CEC 
– evident, tot contra mită şi şpagă. 
Sumele băneşti menţionate în alineatul precedent nu au fost transformate 
în capital productiv, care să fie utilizat pentru realizarea de bunuri şi servicii 
destinate pieţei. Ce rost are să munceşti, să-ţi baţi capul cu “administrarea” 
unei 
societăţi comerciale care să-şi câştige profitul în condiţii de concurenţă, 
dacă 

poţi să obţii banii furându-i de la stat, sau de la cetăţeni, cu legea în mână şi 
cu 
sprijinul instituţiilor statului? 
Aşa se face că sume uriaşe au fost alocate pentru achiziţionarea de terenuri 
şi clădiri rezidenţiale sau administrative, folosite, la rândul lor, fie pentru 
speculă, 
fie pentru obţinerea unor venituri sigure – chirii – protejate de hiperinflaţia 
pusă în mişcare de către guvernanţi pentru falimentarea întreprinderilor de 
stat, 
sursa “privatizărilor”, adică a banilor cu care va fi alimentată cererea pe 
piaţa 
imobiliară. 
Creditele în valută au şi ele rolul lor în inflamarea cererii pe piaţa 
imobiliară, în îmbogăţirea proprietarilor valutelor în cauză, prin obţinerea 
de la 
români a unor dobânzi de câteva ori mai mari decât se obţin acolo de unde 
vin 
valutele. Şi mai au şi rolul de a se retrage la momentul potrivit şi a genera o 
criză 
financiară de genul celor pe care le-au creat în ţările sud-est asiatice în 
ultimul 
deceniu al secolului trecut. 
De partea cealaltă a ecuaţiei, oferta a fost şi rămâne, în continuare, foarte 
scăzută şi cât se poate de perversă. Întreprinderile româneşti de construcţii, 
care 
îşi dovediseră capacitatea competitivă pe plan internaţional, au fost 
falimentate, 
echipamentul lor fiind vândut ca fier vechi. Locul lor pe piaţă a fost luat de 
companii străine care practică preţuri de monopol, cel puţin duble faţă de 
costuri. 
Deposedaţi de capitalul naţional prin legea 15/1990, românii nu pot pune 
pe 
picioare întreprinderi de construcţii care să le concureze pe cele străine. 
Puţinii 
supravieţuitori în domeniu devin subantreprenori ai străinilor, mulţumindu-
se cu 
venituri care abia le acoperă costurile. 
La ce ne putem aştepta şi ce putem întreprinde în anii următori, pentru a 
face preţurile de pe piaţa imobiliară compatibile cu veniturile marii 
majorităţi 
a tinerilor ţării, pentru ca această mare majoritate să aibă acces la o 
locuinţă 
decentă? 
Este evident că “privatizarea”, cea mai importantă sursă de umflare 
artificială a cererii pe piaţa imobiliară, îşi va pierde, treptat, din 
amplitudine, 
până la completa dispariţie. Celelalte surse vor rămâne, însă, pe picioare, 
până 
când la guvernarea ţării va accede o nouă clasă politică, care să nu mai 
folosească 
instituţiile statului ca instrumente de jefuire a cetăţenilor şi de îmbogăţire a 
guvernanţilor, o clasă politică formată din oameni capabili să construiască 
o economie democratică şi performantă, care să includă şi o piaţă 
imobiliară 
concurenţială şi eficientă. Pentru construirea unei astfel de pieţe imobiliare, 
ar 
trebui avute în vedere şi următoarele măsuri: interzicerea creditelor în 
valută; 
instituirea unui impozit progresiv şi diferenţiat pe imobile, care să 
încurajeze 
investiţiile în avuţie productivă şi să descurajeze investiţiile speculative şi în 
bunuri de consum de lux; despăgubirea cetăţenilor României pentru 
capitalurile 
de care au fost deposedaţi de guvernanţii postdecembrişti, cu utilizarea 
banilor 
primiţi drept despăgubire şi pentru constituirea de societăţi comerciale, în 
sectorul 
construcţiilor, care să le concureze pe cele străine şi să determine 
readucerea 

preţurilor de pe piaţa imobiliară la niveluri care să includă numai costuri şi 
profituri competitive. 
Bursa, 31.07.2006 

PRAFUL DE PE TOBA … BCR-ULUI 
“Cea mai mare privatizare din România”. “Cea mai reuşită privatizare a 
tranziţiei româneşti”. Cu astfel de fraze triumfaliste au fost anunţaţi românii 
că 
cea mai bună şi cea mai mare bancă a lor a fost trecută în proprietatea 
străinilor, 
respectiv a austriecilor de la Erste Bank. 
Din paginile ziarelor, de pe undele posturilor de radio şi de pe sticla tuturor 
televizoarelor, românii au aflat cu mândrie patriotică faptul că BCR-ul a fost 
vândut cu “imensa” sumă de 3,75 miliarde de euro. O sumă extraordinară, 
ne-au 
spus făcătorii de ştiri, amintindu-ne că SIDEX-ul se vânduse cu 75 de 
milioane 
de dolari, iar IMGB-ul cu 500 de mii de dolari. 
Suma de 3,75 miliarde de euro a fost raportată ca investiţie străină directă 
pentru anul 2005, acesta devenind, de departe, anul cu cele mai mari 
investiţii 
străine directe din istoria României. Ulterior, suma a fost … reportată şi 
reraportată 
ca investiţie străină directă şi pentru anul 2006, deşi, până la această 
oră, statul român nu a încasat nici un euro de la Erste Bank. 
După toată această vâlvă, recent, românilor li s-a adus la cunoştinţă că în 
cel mai bun contract de privatizare din toate timpurile este prevăzută o 
clauză 
care condiţionează plata preţului de 3,75 miliarde de euro de achitarea de 
către 
Guvernul României a tuturor datoriilor preluate de BCR de la BANCOREX. 
Pentru bună regulă, Guvernul a şi emis o ordonanţă de urgenţă prin care 
se obligă să plătească toate datoriile preluate de BCR de la BANCOREX, care 
ar 
putea fi pretinse până în anul 2013, în limita sumei de 1,8 miliarde de euro. 
Să facem o mică şi simplă socoteală, pentru a înţelege dimensiunile 
cacealmalei numită privatizarea BCR! 
Erste Bank s-a angajat să plătească suma de 3,75 miliarde de euro pentru a 
deveni proprietar asupra a 61,88% din capitalul BCR. Din cele 61,88 de 
procente, 
25 sunt deţinute de Banca Europeană pentru Reconstrucţie şi Dezvoltare şi 
International Finance Corporation, care, evident, îşi vor însuşi partea ce li se 
cuvine din cele 3,75 miliarde de euro, adică suma de 1,52 miliarde de euro, 
pentru 
partea română rămânând disponibilă diferenţa, adică suma de 2,23 
miliarde de 
euro. Dacă din această sumă scădem cele 1,8 miliarde de euro pe care 
urmează 
să le plătească statul român creditorilor BANCOREX, care acum sunt 
creditori 
ai BCR, ajungem la concluzia că din marea privatizare a BCR, statul român se 
va alege, în final, cu suma de 430 milioane de euro, deci cu … praful de pe 
tobă. 

Cele 430 de milioane de euro, a căror încasare nu este deloc sigură, nu 
reprezintă 
nici 5% din valoarea reală a BCR-ului. 
Iată ce se ascunde în spatele celei mai mari şi mai reuşite “privatizări” 
făcută de statul român postdecembrist! 
Să ne amintim că la această mare reuşită de politică economică şi-au adus 
contribuţia parlamentari şi membri ai Guvernului, care au încasat sute de 
mii de 
euro ca membri ai comisiei de privatizare a BCR. Să ne amintim şi de 
contribuţia 
marilor “consultanţi” internaţionali, care şi-au încasat şi ei onorariile de 
milioane 
de euro. 
Oare printre aceşti indivizi există şi unii cărora, dacă nu le este frică, le 
este puţină ruşine de cele 6 milioane de familii de români pe care le-au tras 
pe 
sfoară cu marea “privatizare” a BCR-ului? 
Bursa, 07.08.2006 

MAI NUANŢAT, DOMNULE CĂRTĂRESCU! 
Citesc, destul de des, editorialele politice semnate de domnul Cărtărescu. 
Cele mai multe sunt, realmente, interesante, scrise cu vădită măiestrie. 
Articolul “Un avertisment”, publicat, recent, în Jurnalul Naţional, 
îmi agresează, însă, şi cunoştinţele pe care le-am căpătat de-a lungul vieţii şi 
sentimentele pe care îmi permit să le port faţă de concetăţenii mei. În acest 
articol, domnul Cărtărescu îşi propune să ne avertizeze asupra pericolului 
pe 
care îl reprezintă pentru noi, naţiunea română, “formarea în Parlament a 
coaliţiei 
anti-Băsescu”. Pericolul în cauză nu este altul decât … venirea la putere a lui 
Vadim Tudor şi a partidului politic condus de acesta – PRM. 
Este dreptul domnului Cărtărescu să-şi exprime opiniile, să vadă pericolele 
din viaţa noastră politică şi să ne atragă atenţia asupra lor. Problema mea – 
şi 
scriu aceste rânduri deoarece cred că nu este numai a mea – este aceea că, 
de data 
aceasta, în susţinerea opiniilor sale, domnul Cărtărescu sare de la 
“paisajele” 
politice la cele economice, oferindu-ne “imagini” care nu au nimic de-a face 
cu 
realităţile româneşti actuale. 
Invitându-ne să “stăm strâmb şi să judecăm drept”, domnul scriitor ne 
spune că Traian Băsescu, câştigând alegerile din 2004, “a schimbat de unul 
singur cursul istoriei noastre recente, care se îndrepta, aparent de neoprit, 
către 
un sistem mafiot gen America de Sud, în care partidul-stat ar fi controlat 
întreaga 
avuţie naţională şi şi-ar fi îmbogăţit fără limite baronii”. 
Chiar aşa, domnule Cărtărescu? 
Chiar nu ştiţi că, la data alegerilor din 2004, la care faceţi referire, 
80% din avuţia naţională productivă a României trecuse, deja, în 
proprietatea 
străinilor? Chiar nu ştiţi că, până la acea dată, trecuseră sub controlul 
străinilor 
marele combinat siderurgic gălăţean, ca şi cea mai mare parte a întregii 
industrii 
siderurgice, PETROM-ul, împreună cu cea mai mare parte a industriei 
petroliere 
şi petrochimice, a celei contractoare de maşini, a celei textile, ş.a.m.d.? 
Cum să 
mai controleze partidul-stat “întreaga avuţie naţională”? 
În anul 2004, economia românească nu se îndrepta “către un sistem mafiot 
gen America de Sud”. Ea era de mult mafiotizată, dar într-o formă 
deosebită de 
cea sud-americană. În ţările Americii de Sud, străinii au preluat “controlul” 
– prin 
cumpărare, sau concesionare, la preţuri de nimic – asupra resurselor 
naturale. 

La data preluării “controlului” de către străini, acele ţări nu aveau industrie, 
nu 
acumulaseră avuţie productivă, capital real. Până în 1989, naţiunea 
română, 
în pofida regimului dictatorial comunist, dar cu multe eforturi şi privaţiuni, 
a 
creat o puternică industrie naţională, competitivă pe plan internaţional. 
Dovada 
cea mai concretă este aceea că industria creată de români până în 1989 
face, 
astăzi, exporturi de 20 de miliarde de euro pe an. După 16 ani în care nu s-a 
mai 
investit aproape nimic pentru dezvoltarea ei. Sud-americanii fuseseră 
deposedaţi, 
temporar, de resursele lor naturale. Românii au fost deposedaţi, definitiv, şi 
de 
capitalul real creat de ei de-a lungul istoriei. 
Clasa politică românească postdecembristă, care îl dezgustă pe domnul 
Cărtărescu, ca şi pe mine, nu a preluat “controlul” asupra “întregii avuţii 
naţionale”. Această clasă politică este mult mai nemernică decât i se pare 
domnului scriitor. Ea a “vândut” pe nimic străinilor cea mai mare parte a 
avuţiei 
naţionale, pentru a se alege şi ea cu firimituri din această avuţie. Această 
clasă 
politică şi-a creat propriul stat pe care l-a folosit ca instrument de 
deposedare a 
cetăţenilor şi pentru propria îmbogăţire. Din această clasă politică fac parte 
nu 
numai cei care au pierdut alegerile din anul 2004, ci şi cei care le-au 
câştigat. 
În 2004, economia românească era, şi a rămas, o economie oligarhică, 
parazitară, în care prosperitatea se câştigă prin hoţie şi înşelăciune, prin 
corupţie 
şi minciună, nu prin muncă, inovaţie şi economisire. 
Domnul Traian Băsescu nu a schimbat “cursul istoriei noastre recente”, nu 
a oprit intrarea noastră în prăpastie, în economia oligarhică. La alegerea 
domniei 
sale ca Preşedinte al României, noi eram, de mult timp, acolo, în prăpastie. 
Problema care se pune este, deci, alta. Ce face domnul Traian Băsescu 
pentru 
a ne ajuta să ieşim din prăpastie? Sau, altfel spus: conflictul dintre 
preşedinte 
şi aşa-numita coaliţie anti-preşedinte are ca motiv ieşirea noastră din 
prăpastie, 
transformarea economiei oligarhice, mafiotizate, neproductive şi 
parazitare, întruna 
democratică, performantă şi competitivă? 
Până în prezent, eu, unul, nu am cunoştinţă de vreun demers al domnului 
Traian Băsescu în direcţia schimbării economiei, fără de care nu pot fi 
schimbate, 
cu adevărat, nici clasa politică, nici valorile morale şi spirituale ale societăţii 
româneşti. O economie oligarhică nu va genera, niciodată, o clasă politică 
devotată intereselor ţării şi cetăţenilor acesteia, un stat cu adevărat 
democratic, 
un sistem de educaţie care să crească tânăra generaţie în respect faţă de 
semeni, 
faţă de lege, faţă de muncă, de creaţie, de cinste, etc. 
Nu pot să închei înainte de a-i spune domnului Cărtărescu şi celorlalţi ca 
el că naţiunea română nu este un “popor vegetal” şi că această naţiune nu 
a fost şi 
nu este “reprezentată” de membrii parlamentelor şi guvernelor 
postdecembriste. 
Hoţul nu îl reprezintă pe păgubaş. Nici criminalul pe victimă. 
Bursa, 16.08.2006 

ECONOMIA DEMOCRATICĂ 
În ultimul timp, mai mulţi cititori ai acestui colţ de ziar m-au contactat 
solicitându-mi să explic ce înţeleg prin conceptul de economie democratică, 
concept pe care îl folosesc destul de des în opiniile pe care le exprim, pe o 
cale 
sau alta. 
Am să mă explic. 
Economia democratică funcţionează în cele mai multe dintre ţările 
avansate 
ale lumii: cele nord-americane, vest-europene şi multe ţări sud-est-asiatice. 
Această economie are următoarele caracteristici fundamentale: a) capitalul 
se 
află în proprietatea privată a cetăţenilor; b) cea mai mare parte a capitalului 
se 
află în proprietatea privată a marii majorităţi a cetăţenilor; c) există o 
pătură 
foarte subţire de cetăţeni care deţin în proprietate mari capitaluri – de 
regulă mari 
inovatori – şi o alta, tot subţire, care nu deţin de fel capital în proprietate – 
de 
regulă cei leneşi, care nu vor să muncească; d) salariile deţin o pondere 
ridicată 
în valoarea nou creată în economie (PIB), ceea ce face ca nivelul salariilor să 
fie 
atât de ridicat încât să permită economisirea unei părţi importante a 
acestuia şi 
transformarea ei în capital; e) cea mai mare parte a cetăţenilor obţin 
venituri atât 
din muncă – salarii – cât şi din capital – dobânzi, dividende, etc.; f) 
caracterul 
democratic al proprietăţii asupra capitalului determină desfăşurarea 
activităţii 
economice pe baze concurenţiale, ceea ce favorizează alocarea eficientă a 
resurselor, inovaţia, creşterea continuă a productivităţii şi a veniturilor. 
Economia democratică îşi pune amprenta asupra tuturor componentelor 
societăţii în care funcţionează. Într-o astfel de societate, statul este unul cu 
adevărat democratic, el reprezentând interesele marii majorităţi, ale clasei 
mijlocii, 
formată din cei care sunt proprietari asupra celei mai mari părţi a 
capitalului 
utilizat în economie. Valorile morale şi spirituale promovate de societăţile 
în care 
funcţionează economiile democratice sunt specifice clasei mijlocii, printre 
aceste 
valori numărându-se: munca, inovaţia, economisirea, cinstea, 
responsabilitatea 
civică, solidaritatea socială şi naţională, etc. 
Construcţia economiei democratice a început în a doua jumătate a secolului 
al XIX-lea, atunci când, la orizontul omenirii a apărut … stafia comunismului. 
Capitalismul sălbatic ajunsese la apogeu, adică la concentrarea aberantă a 
proprietăţii asupra capitalului, prin împărţirea inechitabilă a valorii nou 
create, 

în defavoarea salariului. Capitalismul devenise inuman. Trebuia schimbat 
sau 
înlocuit. 
Într-o importantă parte a omenirii, capitalismul sălbatic, oligarhic, a fost 
înlocuit cu comunismul, respectiv cu proprietatea comună, a întregului 
popor, 
asupra capitalului, dreptul de proprietate fiind, în realitate, exercitat de 
către 
clicile instalate la conducerea partidelor-stat. Comunismul a însemnat, de 
fapt, 
forma ultimă, absolută, pură, a capitalismului oligarhic. 
Ţările ferite de invazia comunistă, sub ameninţarea acesteia, au schimbat 
capitalismul oligarhic într-unul democratic. Acest lucru s-a realizat prin 
creşterea 
treptată a ponderii salariului în valoarea nou creată în economie şi a 
nivelului 
absolut al acestora. Salariile au devenit suficient de mari ca să asigure un 
nivel de 
trai din ce în ce mai ridicat, ca şi posibilitatea economisirii unei părţi din ce 
în ce 
mai mari din ele şi de investire a acesteia, de transformare a ei în capital. 
Aşa s-a ajuns ca proprietarii marii majorităţi a coloşilor industriali, 
comerciali şi financiari ridicaţi în “lumea liberă” a secolului XX să fie 
milioanele 
de salariaţi şi nu cei câţiva milionari sau miliardari existenţi într-o ţară sau în 
alta. 
Aşa s-a ajuns la economiile democratice care funcţionează în ţările 
menţionate 
la începutul acestui articol. Evident, nu peste noapte, ci printr-un proces 
care 
durează de peste un secol şi care continuă. 
Prăbuşirea comunismului a creat condiţii ca ţările foste socialiste să 
treacă direct, într-o perioadă scurtă, de la economia comunistă, la o 
economie 
democratică, prin transformarea proprietăţii “comune”, a tuturor 
cetăţenilor, 
asupra capitalului, în proprietate privată, tot a tuturor, dar, de data aceasta, 
reală, 
nu pe hârtie. Din nefericire, în unele din aceste ţări, printre care şi România, 
guvernanţii post-comunişti şi-au înşelat concetăţenii, i-au deposedat pe 
aceştia 
de capitalul acumulat sub regimul comunist, şi-au însuşit capitalul, au 
construit 
o economie capitalistă oligarhică, aruncând popoarele acestor ţări, înapoi, 
în 
istorie, cu mai bine de un secol. 
Economia capitalistă oligarhică este contrară naturii umane, ca şi forma 
ei superioară, comunismul. Naţiunile care au fost obligate să schimbe jugul 
comunist cu cel oligarhic nu au altă alternativă decât să reia procesul de 
construire 
a economiei democratice. Apartenenţa la UE va ajuta, cu siguranţă, la 
scurtarea 
substanţială a acestui proces. 
Bursa, 21.08.2006 

SAPARD-UL ROMÂNESC 
Recent, domnul Gheorghe Flutur, ministrul Agriculturii, ne-a anunţat 
că a “stabilit cu Ministerul Finanţelor să se continue finanţarea pentru 1700 
de 
proiecte, care au fost declarate eligibile în programul SAPARD, însă nu au 
mai 
putut fi finanţate din bani europeni”. 
Prin programul SAPARD, pe lângă proiecte de dezvoltare a infrastructurii 
rurale – drumuri, alimentări cu apă şi canalizări – au fost finanţate, în 
principal, 
investiţii în agricultură şi industria alimentară. Proiectele de investiţii 
declarate 
ca fiind eligibile au fost finanţate cu fonduri nerambursabile (gratuite) 
acordate 
de la bugetul Uniunii Europene şi de la bugetul de stat, şi cu fonduri proprii 
ale 
beneficiarilor investiţiilor. Fondurile nerambursabile participă, de regulă, cu 
50% 
din valoarea investiţiei, restul de 50% trebuind să fie acoperit din fonduri 
proprii. 
Aici, în asigurarea finanţării cu fonduri proprii a 50% din valoarea 
proiectelor, sa 
ridicat cea mai importantă piedică în accesarea de către micii agricultori 
români 
a fondurilor SAPARD. 
Marea majoritate a agenţilor economici din agricultura românească – ca şi 
cei din celelalte ramuri şi sectoare ale economiei naţionale – nu au banii 
necesari 
pentru finanţarea a 50% din valoarea proiectelor şi nici garanţiile cerute de 
bănci 
pentru obţinerea de credite. Din această cauză, programul SAPARD nu a 
generat 
constituirea şi dezvoltarea unui număr important de întreprinderi mici şi 
mijlocii 
prospere în agricultură şi în industria alimentară românească. Cea mai mare 
parte 
a fondurilor SAPARD a fost însuşită de câteva zeci de mari arendaşi şi 
investitori 
“strategici”. Banii europeni au intrat tot în buzunarul celor care s-au 
îmbogăţit 
prin participarea la ospăţul “privatizării”. 
Pe parcursul derulării programului SAPARD, proces început în anul 
2002, s-a făcut mare tărăboi despre incapacitatea agenţilor noştri 
economici de 
a “absorbi” banii oferiţi în mod gratuit de UE. Ba că s-a întârziat cu 
înfiinţarea 
Agenţiei SAPARD, ba că nu avem consultanţi, ba că agenţii economici nu au 
“management” corespunzător. Iată că, la încheierea programului, se 
constată 
că românii şi-au făcut şi “management” şi consultanţi şi au prezentat 
proiecte 
eligibile într-un număr aproape dublu faţă de cel cerut pentru absorbţia 
integrală 
a fondurilor puse la dispoziţie de UE. Domnul ministru Flutur ne spune că 
mai sunt 1700 de proiecte eligibile pentru care, însă, nu mai sunt fonduri 
UE. 
Valoarea totală a acestor proiecte este de circa un miliard de euro, din care 
50%, 

adică 500 de milioane de euro, ar urma să fie puse la dispoziţie, în mod 
gratuit, de 
către guvern, de la bugetul de stat. Rămâne, în continuare, nerezolvată 
problema 
restului de 50% din valoarea proiectelor care trebuie acoperită de către 
promotorii 
proiectelor. 
Este cât se poate de lăudabilă hotărârea actualului ministru al agriculturii 
de 
a continua sprijinirea finanţării proiectelor de investiţii din agricultură şi 
industria 
alimentară, prin finanţarea gratuită de la bugetul de stat a unor astfel de 
proiecte, 
finanţare pentru care se şi propune denumirea de “SAPARD românesc”. 
De mai mulţi ani, inclusiv în acest colţ de ziar, am propus instituirea 
unui astfel de “SAPARD românesc”, adică a unui program de finanţare 
gratuită 
a proiectelor de investiţii iniţiate de către agenţii economici cu capital 
privat 
românesc. Am, însă, mai multe amendamente faţă de propunerea făcută de 
domnul ministru Flutur. 
În primul rând, cred că programul de finanţare gratuită trebuie să cuprindă 
toate ramurile economiei naţionale, nu numai agricultura şi industria 
alimentară. 
Naţiunea română nu poate fi condamnată să trăiască numai din agricultură 
şi 
industrie alimentară. Ea a dovedit că poate crea şi dezvolta o multitudine 
de 
industrii şi servicii. Şi-a câştigat dreptul de a investi şi în aceste domenii. 
Este nevoie, în al doilea rând, ca SAPARD-ul românesc să finanţeze 
integral valoarea eligibilă a proiectului de investiţii, nu numai 50% din 
aceasta. 
Cu excepţia celor câteva sute de mii de familii îmbogăţite prin “privatizare”, 
cele 
6 milioane de familii de români nu au nici un fel de capital. Nu au bani să 
acopere 
50% din valoarea investiţiilor şi nu au nici active cu care să garanteze 
eventualele 
credite luate de la bănci pentru acest scop. Aceasta deoarece guvernanţii 
români 
postdecembrişti şi-au deposedat concetăţenii de întregul capital acumulat 
din 
veniturile lor de-a lungul istoriei. În loc să finanţăm, într-un an, 1700 de 
proiecte, 
cu 50% fonduri gratuite, mai bine finanţăm 850 de proiecte, cu 100% 
fonduri 
gratuite. Numai aşa, SAPARD-ul românesc va putea determina 
modernizarea 
economiei naţionale, crearea unei clase mijlocii numeroase şi înstărite, cu 
toate 
consecinţele pozitive care decurg de aici. 
În al treilea rând, trebuie ca sursele constituirii fondului de finanţare 
a acestor investiţii să fie mult mai mari şi să fie clar definite şi delimitate de 
veniturile curente ale bugetului de stat. Ele ar trebui să provină, cu 
prioritate, din 
capitalul care a făcut obiectul “privatizărilor”. De exemplu, pe lângă 
încasările 
obţinute din “privatizări”, aici ar putea fi inclus şi un impozit progresiv pe 
terenuri 
şi construcţii. 
Realizarea unui astfel de program ar determina, pe termen mediu şi lung, 
înlocuirea actualei economii oligarhice, parazitare, cu o economie 
democratică, 
performantă şi competitivă, compatibilă cu economiile existente în ţările 
dezvoltate ale Europei şi ale lumii, ar putea produce schimbări 
fundamentale în 
toate componentele societăţii româneşti. 
Bursa, 28.08.2006 

DECONSPIRAREA “REFORMEI” POSTDECEMBRISTE 
Sunt câteva săptămâni bune de când asistăm la spectacolul deconspirării 
informatorilor fostei “Securităţi”, adică demascarea celor care au pârât la 
serviciile secrete ale statului comunist. 
Mass-media româneşti, ca şi opinia publică, se pare că au uitat şi de 
integrarea noastră în Uniunea Europeană, şi de corupţie, şi de nivelul 
batjocoritor 
al salariilor şi pensiilor românilor, şi de sutele de mii de copii abandonaţi în 
jungla tranziţiei de părinţii lor care au luat drumul pribegiei pentru a nu 
muri 
de foame, şi de milioanele de tineri români care nu mai au nici o şansă să se 
realizeze ca oameni în ţara în care s-au născut. Toată atenţia este 
concentrată 
asupra “turnătorilor”. 
Întreaga naţie, mai exact ce a mai rămas acasă din ea, este invitată să 
urmărească, zi de zi şi seară de seară, noi şi noi episoade al serialului 
multimedia 
declanşat de hotărârea actualului Consiliu Superior de Apărare a Ţării, 
condus 
de preşedintele Traian Băsescu, de a “desecretiza” unele dosare de 
informatori 
ai fostei Securităţi. Este vorba de cei care i-au pârât pe străini. Puşi în faţa 
angajamentelor şi notelor informative, deconspiraţii îşi recunosc 
semnăturile, dar 
neagă cu vehemenţă că au făcut poliţie politică şi că au făcut rău 
concetăţenilor lor. 
Corul aşa-zişilor reprezentanţi ai societăţii civile, condus de “dirijorul” 
Gabriel 
Liiceanu, care, în ultimii 17 ani, nu a ridicat un deget împotriva procesului 
de 
distrugere şi jefuire a economiei româneşti de către guvernanţii 
postdecembrişti 
ai ţării, tună şi fulgeră, îşi exprimă dezgustul şi scârba, cere punerea 
“lichelelor” 
informatoare la stâlpul infamiei. 
Ceea ce mă intrigă pe mine, ca economist, şi mă determină să scriu 
aceste rânduri, este faptul că domnul Liiceanu, împreună cu întreaga sa 
echipă 
inchizitorială, nu sunt revoltaţi de starea actuală a naţiunii române. Ei nu 
sunt 
revoltaţi nici de ce au făcut Mona Muscă & co. înainte de 1989, nici de ce 
au 
făcut după 1989, ci numai pentru că au “ascuns” activitatea lor de 
informatori 
ai “Securităţii”. Dacă Mona Muscă s-ar fi auto-deconspirat, ne spune 
domnul 
Liiceanu, atunci s-ar fi urcat “pe suprema treaptă de moralitate la care 
poate să 
acceadă un român: să spună de bunăvoie şi în gura mare că a fost 
turnător”. 
Nu, domnule Liiceanu. Nu ai dreptate! Ion Iliescu şi întreaga haită de 
activişti comunişti, aflaţi în imediata lui apropiere, în FSN, dar şi mai la 
distanţă, infiltraţi în celelalte partide, s-au deconspirat încă din 1989, au 
spus “de 

bunăvoie şi în gura mare” că au fost nomenclaturişti de rang înalt ai 
partidului 
comunist. Această auto-deconspirare nu i-a împiedicat să câştige toate 
alegerile 
postdecembriste, toate fraudate prin manipularea opiniei publice, nu i-a 
împiedicat 
să se îmbogăţească prin deposedarea cetăţenilor României de întreaga 
avuţie 
productivă acumulată de aceşti cetăţeni de-a lungul istoriei, prin aducerea 
la sapă 
de lemn a celor 6 milioane de familii de români care au refuzat să participe 
la 
ospăţul “reformei”, al hoţiei legalizate. 
S-ar fi schimbat această stare de lucruri dacă Mona Muscă & co. sar 
fi auto-deconspirat în 1990? Nu. Categoric, nu! Ce a determinat dezastrul 
economic, social şi spiritual al societăţii româneşti postdecembriste? 
Activitatea 
de informatoare desfăşurată de Mona Muscă înainte de 1989, ascunderea 
acestei 
activităţi, sau activitatea de parlamentară desfăşurată după 1989? 
Este neîndoielnic faptul că fosta “Securitate”, inclusiv informatorii 
acesteia, şi-a adus, din plin, “contribuţia” la lovitura de stat din decembrie 
1989, 
la “construcţia” statului român postdecembrist, la realizarea “reformei” 
care ne-a 
adus în actuala prăpastie. 
Va veni o vreme când vom putea calcula cu precizie această 
“contribuţie”. 
Până atunci, îmi permit să fac două precizări. În primul rând, nu foştii 
securişti şi informatorii lor au deţinut ponderea principală în parlamentele 
şi 
guvernele României postdecembriste, ci nomenclaturiştii partidului 
comunist. 
În al doilea rând, actuala situaţie a naţiunii române nu a fost determinată 
de 
activitatea desfăşurată de nomenclaturişti şi securişti înainte de 1989, ci de 
activitatea desfăşurată de aceste două haite după 1989. 
Să fiu bine înţeles! Ei au făcut rău şi înainte de 1989. Fără ei, România ar 
fi fost mult mai aproape de ţările avansate ale lumii. În ciuda faptului că i-a 
avut 
în cârcă, naţiunea română a mers, totuşi, înainte. După 1989, când ei au 
reuşit să 
ne fure capitalul naţional, în loc să mergem înainte, am fost împinşi înapoi, 
cu 
mai bine de un secol. Dar nu datorită notelor informative date de Mona 
Muscă 
& co. în anii ’70, ci datorită “reformei”, adică legilor adoptate de 
parlamentele 
României postdecembriste. 
Să nu ne facem iluzii! Deconspirarea informatorilor fostei “Securităţi” 
nu ne va garanta ieşirea din mizeria materială şi spirituală în care ne aflăm. 
Nici 
aşa-zisa lustraţie, adică eliminarea din viaţa publică a foştilor 
nomenclaturişti 
şi securişti. Aceste acţiuni sunt necesare, dar nu şi suficiente. Trebuie făcută 
şi 
deconspirarea crimelor prezentate naţiunii române sub numele de 
“reformă” 
şi de “privatizare”. Trebuie înlăturaţi din viaţa publică şi autorii acestor 
crime, 
indiferent de faptul că au fost sau nu nomenclaturişti sau securişti 
comunişti. 
De-abia după aceea ne vom afla la capătul tunelului, adică vom putea 
începe resurecţia economiei şi societăţii româneşti, adevărata noastră 
integrare 
europeană. 
Bursa, 11.09.2006 

VICECAMPIONI MONDIALI LA REFORME 
Recent a fost dat publicităţii un studiu al Băncii Mondiale intitulat “Doing 
business 2007 – How to reform”, în traducere “Desfăşurarea activităţii 
economice 
2007 – Cum să facem reforme”. Studiul reprezintă o analiză a 
reglementărilor 
adoptate de diferite state ale lumii în domeniul economic, legi şi norme 
care 
afectează pozitiv, sau negativ, activitatea agenţilor economici. Experţii 
Băncii 
Mondiale elaborează în fiecare an o astfel de trecere în revistă a cadrului 
normativ în care se desfăşoară activitatea economică a lumii noastre. 
Studiul la 
care ne referim, deşi cuprinde în titlul său anul 2007, analizează situaţia 
cadrului 
normativ la un anumit moment, adică jumătatea anului 2006 şi modificările 
aduse 
acestui cadru normativ în cursul anului 2005 şi în prima jumătate a anului 
2006. 
Autorii studiului au introdus anul 2007 în titlul lucrării lor, considerând că 
legile 
şi normele adoptate până la jumătatea anului 2006 îşi vor pune amprenta 
asupra 
activităţii economice desfăşurate în cursul celei de-a doua jumătăţi a anului 
în 
curs şi în anul următor acestuia. 
Mass-media româneşti au adus la cunoştinţa publicului lor concluziile 
studiului elaborat de experţii Băncii Mondiale cu titluri dintre cele mai 
zgomotoase, cum ar fi: “vicecampioni mondiali la reforme”, “mediul de 
afaceri 
din România la cele mai înalte standarde” ş.a.m.d. 
Cred că este mai sănătos să fim ceva mai reţinuţi şi mai zgârciţi în 
formularea unor astfel de aprecieri. Iată de ce! 
Autorii studiului împart multitudinea de reglementări referitoare la 
activitatea economică în 10 sectoare, sau domenii, după cum urmează: 1 
– înfiinţarea agenţilor economici; 2 – obţinerea de autorizaţii şi licenţe; 3 – 
angajarea de lucrători; 4 – înregistrarea drepturilor de proprietate; 5 – 
obţinerea 
de credite bancare; 6 – protejarea investitorilor; 7 – plata de taxe şi 
impozite; 8 
– efectuarea de operaţiuni de comerţ exterior; 9 – impunerea respectării 
clauzelor 
contractuale; 10 – desfiinţarea agenţilor economici (instituţia falimentului). 
Pentru fiecare din cele 10 domenii, experţii Băncii Mondiale au constituit 
baze de date care le permit să calculeze indicatori care măsoară “calitatea” 
reglementărilor din domeniul respectiv, cum ar fi: numărul de zile necesar 
pentru 
înfiinţarea unui agent economic (societate comercială), cheltuielile ce 
trebuie 
efectuate pentru înfiinţarea agentului economic, ş.a.m.d. Prin însumarea 
valorii 

indicatorilor calculaţi pentru toate cele 10 domenii de reglementări se 
stabileşte 
“valoarea” indicatorului calităţii cadrului normativ în care se desfăşoară 
activitatea economică în fiecare din cele 175 de state ale lumii cuprinse în 
studiu. 
În clasamentul construit pe baza valorii acestui indicator, la jumătatea 
anului 
2006, România ocupa locul 49 (din totalul de 175). Erau înaintea României 
ţări 
ca Georgia (locul 37), Namibia (42), Mongolia (45), Kuweit (46), sau 
Botswana 
(48). Erau după România ţări ca Slovenia (61), Ungaria (66), Polonia (75), 
Italia 
(82), China (93), India(143). 
Aceste cifre, respectiv, clasamentul întocmit de experţii Băncii Mondiale, 
trebuie privite cu toată circumspecţia. Este greu să acceptăm că în Namibia, 
ori în 
Botswana, calitatea cadrului normativ în care se desfăşoară activitatea 
agenţilor 
economici este superioară celei din ţări ca Italia, sau Polonia, sau China, sau 
India. De altfel, chiar autorii studiului atrag atenţia că există cel puţin alte 5 
domenii de reglementări pe care nu le-au luat în considerare până în 
prezent. Ele 
vor fi abordate şi luate în calcul în ediţiile viitoare ale studiului. Aceste 
domenii ar 
fi următoarele: 1 – serviciile de infrastructură; 2 – apărarea proprietăţii 
împotriva 
furtului; 3 – transparenţa achiziţiilor publice; 4 – condiţiile 
macroeconomice; 5 
– autoritatea instituţiilor. 
Calcularea corectă a impactului negativ pe care îl au reglementările 
în domeniul apărării proprietăţii, al achiziţiilor publice, al condiţiilor 
macroeconomice (inflaţia, povara datoriei externe,etc.), al autorităţii 
instituţiilor 
statului ar fi aşezat România mult mai spre coada clasamentului celor 175 
de 
state luate în studiu. 
Clasamentul “reformatorilor” a fost construit prin luarea în considerare a 
numărului de domenii în care s-au făcut îmbunătăţiri în perioada 1 ianuarie 
2005 
– 30 aprilie 2006 (România şi Georgia au îmbunătăţit reglementările în 6 din 
cele 
10 domenii, alte ţări în numai patru, sau trei domenii) şi prin îmbunătăţirea 
locului 
ocupat de state în clasamentul general faţă de cel avut în studiul anterior 
(Georgia 
a urcat 75 de locuri, de pa locul 112 pe locul 37; România a urcat 22 de 
locuri, 
de pe locul 71 pe locul 49). De aici titlurile de “campioni” şi “vicecampioni la 
reforme”, cu care mass-media din România au gratulat cele două state. 
Nu pot să închei înainte de a menţiona două întâmplări care ar trebui să 
ne îndemne la şi mai multă prudenţă în citirea clasamentelor experţilor 
Băncii 
Mondiale. La numai câteva zile de la publicarea acestor clasamente, 
agenţiile 
de ştiri ne-au adus la cunoştinţă că preşedintele Georgiei şi-a asmuţit 
justiţia sa 
“reformatoare” într-o razie în care au fost arestaţi toţi şefii partidelor 
politice 
din opoziţie. Aceleaşi agenţii de ştiri ne-au prezentat şi raportul Economic 
Freedom of the World (Libertatea Economică în Lume), realizat de faimosul 
Fraser Institute. Conform datelor furnizate de acest raport, din punct de 
vedere al 
libertăţilor economice, în anul 1985, România s-ar fi aflat pe locul 79, a 
coborât 
pe locul 84, în anul 1990, şi pe locul 95, în anul 2004! 

Iată de ce este bine să fim prudenţi şi să avem mei multe surse de 
informaţie, 
atunci când discutăm despre “campionii reformelor”! 
Bursa, 18.09.2006 

MUNCĂ ŞI CAPITAL 
Realităţile reprezentate de cei doi termeni din titlul acestui articol 
constituie 
pilonii fundamentali ai economiei moderne. Studiind atitudinea faţă de 
aceşti 
termeni a “formatorilor” de opinii şi politici economice, vom putea să 
înţelegem 
mai bine atât drumul parcurs de economia românească în ultimii 17 ani, cât 
şi adevăratele probleme cu care urmează să se confrunte această economie 
în 
procesul integrării ei în economia europeană. 
Unul dintre “formatorii” de opinie, domnul Adrian Vasilescu, consilier 
al guvernatorului Băncii Naţionale a României, scria, recent, că “munca în 
sine 
nu are valoare”. Ca să ne arate că ne-a pus în faţa adevărului absolut, 
domnul 
Vasilescu ne invită să răspundem la întrebarea: “Cui i-ar folosi câţiva munţi 
de 
produse, rod al unei munci îndârjite, dacă aceste produse nu-şi găsesc, pe 
piaţă, 
nevoi certe şi preţuri bune?”. Sigur, pentru cei cărora le plac mai mult 
cuvintele 
decât realităţile, întrebarea domnului consilier are un singur răspuns: 
nimănui. În 
realitate, oamenii nu muncesc de dragul muncii, nu produc de dragul 
producţiei. 
Prin muncă, oamenii realizează produse de care au nevoie, pe care doresc 
să le 
consume, direct, sau pe care doresc să le vândă, pentru a încasa bani cu 
care 
să cumpere produse pe care să le consume, ş.a.m.d. Pe piaţă, prin 
mecanismul 
legii cererii şi ofertei, produsele realizate cu aceeaşi cantitate de muncă pot 
avea 
preţuri diferite şi, deci, valori diferite. 
Asta nu înseamnă că munca nu are valoare, ci numai că aceeaşi cantitate 
de muncă poate avea valori diferite. Atât. 
La fel stau lucrurile şi cu capitalurile. Cui i-ar folosi câteva camioane 
pline cu dolari, parcate în curtea Băncii Naţionale a României? Ar produce 
acei 
bani vreo valoare, zăcând în camioane sigilate? Evident, nu ar produce nici 
o 
valoare. La fel cum nu ar produce nici o valoare Combinatul Siderurgic de la 
Galaţi, atâta timp cât porţile lui ar fi sigilate şi utilajele şi echipamentele n-
ar fi 
puse în mişcare de către muncitori. 
Mai mult chiar. Munca poate, singură, fără prezenţa capitalului, să 
producă valoare. Exemplu: un individ culege fructe din pădure pe care le 
vinde le 
piaţă, încasând o sumă de bani, o valoare. Capitalul singur, fără prezenţa 
muncii, 
nu poate produce nici un “gram” de valoare. În plus, nu există capital real – 
construcţii, echipamente, utilaje, etc. – la realizarea căruia să nu fi 
participat 
munca. În ştiinţa economică, dilema oului şi a găinii a fost demult şi 
definitiv 
rezolvată în favoarea găinii, a muncii. 

În ştiinţa economică, nu însă şi în politica economică românească 
postdecembristă. Aici, munca a fost devalorizată, dispreţuită şi batjocorită, 
în 
asemenea hal, încât cea mai mare parte a forţei de muncă a fost trimisă la 
pensie 
sau aruncată peste graniţe. 
În schimb, a fost ridicat în slăvi, fiind prezentat ca înger salvator al naţiunii, 
capitalul bănesc, dar numai cel de altă naţionalitate decât cea românească. 
“Infuzia” 
de capital bănesc străin a devenit obsesia politicii economice româneşti. 
Formatorii de opinie în domeniu au stabilit, mai întâi, că tot capitalul real 
românesc acumulat până în 1989 – construcţii, uzine, fabrici, utilaje, 
echipamente, 
etc. – reprezintă “mormane de fiare vechi”, care nu pot fi “revitalizate” 
decât 
printr-o masivă “infuzie” de capital bănesc străin. La început, românilor li s-
a 
spus că, prin această “infuzie”, fabricile vor fi modernizate şi 
retehnologizate, 
adică va creşte valoarea capitalului real utilizat în România. Până la urmă, 
infimele sume băneşti încasate de statul român prin înstrăinarea capitalului 
real 
au fost cheltuite pentru plata salariilor şi dobânzilor. “Infuzia” de capital 
bănesc 
străin s-a metamorfozat în fond de consum, evaporându-se complet. După 
ce 
au fost vândute pe nimic, cele mai multe “mormane de fiare vechi” au 
devenit 
foarte profitabile pentru noii lor proprietari. Altele, în loc să fie modernizate 
şi retehnologizate, au fost demolate şi vândute ca fier vechi şi materiale de 
construcţie. 
Devalorizarea şi dispreţuirea muncii s-a răzbunat în pierderea capitalului, 
prin distrugere şi înstrăinare. Sinteza celor două procese: aruncarea naţiunii 
române în prăpastia sărăciei. O naţiune care se pregăteşte să intre în hora 
surorilor 
ei europene după ce a fost adusă în situaţia de a avea: 6 milioane de 
pensionari; 
4 milioane de salariaţi; 3 milioane de dezrădăcinaţi; o datorie externă de 
aproape 
30 miliarde de euro; 80% din capitalul naţional trecut în proprietatea 
străinilor; 
corespunzător, 80% din PIB-ul anual transformat în profit pentru noii 
proprietari 
ai capitalului; 88% din tânăra generaţie gata să-şi părăsească ţara în cătarea 
unui 
loc mai propice pentru viaţa lor pământească. 
Bursa, 25.09.2006 

CALIFICATIVE ÎNŞELĂTOARE 
Într-un articol publicat, recent, şi intitulat <<România a intrat în clasa “A” 
– începe post-tranziţia>>, domnul Varujan Vosganian, preşedintele Comisiei 
de Buget-Finanţe a Senatului României, ne anunţă, triumfător, că agenţia 
Fitch 
Ratings apreciază că economia românească a devenit mai puţin riscantă 
pentru 
investitori, motiv pentru care ne-a săltat în clasament, de la calificativul 
“BBB” 
la cel de “A minus”. 
Agenţia Fitch Rating acordă economiilor naţionale de pe planetă note de 
la “D” (nu de la “C”, cum, eronat, spune domnul senator în articolul 
menţionat), 
care desemnează gradul cel mai mare de risc, pentru ţări destabilizate, 
aflate în 
conflict armat sau război civil, până la calificativul AAA – gradul cel mai mic 
de 
risc, în această categorie intrând, de regulă, economii naţionale ca cele din 
SUA, 
Marea Britanie, Germania, Canada, Elveţia, etc. Între cele două extreme 
există 
mai multe trepte – “DD”, “DDD”, “C”, “CC”, “CCC”, “B”, “BB”, “BBB”, “A”, 
“AA” – fiecare cu subtreptele “minus” şi “plus”. 
Domnul Vosganian este aşa de impresionat de calificativul acordat de 
agenţia Fitch, încât îşi încheie articolul scriind că intrarea noastră în clasa 
“A” 
ne arată că, în România, “cel puţin în ceea ce priveşte dimensiunea 
economică, 
tranziţia s-a încheiat”. 
Aş vrea să-l temperez puţin pe domnul preşedinte al comisiei senatoriale, 
amintindu-i că şeful său, domnul Călin Popescu Tăriceanu, a stabilit că, în 
România, tranziţia s-a încheiat acum aproape doi ani, odată cu investirea 
domniei 
sale în funcţia de prim-ministru. În toate “dimensiunile”, nu numai în cea 
“economică”. A se revedea discursul rostit cu acea ocazie de domnul 
Tăriceanu. 
Un al doilea motiv de temperare a reacţiilor noastre în faţa clasamentelor 
agenţiei Fitch poate fi şi acela că, în prima jumătate a deceniului trecut, 
economiile naţionale ale “tigrilor asiatici” intraseră, de mult, în clasa “A” a 
acestor clasamente. Ceea ce nu le-a ferit de criza financiară care s-a abătut 
asupra 
lor în a doua jumătate a acelui deceniu. Ungaria a intrat în clasa “A” încă din 
anul 
2001. Ceea ce nu a împiedicat-o să ajungă la o datorie externă de aproape 
70 de 
miliarde de euro şi la criza în care se află acum. 
Urmăresc, de mulţi ani, clasamentele întocmite de agenţia Fitch Ratings, 
ca şi cele elaborate de multe alte agenţii de specialitate în domeniu. Aceste 

clasamente sunt interesante şi utile. Atât pentru investitori, cât şi pentru 
analişti. 
Ele sunt foarte utile pentru investitorii şi analiştii prudenţi şi dăunătoare 
pentru 
neavizaţi. 
Utilitatea calificativelor acordate de Fitch Ratings este limitată atât de 
competenţa specialiştilor agenţiei, cât şi de calitatea informaţiilor pe care 
aceşti 
specialişti le primesc de la diferite state ale lumii. 
Personal, citesc cu multă circumspecţie astfel de clasamente, mai ales când 
se referă la economiile fostelor state comuniste. După opinia mea, 
specialiştii de 
la Fitch Ratings subestimează două particularităţi fundamentale ale multora 
dintre 
economiile acestor ţări: caracterul oligarhic al proprietăţii asupra 
capitalului, 
rezultat din aşa-zisa privatizare post-comunistă, şi gradul înalt de 
dependenţă 
al acestor economii faţă de capitalul străin speculativ. Mai devreme sau mai 
târziu, aceste particularităţi vor determina apariţia de crize financiare, cu 
grave 
consecinţe sociale. 
În cazul României, de exemplu, specialiştii de la Fitch Ratings, ne spune 
domnul senator Vosganian, ne-au acordat calificativul de “A-”, ca urmare a 
luării 
în considerare a următorilor trei factori: 1 – creşterea economică din ultimii 
ani, 
într-un ritm mediu anual de 5,7%, în perioada 2001-2005; 2 – volumul 
masiv de 
investiţii străine directe, care, în aceeaşi perioadă, ar fi fost de 4,7% din PIB; 
3 
– gradul de îndatorare relativ redus, sub 20% din PIB, la sfârşitul anului 
2005. 
La o privire mai atentă, observăm că toate cele 3 cifre menţionate de 
domnul senator sunt aşezate pe o temelie de … nisip. 
Creşterea anuală medie de 5,7% vine după ce, în 1999, coborâsem la 
nivelul anului 1980. Când copilului îi creşte al doilea dinte, spunem că 
numărul 
dinţilor a crescut într-un ritm de 100%. Mai departe: creşterea PIB-ului s-a 
realizat prin creşterea datoriei externe. În perioada 2001-2005, valoarea 
medie 
anuală a serviciului datoriei externe – ratele de rambursare a datoriei plus 
dobânda aferentă – a fost aproape egală cu creşterea anuală a PIB-ului. Ce 
am 
creat în plus, am dat la străini. 
Investiţiile străine directe sunt … pe hârtie. În baza unei prevederi legale 
aberante, sunt înregistrate ca investiţii străine directe toate tranzacţiile prin 
care 
străinii cumpără capital financiar (acţiuni) de la statul român. În urma 
acestor 
tranzacţii, valoarea capitalului real (investiţii directe) nu creşte cu nici un 
cent. 
Interesant de remarcat este faptul că acţiunile cumpărate de aceiaşi străini 
de la 
persoane fizice şi juridice private române nu sunt considerate investiţii 
străine 
directe, ci investiţii speculative. 
Între timp, datoria noastră externă, publică şi privată, a ajuns la aproape 
30 de miliarde de euro, iar deficitul contului curent la o valoare de 5 
miliarde de 
euro. Ne apropiem cu mare viteză de momentul în care vom produce mai 
mult 
pentru a acoperi serviciul datoriei externe decât pentru propriile noastre 
nevoi 
de consum şi investiţii. Ori, este foarte posibil ca, chiar mai devreme, atraşi 
de 
diverse alte oportunităţi, străinii să-şi retragă banii investiţi în valori 
mobiliare şi 

imobiliare, cursul de schimb şi preţurile să o ia razna, iar salariile şi pensiile 
să 
se înjumătăţească, din nou. Cum s-a mai întâmplat. Şi în America Latină. Şi 
în 
Asia de Sud-Est. 
Bursa, 02.10.2006 

COSTUL UNIRII 
Un profesor de contabilitate de la Universitatea din Chicago mi-a spus, 
într-o zi: “Mulţi oameni cred că rezultatele muncii unui contabil se bazează 
100% pe cifre. Greşesc. Rezultatele muncii unui adevărat contabil se 
bazează 
5% pe cifre şi 95% pe ideile sale.” Au trecut ani buni ca să înţeleg cât de 
mare 
dreptate avea profesorul american. Mi-am amintit de el, recent, citind 
dezbaterea 
iniţiată de ziarul “Cotidianul” – deschisă cu studiul intitulat “Câţi bani ne-ar 
costa unirea cu Basarabia?”. 
Rezultatul cifric final al studiului este acela că unirea cu Basarabia, în 
primii 5 ani de la “fuzionare”, ne-ar costa, nici mai mult, nici mai puţin decât 
35,47 miliarde de euro, adică jumătate din PIB-ul pe care l-a creat România 
în 
anul 2005. O cifră care sperie. 
Deşi calculele prin care s-a ajuns la acest rezultat par a fi aritmetic exacte, 
rezultatul lor este total eronat, în ciuda faptului că şi “cifrele” introduse în 
calcul 
par a fi exacte. Eroarea îşi are originea în ideile greşite care stau la baza 
întregii 
construcţii. 
Să mă explic. Cele 35,47 miliarde de euro se compun din: 836 milioane de 
euro – cheltuieli de suveranitate; 30,0 miliarde de euro – cheltuieli de 
convergenţă 
economică; 4,634 miliarde de euro – cheltuieli de compatibilizare. 
Să luăm fiecare capitol în parte. Cheltuielile de “suveranitate”, în sumă de 
836 milioane de euro, s-ar compune din: 532 milioane de euro – actuala 
datorie 
externă a Republicii Moldova; 298 milioane de euro – securizarea 
frontierelor; 6 
milioane de euro – înlocuirea leului moldovenesc cu cel românesc. Dacă 
ţinem 
seama că datoria externă a României este de 29 de miliarde de euro, 
rezultă 
că adăugarea celor 532 de milioane de euro ale Basarabiei ar determina nu 
o 
creştere, ci o reducere a datoriei externe pe cap de român. Acum, românii 
au o 
datorie de 1343 euro/ cap de locuitor (29.000:21,6). După unire, ei ar avea 
1143 
euro/ cap de locuitor (29.000+532):(21,6+4,22). 
Numai în luna august, 2006, în România, BNR a sporit masa monetară 
cu 2,9%, ceea ce, în valoare absolută, înseamnă 238 milioane de euro. Or, 
asta 
înseamnă inflaţie. N-ar fi decât spre binele nostru, al tuturor, dacă din 
aceşti 
bani, echivalentul a 6 milioane de euro ar fi folosiţi pentru înlocuirea leului 
moldovenesc cu cel românesc. 
170 
În ceea ce piveşte cheltuielile de securizare a frontierelor, în sumă de 298 
milioane de euro, este uşor de observat că lungimea graniţei de est a 
României 
după unire ar fi cam tot cât este şi acum. Oricum, rămân destui bani 
disponibili 
de la reducerea masei monetare, adică a principalei surse a inflaţiei. 
Iată, deci, că, la capitolul cheltuieli de suveranitate, “nota de plată” se 
reduce la zero. 
Capitolul următor, cheltuieli de convergenţă economică, de 30 de miliarde 
de euro, s-ar compune din: investiţii directe – 12 miliarde de euro şi 
cheltuieli 
bugetare – 18 miliarde de euro. Cum ajung “cotidienii” noştri la aceste 
cifre? 
Foarte simplu. Îl iau ca “punct de spijin” pe domnul profesor Daniel Dăianu 
care 
le-a spus că în economia modernă, în medie, trei unităţi de capital produc, 
anual, 
o unitate de PIB. Pentru ca PIB-ul pe cap de locuitor al Republicii Moldova 
să 
ajungă la cel al României, ar trebui ca valoarea PIB-ului total al Basarabiei să 
crească cu 4 milarde de euro, deci şi valoarea capitalului utilizat pe 
teritoriul 
basarabean ar trebui să crească cu 12 miliarde de euro. Aici, analiştii noştri 
fac 
o gravă eroare de concepţie. Investiţiile nu sunt costuri, tot aşa cum vara 
nu-i ca 
iarna. Noţiunea de cost defineşte renunţarea la o sumă de bani în schimbul 
unui 
bun, sau serviciu. Pentru a putea vorbi de costuri, ar trebui ca cineva – 
statul 
român, cetăţenii României – să renunţe la cele 12 miliarde de euro, adică să 
le plătească cuiva – românilor din Basarabia, Ucrainei, Rusiei, ONU, etc. – în 
schimbul unirii Basarabiei cu România. Or, nu despre asta este vorba. Cele 
12 
miliarde de euro reprezintă capital bănesc privat – care ar putea să provină 
de 
la statul român, de la cetăţenii României, ai Europei, ai lumii – care trebuie 
“investit”, adică transformat în capital real – uzine, fabrici, etc. – cu care să 
fie 
produse cele 4 miliarde de PIB. Cele 12 miliarde de euro capital real rămân 
tot în 
proprietatea celui care a avut capitalul bănesc de 12 miliarde. Acest 
proprietar nu 
suportă nici un “cost”, nu renunţă la nimic. Îşi schimbă numai forma de 
existenţă 
a capitalului aflat în proprietatea sa. 
Tăiem, deci, de pe “nota de plată” a unirii şi aceste 12 miliarde de euro. 
Următorul subcapitol este intitulat “cheltuieli de convergenţă bugetară” şi 
se ridică la suma de 18 miliarde de euro. S-a ajuns aici pornindu-se de la 
nivelul 
actual al cheltuielilor bugetare pe cap de locuitor în România şi Republica 
Moldova. În dreapta Prutului, aceste cheltuieli sunt egale cu suma de 972 
de 
euro, iar în partea stângă ele sunt de 118 euro. Aici, “cotidienii ” introduc o 
“şopârlă”. Pentru acoperirea diferenţei dintre 972 şi 118, deci pentru a 
aduce 
nivelul cheltuielilor bugetare ale basarabenilor la nivelul celor din România, 
ar 
trebui ca statul român, sau cetăţenii acestui stat, să scoată din pungă 3,58 
miliarde 
de euro anual, sau 18 miliarde de euro în cei cinci ani, cât ar dura “procesul 
de 
unificare”. 
Se pare că atunci când au făcut calculul pentru acest subcapitol, analiştii 
noştri au fost loviţi de o puternică amnezie. Păi, dacă domnul Dăianu are 
dreptate 

– şi eu spun că are – atunci când afirmă că trei unităţi de capital produc, 
anual, 
o unitate de PIB, atunci rezultă că cele 12 miliarde de euro de la 
subcapitolul 
precedent produc, anual, suplimentar, un PIB de 4 miliarde de euro, deci 20 
de 
miliarde, în cei 5 ani ai “procesului de unificare”. Suficient, după ce scădem 
profitul, pentru egalizarea veniturilor şi cheltuielilor bugetare ale Basarabiei 
şi 
României. Tăiem şi aceste 18 miliarde de euro. 
Mai rămâne capitolul al treilea, intitulat cheltuieli de compatibilizare, în 
valoare totală de 4,634 miliarde de euro, în care sunt incluse: 2,58 miliarde 
de 
euro, necesare pentru schimbarea ecartamentului de cale ferată din 
Basarabia; 
2,0 miliarde de euro pentru construcţia unei centrale electrice şi 54 de 
milioane 
de euro pentru aducerea gradului de dotare cu calculatoare a românilor din 
Basarabia la nivelul celor din România. 
Se observă, cu uşurinţă, că toate aceste cheltuieli de compatibilizare nu 
sunt costuri, ci investiţii, ca şi cele de la capitalul anterior. 
Concluzia este clară: unirea Basarabiei cu România nu “costă” nimic. În 
locul “costului”, care nu există, pe “nota de plată” a unirii trebuie înscris, cu 
litere de aur, sentimentul de imensă bucurie pe care acest eveniment l-ar 
putea 
provoca în sufletele milioanelor de români din dreapta şi din stânga 
Prutului, ca 
şi avantajele care ar rezulta din existenţa unui stat român puternic la 
graniţa de 
est a Uniunii Europene. 
Bursa, 09.10.2006 

DESPĂGUBIRI FĂRĂ DISCRIMINĂRI 
Mass-media româneşti s-au întrecut în a aduce la cunoştinţa clienţilor lor 
vestea că moştenitorii a doi dintre marii capitalişti ai României antebelice 
au fost 
despăgubiţi de statul român postdecembrist pentru capitalurile de care cei 
în cauză 
fuseseră deposedaţi de statul român condus de comunişti. Este vorba de 
Nicolae 
Malaxa şi Max Auschnit, proprietari, printre altele, ai cunoscutelor 
întreprinderi 
bucureştene “23 August”, rebotezată “FAUR S.A.” şi “Republica”, precum şi 
Combinatul Siderurgic Reşiţa. Am aflat, astfel, că moştenitorii lui Malaxa au 
primit despăgubiri în valoare de 308,6 milioane de euro, iar cei ai lui 
Auschnit de 
10,5 milioane de euro. Deocamdată, deoarece cererile de despăgubire sunt 
mult 
mai mari. 
Despăgubirile s-au acordat în conformitate cu prevederile Legii nr. 
247/2005. Prin această lege a fost creat “Fondul Proprietatea”, o societate 
de 
investiţii, al cărei capital este constituit din acţiuni la societăţile comerciale 
create 
prin legea 15/1990 – din fostele întreprinderi socialiste de stat. Cei ale căror 
capitaluri, sau alte bunuri, au fost naţionalizate de statul comunist şi, din 
diverse 
motive, nu mai pot primi acele bunuri în natură, primesc “titluri de 
despăgubire”, 
care urmează a fi schimbate pe “acţiuni” emise de Fond. 
Sincer, mă aşteptam ca evenimentul la care mă refer să genereze o 
avalanşă 
de intervenţii din partea politicienilor, analiştilor şi comentatorilor noştri. 
Din 
păcate, în afară de ştiri şi câteva interviuri, n-am putut remarca decât două 
luări 
de poziţie mai de substanţă. Este vorba de articolul “AVAS, la puşcărie!” 
publicat 
de ziarul Bursa, în ediţia sa din 6 octombrie a.c. şi de editorialul 
“Paradoxurile 
retrocedării” semnat de Ion Cristoiu în ediţia din 4 octombrie a.c. a 
cotidianului 
“Jurnalul Naţional”. 
Specialiştii de la “Bursa” constată, şocaţi, că în anii 2003 şi 2004, statul 
român, prin AVAS, a “privatizat”, adică a vândut cele trei mari uzine contra 
sumei 
de … 2,3 milioane de euro. Acum, în anul 2006, tot statul român, tot prin 
AVAS, 
acordă despăgubiri moştenitorilor lui Malaxa şi Auschnit, tot pentru cele 
trei 
uzine, în valoare de 319 milioane de euro. Negăsind nici o altă explicaţie 
logică 
pentru uriaşa diferenţă dintre cele două sume, cei doi semnatari ai 
articolului din 
„Bursa” ajung la concluzia că nu rămâne în picioare decât … şpaga, motiv 
pentru 
care cer aplicarea sentinţei din titlul articolului lor: AVAS, la puşcărie! 
Sentinţă cu care nu pot fi decât de acord. Cu două precizări, sau adăugiri. 
În primul rând, trebuie subliniat faptul că suma de 319 milioane de 
euro pretinsă de moştenitorii foştilor proprietari se referă la valoarea pe 
care 

cele trei uzine o aveau în anul 1948, la data raptului comunist, când 
capitalul în 
cauză a fost trecut, samavolnic, din proprietatea privată a familiilor Malaxa 
şi 
Auschnit în “proprietatea comună” a cetăţenilor României. Pe hârtie. În 
realitate, 
drepturile de proprietate n-au fost exercitate de cetăţenii României, ci de 
clica 
de nomenclaturişti comunişti instalată la conducerea statului român de 
tancurile 
sovietice. 
În anul 1990, la data raptului postdecembrist, când capitalul celor trei 
uzine a fost trecut din proprietatea comună a cetăţenilor României, în 
proprietatea 
privată a statului român, valoarea acestui capital era de peste un miliard de 
euro. 
Diferenţa provine din veniturile create de cele şase milioane de familii de 
români 
în perioada 1948-1989, investite în cele trei uzine. 
Paguba nu este de numai 316,8 milioane de euro, ci mult mai mare. 
La nivelul întregii economii naţionale, paguba, adică raportul între valoarea 
capitalului naţional “privatizat” prin legea 15/1990 şi preţul la care acest 
capital 
a fost vândut este uriaşă. Am dat peste 400 de miliarde de euro şi am luat 
14 
miliarde. Datele se găsesc în Anuarele Statistice ale României şi în 
rapoartele 
ARIS. 
În al doilea rând, vom trăi şi vom vedea … că AVAS-ul, cu sau fără şpagă, 
a acţionat conform legii. Şi atunci când a evaluat despăgubirile, şi atunci 
când a 
stabilit valoarea “de piaţă” a celor trei uzine la suma de 2,3 milioane de 
euro. Cu 
ajutorul legilor, al inflaţiei şi al administratorilor iresponsabili, cele trei uzine 
au 
fost “aduse” în situaţia de a nu mai produce, de a nu mai avea “valoare de 
piaţă”. 
Adevăraţii mari vinovaţi trebuie căutaţi în altă parte. Funcţionarii de la 
AVAS 
au acţionat ca simpli ciocli. Criminalii au grade mult mai înalte. Locurile lor 
de 
muncă trebuie căutate prin marile “palate” ale statului nostru 
postdecembrist: 
Palatul Cotroceni, Palatul Parlamentului, Palatul Victoria, Palatul BNR. 
Citând rapoarte confidenţiale ale Ambasadei Regatului Unit la Bucureşti, 
din perioada interbelică, domnul Cristoiu ne reaminteşte că Nicolae Malaxa 
şia 
clădit imensa avere prin “afaceri” nu tocmai curate făcute cu statul român, 
prin corupţie. La aflarea veştii despre despăgubirile primite de moştenitorii 
lui Malaxa, Ion Cristoiu se întreabă dacă mai are vreun rost să ne gândim la 
o 
eventuală confiscare a averilor acumulate “în stilul lui Malaxa” de către 
“rechinii 
postdecembrişti”. Cândva, moştenitorii lor vor pretinde despăgubiri. Vor 
avea 
un precedent. 
Aş vrea să-l asigur pe domnul Cristoiu, şi pe alţii ca el, că există o 
soluţie care elimină o astfel de perspectivă. Nu este neapărat necesar ca 
“rechinii” postdecembrişti să fie arestaţi şi să li se confişte averile obţinute 
prin 
“privatizare”. Există o soluţie mai “aristocratică”. Ea constă în redistribuire, 
prin 
sistemul de impozitare. Sistem care rămâne sub autoritatea statului român 
şi după 
integrarea în UE. Printr-un impozit progresiv pe avere, “rechinii” pot fi puşi 
să 
muncească, iar o parte din veniturile realizate de ei cu capitalul “privatizat” 
poate 

fi folosită pentru despăgubirea milioanelor de familii de români deposedate 
prin 
“privatizare”. 
Despăgubirea moştenitorilor lui Malaxa şi Auschnit este corectă şi 
necesară. La fel de corectă şi necesară este, însă, şi despăgubirea 
moştenitorilor 
milioanelor de Ion şi Gheorghe, care au muncit o jumătate de secol pentru 
a 
acumula avuţia “privatizată” de “rechinii” postdecembrişti. Despăgubiri da, 
dar 
fără discriminări. 
Bursa, 16.10.2006 

INVITAŢIE LA DECENŢĂ 
În articolul intitulat “Creşte bugetul. Să ne bucurăm?”, publicat în ediţia 
din 17 octombrie a.c. a ziarului “Evenimentul Zilei”, domnul Sorin Ioniţă 
scrie, 
negru pe alb: “Ei, uite că am ajuns şi aici: la 4000 de euro pe cap de locuitor 
ca 
PIB în 2007 …, intrăm şi noi în categoria ţărilor mediu dezvoltate, 
parcurgând, 
astfel în doar un deceniu şi ceva un drum pe care multe ţări din America 
Latină 
l-au făcut într-un secol”. Şi, mai departe: “PIB-ul în euro va fi de două ori 
mai 
mare decât în 2002-2003 şi triplu faţă de anii 1997-99, când începeau şi la 
noi 
reformele adevărate şi grele”. 
Domnul Sorin Ioniţă este director în Societatea Academică din România 
(SAR), o organizaţie nonguvernamentală care-şi propune, printre altele, “să 
contribuie la reconstrucţia socială, economică şi politică a României, după 
50 de 
ani de comunism”. L-am urmărit pe domnul “academician” participând la 
mai 
multe dezbateri televizate ca şi în multe intervenţii în presa scrisă. Domnul 
Ioniţă 
se lasă prezentat şi se auto-prezintă ca un “formator de opinie”, cu alte 
cuvinte 
ca un profesionist de înaltă calificare, care ştie multe, care a pătruns, adânc, 
în 
tainele ştiinţei, care înţelege legităţile acesteia şi poate, apoi, să le coboare, 
cu 
un limbaj adecvat, la nivelul de înţelegere al semenilor săi, mai puţin dotaţi, 
mai 
puţin informaţi. 
Este dreptul domnului Ioniţă, ca şi al tuturor colegilor săi, să vadă… 
dublu, sau chiar triplu. Dar dacă are acest drept, atunci are şi obligaţia să 
ţină 
numai pentru sine viziunile sale multiplicatoare. Livrate către semeni, 
aceste 
viziuni se transformă în instrumente de manipulare, care nu au permis de 
intrare, 
nici de şedere, în nici o instituţie care se vrea cât de cât serioasă, cu atât 
mai mult 
“academică”. 
Îl invit pe domnul Ioniţă, ca şi pe cei dispuşi să-l mai citească, sau să-l vadă 
pe sticla televizoarelor, să-şi facă timp şi să intre în sala de lectură a 
Academiei 
Române. Să parcurgă, cu puţină răbdare, datele înscrise în Anuarele 
Statistice ale 
României, ca şi în cele ale Uniunii Europene. 
Cei care îmi vor urma sfatul vor vedea cu ochii lor, negru pe alb, că, 
în anul 2003, PIB-ul României în echivalent euro actual era egal cu suma de 
84,3 miliarde, în timp ce PIB-ul la care se referă domnul Ioniţă pentru 2007 
va fi egal cu suma de 108,3 miliarde euro. Ce matematică o fi folosit 
domnul 

“academician” ca să afle că 108,3 împărţit la 84,3 dă cifra 2? Bănuim că 
aceeaşi 
matematică “originală” pe care a folosit-o şi atunci când a calculat că PIB-ul 
României în anul 2007 va fi triplul celui realizat în 1997, egal cu echivalentul 
a 75,1 miliarde euro. Cu matematica utilizată de noi, muritorii de rând, 
108,3 
împărţit la 75,1 nu dă, în ruptul capului, cifra 3. Dă 1,4. Atât. Îmi permit să 
sesizez, pe această cale, Academia României, căreia îi propun să ia în 
discuţie 
“invenţia” matematică a domnului Sorin Ioniţă şi să analizeze dacă nu este 
cazul 
ca autorul acestei invenţii să fie promovat în rândurile “nemuritorilor”. 
Mai am, cel puţin, încă un argument în susţinerea propunerii mele. Domnul 
Ioniţă ne spune că, ajungând să producem 4000 de euro pe cap de locuitor 
“ca 
PIB”, intrăm şi noi în categoria ţărilor mediu dezvoltate. O concluzie bazată 
pe 
aceeaşi ciudăţenie matematică. Ţările mediu dezvoltate produc în jur de 
20.000 
de euro pe cap de locuitor (Spania – 20.000; Italia – 23.000). Tot o 
matematică 
inaccesibilă nouă poate explica egalitatea dintre 4.000 şi 20.000. 
Dincolo de cifrele şi expresiile triumfaliste ale domnului Ioniţă se ascunde 
adevărul că “reformele adevărate şi grele” adoptate în economia 
românească după 
1989 nu ne-au apropiat, ci ne-au îndepărtat cu multe decenii de “ţările 
mediu 
dezvoltate”. Noi producem acum, în 2006, aproape tot atât cât produceam 
în 
1989, în timp ce “ţările mediu dezvoltate” produc, în multe cazuri, aproape 
dublu 
faţă de cât produceau în 1989. Pentru a relua şi a accelera procesul de 
reducere a 
decalajelor care ne despart de aceste ţări trebuie să renunţăm la 
“reformele grele” 
şi să aplicăm o politică economică serioasă, cu adevărat folositoare naţiunii 
române. 
Bursa, 23.10.2006 

CREŞTERE ECONOMICĂ MALIGNĂ 
În data de 19 octombrie a.c., domnul Varujan Vosganian, Preşedintele 
Comisiei buget-finanţe-bănci din Senatul României ne-a adus la cunoştinţă 
că 
“potrivit rezultatelor financiare de care dispunem, creşterea economică din 
acest 
an ar putea trece de 8%, ceea ce ar însemna un nivel record al acestui 
indicator 
de la Revoluţie încoace”. 
Înainte de toate, se impune precizarea că “potrivit” datelor furnizate de 
Institutul Naţional de Statistică, în anul 2004, creşterea economică a fost de 
8,3%. 
De aici rezultă că, pentru a înregistra un nivel record “de la Revoluţie 
încoace”, 
creşterea anului 2006 ar trebui să treacă nu de 8%, ci de 8,3%. 
Problema de fond pe care o ridică declaraţia domnului senator Vosganian 
este aceea că, deşi în ultimii 6 ani PIB-ul nostru a crescut continuu, această 
creştere nu s-a reflectat, în mod corespunzător, în creşterea veniturilor 
majorităţii 
cetăţenilor ţării. Dimpotrivă, creşterea noastră economică se realizează prin 
punerea în pericol a veniturilor populaţiei. Este o creştere malignă, 
bolnăvicioasă, 
care pune în primejdie sănătatea sistemului productiv al ţării. Nu este o 
creştere 
bazată pe o “nutriţie” naturală, ci una bazată pe “droguri”. Nu este o 
creştere 
bazată pe investiţii, pe sporirea cantitativă şi calitativă a capitalului real şi a 
forţei 
de muncă, ci una bazată pe sporirea consumului alimentat nu cu venituri 
interne, 
ci cu împrumuturi externe. 
Chiar şi cu o creştere de 8%, PIB-ul realizat de România în acest an este 
aproape egal cu cel realizat de aceeaşi ţară în anul 1989. Diferenţa este 
aceea că, 
în anul 1989, datoria noastră externă era egală cu zero, în timp ce, în anul 
2006, 
ea depăşeşte 29 de miliarde de euro, ceea ce înseamnă aproape o treime 
din PIB. 
Ritmul de creştere al datoriei externe este mult mai accelerat decât cel al 
PIB-ului. 
În acest an, deficitul de cont curent va creşte nu cu 8%, ci cu peste 40%, în 
timp 
ce datoria externă va creşte cu aproape 20% faţă de anul 2005. Plăţile 
efectuate 
de statul român şi de cetăţenii români în contul datoriei externe – 
rambursări de 
credite plus dobânzi – sunt aproape egale cu sporul de PIB obţinut de la un 
an la 
altul. Producem mai mult, dar rămânem la fel de săraci. 
Răul este mult mai profund. Plusurile de PIB din ultimii ani reprezintă 
ultimele picături stoarse din capitalul acumulat de români până în anul 
1989. 
Începând cu anul 1990, până în anul 1999, PIB-ul României a scăzut, 
ajungând, 

în 1999, la sub 70% faţă de cel realizat în anul 1989. Această scădere 
dramatică 
a valorii producţiei naţionale, nemaiîntâlnită în condiţii de pace, îşi are 
cauza 
în “reformă”, în împingerea unităţilor economice în stare de faliment, de 
“găuri 
negre”, astfel încât să poată fi “privatizate”, adică vândute la preţuri de 
sute de 
ori sub valoarea lor reală. 
După “privatizare”, fostele societăţi comerciale de stat – cele care n-au 
fost demolate şi valorificate ca materiale de construcţii – au “înviat”, 
începând 
să realizeze profituri, fără ca în ele să se investească mai mult decât fondul 
de 
amortizare. Pur şi simplu, au început să fie utilizate la capacitate. La 
capacitatea 
pentru care fuseseră create înainte de 1990. 
În întreaga perioadă 1990-2005, investiţiile cu adevărat “directe” efectuate 
în România nu au reprezentat, în nici un an, mai mult de 15% din valoarea 
PIBului. 
Cu astfel de investiţii, n-am realizat decât “reproducţia simplă” a capitalului, 
adică menţinerea valorii acestuia, prin mecanismul amortizării. Dovada o 
reprezintă faptul că valoarea PIB-ului în anul 2005 a egalat-o pe aceea din 
anul 
1989. Ceea ce înseamnă că şi valoarea capitalului în anul 2005 era egală cu 
aceea 
din anul 1989. Sunt numeroase întreprinderi în care, după “privatizare”, nu 
s-a 
mai investit nimic. În curând, după ce vor fi complet stoarse, complet uzate 
fizic 
şi moral, ele vor fi închise şi vândute ca fier vechi. 
Pentru a spera că, cel puţin, actuala generaţie de tineri români va avea 
şansa să cunoască un nivel de trai apropiat de cel al fraţilor lor europeni, 
avem 
nevoie de un ritm de creştere de 8-10% pe an. Plus alte două condiţii. Prima 
o 
reprezintă stoparea imediată a creşterii datoriei externe. Şi publice şi 
private. A 
doua condiţie o reprezintă dublarea ratei de economisire şi de investiţii, 
astfel 
încât aceasta să ajungă în apropiere de 30%. Procent practicat de toate 
ţările 
care şi-au propus – şi au reuşit – să reducă decalajele faţă de cele 
dezvoltate din 
punct de vedere economic. Din nefericire, ne va fi foarte greu să realizăm 
această 
condiţie în situaţia în care profiturile reprezintă 80% din PIB, iar 80% din 
acestea 
intra în buzunarele străinilor. Cum putem să economisim şi să investim o 
treime 
din PIB-ul pe care îl producem, dacă celelalte două treimi nu ne mai 
aparţin? Voi 
încerca să răspund la această întrebare într-un articol viitor. 
Bursa, 30.10.2006 

STATUL ŞI AFACERILE 
Domnul Bogdan Popescu, vicepremier al Guvernului României, nea 
anunţat, recent, hotărârea domniei sale de a propune înfiinţarea unei noi 
componente în stufoasa structură organizatorică a executivului român. Este 
vorba de Agenţia pentru Mediul de Afaceri, unitate care s-ar adăuga la 
celelalte 
aproape o sută de agenţii, autorităţi, inspectorate şi institute aflate în 
subordinea 
Guvernului sau a şefului acestuia. Noua agenţie, ne spune domnul ministru 
de 
stat, “va îngloba şi reconfigura Agenţia pentru Întreprinderi Mici şi Mijlocii, 
Agenţia pentru Investiţii Străine şi Direcţia pentru Mediul de Afaceri din 
cadrul 
Secretariatului General al Guvernului”. 
Propunerea domnului vicepremier repune în discuţie problema mai veche 
a rolului statului în societate, în general, şi în economie, în special. 
Raţiunea de a fi a statului este aceea de a apăra libertăţile individuale ale 
cetăţenilor săi. În acest sens, statul este împuternicit de cetăţeni să adopte 
legi şi 
norme care să permită fiecăruia să acţioneze în deplină libertate în orice 
domeniu 
al vieţii, cu condiţia de a nu leza aceeaşi libertate de acţiune a celorlalţi. 
La fel şi în domeniul economic, cel producător de bunuri şi servicii 
destinate satisfacerii nevoilor de consum ale oamenilor. Statul democratic 
nu 
este creat şi nu există pentru a desfăşura activitate economică, 
producătoare de 
bunuri şi servicii. În societatea democratică, activitatea economică este 
reţinută 
de cetăţeni. Nu este delegată statului. Statul democratic şi face simţită 
prezenţa 
în activitatea economică numai prin legi şi norme care să asigure 
desfăşurarea 
acestei activităţi de către cetăţeni în deplină libertate, fără să fie 
împiedicaţi, întro 
formă sau alta, fără să fie furaţi şi înşelaţi de grupuri de cetăţeni, mai mici, 
sau 
mai mari, mai organizate, sau mai puţin organizate. 
În mod excepţional, atunci când statul nu şi-a îndeplinit rolul şi, din această 
cauză, cetăţenii au fost păgubiţi, într-un fel sau altul, statul democratic 
trebuie să 
intervină în procesul de distribuire şi redistribuire a avuţiei şi a veniturilor, 
pentru 
a restabili drepturile celor lezaţi de agresiunea statului sau a unor “grupuri 
de 
interese”, mai mult sau mai puţin mafiotizate. 
În statul democratic există un cod rutier şi o poliţie rutieră, care asigură 
respectarea de către cetăţeni a prevederilor codului. Există un cod fiscal şi o 
poliţie fiscală. La fel, ar trebui să existe un cod economic, care să cuprindă 
norme 

simple şi clare pentru desfăşurarea activităţii tuturor operatorilor 
economici, şi 
o poliţie economică cu rolul de a veghea la respectarea prevederilor codului 
economic. Atât şi nimic mai mult. 
Avem un minister al economiei care, în loc să acţioneze ca o adevărată 
poliţie economică, în serviciul cetăţenilor, se ocupă cu administrarea şi 
“vânzarea” 
capitalului furat de statul român de la cetăţenii săi, în serviciul 
guvernanţilor. 
La fel şi AVAS-ul. La fel şi puzderia de agenţii şi autorităţi din subordinea 
guvernului, care nu fac altceva decât să devoreze hălci zdravene din bugetul 
de 
stat, să dea avize, acorduri şi facilităţi discriminatorii, să alimenteze 
corupţia şi 
degradarea moralei sociale. 
Statul democratic nu îşi exprimă democratismul transformându-se în stat 
asistenţial, acordând subvenţii cetăţenilor leneşi, care nu vor să muncească, 
nici 
acordând facilităţi şi fonduri nerambursabile investitorilor “deştepţi”, cei 
care se 
îmbogăţesc prin “afaceri” cu statul. Statul este democratic dacă şi numai 
dacă îi 
apără pe cei cinstiţi, în mod natural, majoritari, de agresiunile celor 
necinstiţi, în 
mod natural, minoritari. 
Conform Dicţionarului Explicativ al Limbii Române, cuvântul “afacere” 
defineşte o “tranzacţie financiară, comercială sau industrială, bazată, de 
obicei, 
pe speculă, sau pe speculaţii”. De ce statul român ar trebui să-i asiste pe 
“oamenii 
de afaceri”, adică pe cei care se ocupă cu tranzacţii bazate pe speculă, sau 
pe 
speculaţii? Avem burse în care se pot desfăşura, într-un cadru reglementat, 
astfel 
de “tranzacţii”. Avem o Comisie Naţională a Valorilor Mobiliare (CNVM) 
care 
supraveghează bursele. În plus, avem şi o Asociaţie a Oamenilor de Afaceri 
din 
România (AOAR) destul de matură, astăzi, ca să-şi poată “promova” 
interesele 
membrilor săi. Statul român are altceva de făcut. Nu afaceri. 
Bursa, 06.11.2006 

CIUDĂŢENII BUGETARE 
Şi premierul şi ministrul finanţelor au ţinut să ne asigure, zilele trecute, 
că, deşi la finalul primelor zece luni ale anului bugetul consolidat al statului 
înregistrează un excedent, până la sfârşitul anului vom îndeplini sarcina 
asumată 
acum câteva luni, aceea de a încheia exerciţiul bugetar pe 2006 cu un 
deficit de 
2,5% “din PIB”. 
Am folosit ghilimelele, în fraza anterioară, pentru a scoate în evidenţă 
o ciudăţenie a limbajului folosit de politicienii noştri în descrierea 
realităţilor 
bugetare. Studenţii economişti învaţă, încă de la primele contacte cu 
disciplinele 
ştiinţifice financiare, că excedentul bugetar este diferenţa dintre veniturile 
bugetului, mai mari, şi cheltuielile bugetului, mai mici. Invers, deficitul 
bugetar 
este diferenţa dintre cheltuieli, mai mari, şi venituri, mai mici. Atât 
excedentul, 
cât şi deficitul pot fi exprimate atât în valori monetare – lei, euro, dolari – 
cât 
şi procentual, ca raport între valoarea excedentului şi aceea a cheltuielilor, 
respectiv ca raport între valoarea deficitului şi aceea a veniturilor. Raţiunea 
de 
a fi a indicatorilor economici “excedent” şi “deficit” este aceea de a ne ajuta 
să 
cunoaştem cât de bine sau cât de rău şi-a îndeplinit atribuţiile 
administratorul 
bugetului, adică ministerul finanţelor publice. Cu cât excedentul este mai 
mare, 
cu atât este mai bine. Cu cât deficitul este mai mare, cu atât mai rău. 
Deoarece în ultimii 16 ani cei care au fost instalaţi la conducerea finanţelor 
noastre publice au administrat de asemenea manieră bugetul consolidat al 
statului 
încât au obţinut numai deficite, au găsit soluţia, ca şi ceilalţi colegi ai lor, să 
“reformeze” modul de calcul şi de prezentare a indicatorilor economici, aici 
al 
deficitelor bugetare. 
Aşa au ajuns ca, în loc să calculeze deficitul prin raportarea acestuia la 
veniturile bugetare, ei raportează deficitul la PIB. La nivelul anului 2006, de 
exemplu, valoarea PIB-ului este estimată la circa 108,3 miliarde de euro, 
acea a 
veniturilor bugetare la suma de 34,0 miliarde de euro, iar a cheltuielilor 
bugetare 
la suma de 36,7 miliarde de euro. În valoare absolută, deficitul este egal cu 
suma 
de 2,7 miliarde euro – diferenţa între cheltuieli şi venituri. Procentual, 
deficitul 
corect se calculează ca raport între valoarea deficitului (2,7 miliarde euro) şi 
valoarea veniturilor (34,0 miliarde euro) şi este egal cu 7,9%. Calculând, aşa 
cum 
face domnul ministru Vlădescu, deficitul, ca raport între valoarea deficitului 
(2,7) 

şi valoarea PIB-ului (108,3), atunci nu mai avem un deficit de 7,9%, ci unul 
de 
2,5% “din PIB”. Una este ca cetăţenii să afle că deficitul bugetar este de 
numai 
două procente şi ceva şi alta este să afle că el este aproape de zece 
procente. 
Iată ce înseamnă să faci “reformă”! 
Nu este singura ciudăţenie legată de bugetul consolidat al statului nostru 
pe 
anul în curs. Până la sfârşitul lunii octombrie a.c., în acest buget se 
înregistrează 
venituri egale cu suma de 21,7 miliarde euro şi cheltuieli egale cu suma de 
20,1 
miliarde euro. Avem, deci, un excedent de 1,6 miliarde euro. Exprimat 
procentual, 
excedentul este de 7,96% (1,6:20,1x100). Deşi nu ne spune suma exactă, 
domnul 
ministru ne precizează că şi luna octombrie s-a încheiat cu excedent. Dacă 
aşa 
stau lucrurile, pentru a se ajunge de la excedentul de 1,6 miliarde de euro, 
la 
un deficit de 2,7 miliarde euro, înseamnă că, în lunile noiembrie şi 
decembrie, 
trebuie să cheltuim, în medie, 7,3 miliarde de euro pe lună. Faţă de 2,2 
miliarde 
euro, cât am cheltuit, lunar, în medie, în perioada ianuarie-octombrie a.c. 
De 3,3 
ori mai mult. 
Oare în ultimele două luni ale acestui an salariile bugetarilor vor fi de 3,3 
ori mai mari decât în primele zece luni? Imposibil. La fel şi pensiile. Vor 
primi 
salariaţii bugetari câte trei calculatoare, în loc de unul, câte trei birouri? 
Greu de 
crezut! Vor primi cetăţenii ţării mai multe servicii gratuite de la stat? De 3,3 
ori 
mai multe medicamente compensate? Cu siguranţă, nu. Cele peste 10 
miliarde 
suplimentare, obţinute prin creşterea datoriei publice, nu vor ajunge în 
casele 
cetăţenilor, ci în buzunarele guvernanţilor. 
Există două capitole în structura cheltuielilor bugetului consolidat al 
statului care înghit bani în cantităţi nelimitate, fără să aibă vreo legătură cu 
bunăstarea cetăţenilor. Este vorba de banii cheltuiţi pentru “dotarea” 
autorităţilor 
statului (vezi sutele de Logan-uri care zac nefolosite în faţa secţiilor de 
poliţie) 
şi pentru “lucrările” de reparaţii ale străzilor şi şoselelor – betoane, 
asfalturi, 
borduri, etc. (vezi străzile sparte de-a lungul şi de-a latul Capitalei). Aici vor 
poposi cele 10 miliarde de euro. Aceste cheltuieli nu sunt făcute de dragul 
deficitului, sau al risipei, ci de dragul … şpăgii. La “dotări” şi “lucrări”, banii 
bugetari se împart, pe şest, între costuri şi comisioane. Spre deosebire de 
salarii 
şi pensii, mai puţin receptive la mită. 
Din nefericire, rezultanta ciudăţeniilor bugetare este aceea că deficitul de 
2,7 miliarde de euro va spori datoria statului, diminuând, astfel, cantitatea 
şi 
calitatea serviciilor publice pe care statul român ar putea să le ofere 
cetăţenilor 
săi. 
Bursa, 13.11.2006 
185 
DECEBAL ANTE PORTAS 
După oficializarea aderării României la Uniunea Europeană, la data de 
1 ianuarie 2007, mass media româneşti se întrec în a ne atrage atenţia 
asupra 
marilor “probleme” cu care vom fi confruntaţi în procesul “integrării” 
noastre 
în familia europeană. Se insistă, îndeosebi, asupra lipsei de competitivitate 
a 
operatorilor noştri economici, din care cauză mulţi ar urma să-şi închidă 
porţile, 
şi asupra dificultăţilor pe care le vor întâmpina românii în ocuparea de 
locuri de 
muncă în afara statului lor, adică pe teritoriul altor state ale Uniunii. 
În ce priveşte competitivitatea mărfurilor produse de operatorii economici 
din România, aş vrea să amintesc faptul că, în prezent, în anul 2006, aceşti 
operatori exportă mărfuri în valoare de aproape 20 miliarde de euro, de 
două ori 
mai mult decât în 1989. Două treimi din aceste exporturi îşi găsesc 
cumpărători 
în ţările Uniunii Europene, de patru ori mai mult decât în 1989. Din 1989 
până 
în prezent, exigenţele cumpărătorilor exporturilor româneşti nu au scăzut, 
ci au 
crescut. La fel şi concurenţa pe piaţa europeană. Este cât se poate de 
limpede: 
competitivitatea mărfurilor româneşti pe această piaţă nu a scăzut, ci a 
crescut. 
De ce ar scădea, brusc, după 1 ianuarie 2007? 
La fel de nejustificate mi se par şi văicărelile referitoare la “restricţiile” cu 
care se vor confrunta românii în găsirea unui loc de muncă în alte state 
europene. 
În ultimii ani, aproape 3 milioane de români şi-au găsit loc de muncă în 
aceste 
state, în ciuda unor “restricţii” mult mai dure decât cele ce vor opera după 
1 
ianuarie 2007. 
Altele sunt adevăratele “probleme” cu care românii se prezintă la porţile 
Europei. În plan economic, desluşesc trei uriaşe pietre de moară care ne vor 
face 
foarte anevoios drumul integrării. Ele privesc toţi cei trei factori de 
producţie: 
capitalul, forţa de muncă şi resursele naturale ale ţării. 
Capitalul real, deci capacităţile de producţie cu care sunt realizate mărfurile 
exportate de România în celelalte state ale Uniunii Europene, în valoare de 
12- 
13 miliarde de euro pe an, este un capital învechit, îmbătrânit, uzat din 
punct de 
vedere fizic şi moral. Acest capital a fost acumulat şi pus în funcţiune 
înainte de 
1990. Cea mai importantă componentă a lui – utilaje, echipamente, 
instalaţii, 
etc. – are o durată de funcţionare normală (şi legală) mai mică de 15 ani. 
Deci, 
chiar dacă, fizic, mai funcţionează, astăzi, în anul 2006, acest capital este 
uzat 

complet din punct de vedere moral. În următorii ani, exploatarea lui va 
deveni 
tot mai nerentabilă. După ce vor fi stoarse complet, multe fabrici şi uzine, 
care 
au făcut obiectul “privatizărilor de succes”, vor fi închise, demolate şi 
vândute ca 
materiale de construcţie. 
Dacă statul român va continua actuala sa politică economică, nu există 
nici o şansă să putem obţine o sporire masivă a economiilor şi investiţiilor, 
care 
să înlocuiască şi să sporească avuţia productivă autohtonă, capitalul 
naţional. Cât 
timp 80% din capital se află în proprietate străină iar 80% din PIB se 
transformă 
în profit, care, firesc, intră şi el în proprietate străină, este greu de sperat că 
România va mai deveni, vreodată, dacă nu Grădina Maicii Domnului, cel 
puţin 
un stat european, în care să se poată trăi decent. 
În cei 17 ani de „reformă”, forţa noastră de muncă a urmat soarta 
capitalului. 
S-a devalorizat, s-a subţiat, a îmbătrânit. Avem peste 6 milioane de 
pensionari, 
aproape dublu faţă de 1989. Avem 3 milioane de români care lucrează în 
afara 
graniţelor ţării. Au plecat cei mai tineri şi cei mai calificaţi. Mai avem patru 
milioane şi ceva de salariaţi, adică jumătate din cât aveam în 1989. 
Tânăra generaţie de români este educată în cultul descurcărelii şi al 
şpăgii. Creşte cu visul părăsirii ţării, în căutarea unui mediu mai prielnic 
vieţii 
sale. Schimbarea radicală a acestei mentalităţi nu poate fi generată decât 
prin 
schimbarea prealabilă, la fel de radicală, a relaţiilor de proprietate, a 
modului de 
însuşire a avuţiei, în prezent complet nefavorabil marii majorităţi a 
cetăţenilor 
statului român. 
Resursele naturale ale României sunt trecute, sau sunt în curs de a fi 
trecute, în proprietatea străinilor. Având caracter de monopol, exploatarea 
acestor resurse se realizează, implacabil, cu practicarea de preţuri arbitrare, 
care 
erodează, continuu, puterea de cumpărare a veniturilor aceleiaşi mari 
majorităţi 
a cetăţenilor ţării. 
Iată, în opinia mea, adevăratele mari probleme cu care se confruntă urmaşii 
lui Decebal în faţa porţilor noii Rome – Uniunea Europeană. Noua Romă şi-a 
deschis porţile pentru români, le va face şi daruri, dar bunăstarea şi 
demnitatea 
trebuie să şi le câştige singuri. 
Bursa, 20.11.2006 

ECONOMIA CIOCOIASCĂ 
Îmi aduc bine aminte că, în cursul anului 1989, ziarele americane îşi 
anunţau cititorii lor, cu titluri de-o şchioapă, că, în urma revoluţiilor, mai 
mult sau 
mai puţin catifelate, în toate ţările fostului bloc comunist urma să fie 
construite 
societăţi noi, democratice, bazate pe economii de piaţă liberă (free market 
economies). Principalele caracteristici ale unor astfel de economii, explicau 
ziarele menţionate, ar fi fost acelea că avuţia productivă a societăţii, 
capitalul, 
se află nu în proprietatea statului ci în proprietatea privată a cetăţenilor, 
care 
dispun, în deplină libertate, de avuţia lor, statului revenindu-i numai rolul 
de a 
da legi care să asigure libera concurenţă între agenţii economici. Într-o 
astfel de 
economie, se îmbogăţesc cei care inovează, care aduc pe piaţă produse noi, 
sau 
produc mai ieftin decât ceilalţi concurenţi. 
Iată că astăzi, în anul 2006, după aproape 17 ani de “reformă”, în România 
funcţionează o economie care este orice numai nu “free market economy”. 
Au 
fost şi sunt folosite tot felul de epitete pentru caracterizarea originalei 
economii 
construite în România postdecembristă: economie socială de piaţă, 
economie 
funcţională de piaţă, economie oligarhică, economie mafiotizată. Primele 
două 
epitete sunt destul de ambigue, ultimele ceva mai apropiate de realitate. 
Este 
imposibil să negăm prezenţa mafiilor, a grupurilor organizate pentru 
însuşirea de 
avuţie prin eludarea legii. Este la fel de greu să negăm gradul înalt de 
oligarhizare, 
de concentrare a capitalului în proprietatea unui procent minuscul din 
numărul 
total al cetăţenilor ţării. 
Oligarhi şi mafioţi mai există şi la alţii. Şi în ţări mai apropiate nouă, şi în 
ţări mai îndepărtate. 
Mie mi se pare că trăsătura specifică şi cea mai accentuată a actualei 
economii româneşti este ciocoismul. 
Cuvântul “ciocoi”, greu dacă nu imposibil de tradus în alte limbi, defineşte, 
la români, persoana care, fiind angajată, ca slugă, pentru a veghea şi a 
administra 
averea stăpânului, se îmbogăţeşte înşelându-şi stăpânul şi furându-i 
acestuia 
averea. Ciocoiul nu munceşte, nu creează avuţie. Prin viclenie şi şiretenie, el 
câştigă, într-un fel sau altul, încrederea stăpânului şi accede, astfel, la 
poziţia de 
administrator al avuţiei creată de stăpân, pe care şi-o însuşeşte, apoi, prin 
hoţie 
şi înşelăciune. Devenind bogat, material, el nu capătă, însă, niciodată, 
mentalităţi 
aristocratice, proprii celor care s-au îmbogăţit cu respectarea legilor şi a 
bunelor 

moravuri. Ciocoiul rămâne o slugă hoaţă, neruşinată, arogantă, prost-
crescută. 
Aşa îşi educă şi copii şi nepoţii. 
După ce şi-au trădat şi omorât stăpânul dictator comunist, slugile 
securisto-nomenclaturiste s-au declarat, imediat, slugi loiale ale noului 
stăpân 
scos la lumină de revolta anticomunistă din decembrie 1989, adică poporul 
român. Minţindu-şi noul stăpân cu televizorul şi celelalte mass media, pe 
care 
le-au subordonat complet şi definitiv, fostele slugi comuniste s-au 
metamorfozat 
în stat de drept şi au jurat faţă de naţiune să-i administreze toate cele, 
inclusiv 
întreaga avuţie productivă acumulată de aceasta de-a lungul istoriei sale. 
Puşi pe treabă, administratorii ciocoi au adoptat în grabă legea prin 
care fostele întreprinderi socialiste de stat au fost „reorganizate” ca 
„societăţi 
comerciale” şi „regii autonome”. Au „băgat” la televizor că, deocamdată, 
cetăţenii, adică stăpânii, vor primi în proprietate privată 30% din „întreaga 
avuţie 
naţională”, lăsând să se înţeleagă că restul îl vor primi ulterior. 
Mişeleşte, în legea amintită au prevăzut că procentul de 30% se aplică 
numai 
la capitalul inclus în patrimoniul societăţilor comerciale, nu şi în cel al 
regiilor 
autonome. Au lăsat la latitudinea guvernului să hotărască ce 
„reorganizează” 
ca societăţi comerciale şi regii autonome. Guvernul a „reorganizat” în aşa 
fel 
încât 48% din capitalul naţional a ajuns în societăţi comerciale şi 52% în 
regii 
autonome. Procentul de 30% s-a aplicat la 48%, astfel că „stăpânul” a 
primit, pe 
hârtie, 14% din ceea ce era al lui. Prin marea manipulare numită 
„cuponiadă”, 
administratorii ciocoi au „organizat” schimbul de cupoane în acţiuni în aşa 
fel 
încât, în final, cetăţenii au primit în proprietate privată mai puţin de 5% din 
ceea 
ce era al lor. Restul de 95% a trecut în proprietatea „privată” a statului. A 
statului 
constituit din fostele slugi securisto-nomenclaturiste. 
Slugile au descoperit că averea cu care s-au trezit în braţe era prea mare 
pentru a şi-o trece pur şi simplu în proprietate privată, proprie. Au început 
să 
„privatizeze” capitalul aflat în proprietatea „privată” a statului român, adică 
să 
vândă acest capital străinilor la preţuri de zeci şi sute de ori sub valoare. S-
au 
ales şi ei cu firimiturile. Cu comisioanele. Suficiente pentru a-i face 
milionari, 
sau chiar miliardari. În dolari, apoi în euro. 
Nu s-au mulţumit să se îmbogăţească vânzând, în pierdere, averea 
stăpânului, contra „comisioane”. Au învăţat să se îmbogăţească şi 
cumpărând 
bunuri, pentru acelaşi stăpân, din banii bugetului, tot în pierdere. Şi tot 
contra 
„comisioane”. Mai recent, au descoperit că procentul veniturilor bugetare 
în 
PIB, de aproape o treime, este prea mic. Trebuie sporit. Lăcomia ciocoilor 
este 
nelimitată. La fel şi capacitatea lor de a înşela, de a fura. 
Ciocoii cei mari, îmbogăţiţi prin jefuirea stăpânului cel mare, poporul, se 
văd, la rândul lor, jefuiţi de ciocoii mai mici, propriile slugi. Din această 
cauză, 
o bună parte din PIB-ul ţării este reprezentat de … salariile sutelor de mii de 
paznici şi bodyguarzi, plătiţi să apere averile ciocoilor. 

Din economie, ciocoismul a pătruns în toate fibrele societăţii româneşti. 
Românii intră în politică nu pentru a se pune în slujba cetăţenilor ci pentru 
a se 
îmbogăţi prin jefuirea bugetului public. „Modelele” tinerei generaţii de 
români 
nu sunt mari inventatori şi întreprinzători, mari creatori de cultură şi 
civilizaţie, 
ci ciocoi îmbogăţiţi peste noapte, din „afaceri” şi „tranzacţii” cu statul. Cu 
cât 
mai inculţi, mai agramaţi, mai aroganţi, cu atât mai adulaţi. 
Ciocoismul ne asfixiază. El este peste tot: în economie, în politică, în mass 
media, în educaţie, în cultură, în sport. Peste tot. 
Bursa, 27.11.2006 

PRIVATIZARE PRIN TRĂDARE 
În 1990, susţinând necesitatea privatizării capitalului românesc, ca o 
acţiune absolut necesară pentru construirea unei economii concurenţiale şi 
performante, arătam că acest proces nu poate fi realizat decât în două 
“variante”: 
fie privatizare “prin împroprietărire”, adică prin trecerea capitalului 
acumulat 
sub regimul comunist din proprietatea “comună” a tuturor cetăţenilor ţării 
în 
proprietatea privată a aceloraşi cetăţeni, fie privatizare “prin vânzare”, 
adică, mai 
întâi, trecerea capitalului din proprietatea comună a cetăţenilor în 
proprietatea 
statului, urmată, apoi, de vânzarea capitalului către persoane private, fizice 
sau 
juridice. 
Am demonstrat, atunci, consecinţele fiecăreia dintre cele două “variante” 
de privatizare. Pe termen scurt, mediu şi lung. Acum se văd cu ochiul liber. 
Privatizarea “prin împroprietărire” a fost propusă de mine în februarie 
1990, susţinută, public, de economistul american Milton Friedman, laureat 
la 
Premiului Nobel, în septembrie 1990, şi pusă în practică de către guvernul 
ceh 
în anul 1992. 
Guvernanţii români postdecembrişti au adoptat varianta privatizării “prin 
vânzare”. Mai întâi i-au deposedat pe cetăţeni de capitalul creat în perioada 
1948- 
1989. Au trecut acest capital în proprietatea “privată” a statului şi, apoi, l-
au scos 
la vânzare. Au vândut. Banii încasaţi nu au fost reinvestiţi, ci “păpaţi” 
pentru 
plăţi de salarii şi alte cheltuieli curente ale bugetului de stat. 
Deoarece le-a fost teamă că vor fi linşaţi de cetăţeni, guvernanţii au 
“vândut” către ei înşişi numai o mică parte a capitalului “privatizat”. Cea 
mai 
mare parte a capitalului a fost vândută străinilor, cu preţuri mici şi 
comisioane 
mari, pentru “consultanţi”. 
Iată că, recent, procurorii statului român au descoperit că în procesul 
vânzării capitalului românesc a apărut o a treia variantă de privatizare. Una 
pe care nici eu, nici Milton Friedman nu am prevăzut-o în 1990. Este vorba 
de 
privatizarea “prin trădare”. 
Procurorii noştri adună probe şi fac arestări încercând să ne convingă de 
faptul că “privatizarea” PETROM-ului s-a făcut prin acte de trădare şi 
spionaj. 
Un oarecare Mucea, funcţionar al statului român, ar fi “trădat” România 
furnizând 
informaţii referitoare la procesul de vânzare a capitalului investit de români 
în 

PETROM, informaţii pe care le-ar fi primit un spion bulgar. Statul român la 
angajat pe spion în calitate de “consultant”. Statul român a avut nevoie de 
sfaturile spionului pentru a vinde străinilor capitalul furat de la cetăţenii săi. 
Românii nu puteau să-şi vândă ei înşişi capitalul la bursă. Trebuia ca statul 
să li-l vândă la investitori “strategici”, sfătuit de spioni “consultanţi”. 
Iată că, după ce am fost expuşi la mineriade, cuponiade, dosariade, ni 
se serveşte o nouă formă de manipulare, o nouă încercare de mistificare a 
crimei numită “privatizare”. Noul patent poartă denumirea de spionită. 
Vine 
după coruptită. S-au găsit, astfel, vinovaţii pentru preţurile insuportabile pe 
care 
românii trebuie să le plătească pentru energie în lunile imediat următoare 
şi mulţi 
ani de acum înainte. Vinovaţi sunt “trădătorul” Mucea, “spionul” Stancev, 
precum 
şi alţi câţiva “guşteri” din imediata lor apropiere. Printr-o mică 
“extrapolare”, 
Mucea şi Stancev devin “vinovaţi” pentru toate nenorocirile pricinuite 
românilor 
de către guvernanţii postdecembrişti, pentru salariile şi pensiile de mizerie 
pe 
care le primesc românii, pentru sutele de mii de bătrâni şi nou-născuţi 
morţi cu 
zile din lipsă de medicamente, pentru milioanele de copii de români 
aruncaţi în 
“piaţa” drogurilor prin plecarea în bejenie a părinţilor, ş.a.m.d. 
Noua “invenţie” de mistificare conţine cel puţin trei componente care 
merită a fi evidenţiate. 
În primul rând, domnii procurori restrâng în mod inadmisibil dimensiunile 
faptei incriminate. Deşi considerabilă, valoarea capitalului PETROM-ului nu 
reprezintă decât un procent minor, sub 1%, din valoarea capitalului furat de 
statul 
român de la cetăţeni şi “privatizat”, apoi, prin vânzare la preţuri de nimic, 
cu sau 
fără acte de trădare sau spionaj. Trebuie cercetate şi celelalte 99 procente 
aflate 
în industrie, comerţ, bănci, etc. 
În al doilea rând, nu ca urmare a actelor de trădare sau spionaj ale lui 
Mucea şi Stancev au rămas românii fără capital, au fost aduşi la sapă de 
lemn, 
obligaţi să lucreze pe salarii de mizerie, în ţară, sau în afară. Mucea şi 
Stancev 
nu ar fi avut nici ce trăda, nici ce spiona dacă întregul capital ar fi fost trecut 
în 
proprietatea cetăţenilor şi ar fi fost administrat nu de 5, ci de 500 de SIF-uri. 
De 
ce nu sunt acte de trădare sau de spionaj la “vânzările” de capitaluri 
administrate 
de SIF-uri? De ce valoarea capitalului trecut, gratuit, în proprietatea privată 
a 
cetăţenilor, capital administrat de SIF-uri, a crescut şi creşte continuu, în 
timp 
ce valoarea capitalului trecut în proprietatea “privată” a statului s-a 
evaporat 
complet? 
Nu Mucea şi Stancev au adoptat legile şi au generat inflaţia prin care 
întreprinderile “statului” au fost aduse în starea de a avea valoarea egală cu 
un … 
euro, de a-şi închide porţile şi a arunca milioane de români în armata 
şomerilor 
şi în aceea a pribegilor lumii moderne. 
Lista suspecţilor trebuie extinsă mult, dincolo şi deasupra armatelor de 
funcţionari şi “consultanţi”. În această listă lărgită trebuie incluşi şi mulţi 
dintre 

cei care, în perioada “tranziţiei”, au figurat pe listele parlamentelor, 
guvernelor, 
consiliilor de administratie ale BNR, înaltelor curţi constituţionale şi de 
justiţie. 
În sfârşit, procurorii care lucrează la “dosarul privatizărilor” ar trebui să 
extindă şi numărul articolelor din Codul Penal la care ar putea fi încadrate 
faptele 
celor implicaţi în acest proces. Mă gândesc, de exemplu, că cele mai multe 
fapte 
şi cei mai mulţi făptaşi şi-ar găsi locul la Articolul 165 – Subminarea 
Economiei 
Naţionale, la Articolul 167 – Complotul, dar şi la Articolul 357 – Genocidul. 
Bursa, 04.12.2006 

UE ŞI “PRIVATIZĂRILE” ROMÂNEŞTI 
Intervenind în dezbaterea organizată de ziarul Bursa intitulată “Contractul 
de privatizare Petrom – sfatul înţelepţilor”, domnul Radu Sârbu, fost şef al 
FPS în guvernarea CDR-istă, declară că: “România nu ar fi obţinut statutul 
de 
economie de piaţă funcţională şi nu ar fi fost acceptată de Uniunea 
Europeană 
dacă nu ar fi privatizat băncile, Petrom şi distribuţiile de energie electrică şi 
gaz”. 
Domnul Ilie Şerbănescu, fost ministru al reformelor şi privatizărilor, în 
aceeaşi 
guvernare, îşi intitulează un articol publicat, recent, în Jurnalul Naţional, 
astfel: 
“Creşterile de preţuri la gaze nu vin de la OMV, ci de la UE!”. Am citat exact. 
Semnul exclamării îi aparţine domnului fost ministru. 
Nu sunt singurii “specialişti” care vor să ne bage în cap ideea că vinovaţi 
de neajunsurile care s-au abătut asupra cetăţenilor României ca urmare a 
“privatizărilor” postdecembriste sunt miniştrii (comisarii) Uniunii Europene, 
care 
ne-au “cerut să privatizăm”. Datorită acestor “presiuni”, ne sugerează 
domnii 
specialişti, în contractele de privatizare s-au “strecurat” clauze nefavorabile 
pentru români, cum ar fi cele referitoare la preţurile ridicole cu care au fost 
vândute întreprinderile româneşti, ştergerea unor imense datorii către 
statul 
român, libertatea acordată cumpărătorilor de a practica preţuri de 
monopol 
înrobitoare pentru consumatorii noştri. 
Ca unul care cunoaşte, destul de bine, politica economică a Uniunii 
Europene, îmi permit să fac următoarele precizări: 
Miniştrii (comisarii) Uniunii Europene nu ne-au cerut să vindem străinilor 
capitalul nostru naţional, la preţuri de nimic, cu clauze contractuale 
înrobitoare 
pentru români. Ne-au cerut să privatizăm, adică să trecem capitalul din 
proprietatea 
statului în proprietatea privată a unor persoane fizice, sau juridice, formate, 
la 
rândul lor, tot din persoane fizice. Nu de dragul privatizării, ci pentru că 
numai o 
economie bazată pe proprietatea privată este una competitivă, 
performantă. Cu 
condiţia ca proprietatea să aibă caracter democratic, nu oligarhic, sau 
monopolist. 
Miniştrii europeni au dorit şi doresc ca economia Uniunii, inclusiv a 
României, 
să fie una competitivă, performantă. 
Miniştrii europeni, ca şi cetăţenii României, au fost duşi în eroare de 
guvernanţii români postdecembrişti. Nici unii, nici alţii n-au ştiut şi nu ştiu 
nici acum că statul român a privatizat întregul capital românesc încă din 
1990, 

prin trecerea acestuia din proprietatea comună a cetăţenilor ţării în 
proprietatea 
“privată” a statului român. De 16 ani, statul român îşi “privatizează” propria 
proprietate privată. Aceasta pentru a ascunde – şi cetăţenilor români, şi 
miniştrilor 
europeni – adevărul: acela că el, statul român, vinde capitalul furat de la 
proprii 
lui cetăţeni. 
Dacă în 1990 am fi trecut capitalul din proprietatea comună a cetăţenilor 
în proprietatea lor privată, aşa cum am propus eu la acea dată, n-ar mai fi 
fost 
nevoie ca miniştrii europeni să ne ceară să “privatizăm băncile, Petrom-ul şi 
distribuţiile de energie electrică şi gaz”. Toate ar fi fost demult privatizate – 
deadevăratelea 
– la momentul când am făcut cererea de aderare la UE. 
Nu miniştri sau parlamentarii europeni ne-au cerut să nu vindem capitalul 
naţional la bursă, prin licitaţie. Parlamentarii şi miniştrii români au fost cei 
care 
au hotărât să vândă capitalul prin “negocieri directe” către “investitori 
strategici”. 
Aşa s-a ajuns ca economia românească să fie controlată de structuri 
monopoliste 
şi oligarhice, economie care este numai cu numele una funcţională, 
concurenţială. 
Aşa am ajuns să angajăm “consultanţi” cărora le-am plătit comisioane 
valorând 
mai mult decât am încasat noi pe avuţia înstrăinată prin “privatizări”. 
Miniştrii şi parlamentarii UE nu au cerut, niciodată, nimic care să fie 
împotriva intereselor cetăţenilor României. Dimpotrivă. În deplină 
concordanţă 
cu valorile milenare ale civilizaţiei europene – printre care solidaritatea 
ocupă un 
loc primordial – UE a acceptat primirea noastră ca membru cu drepturi 
depline 
în interiorul marii ei familii. În ciuda faptului că, din 1990 încoace, în loc să 
ne 
apropiem, noi ne-am îndepărtat de valorile europene, ne-am afundat în 
mizerie 
materială şi spirituală, UE ne pune la dispoziţie, gratuit, importante fonduri, 
care 
să ne ajute să eliminăm cât mai repede uriaşa noastră rămânere în urmă. 
De vină pentru efectele dezastruoase ale “privatizărilor”, ale politicii 
economice postdecembriste, nu sunt nici miniştrii şi parlamentarii Uniunii 
Europene, nici cetăţenii României. Vinovaţii sunt guvernanţii români 
postdecembrişti. parlamentari, miniştri, înalţi magistraţi. Ciocoirea statală 
postcomunistă. 
Bursa, 07.12.2006 

AJUTORUL UE 
Crearea şi dezvoltarea Uniunii Europene reprezintă, neîndoielnic, cel 
mai curajos şi mai grandios proces al istoriei universale. Mai grandios decât 
imperiul lui Alexandru cel Mare, decât Imperiul Roman, cel al lui Napoleon 
Bonaparte, sau cel al lui George Washington. Nu este un proces de cuceriri, 
cu 
învinşi şi învingători, ci unul care nu are decât învingători – toţi participanţii 
la 
proces. Nu este un proces de distrugere şi acaparare, ci unul constructiv, 
creator 
de cultură materială şi spirituală. Nu este un proces al realizării ambiţiilor 
de 
glorie şi îmbogăţire, ci un proces al realizării la scară planetară a 
sentimentului 
definitoriu pentru specia umană – sentimentul solidarităţii. Naţiunile 
Europei, 
care, în ultimele două milenii, s-au sfâşiat între ele în cele mai cumplite 
războaie 
cunoscute de omenire, înaintează, implacabil, pe drumul unificării lor 
politice, 
economice, sociale, spirituale. 
Procesul construirii Uniunii Europene a început cu o jumătate de secol în 
urmă şi va fi, în mare parte, împlinit în următoarea jumătate de secol. O 
perioadă 
lungă dacă o raportăm la scara vieţii noastre pământene. O perioadă foarte 
scurtă 
dacă ne raportăm la scara istoriei lumii şi a istoriei noastre, ca naţiune. 
De la 1 ianuarie 2007, Statul Român va fi Stat Membru, iar noi, românii, 
vom fi cetăţeni ai Uniunii Europene. Căpătarea acestor calităţi nu înseamnă 
numai încununarea unor eforturi, ci şi angajarea noastră, ca popor şi ca 
indivizi, 
în procesul construcţiei europene, în plan politic, economic, social, cultural. 
Intrăm în acest proces într-un moment deosebit de dificil al istoriei 
noastre. Din cauza politicii economice criminale la care ne-au supus 
guvernanţii 
postdecembrişti, în acest moment, suntem naţiunea europeană cea mai 
năpăstuită. 
Producem astăzi cât produceam şi cu 17 ani în urmă. N-am putut 
economisi, nam 
investit, n-am acumulat, n-am sporit capitalul naţional. Cea mai mare parte 
a 
capitalului, acumulat până în 1989, a fost trecută, prin “privatizări”, în 
proprietatea 
străinilor. Au fost distruse aproape 4 milioane de locuri de muncă. Trei 
milioane 
de români lucrează în străinătate. Salariile românilor sunt înrobitoare. 
În perioada 2007-2013, în conformitate cu principiile sale de politică 
regională, de reducere a decalajelor între nivelurile de dezvoltare 
economică 
ale statelor sale membre, Uniunea Europeană va pune la dispoziţia 
României 
aproape 30 de miliarde de euro. Aceşti bani provin din taxe şi impozite 
plătite 

de ceilalţi cetăţeni ai Uniunii: nemţi, francezi, englezi etc. Din solidaritate, 
din 
dorinţa de a realiza grandioasa construcţie europeană, de a face din Europa 
un loc 
în care copiii şi nepoţii lor să trăiască în siguranţă şi bunăstare. 
Conform prognozelor optimiste ale actualilor noştri guvernanţi, în 
perioada 2007-2013, PIB-ul nostru ar urma să crească într-un ritm mediu 
anual 
de 6-7%. Aceasta înseamnă că, în perioada respectivă, vom crea un PIB egal 
cu 
circa 1000 de miliarde de euro. În medie, circa 140 miliarde de euro pe an. 
De la 
Uniunea Europeană vom primi, în medie, 4,3 miliarde de euro pe an (30:7), 
adică 
3% din PIB-ul nostru anual. În prezent, PIB-ul nostru este de 7.000 de euro 
pe 
cap de locuitor. Media europeană este de 22.000 de euro pe cap de 
locuitor. Deci, 
PIB-ul nostru reprezintă mai puţin de o treime faţă de media europeană. În 
1989, 
PIB-ul nostru reprezenta mai mult de jumătate din media europeană. Exact 
acolo 
vom fi, dacă vom mai fi, în 2013. 
După toate probabilităţile, vom încheia anul 2006 cu un PIB în valoare 
de 110 miliarde de euro. Cu o creştere anuală de 6,5%, în anul 2007 ar 
trebui să 
realizăm un PIB egal cu suma de 117 euro. Pentru a produce o unitate de 
PIB ne 
trebuie 3 unităţi de capital. Pentru a produce, în 2007, un PIB cu 7 miliarde 
de 
euro mai mare decât în 2006, trebuie să creştem capitalul cu 21 miliarde de 
euro 
(7x3). Adică, în loc să avem un capital de 330 miliarde de euro, cât avem, 
acum, 
în 2006, în 2007 va trebui să avem un capital egal cu suma de 351 miliarde 
de 
euro. Capitalul utilizat în 2006, în valoare de 330 euro, s-a uzat, însă, în 
medie, cu 
cel puţin 5%. Capitalul uzat trebuie înlocuit. Investiţia de înlocuire 
(reproducţia 
simplă a capitalului) este egală cu 16,5 miliarde de euro. Valoarea totală a 
investiţiilor pe care ar trebui să le facem în 2007, pentru a obţine o creştere 
a 
PIB-ului cu 6,5%, faţă de anul precedent, ar trebui să fie egală cu suma de 
37,5 
miliarde de euro (21+16,5). UE ne sprijină cu 4,3 miliarde de euro. Restul de 
33,2 miliarde de euro trebuie să-l facem prin noi înşine, prin economisire. 
Din nefericire, din PIB-ul de 117 miliarde de euro pe care îl vom produce 
în anul 2007, numai circa 20% reprezintă salarii şi pensii, adică 23 miliarde 
de 
euro, restul de 80%, adică 94 miliarde de euro, este format din profituri. 
Aici este hiba. Aici este marea problemă a integrării României în Uniunea 
Europeană. Cum putem să investim 33 de miliarde dacă, din PIB-ul creat de 
noi, 
în buzunarele noastre intră numai 23 de miliarde? UE trebuie să ne ajute nu 
numai 
cu cele 4,3 miliarde de euro pe an, ci şi, mai ales, să ne ajute să ne 
recăpătăm 
drepturile de proprietate asupra capitalului naţional şi asupra veniturilor 
create 
cu acest capital. 
Bursa, 11.12.2006 

FANTEZII ŞI REALITĂŢI 
Programul Naţional de Dezvoltare (PND) pentru perioada 2007-2013, 
program aprobat de Guvernul României în decembrie 2005 şi prezentat la 
Comisia 
Europeană în vederea obţinerii ajutorului financiar pentru reducerea 
decalajelor 
economice şi sociale ce ne despart de celelalte ţări membre ale Uniunii 
Europene, 
conţine prevederi mai mult decât ambiţioase. Adevărate fantezii. Conform 
acestui 
program, în anul 2013 ar trebui ca PIB-ul nostru să ajungă la 40-41% din 
media 
europeană, faţă de 32%, cât este în prezent. Aceasta înseamnă o creştere 
medie 
anuală a PIB-ului de 6-7%. 
În istoria sa de peste trei secole, economia capitalistă nu a cunoscut, încă, 
o altă pârghie de creştere a PIB-ului în afara creşterii valorii capitalului 
utilizat 
în producţia de bunuri şi servicii. Şi nu a cunoscut nici o altă pârghie de 
creştere 
a valorii capitalului în afara investiţiei, a transformării în capital a unei părţi 
din 
PIB. Cu cât această “parte” este ai mare, cu atât creşterea PIB-ului este mai 
mare, 
ceea ce înseamnă şi creşterea corespunzătoare a veniturilor, adică a 
salariilor şi 
profiturilor. 
Ca să obţinem o creştere anuală a PIB-ului de 6-7%, ar trebui ca, anual, 
să investim circa 25% din PIB-ul produs, adică, în medie, anual, cel puţin 35 
miliarde de euro. UE ne sprijină, în medie, anual, cu 4,3 miliarde de euro. 
De 
unde luăm restul, de 31,7 miliarde? 
În ultimii 17 ani am investit, în medie, 10 miliarde de euro pe an. 
Va fi foarte greu să sărim de a 10 la 30 de miliarde. Realitatea este cu totul 
alta decât “viziunile strategice” ale domnilor guvernanţi. 
Veniturile salariaţilor şi pensionarilor au ajuns să fie atât de mici încât, 
practic, beneficiarilor lor le este foarte greu, dacă nu imposibil, să 
economisească 
o parte din aceste venituri şi s-o investească, s-o transforme în capital. 
Salariile şi 
pensiile reprezintă mai puţin de 20% din PIB. Chiar dacă, prin absurd, 
salariaţii 
şi pensionarii ar economisi 25% din veniturile lor, asta ar însemna cel mult 
6-7 
miliarde de euro pe an. 
Ca urmare a inflaţiei şi a slăbiciunii mişcării sindicale, în ultimii 17 ani 
raportul dintre salarii şi profituri sa deteriorat continuu, profiturile 
ajungând să 
înghită 80% din PIB. Din nefericire, aceste profituri intră în buzunarele unor 

proprietari care nu prea au “înclinaţii” spre economisire şi investire în 
economia 
românească. 
Avem, pe de o parte, marii proprietari autohtoni de capitaluri, care au 
căpătat această calitate nu economisind şi investind, ci dând “ţepe”, adică 
furând 
de la stat şi de la cetăţeni. Ei nu transformă profiturile în capital, ci în vile şi 
autoturisme de lux. Ei vor continua să aplice metoda care i-a îmbogăţit pe 
ei, nu 
aceea care îmbogăţeşte ţara. 
Avem, pe de altă parte, marii “investitori strategici” străini, care au devenit 
proprietari peste capitalul românesc, cumpărându-l la preţuri de zeci şi sute 
de 
ori sub valoarea lui. Ei ştiu că nu au fost cumpărători de bună-credinţă, ştiu 
că 
au cumpărat de la hoţ, au cumpărat capitalul care fusese furat de statul 
român 
de la cetăţenii săi. Ei ştiu că, mai devreme sau mai târziu, păgubiţii îşi vor 
cere 
înapoi lucrul furat. Din acest motiv, este de prevăzut că, după ce-şi vor 
îndeplini 
obligaţiile de investiţii asumate prin contractele de “privatizare”, investind 
nu din 
propriul buzunar, ci din profitul realizat cu capitalul “privatizat”, străinii îşi 
vor 
transfera cât mai repede şi cât mai departe profiturile obţinute prin 
exploatarea 
capitalului românesc. 
Personal, nu văd decât o singură soluţie pentru a ieşi din acest impas. 
Această soluţie constă în instituirea unui impozit progresiv pe avere, în 
speţă pe 
terenuri şi construcţii, prin care să se preia la un Fond Naţional de Investiţii 
15- 
16% din PIB, şi care să fie folosit exclusiv pentru sporirea capitalului 
naţional, 
pentru creşterea competitivităţii economiei româneşti. 
În prezent, statul român preia la bugetul consolidat al statului 30-31% din 
PIB. În multe ţări ale Uniunii Europene, bugetul preia 50% sau chiar mai 
mult 
din PIB. Legislaţia UE nu impune nici un fel de restricţie statelor membre în 
ceea 
ce priveşte fiscalitatea. Dimpotrivă, prin politica sa regională, Uniunea 
sprijină 
eforturile pe care statele cu economii mai puţin dezvoltate le fac pentru 
reducerea 
decalajelor ce le despart de cele mai avansate. 
Prin instituirea unui astfel de impozit am rezolva foarte multe probleme. 
Am face ca cifrele înscrise în Planul Naţional de Dezvoltare să se transforme 
din 
fantezii în realităţi, să capete substanţă. Am putea să despăgubim cele 6 
milioane 
de familii de români pentru capitalul de care au fost deposedaţi prin 
privatizare. 
Am înlocui economia oligarhică parazitară cu una democratică, competitivă, 
performantă. Am putea dubla nivelul salariilor şi pensiilor. Am putea crea 
suficiente locuri de muncă pentru a-i readuce pe “căpşunari” în mijlocul 
familiilor 
lor, etc. Las cititorul să continue lista. 
Bursa, 14.12.2006 

JOS LABELE DE PE CEC! 
În ediţia din 20 februarie 2006 a acestei rubrici, din acest ziar, am publicat 
articolul “Ce facem cu CEC-ul”. Am transmis acel articol, prin e-mail, 
Guvernului 
României şi Preşedintelui României. Nu am primit vreo reacţie de la unul 
sau de 
la celălalt. 
În articolul menţionat evidenţiam următoarele: 
Este greşit să se vorbească de “privatizarea” CEC-ului. Prin Legea 
66/1996, bunurile aflate în patrimoniul CEC-ului au fost trecute din 
proprietatea 
publică a statului român în proprietatea privată a aceluiaşi stat. Nu poţi 
privatiza 
ceva care este privat. 
Actualii guvernanţi, aceiaşi care au iniţiat, adoptat şi aplicat Legea 66/1996, 
nu vor să săvârşească “privatizarea” CEC-ului, ci vânzarea lui. Ei continuă, cu 
neruşinare, să mintă, să ducă în eroare cetăţenii ţării, în speranţa că noi, 
românii, 
nu înţelegem marile lor “tranzacţii”. 
Prin Legea 66/1996, statul român, în mod abuziv şi nelegitim, a transformat 
CEC-ul din instituţie publică în agent economic, cu scopul mârşav, 
nedeclarat 
dar evident, de a scoate la mezat bunurile aflate în patrimoniul acestei 
instituţii, 
bunuri construite sau achiziţionate, integral, cu bani proveniţi din taxe şi 
impozite 
plătite de cetăţenii României. 
Timp de peste 140 de ani, de la înfiinţarea sa, în anul 1864, şi până la 
adoptarea Legii 66/1996, CEC-ul, sub diverse denumiri şi organizări, a fost 
şi a rămas o instituţie publică a statului român, o instituţie care a jucat un 
rol 
fundamental în crearea şi consolidarea capitalului românesc, în susţinerea 
independenţei şi suveranităţii statului român, în emanciparea naţiunii 
române. 
Băncile comerciale sunt operatori (agenţi) economici care lucrează pentru 
profit. Ele produc marfă, adică furnizează servicii bancare, pe piaţa bancară, 
pentru care încasează venituri, urmărind ca acestea, veniturile, să fie mai 
mari 
decât costurile, astfel încât să rezulte un profit care să recompenseze 
capitalul 
utilizat pentru furnizarea serviciilor în cauză. 
Piaţa bancară este cea mai sensibilă şi cea mai expusă acţiunilor de tip 
speculativ, de manipulare a preţurilor. Acesta este motivul pentru care 
statele 
moderne intervin pe pieţele bancare, inclusiv prin crearea de instituţii care 
să stimuleze şi să dea siguranţă şi stabilitate procesului de economisire şi de 

investiţii, de acumulare de capital, singura pârghie economică autentică 
pentru 
dezvoltarea economică durabilă a unei ţări. 
Acesta a fost motivul pentru care marii oameni de stat Alexandru Ioan 
Cuza şi Mihail Kogălniceanu au înfiinţat CEC-ul. Acesta a fost motivul pentru 
care alţi oameni de stat pe care i-am avut în ultimii 150 de ani nu au 
îndrăznit să 
distrugă CEC-ul, să-l vândă străinilor. 
În concluzie, ceream ca CEC-ul să redevină instituţie publică, cu misiunea 
pentru care a fost creată, urmând ca patrimoniul său să fie sporit, dacă este 
nevoie, 
cu bani de la statul român, sau de la cetăţenii români. CEC-ul nu a fost 
înfiinţat şi 
nu a funcţionat pentru a produce profit, ci pentru a proteja capitalul 
românilor. 
Guvernul român nu a vrut să audă nici de intervenţia mea, nici de 
intervenţiile altor specialişti. Îşi urmăreşte, implacabil, obiectivul: vânzarea 
CEC-ului la străini, pentru un pumn de arginţi, pe care să-i ofere ca pomană 
electoratului, sub formă de ajutoare pentru căldură şi alte asemenea. 
Domnul Călin Popescu Tăriceanu, încă, sper, pentru scurtă vreme, 
primministru 
al României, îşi permite să afirme că cei care ne opunem vânzării 
CEC-ului către străini îi amintim “de sloganurile din anii ’90 care spuneau să 
nu ne vindem ţara”. Păi, acele sloganuri au fost înfiinţate şi utilizate chiar de 
“vânzători”. De hoţii care strigă “prindeţi hoţii!”. 
În ultimele zile, Serviciul Român de Informaţii pune la dispoziţia presei 
date care dovedesc faptul că membri marcanţi ai guvernului condus de 
domnul 
Călin Popescu Tăriceanu au fost implicaţi în acte de trădare, în unele dintre 
“privatizările” postdecembriste. 
După opinia mea, nu numai “unii” guvernanţi au făptuit acte de trădare 
în “unele privatizări”, ci întreaga clasă politică postdecembristă a participat 
la 
infracţiunea de înaltă trădare naţională, pentru care se foloseşte, 
mistificator, 
noţiunea de “privatizare”. 
Vânzarea CEC-ului este numai o părticică a acestei crime de leznaţiune. 
Bursa, 18.12.2006 

PRIVATIZAREA STATULUI ROMÂN 
Pentru a mai strânge ceva bani la buget cu care să mai mituiască o parte a 
electoratului, statul român a transformat una dintre cele mai importante 
instituţii 
publice ale sale – CEC-ul – în societate comercială bancară şi a oferit-o, 
apoi, spre 
vânzare. Încercând să-şi “motiveze” fapta, domnul Călin Popescu Tăriceanu 
ne 
spune că numai aşa, prin vânzarea CEC-ului, se stârpesc “căpuşele” care 
trăiesc 
cu banii, deci cu sângele bietei noastre instituţii de stat. Numai aşa, 
transformând 
instituţiile de stat în societăţi comerciale şi scoţându-le pe acestea la 
vânzare, 
luptăm, cu adevărat, împotriva corupţiei. Asta deoarece, ne asigură domnul 
prim 
ministru, “în sistemul privat nu există corupţie”. 
Cu o astfel de concepţie economică, nu va trebui să fim surprinşi când 
domnul Tăriceanu va semna ordonanţele de urgenţă pentru transformarea 
în 
societăţi comerciale şi scoaterea la vânzare a Casei Naţionale de Pensii, a 
Casei 
Naţionale de Asigurări de Sănătate, a Autorităţii Naţionale de Administrare 
Fiscală, a tuturor agenţiilor, autorităţilor, instituţiilor statului român. 
Pentru a reduce şi consumul de hârtie şi consumul de timp necesar pentru 
motivarea şi adoptarea câtorva sute de ordonanţe de urgenţă, urmate de 
tot atâtea 
legi pentru aprobarea urgenţelor, pentru a accelera şi eficientiza la 
maximum 
lupta împotriva corupţiei, îi propun domnului Tăriceanu, tuturor 
guvernanţilor 
noştri, să purceadă la “privatizarea” imediată şi completă a statului român. 
Printr-o ordonanţă de urgenţă, sau, direct, printr-o lege, care ar fi adoptată 
cu o majoritate covârşitoare a actualilor senatori şi deputaţi, ar putea fi 
înfiinţată 
Societatea Comercială “STAT PRIVATIZAT” S.A. 
Obiectul de activitate principal al S.C. “STAT PRIVATIZAT” S.A. va consta 
în exercitarea puterilor statale: legislativă, executivă şi judecătorească. Să 
ne 
imaginăm ce economie de personal şi de salarii am realiza prin 
“disponibilizarea” 
tuturor senatorilor, deputaţilor, miniştrilor, magistraţilor, prefecţilor, 
primarilor, 
consilierilor şi funcţionarilor publici de toate gradele şi de toate categoriile. 
Toţi 
aceşti disponibilizaţi, de foarte înaltă calificare, îşi vor găsi locuri de muncă 
în 
celelalte state ale Uniunii Europene, vor aduce acasă sume uriaşe de euro, 
care 
vor face ca leul să devină cea mai puternică monedă de pe mapamond. În 
plus 
vom scăpa, complet şi definitiv, de corupţie, deoarece S.C. “STAT 
PRIVATIZAT” 
S.A. va avea capital privat şi “în sistemul privat nu există corupţie”. 

În patrimoniul, respectiv în capitalul social al S.C. “STAT PRIVATIZAT” 
S.A., vor fi incluse terenurile, clădirile şi toate celelalte “active” aflate, în 
prezent, 
în proprietatea publică şi “privată” a statului român. Pentru a face cât se 
poate 
de “atractivă” şi “de succes”, această acţiune de “privatizare”, în capitalul 
S.C. 
“STAT PRIVATIZAT” S.A. vor fi incluse: Palatul Parlamentului (Casa 
Poporului), 
Palatul Cotroceni, Palatul Victoria, palatele ministerelor, autorităţilor, 
agenţiilor 
şi ale celorlalte instituţii publice, inclusiv palatele prefecturilor şi ale tuturor 
primăriilor ţării. Ar putea intra aici şi toate bogăţiile subsolului românesc, 
toate 
apele şi tot spaţiul aerian al ţării. S-ar strânge un capital considerabil. Mai 
mare 
decât sprijinul pe care-l vom primi de la UE în următorii 7 ani. Am putea 
renunţa, 
astfel, şi la împrumutul de peste 30 miliarde de euro spre care ne tot 
îndeamnă 
domnul preşedinte Traian Băsescu. 
La o acţiune de “privatizare” de o asemenea dimensiune, trebuie, neapărat, 
găsit un “consultant” pe măsură. Un consultant ai cărui specialişti să aibă o 
îndelungată şi strălucită experienţă în cadrul celor mai puternice servicii de 
spionaj ale lumii moderne. Ei vor trebui să-i sfătuiască pe “privatizatorii” 
noştri 
cum să ne vândă statul şi să ne convingă şi pe noi de nemaipomenitele 
binefaceri 
pe care această “tranzacţie” ni le va aduce nouă şi urmaşilor noştri. 
Având în vedere rolul extraordinar pe care consultantul îl va avea în 
selectarea “investitorului strategic” pentru S.C. “STAT PRIVATIZAT” S.A., 
poate fi luată în considerare ideea ca onorariul ce va trebui plătit 
consultantului să 
fie chiar mai mare decât suma pe care o vom încasa noi din această 
“privatizare”. 
S-ar putea lua în calcul angajarea unei datorii faţă de consultant, datorie 
care săi 
fie plătită în următorii 10-15 ani din taxele şi impozitele pe care S.C. “STAT 
PRIVATIZAT” S.A. le va încasa de la noi. 
Dat fiind că obiectul de activitate al S.C. “STAT PRIVATIZAT” S.A. va 
fi acela de a ne guverna pe noi, românii, este de la sine înţeles că 
investitorul 
strategic în această “privatizare” nu poate fi decât o entitate care are 
experienţă 
în domeniu, adică un stat existent. N-ar fi o noutate, dacă ne amintim că 
multe 
din “privatizările” făcute de statul român postdecembrist au constat, de 
fapt, în 
vânzarea, pe nimic, a avuţiei noastre naţionale către alte state, nu către 
entităţi 
private. 
Este de prevăzut că echipa de consultanţi-spioni care se va angaja în 
ducerea 
la bun sfârşit a acestui proiect să întâmpine unele dificultăţi în identificarea 
celui 
mai potrivit investitor strategic. Statele cu adevărat democratice, 
responsabile faţă 
de proprii cetăţeni, nu îşi vor permite să cheltuiască banii bugetelor lor 
pentru o 
astfel de “investiţie”. Trebuie găsit un stat care nu dă socoteală cetăţenilor 
pentru 
banii pe care îi are la dispoziţie. Adică un stat dictatorial. Astfel de state 
există 
astăzi în lume şi s-ar putea găsi unul dintre ele care să plătească o sumă 
mică de 
bani pentru a prelua întregul pachet de acţiuni de la S.C. “STAT PRIVATIZAT” 
S.A. şi să se angajeze că “va investi” în viitor multe miliarde, pe care le va 
încasa, 
de fapt, prin taxele şi impozitele plătite de noi. 
205 
N-ar fi exclus ca domnii consultanţi-spioni să decidă că cel mai indicat 
investitor strategic pentru S.C. “STAT PRIVATIZAT” S.A. să fie chiar statul 
Zimbabwe. Este un stat cu o apreciabilă experienţă dictatorială, are bani, 
deci ar 
putea îndeplini principalele “criterii” de selecţie stabilite de consultanţi. 
Bursa, 27.12.2006 

ÎNTREPRINZĂTORI ŞI ANTREPRENORI 
Regimul ciocoiesc, instaurat în România de către fostele slugi 
securistonomenclaturiste 
ale detestatului regim comunist, se caracterizează, printre altele, 
prin promovarea largă a inculturii şi incompetenţei în toate structurile şi la 
toate 
nivelele conducerii statului. În cele mai multe cazuri, aceste structuri nu 
sunt 
constituite din profesionişti, ci din politruci de o calitate mult mai proastă 
decât 
aceea a predecesorilor lor comunişti. Cine a avut răbdarea şi tenacitatea de 
a 
parcurge cele câteva mii de pagini care constituie “documentele 
programatice” ale 
integrării României în Uniunea Europeană rămâne înmărmurit atât de 
conţinutul 
acestor “documente”, cât şi de generozitatea conducătorilor europeni, care 
se 
angajează să sprijine naţiunea română, în ciuda calităţii mizerabile a 
guvernanţilor 
săi. Este vorba despre Planul Naţional de Dezvoltare (PND), aproape 400 de 
pagini, care ar fi mai potrivit să se numească Planul Naţional de 
Subdezvoltare, 
despre care o să mai vorbim, şi despre componentele sale, denumite 
Programe 
Operaţionale Sectoriale (POS), în număr de 8, cele mai multe cu un volum 
de 
peste 300 de pagini, fiecare. Menirea declarată a acestor documente ar fi 
aceea 
de a ne arăta unde vom ajunge în dezvoltarea noastră economică şi socială 
în 
următorii şapte ani, de ce resurse (bani) vom dispune, cum şi pentru ce le 
vom 
cheltui. 
În perioada 2007-2013, pentru realizarea Programului Operaţional 
Sectorial – Dezvoltarea Resurselor umane (POS-DRU) vor fi cheltuite 
aproape 
4 miliarde de euro. POS-DRU are multe componente denumite “axe 
prioritare” 
şi “domenii de intervenţie”, printre care şi unul denumit “Promovarea 
culturii 
antreprenoriale”. 
În nota de fundamentare a acestui domeniu de intervenţie, autorii 
POSDRU, 
adică specialişti bine plătiţi ai Autorităţii de Management din cadrul 
Ministerului Muncii, Solidarităţii Sociale şi Familiei (MMSSF) ne spun că: 
“Antreprenoriatul s-a dezvoltat în România relativ recent şi, de aceea, încă 
mai 
sunt multe de făcut pentru extinderea şi dinamizarea sectorului privat. 
POSDRU 
urmăreşte dezvoltarea spiritului antreprenorial prin servicii de consiliere 
şi consultanţă în vederea demarării unei afaceri, precum şi prin sprijinirea 
persoanelor care doresc să demareze o afacere prin instruire şi pregătire 
specifice”. În paragraful următor aflăm că “POS-DRU va sprijini dezvoltarea 

IMM-urilor prin promovarea pregătirii profesionale antreprenoriale şi 
dezvoltării 
competenţelor manageriale”. 
Conform Dicţionarului Explicativ al Limbii Române (DEX), cuvântul 
“antreprenor” desemnează “o persoană care conduce o antrepriză”, iar 
cuvântul 
“antrepriză” desemnează “o întreprindere care execută lucrări de 
construcţii 
pe bază de contract”. Conform aceluiaşi DEX, cuvântul “întreprinzător” 
desemnează “o persoană care are spirit de acţiune, de întreprindere”, iar 
cuvântul 
“întreprindere” are şi sensul de “acţiune începută din proprie iniţiativă”. 
Webster’s Dictionary, cea mai competentă instituţie mondială în domeniu, 
ne 
spune şi el că “entrepreneur” este “persoana care organizează, conduce şi 
îşi 
asumă riscurile unei întreprinderi”, aceasta din urmă fiind “o acţiune 
riscantă, 
începută din proprie iniţiativă”. 
Iată, deci, că nu antreprenorii, adică cei care conduc întreprinderi de 
construcţii, ci întreprinzătorii, cei care iniţiază noi întreprinderi, noi entităţi 
economice, trebuie să fie “grupul ţintă” de persoane pentru a căror 
formare ar 
trebui cheltuiţi banii UE şi de la bugetul de stat al României, pentru 
investiţia 
intitulată “Promovarea culturii antreprenoriale”. 
Nu este o simplă problemă de lingvistică, de traducere a unor cuvinte 
dintr-o limbă în alta. Elaborarea Planului Naţional de Dezvoltare al 
României, 
ca şi a componentelor acestuia, Programele Operaţionale Sectoriale, nu 
este 
treaba traducătorilor. Este o responsabilitate fundamentală a 
guvernanţilor, o 
componentă esenţială a politicii economice care determină viitorul unei 
întregi 
naţiuni. 
Promotorii culturii “antreprenoriale” vor fi cei care vor elabora normele 
şi criteriile pe baza cărora vor fi aprobate proiectele de investiţii de miliarde 
de 
euro. Ce fel de calitate pot să aibă aceste proiecte, ce rezultate ne putem 
aştepta 
să obţinem prin cheltuirea uriaşelor sume de bani oferite cu atâta 
generozitate 
de naţiunile surori ale UE, dacă gestionarea acestor bani a încăput pe mâna 
unor 
oameni care confundă “antrepriza” cu “întreprinderea” şi “antreprenorul” 
cu 
“întreprinzătorul”? 
Bursa, 03.01.2007 
211 
INTERGAREA EUROPEANĂ: FOND ŞI FONDURI 
De câteva zile, România este unul din cele 27 de State Membre ale Uniunii 
Europene. Egal cu toate celelalte 26. Atât în drepturi, cât şi în obligaţii. Cu 
aceleaşi garanţii în ceea ce priveşte integritatea teritorială statală şi 
securitatea 
drepturilor şi libertăţilor fundamentale ale cetăţenilor săi. Temerile 
dezintegrării 
statului român, sau ale vreunei agresiuni externe asupra acestuia aparţin, 
definitiv, 
trecutului. Ele nu vor mai întuneca, niciodată, visurile şi destinele 
românilor. 
Aderarea ne-a adus securitate şi garanţii. Ne-a adus şi dreptul de a participa 
la luarea deciziilor politice ale Uniunii Europene. Statul român este 
membru, cu 
drepturi depline, în Consiliul Europei. Un român este, deja, comisar 
(ministru) 
al Uniunii. Din luna mai, 35 de români vor fi membri ai Parlamentului 
Uniunii 
Europene. 
Aderarea ne aduce şi fonduri, adică sume băneşti colectate la bugetul 
Uniunii Europene, prin taxe şi impozite plătite de cetăţenii celorlalte state 
membre. Contribuim şi noi la acel buget, dar primim de 3-4 ori mai mult 
decât 
dăm. Fraţii noştri europeni ne dau aceşti bani pentru a ne ajuta să reducem, 
cât 
mai repede, decalajele uriaşe care ne despart de ei în plan economic, social 
şi 
cultural. 
Politicienii şi o bună parte a mass-media româneşti fac mare zgomot în 
legătură cu fondurile pe care România urmează să le primească de la 
bugetul 
european. Aceste fonduri sunt prezentate ca un adevărat panaceu al 
tuturor 
problemelor cu care se confruntă economia şi societatea românească. 
Datorită 
acestor fonduri, ne spun domnii politicieni şi jurnalişti, economia 
românească 
va creşte în ritmuri anuale de 6-7%, vor fi create aproape un milion de 
locuri de 
muncă. 
Este neîndoielnic că banii primiţi de la bugetul UE ne-ar putea fi de folos. 
Cu condiţia să fim capabili să pregătim proiecte şi să folosim banii respectivi 
pentru finanţarea proiectelor şi nu pentru finanţarea rudelor şi prietenilor 
politicienilor. Chiar şi cu această condiţie îndeplinită, ne-ar prinde bine să 
privim 
mai atent la valoarea reală a acestor fonduri şi impactul concret pe care ele 
îl vor 
avea asupra dezvoltării economiei şi societăţii româneşti în anii viitori. 
La numai două zile de la aderarea noastră, prestigiosul cotidian britanic 
The Times ne atrage atenţia asupra uriaşului decalaj pe care îl avem faţă de 
ţările 
212 
dezvoltate ale Uniunii Europene şi asupra calităţii foarte slabe a instituţiilor 
statului român implicate în rezolvarea complexelor probleme ale integrării. 
De 
aici, îndoielile autorilor articolului menţionat în ceea ce priveşte capacitatea 
statului român de a imprima un ritm de dezvoltare economică comparabil 
cu cel 
realizat, după aderare, de către Spania şi, mai ales, de către Irlanda. 
Valoarea fondurilor pe care le vom primi de la UE în perioada 2007- 
2013 şi care vor fi transformate în capital, în capacităţi de producţie de 
bunuri 
şi servicii nu reprezintă nici 2% din necesarul de investiţii prin care am 
putea să 
obţinem un ritm de creştere asemănător cu cel înregistrat de Irlanda în 
primii 10 
ani de la aderare. Restul de 98%, la nivel de 30-40 de miliarde de euro pe 
an, va 
trebui să provină din efort propriu, prin economisirea şi investirea a 25-30% 
din 
PIB-ul anual. Aşa au făcut irlandezii. Nu şi-au limitat ambiţiile de dezvoltare 
la 
utilul, dar insuficientul ajutor primit de la bugetul UE. numai cu fondurile 
UE, 
fără muncă, economisire şi investiţii, ne vom integra în UE, adică vom 
ajunge 
la un PIB egal cu media europeană nu mai devreme de sfârşitul acestui 
secol. 
Aceasta este problema de fond a integrării României în Uniunea Europeană. 
Bursa, 08.01.2007 

PROFESIONIŞTII PRIVATIZĂRILOR DE SUCCES 
De când a fost înscăunat la Palatul Cotrocenilor, domnul Traian Băsescu 
descoperă noi şi noi trăsături ale originalei noastre economii 
postdecembriste. 
Trăsăturile de care se minunează el însuşi şi pe care se grăbeşte să le aducă 
la 
cunoştinţa concetăţenilor săi, cât se poate de repede, la ore de maximă 
audienţă, 
pe toate canalele de mass-media, de preferinţă cele pe sticlă, că-s mai 
lucitoare. 
Aşa am aflat, cu ceva timp în urmă, chiar din gura domnului preşedinte, 
cum că economia noastră ar fi controlată de grupuri “de tip mafiot” care, 
culmea, 
au ajuns să influenţeze elaborarea şi adoptarea unor “acte 
guvernamentale”. 
Ceva mai apoi, domnul Preşedinte a descoperit existenţa unor grupuri de 
“băieţi 
deştepţi” care acumulează averi uriaşe prin manipularea preţurilor la 
produsele 
energetice, intrate în proprietatea lor privată monopolistă în urma marilor 
privatizări “de succes” legiferate şi duse la îndeplinire de către guvernanţii 
noştri 
postdecembrişti. 
Recent, domnul Traian Băsescu s-a gândit să ne facă părtaşi la două dintre 
noile sale descoperiri. În primul rând, domnia sa a ajuns la concluzia că 
membrii 
Consiliului Superior al Magistraturii (CSM) desfăşoară o activitate atât de 
bună, 
încât merită să fie felicitaţi, direct şi personal, chiar de către şeful statului. 
Este, 
cu siguranţă, o felicitare ex-ante, întrucât noi nu ştim, încă, vreun caz în 
care 
străluciţii noştri magistraţi să fi adus în faţa justiţiei şi să fi condamnat 
vreunul 
dintre membrii grupurilor “de tip mafiot” care controlează actele 
guvernamentale 
în interesul propriei îmbogăţiri, sau vreunul dintre “băieţii deştepţi”, care se 
îmbogăţesc manipulând preţurile la energie. 
Preşedintele nu s-a mulţumit să-i felicite pe magistraţi pentru faptele lor 
viitoare, dar a găsit de cuviinţă să ne informeze că al nostru guvern “are 
miniştri, 
dar se ocupă de privatizări”. De reţinut subtilitatea formulării prezidenţiale: 
nu 
miniştrii, ci guvernul, în ansamblul lui şi, se înţelege, sub conducerea 
domnului 
Tăriceanu, este cel care “se ocupă de privatizări”, în loc să se ocupe de 
“mandatul” 
pe care îl are, în calitatea sa de putere executivă în stat. 
Concret, Preşedintele le reproşează membrilor guvernului că s-au făcut 
membri în “comisiile de privatizare” de la numeroase societăţi comerciale 
scoase 
la “privatizare”, adică la vânzare, poziţii care le permit să încaseze 
indemnizaţii 

de sute de milioane de lei pe lună, pentru meritul, deosebit, de a participa 
la 
şedinţele respectivelor comisii. 
Simţindu-se vizat, Primul-ministru îi răspunde Preşedintelui cu o 
replică ce merită, cu prisosinţă, să rămână în analele guvernării româneşti 
postdecembriste. Citez: “Nu poţi plăti un om cu responsabilităţi la o 
privatizare 
de dimensiuni cu sume derizorii. Mai bine nu-l mai plăteşti deloc. Dacă 
vrem 
să cerem profesionalism şi ca lucrurile să fie tratate cu responsabilitate, e 
firesc 
ca din comisii să facă parte oameni cu responsabilităţi importante şi putere 
de 
decizie, capabili să depăşească probleme şi să identifice soluţii în timp util, 
pentru 
respectarea calendarului de privatizare”. Formulări de-a dreptul magistrale: 
“privatizare de dimensiuni”; “profesionalism” exprimat prin “putere de 
decizie”; 
indivizi capabili “să depăşească probleme”; “calendar de privatizare”. 
Adevărate 
perle ale demagogiei politicianiste postdecembriste! 
Ce ne trebuie nouă “comisii de privatizare” când, de fapt, vorbim despre 
vânzarea de societăţi comerciale trecute, abuziv, de statul român 
postdecembrist, 
din proprietatea comună, indiviză, a cetăţenilor ţării, în proprietatea privată 
a 
statului român? De ce să nu vindem acţiunile respectivelor societăţi, simplu, 
la 
bursă? Fără comisii de privatizare, fără consultanţi, fără investitori 
strategici, 
fără trădări, fără spioni. La ce folosesc “comisiile de privatizare” formate din 
miniştri, senatori, deputaţi, etc., plătiţi cu sume imense? Ca să facă ce? Ca 
să 
bea cafele şi să negocieze cu “investitori strategici” aleşi de “consultanţi” 
străini, 
care se dovedesc, apoi, a fi spioni. Adică să vândă pe nimic avuţia furată de 
la 
cetăţeni. 
Membrii acestor comisii de privatizare pot fi consideraţi “profesionişti”, 
însă numai într-un sens anume, unul diferit de el aflat în uzul general şi 
acceptat 
de dicţionarele de specialitate. În ultimii 15 ani, cei mai mulţi dintre actualii 
membri ai comisiilor de privatizare au fost “în profesie”, ca membri în 
adunări 
generale ale acţionarilor (care, de fapt, era unul singur – statul) şi în consilii 
de 
administraţie ale societăţilor comerciale cu capital “de stat”. S-a creat, 
astfel, o 
nouă “profesie”, aceea de guvernant ciocoi care, în loc să administreze 
avuţia 
în folosul adevăratului proprietar, poporul, o “privatizează”, adică o vinde în 
propriul său folos. Numai în acest sens am putea vorbi de 
“profesionalismul” 
membrilor “comisiilor de privatizare” la care face referire domnul 
Tăriceanu. 
Bursa, 15.01.2007 

TICĂLOŞIA NUMITA RAAPPS 
De câteva zile, RAAPPS a intrat în vizorul mass-media româneşti şi în 
comunicatele de presă ale palatelor puterilor statului român. De la aceste 
surse, 
am aflat că RAAPPS a fost şi este implicat în afaceri deloc curate cu 
persoane 
din imediata apropiere a celor care se află la vârful conducerii statului. 
RAAPPS 
face contracte de asociere cu firme off-shore, înregistrate în paradisuri 
fiscale, 
prin care pune la dispoziţia acestora, la preţuri de nimic, sute de hectare de 
teren 
aflate pe malul lacului Snagov, sau în zone rezidenţiale de lux ale Capitalei. 
Cu 
precizarea că firmele off-shore sunt controlate de oameni din imediata 
apropiere 
a şefului guvernului român. RAAPPS plăteşte miliarde de lei unei firme de 
avocatură, pentru servicii avocăţeşti neefectuate. Cu precizarea că firma de 
avocatură în cauză este controlată de persoane aflate, mai mult sau mai 
puţin 
temporar, în imediata apropiere a şefului statului. 
Ce este acest RAAPPS şi de unde are el imensele resurse financiare cu 
care îşi îmbogăţeşte, “partenerii de afaceri” din ţară şi din afara acesteia? 
Denumirea prescurtată, de RAAPPS, vine de la Regia Autonomă – 
Administraţia Patrimoniului Protocolului de Stat. Această arătare a apărut, 
pentru 
prima dată, în peisajul economico-politic românesc, în anul de graţie 1990, 
prin 
Hotărârea de Guvern nr. 1217/21.11.1990. 
Două aspecte pitoreşti legate de naşterea acestui monstru. Mai întâi că 
el se trăgea dintr-o altă monstruozitate adusă pe lume de Guvernul condus 
de 
prim-ministrul în pulovăr, Petre Roman. Prin Hotărârea Guvernului 
României nr. 
763/6.07.119 fusese creată Regia Autonomă de Turism şi Prestaţii 
DACOREX & 
Co. În primul aliniat al HG nr. 763/1990, se făcea precizarea că respectiva 
regie 
autonomă “este societate comercială pe acţiuni cu capital de stat”. Deci şi 
regie 
şi societate comercială, în acelaşi timp. Ne aflăm cu mai bine de o lună de 
zile 
înainte de adoptarea Legii 15/1990, prin care se legifera “reorganizarea 
unităţilor 
economice de stat ca regii autonome şi societăţi comerciale”. La originea 
apariţiei 
pe lume a RAAPPS se află, deci, o hotărâre de guvern ilegală. În iulie 1990, 
neexistând Legea 15/1990, Guvernul nu putea înfiinţa nici regii, nici 
societăţi 
comerciale. Nu este singura ilegalitate guvernamentală de acest fel din acel 
an 
tulbure al istoriei noastre recente. 

Conştient, probabil, de caracterul ilegal al HG nr 763/6.07.1990, guvernul 
Roman îşi ucide propria creaţie, adoptând HG nr. 1217/21.11.1990. Este 
interesant 
de reţinut şi aspectul că HG 1217/21.11.1990 va fi adusă la cunoştinţa 
cetăţenilor 
abia după doi ani, atunci când această hotărâre va fi publicată în Monitorul 
Oficial 
nr 109/27.05.1992. 
De ce această lungă întârziere? De ce guvernul Roman a ascuns adevărul? 
Pentru un motiv foarte simplu. Crearea RAAPPS a fost şi a rămas o ticăloşie, 
parte 
integrantă şi intrinsecă a marii ticăloşii cunoscută prin cuvintele de 
“reformă” şi 
“privatizare”. 
În art. 2 din HG nr. 1217/1990, prin care se desfiinţa DACOREX şi se 
înfiinţa RAAPPS, se preciza că obiectul de activitate al nou createi regii 
autonome 
“îl constituie administrarea, întreţinerea, asigurarea serviciilor şi deservirea 
imobilelor în care îşi desfăşoară activitatea Adunarea Deputaţilor, Senatul, 
Preşedinţia României, Guvernul, ministerele şi alte organe centrale, precum 
şi 
a spaţiilor şi bunurilor menţionate”. Pe scurt, obiectul de activitate ale 
acestei 
creaturi ar fi trebuit să fie “administrarea” de imobile şi de alte bunuri 
utilizate 
pentru exercitarea autorităţii statale, bunuri de interes şi de uz public. 
In mod normal şi firesc, bunurile de uz şi de interes public sunt administrate 
de instituţii publice, adică de autorităţi finanţate de la bugetul public, de 
stat, local, 
sau comunitar. Membrii Parlamentului şi ai Guvernului nu folosesc 
imobilele 
în cauză în scopul de a produce bunuri şi servicii care să poată fi vândute pe 
piaţă. Ei le folosesc pentru exercitarea autorităţii de stat, un serviciu public. 
Numai entităţile care administrează bunuri folosite la producţia de mărfuri 
pot fi 
administrate de o regie autonomă. 
De ce nici guvernul Roman şi niciunul dintre guvernele care l-au urmat 
n-au creat o instituţie publică care să administreze respectivele bunuri 
publice 
menţionate în art. 2 al HG nr. 1217/1990? Pentru simplul motiv că scopul 
crării RAAPPS era cu totul altul decât cel declarat în respectiva hotărâre de 
guvern. Scopul nu era “administrarea” bunurilor în cauză, ci jefuirea 
acestora. 
Bunurile de uz şi de interes public, aflate în patrimoniul instituţiilor publice 
nu 
pot fi vândute, înstrăinate. Cele aflate în patrimoniul unei regii autonome 
pot 
fi înstrăinate, scoase la mezat. Art. 3 al HG nr. 1217/1990 ne trimite la 
anexa 
hotărârii unde sunt listate “unităţile şi subunităţile” ale căror bunuri sunt 
trecute 
“în patrimoniul RAAPPS”. Ajunşi la această anexă, vom constata că bunurile 
intrate în patrimoniul RAAPPS nu au nici în clin nici în mânecă cu activitatea 
desfăşurată de “Adunarea Deputaţilor, Senatul, Preşedinţia României, etc.”. 
În 
faţă era gardul, iar în spate era leopardul. În patrimoniul RAAPPS au fost 
incluse 
palate, castele, vile, echipamente, mobilier, terenuri, ferme agricole, 
întreprinderi 
industriale, de transport, etc., cu valori de miliarde de euro, bunuri care, 
până 
în 1989, fuseseră utilizate pentru “ridicarea nivelului de trai” al … securităţii 
şi 
nomenclaturii comuniste. 

Au fost incluse în patrimoniul RAAPPS, bunurile şi terenurile administrate 
anterior de: Întreprinderile agro-industriale Băneasa, Măgurele, Chitila, 
Constanţa; Întreprinderea Poligrafică “Bucureştii Noi”; Hotel şi Restaurant 
TRIUMF; Hotel şi Restaurant FLOREASCA. Etc. Etc. 
În cei 17 ani care au trecut de la crearea RAAPPS, au fost adoptate sute 
de hotărâri de guvern prin care bunurile, aflate în “patrimoniul” acestei 
regii 
“autonome”, cu valori de miliarde de euro, au fost trecute când din 
proprietate 
publică în proprietate privată a statului, când invers, când transferate la alte 
entităţi, 
sau primite de la alte entităţi. Au fost vândute, concesionate, închiriate, 
date în 
asociere, etc., rezultatul real şi final fiind acela al diminuării continue a 
valorii 
acestui patrimoniu. Un rechizitoriu făcut de un procuror competent şi 
responsabil 
asupra fărădelegilor săvârşite în administrarea patrimoniului RAAPPS ar 
face 
inutilă orice altă anchetare a prim-miniştrilor postdecembrişti. 
Recentele dezvăluiri privind afacerile RAAPPS cu terenurile de la Moara 
Vlăsiei (Snagov), din Bulevardul Expoziţiei, vânzarea hotelului Triumf şi 
onorariile plătite necuvenit firmei de avocatură patronată de Elena Udrea 
sunt 
vârful aproape invizibil al uriaşului iceberg de ticăloşii săvârşite în 
administrarea 
RAAPPS, ticăloşii pe care, mai devreme, sau mai târziu, justiţia românească 
va 
trebui şi va putea să ni le aducă la cunoştinţa cetăţenilor ţării. 
Bursa, 22.01.2007 

TAXE ŞI INTERESE LA CURTEA UE 
De 17 ani, statul român este folosit de către guvernanţi ca instrument 
pentru propria lor îmbogăţire, în detrimentul celor guvernaţi. Statul român 
este cel 
căruia îi datorăm legile prin care capitalul naţional acumulat până în anul 
1989 a 
fost, mai întâi, trecut, pe nimic, din proprietatea comună a tuturor 
cetăţenilor ţării 
în proprietatea privată a statului român şi, de acolo, a fost trecut, tot pe 
nimic, în 
proprietatea privată a guvernanţilor sau a camarilei lor, din ţară şi din afară. 
Nu s-au mulţumit, însă cu avuţia acumulată de naţiunea română până în 
1989. Au constatat că românii produc, în continuare, avuţie, chiar 
deposedaţi de 
capital, lucrând ca slugi salariate la cei deveniţi proprietari pe propria lor 
avere. 
Trebuia jecmănită şi această nouă avuţie. Aşa s-au creat legi care au permis 
Comisiei Naţionale de Valori Mobiliare (CNVM) şi CEC-ului să participe la 
marea escrocherie financiară numită FNI. Aşa s-au creat legi care au făcut 
posibilă 
naşterea, peste noapte, a miliardarilor “făcuţi” din scutiri de taxe şi 
impozite, ori 
restituiri de TVA. 
Aşa a fost creată şi Legea 343/2006, prin are s-a aprobat modificarea şi 
completarea Legii nr. 571/2003 privind aprobarea Codului Fiscal. Noul Cod 
Fiscal care include şi aşa-zisa taxă specială pentru autoturisme şi 
autovehicule. 
Românii plătesc taxe pe autoturisme şi autovehicule din timpuri 
imemoriale. 
Actualii guvernanţi au găsit de cuviinţă că odată intraţi în UE, cetăţenii 
României 
vor fi foarte fericiţi să plătească, în plus, o nouă taxă pentru ale lor 
autoturisme şi 
autovehicule, una specială. 
Noua taxă este “specială” pentru că se plăteşte “la prima înmatriculare în 
România”. Este o şmecherie fiscală de toată frumuseţea. Demnă de părinţii 
ei 
fondatori, adică de cei care guvernează ţara de doi ani ca urmare a unor 
alegeri 
pe care cea mai autorizată voce în stat, adică chiar actualul nostru 
Preşedinte, le-a 
gratulat cu epitetul de … fraudă electorală. 
Românii plăteau şi până acum taxă pentru înmatriculările auto. Cum plătesc 
şi cetăţenii celorlalte state membre ale Uniunii Europene. Guvernanţii 
noştri, 
care s-au îmbogăţit făcând “afaceri” cu statul, vânzând statului diverse 
produse 
şi servicii, inclusiv autoturisme “negociate”, fără licitaţie, sau cumpărând de 
la 
stat capital, tot la preţuri “negociate”, au inventat taxa specială pentru 
“prima” 
înmatriculare în România. Nici a doua, nici a treia. Numai prima. 

Taxa este foarte mare. Ajunge la câteva mii de euro, adică de câteva ori 
mai mult decât preţul la care se comercializează autoturismele de mâna a 
doua ale 
celor mai multe mărci de valoare medie de pe piaţa europeană. Taxa 
favorizează, 
clar, producătorii români de autovehicule (în speţă DACIA - RENAULT) 
şi importatorii români de autoturisme străine noi (în speţă TĂRICEANU şi 
ŢIRIAC) şi defavorizează importatorii de autoturisme de mâna a două, ca şi 
miile de cetăţeni români care nu-şi pot permite să cumpere un autoturism 
nou şi 
care, din cauza noii taxe, nu-şi mai pot permite să-şi cumpere unul străin de 
mâna 
a doua, cu mult superioare calitativ celor de mâna a doua din producţia 
internă. 
Prins cu mâţa-n sac de către oficialii Uniunii Europene, domnul 
primministru 
a sărit ca ars şi şi-a exprimat, din nou, marea grijă pe care ne-o poartă. El 
ne minte-n faţă spunându-ne că taxa specială în discuţie a fost legiferată cu 
scopul 
de a ne scăpa de poluare, deoarece România, săraca, nu poate fi lăsată să 
devină 
“groapa de gunoi a Europei”. Deci hârburile de DACIA, în circulaţie din anii 
’80 pot să-şi schimbe proprietarii şi să ne polueze în voie, fără să plătească 
vreo 
taxă specială, în timp ce un AUDI produs în anul 2000, care poate fi 
cumpărat 
cu câteva sute de euro, nu poate ajunge la îndemâna românului, din cauza 
taxei 
pentru “prima” înmatriculare în România, de câteva mii de euro. 
Taxa specială pentru prima înmatriculare a autoturismelor în România 
este discriminatorie şi contrară liberei concurenţe şi liberei circulaţii a 
bunurilor. 
Este o taxă contrară legislaţiei UE. 
Deocamdată, ne aflăm în faţa unor “atenţionări” ale oficialilor UE 
referitoare la această taxă. În cazul în care guvernanţii noştri nu vor da curs 
acestor atenţionări şi nu vor anula taxa despre care vorbim, urmează, firesc, 
chemarea în judecată a statului român. Cum s-a mai întâmplat şi cu cel 
polonez 
şi cu cel ungar. Judecată care se va încheia, firesc, cu o amendă. Care ar 
trebui 
să fie plătită nu de noi, cetăţenii, prin bugetul de stat, ci de cei care au 
instituit 
taxa specială: senatorii şi deputaţii care au votat Legea Codului Fiscal şi 
domnii 
miniştri implicaţi. 
Oricum, este un semn încurajator. După aderare, libertatea de acces la 
furăciuni a guvernanţilor noştri s-a limitat dramatic. 
Bursa, 29.01.2007 

BLESTEMUL JAFULUI 
Imediat după decembrie 1989, Oracolul din Dămăroaia, autoprezentat ca 
fiind politologul Silviu Brucan, ne aducea la cunoştinţă marea sa revelaţie, 
conform 
căreia românilor le vor trebui 20 de ani ca să înveţe ce-i aceea democraţie. 
La timpul respectiv, am atras atenţia că, în spatele revelaţiei marelui 
manipulator de conştiinţe se află hotărârea grupului care se instalase la 
conducerea 
statului român, în urma loviturii de stat din decembrie 1989, de a jefui timp 
de 
două decenii avuţia productivă acumulată de români de-a lungul istoriei. 
S-a înşelat Oracolul. M-am înşelat şi eu. În cei şaptesprezece ani de 
“reformă”, în loc să înveţe democraţia, românii au fost dresaţi să trăiască în 
oligarhie, sau în băjenie. În aceeaşi perioadă, deşi s-au conceput şi pus în 
practică 
cele mai rafinate inginerii de jefuire financiară, sacul economiei româneşti 
este 
departe de a fi golit complet. Mai este, încă, de furat. 
Recent, purtătoarea de vorbe a Guvernului României ne-a informat că 
echipa condusă de domnul Tăriceanu a hotărât, în numele nostru, că 
trebuie să 
mai aşteptăm încă vreo opt ani ca să intrăm în rând cu lumea monetară 
europeană, 
adică să schimbăm leul cu euro-ul. 
Sloveniei i-au trebuit doi ani de la data aderării la Uniunea Europeană 
până la data când a intrat în zona euro. De ce am avea nevoie noi, românii, 
de o 
perioadă de timp de patru ori mai lungă decât aceea parcursă de sloveni? 
Suntem 
noi de patru ori mai proşti, mai puţin dotaţi de Dumnezeu? 
Există cinci criterii, mari şi late, pe care un stat membru al Uniunii trebuie 
să le îndeplinească pentru a putea trece la euro. Acestea sunt următoarele: 
1 – 
preţuri stabile, adică indicele inflaţiei să nu fie mai mare decât cu 1,5% faţă 
de 
ratele de inflaţie ale celor trei state care au ratele de inflaţie cele mai 
scăzute; 2 
– stabilitatea cursului de schimb – cursul de schimb să se menţină timp de 
doi 
ani în marja autorizată de fluctuaţie; 3 – deficitul bugetar să fie sub 3% din 
PIB; 
4 – datoria publică să nu depăşească 60% din PIB; 5 – rata dobânzii pe 
termen 
lung să nu fie mai mare decât cu 2% faţă de ratele dobânzii ale celor trei 
state cu 
ratele de dobândă cele mai scăzute. 
Care din cele cinci criterii, numite de convergenţă, nu ar putea fi îndeplinite 
de România în următorii doi ani? 
În anul 2006, rata inflaţiei a fost de 4%. O reducere de încă un procent near 
aduce în situaţia de a îndeplini primul criteriu al convergenţei, cel al 
stabilităţii 

preţurilor. Nu poate BNR şi al său guvernator nemuritor să facă acest mic 
pas, de 
un procent, după ce ne-a demonstrat că în doi ani poate creşte inflaţia de la 
2% la 
250%, şi în alţi doi ani că o pate reduce de la 25% la 10%? De ce 
subestimează 
Guvernul Tăriceanu capacitatea de adaptare a tiparniţei noastre monetare? 
În ultimii doi ani, cursurile de schimb ale leului faţă de principalele monede 
ale lumii au fluctuat într-o marjă mai mult decât normală, leul apreciindu-se 
cu 
16% faţă de dolarul american şi cu 15% faţă de euro. Deci, fără probleme şi 
la al 
doilea criteriu de convergenţă. 
Pe primele 11 luni ale anului 2006, bugetul consolidat al statului român 
s-a realizat cu un excedent de 1,6% din PIB. Până la deficitul de 3% cerut de 
cel 
de-al treilea criteriu al intrării în zona euro este mult şi bine. 
Se pare că hotărârea Guvernului de a amâna intrarea României în lumea 
bună a finanţelor europene, în zona euro, este legată de ultimele două 
criterii de 
convergenţă: datoria publică şi nivelul dobânzilor. 
La sfârşitul anului 2006, datoria publică a fost mai mică decât jumătatea 
valorii cerute de Banca Centrală Europeană, adică sub 30%. În 1989, datoria 
publică a statului român, internă şi externă, era egală cu zero. De atunci, 
statul 
român s-a înglodat în datorii într-un ritm mediu anual de aproape 2 
miliarde de 
euro, sau 2% din PIB. Se pare că actualii guvernanţi vor să continue 
“trendul” din 
ultimii 17 ani încă opt ani de acum înainte, astfel încât, în 2014, să ne 
apropiem 
de cifra maxim admisă pentru intrarea în zona euro. Să ajungem la o 
datorie 
publică de 90-100 de miliarde de euro. Astfel încât şi nepoţii noştri să 
trăiască … 
bine şi să folosească jumătate din PIB-ul pe care îl vor produce ca să 
plătească 
datoria publică contractată de guvernanţii contemporani nouă. 
În sfârşit, dar nu şi cel mai puţin important, ultimul criteriu de convergenţă 
este legat de nivelul ratelor dobânzii. 
În prezent, românii plătesc dobânzi mai mari decât dublul dobânzilor 
plătite de majoritatea cetăţenilor Uniunii Europene. Aceasta, din cauza 
faptului 
că piaţa bancară din România are un pronunţat caracter monopolist. La 
sfârşitul 
anului 2006, trei bănci, toate controlate de capitalul străin, deţineau peste 
50% 
din totalul activelor nete ale sistemului bancare. Şase bănci, toate cu capital 
majoritar străin, deţineau 64% din totalul activelor nete. Cu excepţia vechii 
reţele 
CREDICOP, care deţine 0,3% din totalul activelor nete bancare, în România 
nu există bănci populare. Numai acestea ar fi putut concura marile 
monopoluri 
şi carteluri bancare. Numai existenţa a mii de bănci populare face posibilă 
practicarea de dobânzi decente pe piaţa bancară. În România, băncile 
populare 
au fost distruse, în anul 2000, printr-o ordonanţă guvernamentală. 
Se pare că nu ne va fi foarte greu să scăpăm de blestemul care se numeşte 
jefuirea majorităţii de minuscula minoritate cocoţată la conducerea statului 
român. 
Bursa, 05.02.2007 

CELE PESTE 10.000 DE LEGI 
“Dialogul” dintre preşedintele nostru şi prima putere în stat – aceea 
legislativă, adică Parlamentul ţării – îmbracă, în ultimele zile, forme de-a 
dreptul 
hilare. 
Preşedintele, exercitându-şi prerogativa constituţională de a-şi exprima şi 
el liber opiniile politice, a găsit de cuviinţă să ne aducă la cunoştinţă că 
senatorii 
şi deputaţii “fac legi pentru infractori”. Concret, el se referea la o lege 
menită să-i 
scutească de ceva datorii pe producătorii autohtoni de bere, mulţi dintre ei 
aduşi 
în stare de insolvenţă de politica economică a statului român 
postdecembrist, în 
componenţa acestuia intrând şi instituţia care a generat hiperinflaţia 
nimicitoare 
din deceniul trecut, pe numele ei BNR. 
La aflarea opiniei prezidenţiale, conducătorii celor două camere ale 
Parlamentului, unul aparţinând grupării aflată pe băncile puterii, celălalt 
grupării 
de pe băncile opoziţiei, şi-au descoperit, pe dată, comunitatea de origine şi 
de 
interese, s-au întrunit şi au votat o declaraţie prin care îi atrag atenţia 
şefului 
statului că i-a jignit, făcându-i complici cu infractorii, şi îl somează să îşi 
ceară 
scuze pentru afirmaţiile sale impardonabile. Şeful Senatului, supărat foc, 
iese pe 
sticlă, la ceas de seară, să ne spună cât de mare a fost contribuţia domniilor 
lor, 
parlamentarii, la uriaşele noastre împliniri din ultimii 17 ani. În această 
perioadă, 
ne spune domnul Nicolae Văcăroiu, Parlamentul României a adoptat “peste 
10.000 de legi”. Numai “datorită” acestor “peste 10.000 de legi” suntem 
unde 
suntem şi nu în alt loc. Domnul Preşedinte Băsescu, ne sugerează primul 
senator 
al ţării, ar trebui să aibă ceva mai mult respect pentru neprecupeţitul efort 
făcut 
de legiuitori în pavarea cu norme călăuzitoare a drumului nostru către 
luminile 
democraţiei şi bunăstării. 
Cele “peste 10.000 de legi” au făcut posibile: transformarea a jumătate 
din capacităţile de producţie ale ţării în fier vechi şi materiale de 
construcţie; 
înstrăinarea a peste 80% din capitalul naţional, ceea ce face ca un procent 
corespunzător din PIB-ul anual să intre în conturi bancare aflate în afara 
ţării, 
rămânând mai nimic de investit în teritoriul naţional; distrugerea a peste 4 
milioane de locuri de muncă, urmarea fiind aceea că 3 milioane de români 
au luate 
calea băjeniei, abandonându-şi copiii în voia sorţii, a drogurilor şi 
criminalităţii 
de toate felurile; decesul prematur a milioane de vârstnici şi nou-născuţi, 
din 

cauza lipsei de medicamente şi de îngrijire medicală; polarizarea socială 
dusă 
la extrem, prin concentrarea avuţiei naţionale în mâinile a 4-5% din 
cetăţeni, 
în timp ce restul de 95-96% trăieşte în sărăcie lucie; infestarea întregii 
societăţi 
româneşti cu virusul corupţiei, cu dispreţul faţă de muncă, cinste, 
competenţă, 
etc. Iată mănunchiul principalelor rezultate obţinute prin adoptarea şi 
punerea 
în practică a celor “peste 10.000 de legi”! Rămâne de văzut dacă 
producătorii 
autohtoni de bere, vizaţi de Preşedintele Băsescu, nu şi-au plătit birurile 
către stat 
pentru că au vrut să fure statul sau pentru că, pur şi simplu, n-au avut de 
unde să 
plătească birurile în cauză. 
Observ, mai întâi, că berarii nu sunt primii capitalişti români care sau 
îmbogăţit prin neplata datoriilor către stat. Au fost şi alţii scutiţi de astfel 
de datorii, inclusiv în timpurile când domnul Traian Băsescu era membru al 
Guvernului. 
În al doilea rând, se cuvine să observăm că legiuitorii români au făcut şi 
fac legi nu numai pentru infractori, ci şi pentru prădători. Cele mai mari 
bogăţii 
nu s-au strâns din neplata datoriilor la buget, ci prin cumpărarea pe nimic a 
unor 
hălci uriaşe din avuţia naţională, pe baza şi cu ajutorul legilor “privatizării”. 
Bogăţii la fel de mari s-au strâns şi vânzând statului produse la preţuri 
umflate cu 
ajutorul … legilor referitoare la achiziţiile publice. 
Acestea sunt motivele care mă fac să afirm că domnul Preşedinte îi 
subestimează pe legiuitori, făcându-i complici numai cu infractorii. Meritele 
celor care au născut cele peste 10.000 de legi sunt mult mai mari. Lor le 
sunt 
datori şi prădătorii transformaţi în miliardarii tranziţiei. 
Bursa, 12.02.2007 

COALIŢIA TRANSPARTINICĂ 
Se pară că domnul Traian Băsescu şi-a propus ca, în primul său mandat 
la Cotroceni, să devină un priceput diagnostician al economiei şi societăţii 
româneşti. Cu ceva timp în urmă, domnia sa a descoperit economia 
românească 
este una “de tip mafiot”, mai apoi, că această economie există grupuri de 
“băieţi 
deştepţi” care se îmbogăţesc prin manipularea preţurilor le energie. 
Zilele trecute, participând la lansarea Raportului de Analiză şi Prognoză 
pe anul 2007 al Societăţii Academice din România, şeful statului ne-a adus 
la 
cunoştinţă că “România are o economie care poate fi etichetată, în multe 
din 
zonele ei, ca fiind una de privilegiu, în care nu întotdeauna au funcţionat 
şansele 
egale, în care clientela politică a avut acces la resurse, iar oamenii obişnuiţi 
nu 
au avut nici o şansă pentru că nu au cunoscut politicieni”. Cu două zile 
înaintea 
acestei declaraţii, adresându-se Parlamentului României, domnul 
Preşedinte 
se referea la existenţa unei “coaliţii transpartinice”, adică o alianţă formată 
din 
oameni politici corupţi care fac parte din partide diferite şi care “au făcut 
din 
politică doar vehicolul îmbogăţirii”. 
Citatele de mai sus ne dovedesc că domnul Băsescu înţelege cât se poate de 
bine simptoamele principalelor boli de care suferă economia românească 
actuală: 
corupţie, mafii, monopoluri, privilegii, clientele politice, îmbogăţire prin 
politică, 
lipsă de şanse pentru majoritatea cetăţenilor ţării. Cunoaşterea 
simptoamelor nu 
este, însă, suficientă pentru eradicarea bolilor. Este nevoie de mai mult. 
Trebuie 
cunoscute cauzele care au generat boala. Urmează apoi, stabilirea 
medicaţiei 
cuvenite, eventual bisturiul. 
Poate că domnul Băsescu nu este chiar aşa de grăbit cum îl cred unii şi şi-a 
propus să treacă de la postura de diagnostician la aceea de chirurg de-abia 
în al 
doilea mandat de preşedinte. 
În această perspectivă, îmi permit să-i pun la dispoziţie câteva idei care 
ar putea să-l ajute în înţelegerea cauzelor care au generat actualele boli ale 
economiei româneşti şi în pregătirea unei posibile vindecări a acestor boli. 
“Coaliţia transpartinică” a politicienilor corupţi nu a apărut în viaţa 
societăţii 
româneşti în ultimele zile, sau în perioada de când domnul Băsescu este şef 
la 
Palatul Cotroceni. “Coaliţia transpartinică” s-a născut în data de 22 
decembrie, 
sau, poate, chiar mai devreme. Ea a existat şi atunci când a fost adoptată 
legea 

prin care cetăţenii României au fost deposedaţi de capitalul aflat în 
proprietatea 
lor comună şi prin care acest capital a fost trecut în proprietatea privată a 
statului, 
pentru ca apoi, prin “legile privatizării”, să fie trecut din proprietatea 
privată a 
statului hoţ în proprietatea privată a “clientelei politice”. Aici se găseşte 
cauza 
lipsei de şanse a “oamenilor obişnuiţi”, adică a majorităţii cetăţenilor ţării. 
Dacă, în 1990, aceşti “oameni obişnuiţi” ar fi devenit proprietari privaţi 
asupra 
întregului capital naţional, aşa cum am propus eu la timpul respectiv, atunci 
ar fi 
funcţionat şi pentru ei principiul “şanselor egale”. N-am mai fi avut 
“economie 
de privilegii”, ci o economie democratică, competitivă şi performantă. 
“Coaliţia transpartinică” a existat şi atunci când au fost adoptate legile 
referitoare la Statutul Băncii Naţionale a României. Dacă în aceste legi ar fi 
fost 
inserată o clauză prin care guvernatorul şi membrii consiliului de 
administraţie ai 
BNR ar fi fost demişi automat în cazul în care inflaţia ar fi fost mai mare de 
5% 
pe an, aşa cum am propus la timpul respectiv, economia românească nu ar 
mai 
fi funcţionat cu o inflaţie de 250% pe an, salariile nu ar mai fi putut fi reduse 
la 
jumătatea celor avute înainte de 1990, întreprinderile româneşti în care 
naţiunea 
română a investit echivalentul a sute de miliarde de euro nu ar mai fi fost 
aduse 
în faliment şi în situaţia de a fi vândute la preţul de … un euro, etc. 
“Coaliţia transpartinică” a existat şi atunci când a fost creată ticăloşia 
numită RAPPS, ca şi alte regii autonome de acelaşi fel, folosite ca “vehicule 
ale 
îmbogăţirii” politicienilor de toate culorile şi categoriile. 
“Coaliţia transpartinică” a politicienilor corupţi va exista în România atâta 
timp cât economia va fi una de tip oligarhic în care capitalul este concentrat 
în proprietatea unui umăr minuscul de familii, în timp ce marea majoritate 
a 
cetăţenilor nu au acces la capital. 
Numai o acţiune politică de mare anvergură pentru democratizarea 
proprietăţii asupra capitalului va determina înlocuirea coaliţiei 
transpartinice 
a politicienilor corupţi cu o coaliţie transpartinică de politicieni formată din 
reprezentanţi autentici ai “oamenilor obişnuiţi”, o coaliţie care nu va mai 
face 
legi pentru infractori şi prădători, ci legi pentru muncitori, pentru inovatori 
şi 
pentru investitori. 
Bursa, 19.02.2007 

DUBLA FAŢĂ A BANILOR 
În ultimele zile, marile agenţii de presă europene au publicat mai multe 
studii şi rapoarte referitoare la jaful practicat de bănci asupra cetăţenilor 
Uniunii 
Europene. Aflăm din aceste studii că sistemul bancar european s-a 
structurat de 
asemenea manieră încât concurenţa între operatorii lui este, practic, 
inexistentă, 
marile trusturi bancare înţelegându-se asupra preţurilor principalelor 
produse 
oferite clienţilor. Aceste preţuri sunt atât de mari încât toate marile băncile 
europene, care controlează marea majoritate a activelor bancare, 
realizează 
profituri de peste 25%, ceea ce este aberant pentru acest sector de 
activitate 
economică. 
Din acest punct de vedere, am putea afirma că sistemul bancar românesc 
este mai mult decât integrat în cel european. Dacă, din punct de vedere al 
PIBului 
pe cap de locuitor, de-abia atingem o treime din media europeană, din 
punct 
de vedere al rapacităţii sistemului bancar suntem, cu siguranţă, cu mult 
deasupra 
mediei europene. În România, trei bănci, toate cu capital străin, controlează 
peste 50% din totalul capitalului bănesc. Zece bănci – toate cu capital străin 
– controlează mai mult de trei pătrimi din valoarea acestui capital. În 
prezent, 
în România funcţionează mai puţin de 40 de unităţi bancare, ceea ce 
înseamnă o 
bancă pentru o jumătate de milion de români. 
Cu un grad de concentrare atât de ridicat, nu este de mirare că preţul pe 
care românii trebuie să-l plătească pentru a avea acces la capitalul bănesc 
este cel 
mai ridicat din întreaga Uniune. Diferenţialul de dobândă, adică diferenţa 
dintre 
preţul pe care băncile ni-l plătesc ca să folosească economiile noastre 
băneşti şi 
preţul cu care vinde aceste economii către concetăţenii noştri este atât de 
mare, 
încât sunt bănci care activează în România ce obţin profituri duble faţă de 
media 
europeană. 
În baza Legii 109/1996, la începutul acestui deceniu, în România 
funcţionau peste 120 de bănci populare care practicau dobânzi la 
jumătatea celor 
practicate de marile bănci comerciale. 
Simţind primejdia pe care băncile populare începuseră să o reprezinte 
pentru ele, marile trusturi bancare, în complicitate cu mass-media şi cu 
guvernanţii 
noştri postdecembrişti au declanşat un atac nimicitor împotriva tinerelor 
structuri 
bancare de esenţă cooperatistă, apropiate de interesele cetăţenilor. Atacul 
a 

început în plan mediatic, pentru “pregătirea” opiniei publice, prin 
defăimarea 
şi incriminarea activităţii băncilor populare. A urmat atacul legislativ printr-
o 
ordonanţă de urgenţă dată de Guvernul Isărescu care schimba regula 
jocului, 
punând condiţii de reautorizare a băncilor populate, opuse complet celor în 
baza 
cărora fuseseră autorizate iniţial. Constatând că, totuşi, o bună parte din 
băncile 
populare puteau să se “strecoare”, să treacă prin furcile caudine, impuse de 
ordonanţă, după numai câteva luni, acelaşi guvern a emis o ordonanţă, cu 
restricţii 
mult mai dure, astfel încât băncile populare, în loc să devină o componentă 
fundamentală a sistemului bancar românesc, să constituie principala 
garanţie a 
funcţionării legilor concurenţei în acest sector al economiei naţionale, au 
devenit 
istorie, fiind forţate să intre în lichidare, prin efectul legii. 
În ultimii 17 ani de istorie românească, marea invenţie omenească numită 
bani, în loc să fie folosită în folosul românilor, pentru a le face mai eficientă 
munca şi mai frumoasă viaţa, a fost şi continuă să fie folosită pentru jaf, 
pentru 
îmbogăţirea unei minorităţi pe seama majorităţii. 
La începutul anilor ’90, profesorul Anghel Rugină propunea românilor o 
reformă monetară care să facă imposibilă manipularea preţurilor, în 
general, şi a 
preţului banilor, în special. 
Adoptarea propunerii acestui mare economist român ar fi făcut imposibil 
furtul contravalorii unor mari exporturi făcute în ultimele luni ale anului 
1989, 
bani care n-au mai ajuns în conturile statului român, ci în conturile 
securiştilor şi 
nomenclaturiştilor înfipţi în fostele întreprinderi de comerţ exterior. Bani cu 
care, 
ulterior, au fost cumpărate hoteluri, fabrici, trusturi de presă. 
Adoptarea propunerilor profesorului Rugină ar fi făcut imposibilă jefuirea 
Bancorex-ului. Inclusiv folosirea banilor furaţi de la Bancorex pentru 
cumpărarea 
de hoteluri, fabrici, trusturi de presă. Aceeaşi propunere, pusă în practică, 
ar 
fi făcut imposibilă inflaţia de 250% pe an, cu toate consecinţele ei: 
reducerea 
dramatică a salariilor şi pensiilor, distrugerea a milioane de locuri de 
muncă, 
trimiterea în robie a milioane de români. 
Marea ivenţie numită energie atomică poate aduce lumină şi căldură, 
adică viaţă. Dar tot ea poate aduce întuneric şi moarte. La fel şi banul. 
Depinde 
pe mâna cui apucă. 
Bursa, 26.02.2007 

“REDISTRIBUIREA BOGĂŢIILOR” 
De câteva zile , o bună parte a mass-media româneşti, aceea controlată de 
mogulii tranziţiei şi ai “reformei”, prin natura lor antinaţionale şi 
antipopulare, 
au declanşat un atac furibund împotriva miniştrilor de finanţe ai statelor 
Uniunii 
Europene, care sunt acuzaţi, în bloc, că le-a “intrat în cap o idee 
comunistă”, 
că “fac o politică economică de stânga”, că pledează pentru “redistribuirea 
bogăţiilor la cei săraci”. 
Un exemplu tipic de mistificare, de încercare de manipulare a oamenilor 
de bună credinţă, care dispun de mai puţină informaţie. Problema pusă în 
discuţie 
de miniştrii finanţelor europene nu este una ideologică, care să-i plaseze pe 
cei în 
cauză la dreapta, sau la stânga, să-i identifice cu comunismul, sau 
capitalismul. 
Problema pusă în discuţie de responsabilii europeni este una care ţine de 
ştiinţa economică, a guvernării şi administraţiei. Ea îşi are originea în faptul 
că 
dezvoltarea susţinută a economiei europene din ultimii ani a fost realizată, 
din 
nefericire, prin dezechilibrarea accentuată a raportului dintre profituri şi 
salarii, 
în favoarea primelor. În termeni reali, salariile au scăzut, în timp ce 
profiturile au 
crescut în ritmuri aberante. Este un dezechilibru fundamental al vieţii 
economice 
şi sociale. Adâncirea acestui dezechilibru poate pune sub semnul întrebării 
întregul sistem economico-social european, însăşi legitimitatea acestui 
sistem. 
Domnul Peer Steinbruck, ministrul german al finanţelor, afirmă că “dacă 
ani de zile, pentru salariile mici şi pentru categoriile sociale mijlocii, există 
pierderi salariale nete în timp ce are loc o explozie a profiturilor, atunci se 
ajunge 
la o criză de legitimitate a modelului european de economie socială de 
piaţă”. În 
acelaşi sens se pronunţă şi domnul Joaquin Almunia, comisar european 
pentru 
afaceri economice şi monetare. “Ponderea salariilor în totalul veniturilor 
create 
în statele membre ale UE, spune comisarul european, este, în prezent, cea 
mai 
scăzută din ultimii ani şi nu cred că această situaţie va rezista”. 
Responsabilii finanţelor europene nu cer capitaliştilor “să acorde 
muncitorilor o parte mai mare din profiturile companiilor”, să “redistribuie 
bogăţiile la cei săraci”, aşa cum insinuează mass-media româneşti la care 
ne-am 
referit. Ei observă că s-a creat un dezechilibru în împărţirea veniturilor 
create, 
nu a profiturilor şi bogăţiilor. Veniturile sunt rezultatul cooperării dintre 
capital 
şi muncă. Remunerarea insuficientă – absolută şi/ sau relativă – a unuia 
dintre 

cei doi factori care participă la producţia de venituri – muncă şi capital – are 
grave consecinţe economice şi sociale. Şi remunerarea insuficientă a 
capitalului, 
şi remunerarea insuficientă a muncii conduce, implacabil, la reducerea 
eficienţei, 
a productivităţii, a valorii venitului global produs în economie, cu multiple 
consecinţe sociale: şomaj, sărăcie, băjenie, criminalitate, droguri, etc., etc. 
Acestea sunt motivele reale ale îngrijorării responsabililor financiari 
europeni, îngrijorare cauzată de deteriorarea raportului dintre salarii şi 
profituri, 
nu de “infestarea” lor cu idei comuniste, populiste, de stânga, etc. Bunul 
simţ, 
cunoştinţele lor profesionale şi atitudinea lor politică şi civică nu le permit 
să 
aducă Europa în starea jalnică în care guvernanţii noştri au adus România. 
În 1990, ponderea salariilor în valoarea totală a PIB-ului României era de 
peste 50%. Aproape de valoarea pe care o avea acest raport, la acea vreme, 
şi în 
ţările dezvoltate ale Europei. Între timp, ponderea salariilor în PIB-ul 
românesc a 
scăzut la sub 15%. Aceasta, ca urmare a faptului că au scăzut şi salariul 
(mediu) 
şi numărul angajaţilor (ambele la jumătate). În prezent, PIB-ul nostru este 
mai 
mare decât cel din 1990. Cel puţin aşa ne spun guvernanţii. Asta înseamnă 
că 
pierderea suferită de salarii, de la 50% la 15%, se regăseşte, automat, în 
creşterea 
corespunzătoare a profiturilor. 
Consecinţele se cunosc. Trei milioane de români şi-au luat lumea-n cap, 
şi-au părăsit ţara, şi-au părăsit familiile, copiii. Ca să câştige un salariu cât 
de cât 
decent. Să supravieţuiască, în condiţii dramatice: acolo unde muncesc 
cunosc 
umilinţe cumplite, familiile li se destramă, copiii sunt lăsaţi de izbelişte, fără 
îngrijirea şi dragostea părintească, liberi la droguri şi analfabetism. Toate 
acestea 
deoarece guvernanţii postdecembrişti ai României au vrut, neapărat, să 
strângă 
averi uriaşe, în câţiva ani, prin deposedarea propriilor cetăţeni atât de 
averea 
acumulată de aceştia până în 1989, cât şi de cea mai mare parte a 
veniturilor 
create după 1989. 
Cine seamănă vânt culege furtună. După ce “a încheiat tranziţia”, adică 
după ce a făcut reforma prin care a distrus milioane de locuri de muncă şi a 
redus 
nivelul salariilor la niveluri insuportabile, guvernul român constată că nu 
mai 
are pe cine să pună la muncă, să creeze PIB, din care cea mai mare parte să 
se 
transforme în profituri. Vrea să-i aducă acasă pe căpşunari. Să le dea prime 
de 
întoarcere acasă. Asta da măsură de stânga, populistă, comunistă! Exact aici 
nu 
vor să ajungă miniştrii europeni de finanţe. 
Bursa, 05.03.2007 

SALARIILE ROMÂNILOR ÎN 2007 
Mare dezbatere, mare, pe tema salariilor românilor în anul de graţie 2007, 
primul după aderarea României la Uniunea Europeană. Mai întâi, un 
săptămânal 
central publică o prognoză din care rezultă că salariile celor mai mulţi dintre 
români urmează să fie mai mari, în 2007, cu 20-30% faţă de cele realizate în 
2006. 
Cifrele prognozate de săptămânal sunt, apoi, preluate de mai mulţi 
realizatori de 
televiziune şi “dezbătute” cu ajutorul unor întregi echipe autoprezentate ca 
fiind 
de superspecialişti în materie. Cum era de aşteptat, intră în arenă şi BNR-ul, 
care 
ne reaminteşte nobila ei misiune de a ţine inflaţia “ţintită”, adică luată la 
ochi, să 
nu cumva să sară pragul prestabilit, caz în are va cădea pradă rafalelor 
slobozite 
de bătrâna doamnă pentru “sterilizarea” maidanezilor indisciplinaţi, printre 
aceştia numărându-se şi creşterile salariale, obiect al prognozelor şi 
dezbaterilor 
la care ne referim. 
Raportul dintre inflaţie şi salarii a reprezentat una din principalele 
componente ale procesului prezentat românilor ca fiind “reforma”, deşi am 
fi 
mai aproape de adevăr dacă am utiliza cuvântul de “jaformă”. De aproape 
două 
decenii, românilor li se spune că salariul este cauza, iar inflaţia este efectul. 
Salariul este o parte componentă a preţului. Creşterea părţii determină 
creşterea 
întregului. Logică simplă. Aparent corectă. Numai aparent. 
În realitate, lucrurile stau exact invers. În ultimii 17 ani de economie 
românească, inflaţia a determinat dinamica salariilor. Nu invers. Inflaţia, 
respectiv 
creşterea susţinută şi continuă a preţurilor, a fost determinată şi realizată 
nu prin 
creşterea salariilor, ci prin creşterea artificială a cantităţii de bani în 
circulaţie, 
peste cantitatea cerută de volumul şi numărul tranzacţiilor de schimb de 
mărfuri. 
Generarea şi întreţinerea inflaţiei a avut ca scop, şi rezultat, printre altele, şi 
controlul dinamicii salariilor, mai exact diminuarea continuă a acestora. 
Controlând creşterea preţurilor, cu ajutorul banilor, guvernanţii români 
postdecembrişti, profitând şi de slăbiciunea sindicatelor, au “indexat”, an 
de an, 
salariile astfel încât puterea de cumpărare a acestora a scăzut continuu, 
ajungând 
în anul 2000 la mai puţin de jumătate faţă de nivelul atins în 1989. Au 
crescut 
preţurile cu 100%, salariile au fost crescute şi ele, dar nu cu 100%, ci cu 
80%. 
Iată cum se face că în perioada jaformei, în România, inflaţia a fost cauza, 
iar 
salariile, efectul. 

Diminuarea salariilor cu ajutorul inflaţiei a avut efecte multiple asupra 
economiei româneşti. În primul rând, a redus cerea de bunuri şi servicii, 
determinând subutilizarea capacităţilor de producţie, imposibilitatea 
desfacerii 
producţiei realizate de întreprinderi, intrarea acestora în blocaj financiar, 
determinarea lor să-şi reducă volumul producţiei, să reducă numărul 
locurilor de 
muncă, în final, să-şi închidă porţile, să fie vândute pe nimic, sau să fie 
demolate 
şi valorificate ca materiale de construcţii. 
În al doilea rând, reducerea salariilor a avut ca efect sporirea profiturilor, 
îmbogăţirea celor deveniţi proprietari asupra întreprinderilor “cumpărate” 
pe 
nimic, după ce au fost devalorizate prin “procedura” prezentată în alineatul 
precedent. 
De la Adam Smith şi David Ricardo încoace, valoarea nou creată, 
respectiv PIB-ul creat în economie, se compune din două părţi, mari şi late: 
profit 
şi salariu. Cele două părţi pot avea o dinamică identică, proporţională cu 
aceea a 
întregului (PIB), păstrându-se raportul dintre ele, sau pot avea dinamici 
diferite, 
cu schimbarea raportului, în favoarea uneia, sau alteia dintre părţi. 
În anul 1990, salariile (împreună cu pensiile) reprezentau 42% din PIB. 
Restul, de 58% era reprezentat de profit. Salariul mediu era egal cu 
echivalentul 
a 230 euro. Desigur, Institutul Naţional de Statistică o să mai lucreze câteva 
luni 
la “cizelarea” cifrelor statistice pentru anul 2006. Din datele publicate până 
în 
prezent, reiese că, în anul 2006, PIB-ul României a fost de circa 103 miliarde 
euro. Din această sumă, salariile (împreună cu pensiile) reprezentau sub 
18%, 
restul de 82% revenind profiturilor. În anul 2006, salariul mediu a fost egal 
cu 240 euro pe lună, cam tot atât cât era şi în 1989. Cu precizarea că 
numărul 
salariaţilor s-a redus de la 8 milioane la circa 4,5 milioane. 
Dacă luăm în considerare că, în medie, în economia actuală pentru 
producţia unei unităţi de PIB se folosesc trei unităţi de capital, rezultă că 
cele 103 
miliarde de PIB au fost realizate cu un capital de 309 miliarde euro. Mai 
departe, 
asta înseamnă că rata profitului, calculată ca raport între valoarea 
profiturilor 
şi aceea a capitalurilor a fost de …82%. Ori, în ţările normale, în care există 
economii de piaţă normale, concurenţiale, cu adevărat funcţionale, rata 
medie a 
profiturilor este de … 15% pe an. 
Dacă vrem să intrăm în normalitate, adică să ajungem la o rată a profiturilor 
apropiată de 15% pe an, atunci ar trebui ca, în 2007, să creştem salariile nu 
cu 
30%, ci cu … 300%, adică de trei ori, de la 240 euro la 720 euro pe lună. La 
un 
astfel de salariu mediu, cu siguranţă, s-ar întoarce imediat toţi, sau aproape 
toţi, 
cei 3 milioane de români care au plecat în băjenie. Fără “primele” de 
întoarcere 
acasă cu care vrea să-i momească domnul Tăriceanu. Am avea nu 4,5 
milioane 
de salariaţi, ci 7,5 milioane, cu un salariu mediu de 720 euro pe lună. Asta 
înseamnă 64,8 miliarde euro, plus 24,6 miliarde euro pensii (38% din 
salarii), 
în total 89,4 miliarde euro. Mai rămân 20,6 miliarde euro pentru profituri, 
cu o 
rată a rentabilităţii de 18,7% pe an. Las cititorul să descifreze singur 
consecinţele 

pe care o astfel de redistribuire a veniturilor le-ar avea asupra economisirii, 
investiţiilor, creşterii economice, etc., etc. Pentru anul 2007, am luat în 
calcul un 
PIB egal cu 110 miliarde euro, cu 7% mai mare decât în 2006. 
Într-o ţară normală, cifrele de mai sus ar genera o serioasă dezbatere, 
urmată de o adevărată revoluţie în politica economică. Ar fi mai mult decât 
plăcut 
să constatăm că, în primăvara anului 2007, România a devenit o ţară 
normală. 
Bursa, 12.03.2007 

FRAUDA ÎN SPAŢIUL CARPATO-DANUBIANO-PONTIC 
Un raport dat publicităţii recent de către Departamentul de Stat al SUA a 
ajuns la concluzia că România “este vulnerabilă la fraudele financiare care, 
potrivit 
BNR, ajung la 1-1,5 miliarde de dolari anual”. Specialiştii americani au 
stabilit 
şi principalele modalităţi de fraudă financiară întâlnite în România. Acestea 
ar fi 
următoarele: contrabanda cu bunuri contrafăcute; bancruta frauduloasă; 
fraude 
legate de taxe şi cele din domeniul creditelor de consum; acţiunile de 
spălare de 
bani. 
În limba română, cuvântul “fraudă”, preluat din latinescul “fraus” 
desemnează actul de hoţie, adică însuşirea, prin înşelăciune, a unor valori 
care 
aparţin altuia, sau altora. Dacă acordăm acest înţeles cuvântului “fraudă” şi 
îl 
mai însoţim şi de cuvântul “financiar”, atunci trebuie să observăm că 
investigaţia 
făcută de specialiştii Departamentului de Stat al SUA nu a reuşit să 
surprindă 
decât o mică parte din marea fraudă financiară care se desfăşoară zi de zi în 
România postdecembristă. De la înălţimea lor, probabil din satelit, 
americanii 
n-au văzut decât vârful icebergului, cunoscut şi sub numele de “reformă”. 
Este neîndoielnic că românii au fost şi sunt înşelaţi şi devalizaţi de capitaluri 
şi de venituri şi prin acte de contrabandă, de bancrută frauduloasă, de 
evaziune 
fiscală sau de spălare de bani. Este foarte probabil ca valoarea capitalurilor 
şi 
veniturilor de care sunt deposedaţi românii prin aceste forme de fraudă 
financiară 
să se cifreze la nivelul de 1,0-1,5 miliarde de dolari SUA pe an. Valoarea 
reală 
a fraudelor financiare la care este supusă populaţia României este însă mult 
mai 
mare decât aceea estimată de criminologii americani, iar modalităţile de 
fraudare 
practicate în România sunt mult mai numeroase şi mai “rafinate” decât cele 
văzute de la Washington. 
În cei 17 ani de reformă postdecembristă, valoarea fraudelor financiare 
din România nu a fost de 20-25 miliarde dolari, ci de peste 600 miliarde 
dolari, 
deci de 30 de ori mai mult. Nu s-a fraudat (furat) prin înşelăciune 1,5 
miliarde 
dolari pe an, ci 1,5 miliarde dolari la fiecare două săptămâni. 
Pe lângă modalităţile clasice de fraudă financiară, cunoscute şi analiştilor 
americani – contrabandă, bancrută frauduloasă, evaziune fiscală, spălare de 
bani – în România postdecembristă au fost inventate şi puse în aplicare 
metode 

“originale” de fraudare financiară, specifice “tranziţiei” româneşti de la 
economia 
comunistă la cea oligarhică. Mult mai eficiente decât cele clasice. 
Primul loc între aceste tehnici de hoţie financiară revine, fără îndoială, 
inflaţiei, adică manipulării preţurilor cu ajutorul banilor, mai exact, a 
cantităţii de 
bani aruncaţi în circulaţie. Cu acest instrument au fost diminuate, drastic, 
salariile 
şi crescute, corespunzător, profiturile. Tot cu această tehnică de jaf 
financiar au 
fost devalorizate capitalurile, pentru a putea fi “cumpărate” pe nimic. 
Preţurile sunt manipulate şi direct, prin monopolizarea resurselor – de 
energie şi alte bunuri – şi jefuirea consumatorilor prin practicarea de 
preţuri care 
nu au nici o legătură cu costurile, cu concurenţa şi competiţia. 
Imediat după inflaţie, în topul tehnicilor de fraudare financiară în România 
postdecembristă se clasează afacerile cu statul proprietar, transformat în 
instrument de jefuire, prin înşelăciune, a cetăţenilor. Statul român 
postdecembrist 
şi-a deposedat cetăţenii de capitaluri, s-a auto-împroprietărit cu aceste 
capitaluri, 
le-a devalorizat şi le-a scos, apoi, la vânzare, la preţuri de nimic. Acelaşi stat 
impune biruri asupra cetăţenilor şi, cu banii strânşi pe această cale, 
cumpără 
bunuri şi servicii de la “băieţii deştepţi”, pe care îi îmbogăţeşte peste 
noapte. 
Tot la acest capitol intră şi specula cu terenuri, cumpărate pe nimic de la 
stat şi revândute, apoi, la preţuri de sute de ori mai mari. O subcomponentă 
a 
acestei inginerii o constituie “schimbul” neechivalent de terenuri cu acelaşi 
stat. 
Să sperăm că o viitoare ediţie a raportului Departamentului de Stat al 
SUA asupra fraudelor financiare din România se va apleca mai atent asupra 
originalităţii tehnicilor de îmbogăţire prin înşelăciune practicate în spaţiul 
carpato-danubiano-pontic şi va evalua corect contribuţia guvernanţilor 
noştri la 
îmbogăţirea tezaurului omenirii în acest domeniu. 
Bursa, 19.03.2007 

CAPITAL DE CHILIPIR 
Discuţii aprinse pe tema neimpozitării profitului reinvestit. Disputa 
este purtată de reprezentanţi ai capitalului autohton, pe de o parte, 
iniţiatori 
ai unui proiect de lege în domeniu, şi reprezentaţi ai capitalului străin din 
România, opozanţi ai respectivului proiect de lege. Fiecare parte 
combatantă s-a 
înconjurat de câte o echipă de “analişti” care teoretizează subiectul, 
încercând să 
“fundamenteze” principial poziţiile celor două tabere. 
Interesul promotorilor proiectului de lege privind neimpozitarea profitului 
reinvestit este evident: ei doresc, pur şi simplu, să-şi diminueze contribuţia 
la 
bugetul public, să bage, astfel, în propriul buzunar, o parte cât mai mare din 
venitul creat în economie, în detrimentul celorlalţi cetăţeni. În disputa la 
care 
mă refer, promotorii proiectului de lege nu suflă o vorbă despre adevăratul 
lor interes. Ceea ce aclamă ei în dezbaterile din agora parlamentară şi 
aceea 
mediatică este “principiul”, respectiv grija lor faţă de semeni, faţă de 
ţărişoara 
lor dragă, faţă de “necesitatea accelerării dezvoltării economiei” româneşti, 
prin 
creşterea investiţiilor, ca urmare a … neimpozitării profitului reinvestit. 
În general, oamenii investesc, adică transformă în capital o parte din 
veniturile obţinute dintr-o activitate economică sau alta, pentru simplul 
motiv că 
doresc să fie mai bogaţi, să câştige un profit suplimentar, ca urmare a 
capitalizării 
veniturilor în cauză. Actualii noştri capitalişti, ajunşi în această stare, în 
marea 
lor majoritate, nu pe calea normală, prin economisirea şi investirea unei 
părţi din 
venituri, ci prin “privatizările” postdecembriste, vor să ne convingă, cu orice 
preţ, 
că ei sunt o nouă specie de proprietari de capital, o specie pe care nu o 
mână în 
luptă interesul pentru profit ci grija pentru … propăşirea patriei. De cealaltă 
parte, 
reprezentanţii capitalului străin din România, reuniţi în Consiliul 
Investitorilor 
Străini (CIS), reprezentaţi de doamna Ciomag, pe post de director executiv 
al 
zisului Consiliu, resping cu hotărâre legiferarea neimpozitării profitului 
reinvestit, 
evident, nu pentru că le-ar leza, cumva, interesul îmbogăţirii, ci cu o 
motivaţie 
de cea mai aleasă principialitate. “Scutirea de la impozit a profitului 
reinvestit, 
susţine CIS, într-o scrisoare adresată Camerei Deputaţilor, nu este o soluţie 
corectă pentru accelerarea dezvoltării economice deoarece măsura va 
favoriza 
unele societăţi în defavoarea altora”. Deci, tot grija altruistă pentru semeni, 
pentru ţară, pentru “accelerarea dezvoltării economice”. Deşi scutirea de 
impozit 

se aplică tuturor, în acelaşi fel, în concepţia CIS, unele societăţi sunt 
favorizate, 
iar altele, se pare cele cu capital străin, sunt defavorizate. Cum? doamna 
Ciomag 
ne lămureşte buştean, cum ar spune un consătean de-al meu. “Din moment 
ce 
Guvernul a urmărit introducerea unui sistem de taxare unitar, ne spune 
domnia sa, 
orice introducere a unei facilităţi este o distorsiune”. Iată, deci, că 
reprezentanţii 
CIS, ca şi ai AOAR (Asociaţia Oamenilor de Afaceri din România), nu mai 
sunt 
gardienii intereselor proprietarilor de capital, aşa cum sunt aceste ONG-uri 
în 
restul lumii, ci gardieni ai pieţei, pe care domniile lor sunt chemate să o facă 
să 
funcţioneze strict concurenţial, fără “facilităţi”, “distorsiuni”. Aceste ONG-
uri se 
substituie statului român, preocupat cu … suspendări şi referendumuri. 
Pentru ca tacâmul să fie complet şi românul să nu mai priceapă nimic, un 
oarecare “analist” intră în dispută şi sesizează că, de fapt, împotrivirea CIS 
“nu 
vine din grija pentru dezvoltarea economiei naţionale, ci dintr-un motiv 
mult mai 
pământean şi mai egoist: teama să nu piardă în competiţia cu firmele 
autohtone”. 
Haida, de! Aţi văzut unde era … explicaţia? În teama de … competiţie. 
Motivul real al respingerii proiectului de lege privind neimpozitarea 
profitului reinvestit de către reprezentanţii CIS este, într-adevăr, unul foarte 
pământean şi foarte egoist, dar acesta nu este teama de competiţie, ci 
teama 
de adevăr. Adevăr pe care încearcă să ni-l ascundă toţi cei implicaţi în 
această 
dispută, inclusiv superindependenţii noştri analişti. 
Adevărul în cauză este că România postdecembristă nu a fost şi nu este 
un teren propice pentru investiţiile străine în capital real – construcţii, 
utilaje, 
tehnologii, know-how, etc. – ci numai pentru capitalul speculativ, venit aici 
pentru a înota şi a se hrăni în apele tulburi ale “privatizării”. El a “cumpărat” 
pe nimic fabrici, uzine, bănci, etc., vrea să obţină profituri cât mai mari din 
exploatarea acestui capital de chilipir, pe care să le transfere în ţara de 
origine, 
de unde a venit şi unde vrea să vieţuiască. El n-a venit în România cu scopul 
de a 
accelera dezvoltarea economiei româneşti, ci pentru a obţine profit. Scop 
care nu 
este deloc condamnabil. Condamnabilă este încercarea de a-l ascunde. La 
fel de 
condamnabilă este politica economică adoptată de guvernanţii români, din 
cauza 
căreia, în prezent, nu avem o economie concurenţială, productivă, care să 
atragă 
capital străin productiv, ci una speculativă, care atrage capital străin 
speculativ. 
Bursa, 26.03.2007 

PERFIDII POLITICIANISTE 
În micile pauze pe care le prinde între măciucile prezidenţiale, domnul 
Tăriceanu îşi aduce aminte că este, încă, preşedinte de partid şi că se 
apropie o 
nouă confruntare cu electoratul român, ale cărui voturi se câştigă cu 
promisiuni. 
Este o lecţie pe care actualul nostru prim-ministru a învăţat-o bine de-a 
lungul 
celor 17 ani de când s-a reprofilat în meseria de politician. Se pare, însă, că 
în 
această calitate, a mai învăţat încă o lecţie: aceea de a promite 
electoratului pâine 
şi a guverna, apoi, în aşa fel încât pâinea să ajungă în traista politicianului. 
Din această perspectivă, domnul Tăriceanu le-a promis, recent, românilor 
că, în 2008, “birurile” pe care ei le plătesc sub forma aşa-ziselor contribuţii 
pentru 
pensii, pentru sănătate şi pentru şomaj se vor reduce cu şase puncte 
procentuale. 
Pentru cel care câştigă 1000 de lei pe lună, pomana promisă de domnul 
primministru 
înseamnă 60 de lei pe lună, adică pâinea pentru toată familia, pentru 
toată luna. 
Cum era de aşteptat, oferta electorală a domnului prim-ministru, mai 
recent şi ministru de externe, a stârnit comentariile reprezentanţilor mass-
media 
şi ai “patronatelor”. N-am citit, n-am văzut şi n-am auzit nici o luare de 
poziţie 
din partea celor “vizaţi” de domnul Tăriceanu, adică cei 4,5 milioane de 
salariaţi 
care ar avea de câştigat sumele de bani reprezentând cele 6 puncte 
procentuale 
puse în discuţie. 
Doamna Sorinela Spătărelu, de exemplu, altfel bine intenţionată, cade în 
cursa întinsă de abilul nostru politician, ajungând la concluzia că măsura 
propusă 
va reprezenta “o majorare de salarii pentru toţi angajaţii din România” cu 
“nu 
mai puţin de 1,5 miliarde euro, bani albi de la buget”. Am spus, abil, pentru 
că 
primul-ministru îşi motivează propunerea cu argumentul că “mai mulţi bani 
la 
dispoziţia celui mai important agent economic, care este cetăţeanul, 
presupune o 
creştere a economiilor şi a investiţiilor”. 
Câteva precizări vor scoate şi mai mult în evidenţă înalta clasă de politician 
la care se ridică actualul nostru prim-ministru. 
În primul rând, bugetul de stat al României nu va fi în nici un fel afectat 
de punerea în practică a măsurii propusă de domnul Tăriceanu. Măsura în 
cauză 
afectează doar nişte fonduri de protecţie socială – pentru pensii, pentru 
sănătate, 

pentru şomaj – fonduri pe care guvernanţii noştri le numesc “bugete”, 
pentru a 
crea confuzie şi manipulare în rândul cetăţenilor care votează la alegeri. 
În al doilea rând, veniturile celor 4,5 milioane de salariaţi ai României nu 
vor creşte cu nici un cent, ca urmare a reducerii cu 6 procente a 
contribuţiilor 
sociale. Dimpotrivă, ele se vor reduce. 
Iată cum şi de ce! 
Într-o economie normală, PIB-ul, valoarea nou creată în economie, 
se împarte în salarii şi profituri. Atât angajaţii, proprietari ai salariilor, cât şi 
angajatorii, proprietari ai profiturilor, economisesc o parte din veniturile 
lor, 
sub forma contribuţiilor la fonduri de asigurări sociale, asigurări de 
sănătate, 
asigurări de şomaj. Ei transformă banii în poliţe de asigurare. 
În urma schimbului de bani cu poliţa de asigurare, cel care a făcut schimbul 
rămâne la fel de bogat. 
În economia actuală românească, una anormală, o parte din venituri, în loc 
să se transforme în salarii şi apoi în poliţe de asigurare, este preluată, 
abuziv, de 
stat şi utilizată pentru a plăti, direct, servicii care ar fi trebuit, în mod 
normal, să 
fie plătite din fonduri de asigurare aflate în proprietatea privată a 
cetăţenilor. 
Cele 1,5 miliarde euro ar fi trebuit, într-o economie normală, să intre în 
buzunarele salariaţilor şi, de acolo, depuse în fonduri de pensii aflate în 
proprietatea 
privată a celor 4,5 milioane de salariaţi. Ulterior, miliardele respective ar fi 
fost 
transformate în consum privat al cetăţenilor, sub formă de pensii, de 
servicii 
medicale, etc. 
Întrucât valoarea totală a PIB-ului va rămâne aceeaşi, aplicarea propunerii 
domnului Tăriceanu va avea ca efect reducerea părţii din PIB care revine 
celor 
4,5 milioane de salariaţi cu 1,5 miliarde euro şi creşterea cu aceeaşi sumă a 
profiturilor. 
Iată cât de perfidă este, în fond şi în realitate “pomana electorală” a 
domnului prim-ministru. 
Bursa, 02.04.2007 

DIAVOLI ŞI ARGINŢI 
Într-un interesant articol intitulat “Ravagiile diabolizării”, domnul Ion 
Cristoiu ne demonstrează, încă o dată, cât de dificilă devine explicarea vieţii 
noastre politice atunci când ea este ruptă de fundamentul ei firesc, 
economia, 
adică interesele materiale ale oamenilor. În respectivul articol, cunoscutul 
analist 
politic, bazat pe o profundă cunoaştere a vieţii politice româneşti, actuală şi 
de 
mai înainte, ne reaminteşte că un mare înaintaş al său, pe numele lui Ion 
Luca 
Caragiale, sesizase, pe la începutul secolului trecut, în celebrul eseu “1907. 
Din 
primăvară până-n toamnă”, cât de primejdioasă este diabolizarea 
adversarului 
politic, diabolizare care face dificilă, dacă nu imposibilă, formarea de 
“alianţe” 
politice cerute de împrejurările istorice. 
Pornind de acolo, din 1907, domnul Cristoiu face un salt istoric de un 
secol şi ajunge la clasa politică românească din zilele noastre, demnă 
urmaşă 
a celei din vremurile marelui dramaturg. Aici, lupa analistului politic 
observă 
că, în campania electorală din 2004, actualul Preşedinte şi PD-ul au 
diabolizat 
PSD-ul. Din cauza acestei “diabolizări”, în urma alegerilor, nu a mai fost 
posibilă 
formarea unui guvern Alianţa DA – PSD, “singura în stare să asigure 
reformele 
necesare modernizării ţării”. Aşa s-a ajuns, din cauza “diabolizării” PSD-ului, 
la soluţia “imorală” de guvernare PNL-PD-UDMR-PC, şi, mai departe, la 
scandalurile politice din ultimii ani, terminate cu destrămarea guvernului 
clădit 
pe soluţia imorală şi înlocuirea lui cu unul susţinut, din umbră, de 
diabolizatul 
PSD. 
Iată cum, obsedat de propria creaţie a unei vieţi politice care ar consta din 
vorbe – invective şi înjurături, din compartimente, atitudini – certuri şi 
înscenări, 
domnul Cristoiu, în ciuda imensei sale cunoaşteri şi experienţe, ajungă să 
scrie, 
negru pe alb, că, în 2004, şi de atunci încoace, un guvern format din PSD, 
PNL, şi 
PD ar fi fost “singurul în stare să asigure reformele necesare modernizării 
ţării”. 
Iată unde duce ruperea politicului de economic! Şi îndrăgostirea autorului 
de 
propriile construcţii jurnalistice. 
Cele trei partide menţionate sunt principalii piloni ai construcţiei politice 
care, în ultimii 17 ani, a aruncat poporul român cu cel puţin un secol înapoi 
în 
istorie. Îl invit pe domnul Cristoiu – şi pe toţi admiratorii operei de 
“modernizare” 
a României postdecembriste la o excursie prin câmpurile Teleormanului. Să 
vadă 
cum ţăranul român ară cu plugul ras de cai şi măgari. Exact ca acum un 
secol, 

în anul 1907. Prin “reformele necesare modernizării ţării”, concepute şi 
aplicare 
de guvernele Roman, Stolojan, Văcăroiu, Ciorbea, Vasile, Isărescu, Năstase, 
“investite” de parlamente constituie de FSN, (PSD, PD) PNL, a fost jefuit şi 
înstrăinat un capital de sute de miliarde de euro, au fost distruse peste 4 
milioane 
de locuri de muncă, un număr aproape egal de români au fost obligaţi să-şi 
părăsească ţara în căutarea unui loc de muncă. 
Bursa, 10.04.2007 

RANA NUMITĂ SIDEX 
Din motive lesne de înţeles, presa românească tresare, din când în când, şi 
mai presară câte un pumn de sare pe rănile încă deschise şi sângerânde 
produse 
în conştiinţa naţională de “reforma” postdecembristă, în centrul căreia se 
află 
“privatizarea” capitalului acumulat până la sfârşitul întunecatului an 1989. 
În zilele din urmă a venit rândul rănii numită SIDEX să se bucure de 
atingerea sării slobozită de mass-media. Readucerea în prim-planul atenţiei 
mediatice a “privatizării” SIDEX-ului a fost lansată, recent, de ziarul Bursa, 
fiind continuată, cu aplombul specific, de Academia Caţavencu şi adusă, 
direct, 
în faţa ochilor românilor avizi de cuvânt şi imagine, de Realiatea TV. 
Prezenta 
dezbatere a pus în evidenţă şi s-a concentrat pe două aspecte legate de 
“trecerea” 
combinatului siderurgic gălăţean din proprietatea statului român în 
proprietatea 
unei persoane juridice indiene. 
În primul rând, “analiştii” implicaţi în dezbatere – ziarişti şi politicieni, mai 
vechi sau mai noi – par de-a dreptul alarmaţi de dimensiunile pagubei 
produse 
de “privatizarea” SIDEX-ului. Se descoperă, acum, că ditamai combinatul 
siderurgic a fost vândut contra 75 milioane de dolari. Până la urmă, nici 
aceste 
75 milioane de dolari n-au mai rămas în vistieria statului român. Atunci 
când 
indianul Mittal a bătut palma cu reprezentantul “legal” al românilor, un 
oarecare 
Ovidiu Muşetescu, mai marele “privatizărilor” la timpul respectiv, statul 
român a 
încasat 25 de milioane de dolari, urmând ca restul de 50 de milioane să fie 
plătiţi 
ulterior, dacă statul român va câştiga un proces cu căpuşa Sidex 
International. 
Cum era de la sine înţeles, statul a pierdut procesul cu Sidex International 
astfel 
că nu a mai încasat nimic din cele 50 milioane de dolari. Colac peste 
pupăză, o 
firmă internaţională de audit, angajată de indian, caută … şi găseşte că 
SIDEXul, 
la data privatizării, “ascunsese” datorii în valoare de vreo 120 milioane de 
dolari. Animat de un înalt sentiment de mărinimie faţă de statul român, 
indianul 
nu solicită să i se plătească decât echivalentul a 25 de milioane de dolari. 
Adică 
singurii bani pe care îi plătise ca să devină proprietar asupra Combinatului 
Siderurgic Galaţi, România. 
Pe lângă aducerea la zero a sumei încasate de statul român în urma 
“privatizării cu succes” a SIDEX-ului, dezbaterea mai pune în evidenţă şi 

faptul că indianul a mai primit cadou şi echivalentul a peste 2 miliarde de 
dolari 
reprezentaţi de scutiri de datorii, compensări şi tot felul de ajutoare de la 
stat. 
Interesant, dar şi această dezbatere, ca şi cele anterioare ei, se 
concentrează 
asupra preţului încasat de statul român – în final, egal cu zero – şi asupra 
datoriilor şterse şi a ajutoarelor de stat. Mai nimic despre valoarea propriu-
zisă a 
combinatului. Valoare care, indiferent ce metodă de evaluare am aplica, 
sare cu 
mult de 4 miliarde euro. Atâţia bani au investit cetăţenii României în 
această mare 
uzină siderurgică. Dacă luăm în calcul profiturile realizate de combinat 
înainte de 
“reformă” şi după “privatizare”, valoarea este de peste 5 miliarde euro. 
Se pare că există un interes deosebit în ascunderea valorii reale a 
capitalului 
“privatizat” prin “varianta de reforma” postdecembristă. Să fie la mijloc 
frica, 
teama ca nu cumva poporul român să afle valoarea capitalului de care a 
fost 
deposedat şi pentru care ar avea dreptul la despăgubiri? 
Un al doilea aspect interesant pus în evidenţă de recenta dezbatere asupra 
sorţii SIDEX-ului gălăţean o reprezintă victimizarea statului român. El, statul 
român, este cel care a fost jefuit prin “privatizări”. El este cel căruia i-a fost 
luat pe nimic capitalul, el este cel care trebuie să dea înapoi cele 25 
milioane de 
dolari, el este cel care a fost lăsat fără cele 2 miliarde dolari reprezentând 
ştergeri 
de datorii şi ajutoare de stat. 
Statul român este transformat din călău în victimă. Nu el a fost deposedat, 
ci el a deposedat cetăţenii români de capitalul acumulat de acest popor 
până 
în 1989. Inclusiv capitalul investit în Combinatul Siderurgic Galaţi-
SIDEXMITTAL 
STEEL, capital trecut, abuziv, din proprietatea comună a cetăţenilor 
României în proprietatea privată a statului român. Nu statul român a 
pierdut 
cele 4 miliarde de dolari, reprezentând valoarea reală a combinatului, plus 
cele 
2 miliarde de dolari, reprezentând ştergeri de datorii şi ajutoare de stat, ci 
cele 6 
milioane de familii de români. Care familii n-au fost jefuite numai de 
combinatul 
gălăţean, ci de mii de astfel de combinate, uzine, fabrici, bănci, hoteluri, 
etc. 
Să fie şi această substituire de persoane determinată de aceeaşi temere că 
va veni o zi în care poporul român va cere să fie despăgubit pentru averea 
de care 
a fost deposedat prin “privatizările” postdecembriste? Sau teama că cei 
care au 
construit şi condus statul român postdecembrist vor fi chemaţi să dea 
socoteală 
în faţa celor pe care i-au jefuit? 
Bursa, 16.04.2007 

UN PRECEDENT PROMIŢĂTOR 
În continuarea eforturilor de a mai câştiga ceva procente electorale şi de aşi 
prelungi, astfel, şederea la conducerea statului, actualii noştri guvernanţi 
sunt 
pe cale de a adopta un proiect de lege care, după opinia mea, se poate 
constitui 
într-un precedent cu mare impact asupra economiei şi societăţii româneşti. 
Este 
vorba de proiectul de lege privind despăgubirea persoanelor care au depus 
bani 
pentru a obţine un automobil Dacia. 
Conform unei declaraţii recente a domnului Varujan Vosganian, ministrul 
economiei şi finanţelor, proiectul de lege întruneşte şi acordul Guvernului şi 
votul unanim al membrilor comisiilor de specialitate ale Camerei 
Deputaţilor 
– cea de buget-finanţe şi cea juridică. 
Adoptarea unei astfel de legi este şi importantă şi interesantă. Din mai 
multe considerente. 
Este importantă deoarece ar fi prima lege adoptată de statul român 
postdecembrist prin care s-ar recunoaşte că acest stat a încălcat grav 
drepturile 
de proprietate ale românilor. Cei 35000 de români au economisit din 
veniturile 
câştigate de ei înainte de 1989 nişte sume de bani pe care le-au depus la o 
bancă 
cu scopul de a fi transformate într-o investiţie de uz personal numită 
autoturism 
Dacia. Statul român postdecembrist, prin samavolnicia numită Legea 
15/1990, 
şi-a însuşit tot capitalul naţional acumulat de români până în 1989, inclusiv 
banca 
– CEC-ul – la care îşi depuseseră agoniseala cei 35000 de amărăşteni. Pe 
hârtie, 
statul şi-a trecut în proprietate şi activele şi pasivele CEC-ului. În realitate, 
cu 
cinism şi neruşinare, şi-a însuşit numai banii celor 35000 de români, 
refuzând să 
preia şi obligaţia de la le livra acestora autoturismele, sau să-i 
despăgubească, 
într-o formă sau alta, pentru prejudiciul creat. 
În ultimii 17 ani, statul român a adoptat mai multe legi prin care, greoi 
şi haotic, s-au restabilit unele drepturi de proprietate ale românilor, 
drepturi 
încălcate de statul comunist, înainte de 1989. De data aceasta, ne aflăm în 
faţa 
unei legi prin care se restabilesc drepturi de proprietate călcate în picioare 
de 
statul român după 1989. 
Proiectul de lege anunţat de domnul ministru Vosganian este interesant 
prin 
formula de despăgubire aleasă de guvernanţi. Este vorba de titluri de stat, 
adică 
obligaţiuni emise de stat, pe numele despăgubiţilor, pe care statul se obligă 
să le 

răscumpere după scurgerea unei perioade de timp – un an. Valoarea 
obligaţiunilor 
este egală cu aceea a depozitelor făcute de cei care au dorit să devină 
proprietari 
de Dacii, indexată cu valoarea inflaţiei. Un instrument financiar cât se poate 
de 
firesc şi sănătos. 
Întrebat dacă proiectul de lege în discuţie nu este o măsură populistă, 
domnul Vosganian a răspuns că „să dai înapoi ceva ce a fost depus şi statul 
român 
nu şi-a respectat condiţiile reprezintă o reparaţie morală şi materială, nu o 
măsură 
populistă”. Absolut de acord, în principiu, cu domnul ministru. Cu 
precizarea că 
expresia „să dai înapoi ceva ce a fost depus” ar trebui înlocuită cu „să dai 
înapoi 
ceva ce a fost furat”, urmată, sau nu, de identificarea hoţului. 
Cum spuneam la începutul acestor rânduri, despăgubirea „dacienilor” ar 
fi un precedent promiţător pentru români. Sunt 35000 de dacieni, adică 
0,1% 
din cei 22 milioane de români. Cei 35000 sunt îndreptăţiţi să fie despăgubiţi 
cu 
suma de 100 milioane euro. Până în 1989, ci 22 milioane de români „au 
depus”, 
adică au economisit un capital cu o valoare de peste 300 miliarde euro de 
astăzi. 
Acest capital se afla în proprietatea celor 22 milioane de români. El a fost 
trecut 
în mod abuziv în proprietatea statului. Ca şi banii depuşi la CEC de cei 35000 
de dacieni. Cei 22 milioane sunt şi ei îndreptăţiţi să fie despăgubiţi pentru 
cele 
300 miliarde euro. Un act care nu va fi deloc o măsură populistă, ci o 
„reparaţie 
morală şi materială”. 
Bursa, 02.05.2007 

DEMOCRATIZAREA OLIGARHILOR 
Demascarea şi denunţarea oligarhilor constituie principala armă folosită de 
Preşedintele Traian Băsescu pentru câştigarea simpatiei şi voturilor 
electoratului 
român în referendumul organizat pentru demiterea sa. În concepţia 
Preşedintelui 
şi a stafului său de campanie, oligarhii au devenit inamicul public numărul 
unu 
al actualei noastre societăţi. Înaintea corupţiei, a sărăciei. 
Existenţa oligarhilor este prezentată drept cauză a tuturor relelor cu care 
ne confruntăm, inclusiv corupţia şi sărăcia. Votul pentru demiterea 
Preşedintelui 
este prezentat ca fiind totuna cu un vot pentru oligarhi, deci pentru 
corupţie şi 
pentru sărăcie. 
Are sau nu dreptate Preşedintele? Să facem un efort de limpezire a 
lucrurilor! 
Noţiunea de oligarh vine le la oligarhie. Nu invers. Potrivit DEX, cuvântul 
„oligarhie” desemnează o formă de conducere a statului în care puterea 
este 
exercitată de un număr restrâns de persoane (oligos=puţin, arche=putere). 
Este 
vorba, deci, de exercitarea puterii în stat. Cu acest înţeles, cuvîntul oligarhie 
este 
folosit de mii de ani. 
Numai recent şi numai în unele dintre ţările care au suportat regimul 
comunist a început a fi folosit cu predilecţie cuvântul oligarh. El 
desemnează 
pe marii îmbogăţiţi ai „tranziţiei”, ai „privatizărilor” postcomuniste. La noi, 
în România, ca şi în Rusia, de exemplu, oligarhul este prezentat marii mase 
a 
cetăţenilor ca fiind un om foarte bogat. Şi, evident, este vinovat. Din cauza 
lor, a 
oligarhilor, cei puţini, săracii, cei mulţi, sunt săraci. Imagine falsă şi 
înşelătoare. 
Există oameni foarte bogaţi şi în societăţile democratice, cele în care 
funcţionează economii de piaţă democratice, concurenţiale şi performante. 
Specific acestor societăţi este faptul că marea majoritate a capitalului se 
află în 
proprietatea marii majorităţi a cetăţenilor, cunoscută sub denumirea de 
clasă 
mijlocie. Deţinând puterea economică, această clasă mijlocie deţine şi 
puterea 
politică. Clasă care nu este săracă, ci bogată, înstărită. Această clasă 
mijlocie 
majoritară este aceea care exercită puterea în stat, care controlează toate 
puterile 
statului: legislativă, executivă, judecătorească. Nici cei foarte bogaţi, puţini, 
nici 
cei foarte săraci, tot puţini, nu exercită puterea în stat. 

Cei mai bogaţi oameni ai lumii noastre nu sunt nici români, nici ruşi, ci 
americani, englezi, nemţi, etc. În ţările cu economii democratice, oamenii 
foarte 
bogaţi nu devin oligarhi. Ei nu exercită puterea în stat. Nici direct, nici 
indirect. 
Oligarhul este o creatură specifică lumii postcomuniste. Oamenii foarte 
bogaţi din ţările democratice au ajuns să fie foarte bogaţi creând bogăţie în 
condiţiile economiei de piaţă, concurenţiale. Marii bogătaşi ai lumii 
democratice 
sunt, de regulă, marii inovatori în tehnică, în finanţe, în marketing. Aceşti 
mari 
bogătaşi nu şi-au creat imperiile făcând afaceri cu statul, ci oferind 
consumatorilor 
noi produse şi tehnologii, generatoare de avuţie. 
Oligarhul lumii postcomuniste nu a „ajuns” un om foarte bogat inovând, 
devenind proprietar al avuţiei pe care a creat-o. Oligarhul a devenit bogat 
însuşindu-şi bogăţia creată de alţii. El s-a îmbogăţit cu ajutorul statului. S-a 
strecurat la conducerea statului postcomunist, sau şi-a strecurat omul 
(oamenii) 
de încredere la conducerea acestui stat. Din această poziţie a făcut 
„afaceri” cu 
statul. I-a vândut statului scump şi a cumpărat de la stat ieftin. 
Statul postcomunist, condus sau controlat de oligarhi, n-a creat el însuşi 
avuţia pe care s-o treacă în proprietatea oligarhilor. Ca să aibă ce da 
oligarhilor, 
statul şi-a deposedat proprii săi cetăţeni de averea creată până în 1989 şi 
de venituri 
create după 1989. Îmbogăţirea oligarhilor s-a făcut prin sărăcirea 
cetăţenilor. 
Recent, într-o dezbatere televizată, pe tema referendumului şi a oligarhilor, 
domnul analist Pavel Lucescu, altfel bine informat şi bine intenţionat, după 
ce a recunoscut existenţa oligarhilor şi rolul nefast pe care aceştia îl joacă în 
funcţionarea societăţii noastre, ajunge la concluzia că încercarea lui Traian 
Băsescu de a-i încrimina şi înfrunta este sortită eşecului. Au bani. Sunt 
puternici. 
Singura soluţie, spune domnul Lucescu, este ... democratizarea oligarhilor. 
Adică 
ceva asemănător cu ... democratizarea dictatorilor, sau, de ce nu, 
transformarea 
porcinelor în ... privighetori. 
Nici eu nu cred că domnul Traian Băsescu va câştiga bătălia cu 
oligarhii. Chiar dacă va câştiga referendumul din 19 mai. Evident, nu cred 
nici în transformarea oligarhilor în democraţi, adică în apărători ai 
intereselor 
clasei mijlocii, ai majorităţii cetăţenilor ţării. Statul i-a creat pe oligarhi. Prin 
redistribuirea avuţiei. Tot statul poate şi trebuie să creeze clasa mijlocie, 
adică 
temelia adevăratei democraţii. Tot prin redistribuirea avuţiei. Sau a 
veniturilor. 
Bursa, 14.05.2007 

SALARIILE ÎN ECONOMIA OLIGARHICĂ 
Locuitorii ţării destinată a fi Grădina Maicii Domnului, adică Romania, 
se ,,bucură” de unele din cele mai mici salarii cunoscute de cetăţenii Uniunii 
Europene. Salariul mediu câştigat de români este de 10,3 ori mai mic decât 
salariul mediu al ţărilor unde moneda de schimb este euro, de 2,8 ori mai 
mic 
decât cel câştigat de cehi şi de 2,6 ori mai mic decât salariul ungurilor. În 
1989, 
salariile românilor erau egale cu ale cehilor.Valoarea resurselor naturale de 
care 
dispune România este net superioară celei a resurselor de care dispune 
Republica 
Cehă, sau Ungaria. Nivelul tehnic al industriei româneşti în 1989 era net 
superior 
celui al industriilor din Republica Cehă şi din Ungaria. În perioada 1989-
2007 
decalajul dintre puterea de cumpărare a salariilor românilor şi cea a 
salariilor din 
ţările europene din zona euro a crescut. 
Care este cauza degradării puterii de cumpărare a salariilor românilor? În 
ultimul timp, am citit mai multe încercări făcute de diferiţi specialişti pentru 
a da 
un răspuns corect la această întrebare. Două explicaţii sunt cel mai des 
întâlnite: 
una este legată de preţuri, cealaltă de productivitatea muncii. 
Poziţia celor care consideră că preţurile ar fi cauza nivelului scăzut al 
salariilor românilor poate fi formulată, pe scurt, astfel: guvernanţii noştri au 
vrut 
şi vor să „alinieze” preţurile produselor şi serviciilor de pe piaţa românească 
la 
nivelul celor practicate pe pieţele celorlalte state membre ale Uniunii 
Europene. 
Din nefericire, aceiaşi guvernanţi uită să „alinieze” şi salariile la nivelul celor 
europene. Asta in ciuda faptului că domnii noştri guvernanţi „ştiu încă de la 
tătuca Marx că şi forţa de muncă este marfă” cum se exprima, foarte doct, 
unul 
din participanţii la această dezbatere. 
Conform acestei concepţii, problema creşterii salariilor la români s-ar 
putea rezolva, foarte simplu, printr-o „măsură administrativă”, creşterea 
aberantă 
a preţurilor, începută în 1990 şi neterminată încă, fiind realizată tot prin 
măsuri 
administrative. 
Îmi este greu să mă alătur celor care oferă această explicaţie pentru 
starea jalnică a salariilor românilor. În primul rând, deoarece creşterea 
preţurilor, respectiv hiperinflaţia postdecembristă, nu a fost opera unor 
măsuri 
,,administrative” ci a ingineriei monetare proiectată şi pusă în funcţiune de 
către 
echipa de conducere instalată la conducerea Băncii Naţionale a României. 
În al 

doilea rând, nu dinamica în sine a preţurilor la celelalte mărfuri a redus 
puterea 
de cumpărare a salariilor, ci ritmul mai mic de creştere a preţului forţei de 
muncă, 
ritm determinat de raportul de forţă dintre proprietarii capitalului şi cei ai 
forţei 
de muncă. În acest raport, proprietarii forţei de muncă, salariaţii, au fost 
total 
dezavantajaţi. 
Liderii de sindicat, în loc să apere puterea de cumpărare a salariilor, şi-au 
folosit poziţia fie pentru a deveni miniştri şi deputaţi, fie pentru a deveni 
oligarhi. 
De cealaltă parte, salariaţii a trebuit să înfrunte, mai întâi, un proprietar de 
capital 
atotputernic – statul – şi, mai apoi, grupul de mari şi puţini proprietari de 
capital 
„născuţi” prin „privatizări”, strâns uniţi în consorţiul transpartinic al 
oligarhilor 
postcomunişti, consorţiu care controlează si statul şi piaţa. 
„Productiviştii” o ţin una şi bună, cum că salariaţii români muncesc prost 
şi puţin. Din cauza asta au salariile pe care le au. Munca lor este de zece ori 
mai 
neproductivă decât a celor din ţările zonei euro, de trei ori mai 
neproductivă 
decât a celor din Republica Cehă. 
Aici apare o mare ciudăţenie. Acelaşi român, cu aceeaşi calificare, dacă 
se duce să lucreze în Spania, în Italia, în Anglia, în Germania, devine 
,,imediat” 
de 3,4,5 ori mai „productiv”. În consecinţă, câştigă un salariu de 3,4,5 ori 
mai 
mare. 
De aproape două decenii, românilor li se spune că salariile lor nu pot 
creşte decât tot atât cât creşte productivitatea muncii lor. Creşterea mai 
rapidă a 
salariilor decât a productivităţii înseamnă inflaţie, adică răul cel mai rău 
dintre 
relele tranziţiei. 
Construcţia logică a productiviştilor este numai în aparenţă corectă, ea 
fiind viciată de modul defectuos de calcul al productivităţii. Productivitatea 
muncii se măsoară prin raportarea valorii nou create (PIB) la numărul celor 
care 
participă la crearea acelei valori, adică numărul de persoane ocupate. 
În România, salariaţii au ajuns să reprezinte mai puţin de jumătate din 
numărul persoanelor ocupate. Mai mult de jumătate din numărul 
persoanelor 
„ocupate” este reprezentată de membrii familiilor de agricultori care 
produc un 
PIB aproape egal cu zero. Dar numărul lor intră în calculul productivităţii. 
Tot în România, numărul bugetarilor, a celor care muncesc nu pentru a 
produce bunuri pentru piaţă, ci pentru a-i sluji pe guvernanţi, este de 3-4 
ori 
mai mare decât în statele democratice. Şi numărul acestora intră în calculul 
productivităţii. 
Productiviştii uită că valoarea nou creată, luată în calculul productivităţii, 
are două componente: salariul şi profitul. Fiecare parte componentă – 
salariu, 
profit – poate creşte, sau scădea, fără a influenţa totalul valorii nou create, 
adică 
preţurile. Creşterea uneia din părţi se face pe seama reducerii celeilalte 
părţi. 
Lucru care s-a şi întâmplat în ultimii 17 ani în economia românească, atunci 
când 
profiturile au crescut aberant, iar salariile s-au pipernicit. 

Profiturile au ajuns să reprezinte 80% din PIB, iar salariile restul. Procente 
tipice pentru economia oligarhică, în care preţurile nu sunt stabilite de 
raportul 
dintre cerere şi ofertă, prin concurenţă, ci prin voinţa oligarhilor 
atotputernici. 
Atâta timp cât economia românească va rămâne una oligarhică, salariile 
românilor vor rămâne la mare distanţă faţă de cele ce pot fi câştigate în 
economiile 
democratice europene. Cu urmarea că vor continua şi procesele de 
depopulare a 
ţării şi de disoluţie a naţiunii. 
Bursa, 21.05.2007 

CAZUL ARPECHIM 
Rămâne de văzut dacă decizia de suspendare a autorizaţiei de mediu la 
rafinăria Arpechim a societăţii comerciale PETROM S.A. a fost luată de 
Agenţia 
de Mediu din proprie iniţiativă, în exercitarea atribuţiilor sale legale, sau 
este 
o răbufnire a disensiunilor dintre grupurile oligarhice care au acaparat fosta 
industrie petrochimică românească. Cert este că decizia de suspendare a 
aprins 
spiritele în mass-media româneşti, care, cu prilejul suspendării, au ridicat 
un pic 
preşul de pe mlaştina urât mirositoare a stării actuale a societăţilor 
comerciale 
trecute în proprietatea străinilor prin “privatizarea” postdecembristă. 
Cu această ocazie, am aflat că austriecii care au cumpărat PETROM-ul nu 
şi-au îndeplinit obligaţiile de “investiţii” asumate prin contractul de 
privatizare. 
În acest caz concret, este vorba de investiţiile ce trebuiau făcute la 
Arpechim 
pentru îmbunătăţirea condiţiilor de mediu în care funcţionează acest mare 
combinat petrochimic. 
“Infuzia” de capital străin, de valută, a fost prezentată românilor ca o 
necesitate absolută, ca o condiţie sine qua non a continuării existenţei 
românilor 
pe planeta Pământ, ca indivizi şi ca naţiune. A fost creată o adevărată 
filozofie 
a privatizării prin vânzare către străini a capitalului naţional. Mai întâi, 
românilor li s-a băgat în cap ideea că industria construită de ei până în 1989 
este un “morman de fiare vechi”. Au aflat acest “adevăr” din gura 
“autorizată” 
a premierului lor, pe numele său Petre Roman. Mormanul de fiare vechi 
trebuia 
modernizat, retehnologizat. Era nevoie de bani pentru a face aceste 
modernizări 
şi retehnologizări, inclusiv în instalaţii care să reducă poluarea mediului de 
către 
întreprinderile industriale. Ar fi fost o utopie şi o crimă ca aceste 
întreprinderi 
să fie trecute în proprietatea privată a românilor. Ei nu aveau bani nici 
pentru 
modernizări, nici pentru mediu. Singura soluţie era vânzarea acestor 
întreprinderi 
către străini. Chiar şi la preţul de un euro. Străinii vor fi obligaţi, prin 
contractele 
de privatizare, să facă investiţii, inclusiv pentru mediu. Aşa s-a ajuns că, 
atunci 
când se prezenta “preţul” unei “privatizări”, românii aflau nu suma pe care 
urma 
să o încaseze statul român în schimbul înstrăinării unei întreprinderi – 
acesta fiind, 
deseori, egal cu un euro – ci sutele de milioane pe care urma să le 
“investească” 
viitorul proprietar al fostei întreprinderi româneşti. Milioane care, în cele 
mai 
multe cazuri, nu au ajuns, niciodată, pe aceste meleaguri. 

Aşa s-a întâmplat şi în cazul PETROM-ului, respectiv al Arpechimului, 
al cărui “investitor” a uitat de banii pe care trebuia să îi investească pentru 
îmbunătăţirea condiţiilor de mediu în care funcţionează rafinăria. 
Un argument folosit cu abilitate şi insistenţă de mass-media aservite 
grupurilor interesate de jefuirea capitalului românesc l-a constituit 
“eradicarea” 
fenomenului de căpuşire a întreprinderilor de stat. Numai prin 
“privatizare”, 
adică numai prin trecerea întreprinderilor româneşti în proprietatea 
străinilor, vor 
putea aceste întreprinderi să scape de firmele căpuşă care le sugeau 
veniturile, 
aducându-le în stare de faliment. 
Cu ocazia suspendării autorizaţiei de mediu, aflăm că, la Arpechim, “jaful 
românesc a fost înlocuit cu jaful austriac” (vezi ziarul Gândul din 
30.05.2007), 
că părţi importante din rafinărie sunt demontate, tăiate şi vândute ca fier 
vechi, că 
din această afacere, atât firme cât şi “specialişti” austrieci, unguri, sârbi, îşi 
trag, 
în continuare, venituri uriaşe. 
Dacă “austriecii”, adică investitorii străini, în general, ar fi venit în România 
şi ar fi construit, cu banii lor, un nou Arpechim, sau altceva, asemănător, la 
Târgovişte, să zicem, le-ar mai fi convenit să demonteze, apoi, părţi din 
investiţia 
lor şi să le vândă ca fier vechi? Evident, nu. Ei demolează şi vând ca fier 
vechi un 
bun care nu le aparţine, pe care nu l-au creat din propriile lor venituri. 
Tot cu ocazia suspendării autorizaţiei de mediu, am mai aflat că, la 
Arpechim, ca şi în multe alte întreprinderi “privatizate”, cârdăşia dintre 
patronate 
şi sindicate funcţionează tot după normele moştenite din perioada în care 
întreprinderile în cauză se aflau în proprietatea statului român. Fiul liderului 
de 
sindicat din rafinăria Arpechim-ului este angajat, încă din primul an de 
facultate, 
la Direcţia de Marketing a rafinăriei şi are în locaţie două benzinării. Cum 
mai 
poate un astfel de lider de sindicat să lupte cu patronii rafinăriei pentru 
apărarea 
intereselor salariaţilor acestei rafinării? 
“Privatizarea”, respectiv vânzarea către străini a capitalului românesc, 
nu a adus nimic bun economiei şi societăţii româneşti. Nu a adus bani 
pentru 
modernizări şi retehnologizări. Nici pentru îmbunătăţirea condiţiilor de 
mediu. 
Nu a creat o economie concurenţială, ci una oligarhică, în care avuţia se 
obţine 
prin hoţie şi înşelăciune, prin corupţie. Nu a creat o clasă mijlocie 
numeroasă, 
înstărită şi majoritară. Nu a creat un stat controlat de clasa mijlocie 
majoritară, ci 
unul controlat de minoritatea oligarhică. De aceea, la Arpechim, lucrurile 
sunt aşa 
cum le-a dezvăluit decizia de suspendare a autorizaţiei de mediu. Cum sunt, 
de 
fapt, şi în restul întreprinderilor româneşti supuse procesului de 
“privatizare”. 
Bursa, 04.06.2007 

REACŢII ANTICAPITALISTE 
Referindu-se la rezultatele referendumului din 19 mai a.c., într-un interviu 
acordat, recent, ziarului BURSA, domnul Dinu Patriciu vorbea despre 
existenţa 
la electoratul român a unor “reacţii anticapitaliste, canalizate de populismul 
demagogic în beneficiul propriu, fenomen care se întâmplă în toate ţările 
din 
est”. 
Conform Dicţionarului Explicativ al Limbii Române, noţiunea de 
“capitalism” desemnează un regim economic şi social care se bazează pe 
“proprietatea privată asupra mijloacelor de producţie”. Ceea ce deosebeşte 
capitalismul de alte regimuri economice şi sociale este caracterul privat al 
proprietăţii asupra mijloacelor de producţie. Nu caracterul privat al 
proprietăţii 
în general, ci caracterul privat al proprietăţii asupra mijloacelor de 
producţie. 
Proprietate privată a existat şi în regimul economic şi social comunist. 
Asupra 
bunurilor de consum: casă, autoturism, etc. Nu asupra mijloacelor de 
producţie: 
clădiri, fabrici, uzine, maşini, echipamente. Care, de fapt, înseamnă 
capitaluri. 
Proprietate privată a existat şi în sclavagism, şi în feudalism. În esenţă, 
în acele regimuri economice şi sociale, proprietatea privată se întindea 
asupra 
resurselor naturale şi asupra forţei de muncă, asupra sclavilor şi iobagilor. 
Avuţia 
era creată de sclav (iobag) şi de resursele naturale. Contribuţia mijloacelor 
de 
producţie la crearea de avuţie era complet nesemnificativă. 
În capitalism, rolurile s-au inversat. Principalul factor creator de avuţie 
a devenit capitalul, mijloacele de producţie. În mod natural, feudalul îşi 
sporea 
avuţia, adică moşia şi minele de aur şi argint, prin războaie de cucerire, 
luând, 
când câştiga războiul, moşiile şi minele altora. 
În mod natural, capitalistul îşi sporeşte avuţia, capitalul, valoarea 
mijloacelor de producţie pe care le are în proprietate privată, prin 
acumulare, 
prin economisirea unei părţi din veniturile pe care le-a creat, sub formă de 
profit, sau salariu, şi investirea acestor venituri în noi mijloace de producţie, 
noi capitaluri. Aceasta este legea fundamentală a capitalului şi a 
capitalismului: 
sporirea continuă a valorii capitalului, a avuţiei productive utilizate în 
economie, 
prin acumulare, adică prin economisire şi prin investire. Nu cu orice scop, ci 
cu 
scopul precis şi concret al sporirii continue a veniturilor: atât a profiturilor, 
pentru 

proprietarii privaţi ai capitalului, cât şi a salariilor, pentru proprietarii privaţi 
ai 
forţei de muncă. 
În cei “17 ani de tranziţie”, la care se referă domnul Patriciu în interviul 
menţionat, am avut noi, aici, în România, un regim economic şi social 
capitalist, 
adică unul bazat pe “proprietate privată asupra capitalului”, unul în care 
capitalul 
să fie rezultat al economisirii şi investirii de venituri create în aceşti 17 ani 
de 
către proprietarii de capital? Evident, nu. 
Cât la sută din valoarea capitalului, a avuţiei care formează patrimoniul 
companiei ROMPETROL a foste creat de domnul Patriciu în aceşti ultimi 17 
ani 
de istorie economică românească? A devenit domnul Patriciu capitalist, 
adică 
proprietar privat al capitalului ROMPETROL muncind, producând venituri, 
economisindu-le şi investindu-le? A cumpărat ROMPETROL-ul dând, în 
schimb, 
statului român, o sumă de bani cu care statul român să poată construi un 
alt 
ROMPETROL, sau o altă companie cu un capital egal cu al ROMPETROL-ului? 
Aşa se face în capitalismul autentic, care este, prin natura lui, unul 
democratic, 
unul în care marea majoritate a capitalului se află în proprietatea marii 
majorităţi 
a cetăţenilor. Marea majoritate a cetăţenilor are capacitatea de a crea 
venituri, a 
economisi şi investi, de a crea capital, de a deveni şi rămâne proprietari 
privaţi 
de capital. Cu condiţia ca regimul economic şi politic să le permită, adică să 
le 
respecte drepturile şi libertăţile, să fie unul capitalist democratic. 
Capitalismul instaurat în România postdecembristă nu este unul 
democratic, 
ci unul oligarhic. Electoratul român, ca şi cel din alte ţări foste comuniste – 
nu 
toate, vezi cazul ceh – nu are reacţii şi atitudini anticapitaliste, ci 
antioligarhice. 
Electoratul român nu se împotriveşte procesului de acumulare de capital şi 
nici 
dreptului de proprietate privată asupra capitalului. El se împotriveşte 
acaparării 
de capitaluri prin hoţie şi înşelăciune, prin utilizarea statului ca instrument 
de 
deposedare a marii majorităţi a cetăţenilor în beneficiul unui grup minoritar 
de 
oligarhi. 
Dezvăluirea ingineriilor financiare prin care oligarhii României 
postdecembriste s-au îmbogăţit cumpărând, pe nimic, capitalurile trecute, 
în mod abuziv, din proprietatea cetăţenilor în proprietatea statului, urmată, 
eventual, de sancţionarea autorilor acestor inginerii şi de refacerea 
capitalurilor 
celor care au fost deposedaţi, nu este o “reacţie anticapitalistă” şi nici 
“populism 
demagogic”. Dimpotrivă. Poate fi începutul construcţiei adevăratului 
capitalism, 
cel democratic, şi al unei guvernări competente şi responsabile. 
Bursa, 11.06.2007 
258 
259 
INFLAŢIA CA INGINERIE FINANCIARĂ 
Într-un articol intitulat „Inflaţia: cât bine şi cât de rău ne-a făcut?”, 
publicat, recent, în Jurnalul Naţional, domnul Adrian Vasilescu, prim 
sfătuitor 
al primului bancher al ţării, ne prezintă o foarte interesantă concepţie 
asupra 
conţinutului, cauzelor şi consecinţelor fenomenului pe care-l cunoaştem 
sub 
numele de inflaţie. 
Aflăm de la domnul consilier guvernatorial că „Sigur, inflaţia a făcut şi 
bine. În sensul că, fără inflaţie, nu am fi scăpat de gravul dezacord dintre 
bani 
(mulţi) şi mărfuri (puţine)”. Deci, mai întâi, a fost oul, adică „gravul 
dezacord”. 
Cineva, cumva, ne-a adus în situaţia să avem prea mulţi bani şi prea puţine 
mărfuri. Cine credeţi că este acel cineva şi ce a făcut acel cineva de ne-a 
lăsat cu 
mărfuri puţine şi cu bani mulţi? Ei bine, autorul gravului dezacord dintre 
mărfuri 
şi bani nu este nimeni altul decât ... marile întreprinderi de stat. 
Acestea, marile întreprinderi de stat, ne spune domnul consilier, „au 
umflat preţurile, făcând inflaţie”. Din motive pe care domnul Vasilescu nu ni 
le 
dezvăluie, „marile întreprinderi de stat au stins motoarele competiţiei 
economice 
şi au aprins un singur bec – preţul ... făcând inflaţie”. 
Domnul consilier îmbină armonios teoria monetaristă asupra inflaţiei 
cu aceea managerială. Dacă l-am crede pe domnul consilier, ar însemna să 
acceptăm că, înainte de inflaţie, marile întreprinderi de stat aveau 
motoarele 
competiţiei aprinse. Acestea au fost, însă, „stinse” de cineva, adică de 
managerii 
întreprinderilor în cauză. Caz clar de subminare a economiei naţionale. 
Managerii 
marilor întreprinderi de stat au stins motoarele competiţiei economice, au 
produs 
tot mai puţine mărfuri. Au generat, astfel, gravul dezacord dintre cantitatea 
de 
mărfuri (mai mică) şi cantitatea de bani. Băieţi deştepţi, sesizând gravul 
dezacord, 
managerii marilor întreprinderi de stat „au umflat preţurile, făcând inflaţie” 
şi 
scăpându-ne, astfel, de gravul dezacord. 
Iată, deci, că, în concepţia domnului consilier al guvernatorului Băncii 
Naţionale a României, inflaţia are legătură cu cantitatea de bani în circulaţie 
dar 
nu are nimic de-a face cu BNR-ul, cu „producătorul” de bani, cu instituţia 
care 
are autoritatea şi responsabilitatea de a menţine echilibrul între cantitatea 
de 
mărfuri şi cantitatea de bani în circulaţie. 

Este dreptul domnului consilier să creadă ce vrea şi să-şi apere şeful şi 
instituţia care îi plăteşte salariul. Cu o singură condiţie: să respecte 
adevărul! 
În ce priveşte inflaţia din economia românească postdecembristă, domnul 
Vasilescu şi nu numai el trebuie să accepte, printre altele, şi faptul că, în 
perioada 
1990-2000, cantitatea de mărfuri, exprimată prin valoarea PIB-ului, s-a 
redus 
cu câteva procente, în timp ce masa monetară a crescut de mii de ori. 
„Gravul 
dezacord” nu a fost creat de reducerea cantităţii de mărfuri, ci de creşterea 
aberantă a cantităţii de bani în circulaţie. Nu managerii marilor 
întreprinderi de 
stat au sporit cantitatea de bani în circulaţie, în condiţiile în care PIB-ul 
scădea, ci 
BNR-ul. Din inflaţie, profituri au făcut alţii, nu întreprinderile statului 
român. 
Întreprinderile de stat, şi mari şi mici, nu au făcut profit din inflaţie, nici 
curat, nici murdar. Inflaţia le-a împins, pe toate, în situaţia de a lucra cu 
pierderi, 
astfel încât să poată fi „privatizate” la preţuri de nimic. 
Inflaţia nu este totuna cu creşterea preţurilor. O creştere a preţurilor de 
2-3% pe an este absolut normală, ea reprezentând sporirea nivelului tehnic 
al 
bunurilor şi serviciilor produse în economie. Inflaţia înseamnă creşteri mari 
de 
preţuri, în procente anuale exprimate cu două sau trei cifre, pentru mulţi 
ani 
consecutivi. În această definiţie, inflaţia a avut, are şi va avea, întotdeauna, 
o 
singură cauză: creşterea cantităţii de bani în circulaţie peste nivelul cerut de 
cantitatea de mărfuri produse şi tranzacţionate în economie. 
Inflaţia a fost şi a rămas o inginerie financiară. Concepută şi controlată 
de acea componentă a statului care are puterea de a emite monedă şi 
puterea 
de a controla cantitatea de monedă în circulaţie. Această componentă a 
statului 
se numeşte bancă naţională, sau bancă centrală. Prin inflaţie sunt 
redistribuite 
capitaluri – vezi „privatizările” postcomuniste – sau venituri – vezi raportul 
dintre salarii şi profituri în economia românească din ultimele două decenii. 
Inflaţia nu este o simplă joacă de copii, fie ei şi manageri de mari 
întreprinderi de stat. 
Bursa, 18.06.2007 

PROBLEMA PENSIILOR LA ROMÂNI 
Discuţii aprinse in Parlamentul României referitoare la pensii şi 
pensionari, mai exact la un proiect de lege care prevede o majorare 
substanţială 
a pensiilor, prin sporirea punctului de pensie la nivelul de 45 – 55 la sută din 
valoarea salariului mediu brut pe economie. Propunerea de sporire a 
punctului 
de pensie este susţinută de PSD. Argumentul principal adus de PSD în acest 
demers legislativ porneşte de la constatarea că raportul dintre pensii şi 
salarii 
s-a deteriorat. În timp ce, in 1989, raportul dintre pensia medie şi salariul 
mediu 
era de 46 la sută, în anul de graţie 2007, acest raport a ajuns la 36 la sută. 
Prin 
creşterea punctului de pensie propusă de PSD, raportul dintre pensie şi 
salariu ar 
fi restabilit la nivelul de 45 – 46la sută, atât cât era în 1989. Aceasta ar 
însemna, 
însă, o creştere medie a pensiilor actuale cu circa 30 la sută. Iată că ne-au 
trebuit 
două decenii de “reformă” pentru ca, în ceea ce priveşte raportul dintre 
pensii şi 
salarii, să ne întoarcem acolo de unde am plecat. 
Prins, ca de obicei in ofsaid, primul ministru Tăriceanu, declarându-se 
profund îngrijorat şi preocupat de soarta pensionarilor, ne reaminteşte că 
în 
timpul guvernării sale pensiile au cunoscut o creştere puternică, în termeni 
reali, 
cum îi place domniei sale să ne spună. În opinia sa, cel puţin, pentru 
moment, 
adoptarea propunerii făcută de PSD ar fi neavenită, deoarece economia nu 
ar 
avea resursele financiare necesare pentru o astfel de creştere a pensiilor. 
Este adevărat că actualul guvern a sporit nivelul pensiilor, în termeni reali. 
Numai că această creştere se aplică la o bază minusculă. Când copilului îi 
apare 
al doilea dinte, creşterea numărului de dinţi este de 200 la sută, dar când îi 
apare 
al douăzeci si patrulea dinte, creşterea este de numai 4 la sută. 
Analiştii economici din tabăra guvernamentală ne atrag atenţia asupra 
faptului că, în prezent, raportul dintre numărul salariaţilor si cel al 
pensionarilor, 
este de 1 la 1. La un astfel de raport, aducerea pensiei medii la nivelul de 45 
– 46 
la sută din salariul mediu ar însemna creşterea contribuţiei de asigurări 
sociale 
tot la nivelul de 45-46 la sută din salariu, faţă de 29 la sută cât este în 
prezent. 
Ceea ce, evident, ar genera inflaţie şi dezechilibre macroeconomice. 
Raţionamentul de mai sus este numai în aparenţă corect. 
Realitatea este alta, mai complexă. 

Între 1989 şi 2007, s-a deteriorat nu numai raportul dintre pensii şi salarii, 
ci şi raportul dintre valoarea pensiilor şi salariilor, pe de o parte, şi valoarea 
profiturilor pe de altă parte. În 1989, ponderea salariilor şi profiturilor în PIB 
era 
de 44 la sută. În 2007, această pondere a ajuns la sub 20 la sută. A crescut, 
în mod 
corespunzător, ponderea profiturilor. Creşterea cu 30 la sută a actualului 
nivel al 
pensiilor nu ar avea nici o influenţă asupra preţurilor, asupra inflaţiei. 
Evident, 
cu condiţia ca BNR să-şi facă datoria, adică să nu arunce in circulaţie bani 
mai 
mulţi decât are nevoie economia. Creşterea nivelului pensiilor ar avea ca 
efect 
creşterea cererii de produse şi servicii necesare îmbunătăţirii condiţiilor de 
trai 
ale pensionarilor şi reducerea cererii de vile si iahturi destinate consumului 
parazitar al ciocoimii postcomuniste. 
Ştiu că nu este uşor, dar va trebui să renunţăm la ideea că nivelul pensiilor 
actualilor pensionari este determinat de numărul actual de salariaţi, de 
nivelul 
salariilor acestora şi de cuantumul contribuţiilor lor la fondul public de 
pensii. 
Este o idee falsă, mistificatoare, menită să ascundă marea crimă numită 
“reformă 
” şi “privatizare”. 
Nivelul pensiilor actualilor pensionari trebuie determinat prin luarea în 
considerare a contribuţiei făcute de ei la fondul public de pensii de-a lungul 
celor 
30 - 40 de ani de muncă. În 1990, înainte de adoptarea legii 15/1990, statul 
român 
trebuia sa calculeze valoarea fondului naţional public de pensii acumulat 
prin 
contribuţia la acest fond a celor 8 milioane de salariaţi existenţi la acel 
moment. 
Fondul public naţional de pensii trebuia sa devină acţionar la societăţile 
comerciale înfiinţate din fostele întreprinderi de stat. Cele 8 milioane de 
salariaţi 
existenţi în 1990 şi-ar fi primit, astfel, pensiile din propriile lor contribuţii, 
nu din 
contribuţiile celor care lucrează în prezent. Dacă luăm în considerare 
dinamica 
valorii capitalului celor 5 SIF-uri, de la înfiinţarea lor până în prezent, atunci 
ajungem la concluzia că pensia medie plătită din fondul naţional public de 
pensii 
nu ar fi fost astăzi, în 2007, de 110,6 euro, ci de cel puţin 250 euro. 
Corespunzător, 
şi nivelul salariilor ar fi fost de peste 500 euro, şi nu de 311 euro, cât este 
astăzi. 
Am fi ajuns aici şi cu pensiile, şi cu salariile, şi cu întreaga economie dacă 
nu am fi creat numai 5 SIF-uri, ci 5000 de SIF-uri. Dacă am fi trecut în 
proprietatea 
privată a cetăţenilor României nu 3 la sută, ci 100 la sută din capitalul 
acumulat 
de români până în 1989. 
Adevărata problemă a pensiilor la români nu este cât la sută din salariu 
este pensia, ci cât la sută din capitalul acumulat din veniturile realizate de 
actualii 
pensionari le revine acestora sub formă de pensii si dividende. Capital care 
le-a 
fost furat de propriul lor stat. 
Iată în ce perspectivă trebuie abordată problema pensiilor la români. 
Bursa, 25.06.2007 

DIN NOU DESPRE PENSII 
Revin la problema pensiilor. Între timp, proiectul de lege propus de PSD 
a fost adoptat, în unanimitate, de camerele reunite ale Parlamentului 
României. 
Începând cu 1 ianuarie 2008, punctul de pensie va fi majorat la 37,5 la sută 
din 
salariul brut pe economie, faţă de 31 la sută cât este în prezent. Valoric, 
aceasta 
înseamnă 568 lei pentru un punct de pensie, faţă de 396 lei cât este în 
prezent. 
Deci, o creştere de 43 la sută. 
Revin la problema pensiilor deoarece votul din Parlament a declanşat o 
adevărată isterie într-o bună parte a massmedia româneşti. Pentru Suzana 
Dobre 
şi Sorin Ioniţă, director executiv şi, respectiv, director de cercetare la 
Societatea 
Academică Româna (SAR), propunerea PSD de majorare a pensiilor este „ o 
aberaţie cu consecinţe potenţial dezastruoase ”, „ o demagogie feroce în 
politica 
internă ”. 
Pentru analistul economic Emil Stoica, decizia luată de parlamentari 
pentru creşterea pensiilor „este una populistă şi de iresponsabilitate 
bugetară”. 
La domnul editorialist Bogdan Chireac, de la cotidianul Gândul, problema 
pensiilor capătă dimensiuni apocaliptice. PSD şi PNL, ne spune domnul 
Chireac, 
“ acţionează politic exact ca Ştefan cel Mare când se lupta cu turcii: ard 
holdele, 
otrăvesc fântânile, pustiesc aşezările”. Cam asta ar însemna noua lege 
pentru 
pensionari, care “ nu se vor bucura de bani, fiindcă preţurile vor creşte 
imediat 
”. Noua lege “ va reaprinde inflaţia, va provoca amenzi de la Bruxelles 
pentru 
depăşirea deficitului bugetar, va opri creşterea economică şi investiţiile 
străine“. 
Un adevărat dezastru naţional. 
Desigur, rămâne ca timpul să valideze sau nu poziţii de genul celor mai 
sus menţionate. 
Personal, sunt convins că, de această dată, Parlamentul României a luat o 
hotărâre corectă. Care va avea consecinţe pozitive asupra economiei si 
societăţii 
româneşti. 
Referitor la inflaţie, este greşită afirmaţia că majorarea pensiilor, sau a 
salariilor, determină, automat, creşterea preţurilor, apariţia inflaţiei. Preţul, 
ca şi 
PIB-ul, nu este format numai din salarii şi pensii. Mai cuprinde şi profiturile. 
Creşterea unei părţi, salarii şi pensii, se poate realiza prin micşorarea 
celeilalte 
părţi, profiturile. Fără modificarea întregului. Ca să folosesc un concept 
mult 

îndrăgit de domnii “academicieni” Dobre şi Ioniţă, in perioada 1990-2000, 
sa 
produs, într-adevăr, o imensă “ aberaţie ”: în timp ce salariile s-au redus la 
jumătate, iar pensiile la o treime, profiturile s-au triplat, astfel încât 
raportul dintre 
salarii şi pensii, pe de o parte, şi profituri, pe de altă parte, s-a redus 
catastrofal. 
Nu modificarea acestui raport a generat inflaţia devastatoare din ultimul 
deceniu 
al secolului trecut. Invers, inflaţia a fost instrumentul cu ajutorul căruia s-au 
diminuat salariile şi pensiile, sporindu-se profiturile. 
Atâta timp cât BNR-ul nu va mai arunca in circulaţie mai mulţi bani decât 
are nevoie economia, creşterea salariilor si pensiilor nu va genera inflaţie, 
nici 
deficite bugetare, nici oprirea creşterii economice, nici oprirea „ invaziei ” 
de 
investitori străini de bună credinţă. Dimpotrivă. 
Problema pensiilor românilor nu este, în primul rând, una justiţiară, ci una 
de natură strict economică. Este greşit să raportăm valoarea pensiilor la 
valoarea 
salariilor. Valoarea pensiilor trebuie raportată la valoarea contribuţiilor pe 
care 
actualii pensionari le-au făcut la fondul public de pensii. Afirmaţia că 
actualii 
pensionari sunt “ întreţinuţi “ de actualii salariaţi este una ticăloasă, menită 
să 
producă vrajbă între generaţia tânara şi aceea vârstnică, să genereze 
dezbinare 
socială şi naţională. 
Un calcul simplu ne arată că o persoană care a lucrat 40 de ani cu un 
salariu mediu de 250 de euro pe lună, a contribuit, el şi angajatorul, la 
fondul de 
pensii cu o valoare egală cu 30 la sută din salariul său, este îndreptăţită nu 
la o 
pensie egală cu o treime din salariul de 250 de euro, ci la o pensie cel puţin 
egală 
cu acest salariu. Chiar mai mare. 
Actualii pensionari ai României nu au nevoie de pensii-pomană din partea 
actualilor salariaţi. Lor trebuie sa li se restituie fondul de pensii de care au 
fost 
deposedaţi de statul român postcomunist. 
Cerinţă care nu este nici „demagogie” nici „populism”, „nici aberaţie”. Este 
o condiţie sine qua non a unei vieţi economice, sociale şi naţionale 
sănătoase. 
Bursa, 02.07.2007 

BRANDUL DE ŢARĂ 
Domnul Varujan Vosganian, ministrul economiei si finanţelor româneşti, 
începe să ne reţină atenţia cu afirmaţiile sale din ce în ce mai stranii şi mai 
hazlii. După ce ne-a încântat cu demonstraţia sa referitoare la taxa pentru 
prima înmatriculare a autovehiculelor, bazată pe funcţii, axe, linii şi 
unghiuri, 
şi ne-a arătat cum creşterea cu 50 la sută a pensiilor devine sustenabilă 
datorită 
creşterii cu 10 la sută a PIB-ului, recent vorbăreţul nostru ministru si-a lăsat 
admiratorii cu sufletul la gură propunând ca brandul nostru de ţară sa fie ... 
Fondul Proprietatea. 
“În loc de Dracula, spune domnul Vosganian, eu propun Fondul 
Proprietatea. Este o iniţiativă unică, de o mare forţă economică, care 
reuneşte 
companii dintre cele mai puternice. Este o reprezentare a forţei economiei 
româneşti”. Domnul ministru spune 1,5 adevăruri în cele trei propoziţii 
citate. 
Are dreptate când afirmă că Fondul Proprietatea este “o iniţiativă unică”. 
Are, 
însă, numai pe jumătate dreptate când afirmă că Fondul Proprietatea este o 
“reprezentare a forţei economiei româneşti”. Este o reprezentare a 
economiei 
româneşti actuale, dar nu a “forţei”, ci a putreziciunii acesteia. 
Şi după cunoştinţele mele, Fondul Proprietatea este o “iniţiativă unică”. 
Este o creaţie unică şi în istoria noastră, a românilor, şi în istoria lumii. Este 
cea 
mai abjectă inginerie financiară pusă la cale vreodată de mintea 
omenească. Este 
o capodoperă a tehnicii mistificării şi manipulării conştiinţei umane. 
Fondul Proprietatea este prezentat omenirii ca fiind un vlăstar legitim si 
natural al pieţii de capital din România, un fond de investiţii care reprezintă 
avuţia 
acumulată de oameni muncitori şi cumpătaţi, care s-au hotărât să-şi 
păstreze şi 
să-şi sporească această avuţie într-una dintre formele moderne de 
administrare a 
capitalului - fondurile de investiţii. În realitate, Fondul Proprietatea este 
creaţia 
ultimă şi cea mai expresivă a monstruosului proces prin care poporul român 
a 
fost deposedat de avuţia productivă creată de el de-a-lungul istoriei. 
Cine sunt investitorii, adică propritarii Fondului Proprietatea? Sunt 
cetăţeni, actuali, sau foşti, ai României care au fost deposedaţi de bunurile 
lor de 
către statul comunist, stat care a trecut aceste bunuri în “proprietatea 
întregului 
popor”. De acolo, din proprietatea întregului popor prin ingineria cunoscută 
sub numele de “reformă” şi “privatizare”, bunurile în cauză au fost, mai 
întâi, 

trecute în proprietatea “privată” a statului român postcomunist şi, de 
acolo, în 
proprietatea privată a guvernanţilor. 
Căpătând un gust acut pentru proprietatea privată, noi proprietari ai 
vechilor proprietăţi au hotărât că vechii proprietari şi /sau moştenitorii 
acestora 
trebuie despăgubiţi pentru proprietăţile lor intrate în curtea noilor 
guvernanţiproprietari. 
Cum şi cu ce să se facă despagubirea? Foarte simplu. Cu capitalul 
acumulat din veniturile create de cetăţenii României în perioada 1949-
1989, 
în miile de fabrici şi uzine trecute, din proprietatea comună a cetăţenilor, în 
proprietatea privată a statului postcomunist. Creăm Fondul Proprietatea, 
pe 
care îl facem proprietarul fabricilor şi uzinelor create de români sub regimul 
comunist şi îi facem proprietari ai Fondului pe cei ale căror averi le-am 
acaparat 
noi, guvernanţii postdecembrişti. 
“Opera” este, intr-adevăr, ingenioasă. Demnă de Cartea Recordurilor. 
Direct, sau indirect, prin moşteniri sau încuscriri, proprietarii Fondului 
Propietatea, ai companiilor “puternice”, cum le numeşte domnul 
Vosganian, au 
redevenit şi proprietarii bunurilor confiscate de statul comunist. La vremuri 
noi, 
tot noi. De pierdut a pierdut numai poporul român care a muncit de 
pomană o 
jumătate de secol. 
Aici mă depărtez de „axa” de gândire a domnului ministru. Oricât de 
ingenioasă ar fi capodopera numită Fondul Proprietatea, nu mi se pare că 
ea este 
reprezentativă pentru poporul român, nu poate fi brandul ţării acestui 
popor. Poate 
fi, cu siguranţă, brandul regimului politic român postcomunist. Cred că 
poporul 
român are multe are alte “variante” de brand pentru ţara lui. Îi stă la 
dispoziţie, de 
exemplu, coloana infinitului, pasărea măiastră, Grădina Maicii Domnului. 
Bursa, 09.07.2007 

UN ÎNVĂŢĂMÂNT RELEVANT 
Am fi răutăcioşi dacă nu am recunoaşte inventivitatea domnului Traian 
Băsescu şi a echipei sale de consilieri de la Palatul Cotroceni în regizarea 
spectacolelor mediatice prin care preşedintele rămâne în permanent 
contact cu 
electoratul său, căruia îi spune, aproape zilnic, trei lucruri: primul este acela 
că el, 
preşedintele nostru, cunoaşte toate necazurile cu care ne confruntăm în 
această 
etapă a tranziţiei noastre către nicăieri. Al doilea adevăr pe care ni-l spune 
preşedintele este acela că domnia sa ne oferă şi soluţiile, modalităţile prin 
care 
am putea scăpa de necazuri. Al treilea lucru pe care îl aflăm cu ocazia 
ieşirilor la 
rampă ale domnului preşedinte este că soluţiile oferite de domnia sa nu 
sunt puse 
în practică din cauza Parlamentului şi a Guvernului. 
Pentru construcţia conţinutului discursurilor prezidenţiale sunt create 
„comisii” care produc „rapoarte” prezentate spre luare la cunoştinţă şi spre 
„dezbatere publică”. Pentru fiecare comisie-raport, domnul preşedinte ne 
vizitează, 
de regulă, pe sticlă, de cel puţin trei ori: o dată ca să ne anunţe înfiinţarea 
comisiei 
prezidenţiale şi a domeniului care urmează să fie „diagnosticat”; a doua 
oară să 
ne anunţe că găina a ouat, adică raportul a fost finalizat şi urmează să fie 
dispus 
dezbaterii publice; la o a treia întâlnire cu noi, preşedintele ne aduce la 
cunoştinţă 
că dezbaterea publică a confirmat diagnosticul şi soluţiile propuse de 
comisia 
prezidenţială. După care, noi rămânem cu necazurile, parlamentarii şi 
miniştrii 
cu afacerile, iar domnul preşedinte cu pregătirea următorului spectacol. 
În ultima săptămână, domnul Traian Băsescu ne-a invitat să participăm 
la spectacolul declanşat de publicarea raportului „România Educaţiei, 
România 
Cercetării”, un document de 31 de pagini, elaborat de o comisie 
prezidenţială, 
formată din 12 profesori universitari şi cercetători, condusă de un fost 
ministru 
al învăţământului. Autorii raportului, dar şi alţi „analişti” şi „moderatori” au 
fost 
chemaţi la ziare, la posturi de radio şi televiziune să ne spună că la ora 
actuală 
învăţământul românesc are patru caracteristici distincte. Nici trei, nici cinci. 
Numai patru. Conform raportului şi discursului prezidenţial, actualul 
învăţământ 
românesc este: nerelevant, neeficient, inechitabil şi de slabă calitate. 
Am căutat, cu multă atenţie, şi în raportul menţionat, şi în multe dicţionare, 
cum ar putea un sistem de învăţământ să fie de bună calitate, dacă este 
neeficient 
şi inechitabil. Tot aşa cum un sistem de slabă calitate ar putea fi unul 
eficient 

şi echitabil. Nu am reuşit să intru în creierele autorilor raportului. Poate 
acolo, 
calitatea slabă ar putea coexista cu eficienţa şi echitatea. 
În DEX (Dicţionarul Explicativ al Limbii Române) am găsit, însă, că „a 
releva” înseamnă „a pune în lumină”, „a pune în evidenţă”. În raportul 
comisiei 
prezidenţiale formată din cei 12 profesori universitari şi cercetători şi 
condusă 
de un fost ministru al învăţământului am aflat că „învăţământul românesc 
este 
nerelevant în raport cu economia şi societatea viitorului”. Îi invit pe cititorii 
mei 
să traducă ce au vrut să spună domnii profesori universitari atunci când au 
scris 
că învăţământul nostru „nu relevă”, „nu scoate în evidenţă” ceva în raport 
cu 
economia şi societatea viitorului, 
În susţinerea tezei lor ştiinţifice mai sus citată de mine, autorii raportului 
ne prezintă nivelul unor indicatori ai calităţii învăţământului de la noi 
comparativ 
cu nivelul mediu al acestor indicatori în Uniunea Europeană: părăsirea 
prematură 
a sistemului de educaţie (23,6% la noi, faţă de 14,9% la nivelul UE); 
ponderea 
populaţiei de 22 de ani care a absolvit cel puţin liceul (66,5% la noi, faţă de 
77,3% la nivelul UE); proporţia absolvenţilor în domeniul matematică, 
ştiinţe 
şi tehnologie (23% la noi, faţă de 24,1% la nivelul UE); participarea adulţilor 
la 
educaţia permanentă (1,5% la noi, faţă de 10,8% la nivelul UE). Situaţia 
descrisă 
de aceste cifre era foarte bine cunoscută de români cu mult înainte de 
constituirea 
comisiei prezidenţiale care s-a chinuit să „producă” raportul la care ne 
referim. 
Cifrele mai sus prezentate pun în evidenţă, relevă, un cu totul alt adevăr 
decât cel pe care vor să ni-l bage în cap membrii comisiei prezidenţiale. 
Adevărul 
că învăţământul românesc pune în evidenţă caracterul bolnav, 
putreziciunea 
economiei şi societăţii româneşti. 
De ce să înveţe copiii şi adulţii României dacă ei văd că accesul la 
prosperitate se face prin hoţie şi înşelăciune, nu prin muncă şi inovaţie? Nu 
mai bine părăsesc prematur şcoala şi intră în „ucenicie” în comerţul cu 
droguri, 
ori în slujbe bine plătite de cămătari, recuperatori, etc.? De ce să se 
chinuiască 
dascălul român să ridice calitatea actului de învăţare dacă el nu câştigă într-
o 
viaţă cât câştigă într-o zi „băieţii deştepţi” făcând afaceri cu statul? Dacă el 
poate 
să câştige într-o oră de meditaţie cu odrasla unui îmbogăţit din „privatizări” 
cât 
poate câştiga din salariul său într-o lună? 
Sistemul de învăţământ este cât se poate de relevant pentru starea actuală 
a societăţii româneşti. El este ineficient, inechitabil şi corupt deoarece 
economia 
românească actuală este ineficientă, inechitabilă şi coruptă. 
Învăţământul românesc nu poate fi îmbunătăţit prin rapoarte şi comisii 
prezidenţiale. Nici prin vreun pact naţional pentru educaţie, oricât de 
transpartinic 
ar fi el. Învăţământul românesc se va schimba în bine atunci şi numai atunci 
când în România va funcţiona o economie democratică şi performantă, 
bazată pe 
muncă, inovaţie şi economisire. Nu pe hoţie şi înşelăciune. 
Bursa, 16.07.2007__ 
 
